
ULTIMA TEOREMĂ A LUI FERMAT 


Mai întâi de toate ţin să previn pe cititorii acestui articol 
că nu voiu face aci teorii, demonstraţiuni sau discuţiuni mate- 
matice; voesce să fac pumai un istoric sumar al unei chestiuni 
care a frământat mintea matematicianilor de 250 ani încoace, 
și care azi, în urma unui eveniment întâmplat anul trecut. a 
ajuns să preocupe mult și pe cei ce nu cunosce matematicile, 
sau să facă pe mulți să regrete că nu le-au învățat cum tre- 
huiă la vremea lor. Această chestiune este așă zisa: „ultima 
teoremă a lui Fermat“ sau de unii „marea legea lui 
Fermat“, și care azi este la ordinea zilei din cauza testa- 
mentulu doctorului Paul Wolfskehl, mort anul trecut la 
Darmstadt. Dânsul a lăsat Societăţii științifice din Goettingen 
(Germania) 100000 mărci (o sută de mii) adică 125000 lei, 
ca să se deă aceluia care va demonstrà mai întâiu acea teo- 
remă, căci până azi ea nu a putut fi nici demonstrată, nici 
găsită neadevărată, cu toate că despre ea sa vorbit și sa 
scris mereu dela moartea lui Fermat până azi. 

Suma aceasta de 100000 mărci nu a emoţionat pe mate- 
maticiani, care știu cine a fost Fermat, știu câţi matemati- 
ciani celebri sau ocupat cu teorema lui și își dau bine seamă 
de câte zile, câte nopţi, luni sau ani întregi nu le-au frământat 
minţile și nu le-au consumat energiile, nu pentru bani, ci 
pentru dragostea științei! Numărul 100000 este prea mic 

pentru a'i înspăimântă pe dânșii! Cât mai este dela acest 
număr, cel mai mic de 6 cifre, până la cel mai mare cu cele 
mai multe cifre, până la infinitul pe care îl manipulează mate- 
maticianii, până la infinitul ce intervine în teorema lui Fermat, 
sau în demonstrațiile lui prin „descinderea infinità sau inde- 
finită !“ Satislacţiunea pe care o are adevăratul om de ştiinţă, 
când descopere un adevăr sau smulge vreun secret al naturii, 
nu se poate echivală în bani. Pentru ei testamentul lui Wolfs- 
kehl nu e decât un mijloc de a mai readuce chestiunea la 
ordinea zilei, fiind părăsită de mulţi, din cauza dificultății ei. 
Suma aceasta de 100000 mărci a pus însă în mișcare pe 
nematematiciani, şi de aci informaţiuni, notițe, sau articole mai 
scurte sau mai lungi prin ziarele obișnuite, precedate de titluri 
groase, atrăgătoare și isbitoare ca : „100000 mărci pentru 
o demonstraţie matematică“; „100000 mărci pentru o 
ecuaţie algebrică“, pe care le extrag din niște ziare ger- 
mane ce mi s'au trimes de cunoscuţi. După ele sau publicat 
știri și prin ziarele noastre. Un cititor al unuia din ele vine 
într'o zi la redacţia «Gazetei Matematice» și îmi spune că oferă 
10000 lei dacă i se dă repede dezlegarea unei ecuaţii alge- 
brice. Am bănuit imediat că este vorba de testamentul lui 
Wolfskehl și i-am răspuns că îi pot dă rezultatul fără să 
cunosc ecuaţia și anume: să nu faci datorii în comptul res- 
tului de 115000 lei ce ţi-ai oprit, căci nici peste 100 ani de 
aci înainte nu este sigur că se va rezolvă acea ecuaţie! Și 
în adevăr, Societatea Științifică din Goettingen a decis că dacă 
până în anul 2007 nimeni nu va dă demonstraţia riguroasă 
a ultimei teoreme a. lui Fermat, de atunci înainte nimeni nu 
mai are dreptul să-i pretindă banii! Și acea Societate are în 
sânul ei mulţi matematiciani mari, care să fi fost în stare să 
aprecieze că acel termen poate să nu fie prea mare! 

In asemenea condițiuni am crezut că este bine ca să arăt 
acì cum stă chestiunea cu teorema lui Fermat, pentru ca pe 
deoparte, cei ce vor vol să se ocupe cu deslegarea ei să nu 
fie păcăliți să lase prea eftin, iar pe de altă parte pentrucă 
cred, că voiu puteă face să se vază că mulţi, foarte mulţi, 
au altcevă mai bun de făcut decât să se ocupe de testamentul 
lui Wolfskehl, și că prin urmare este bine să-și îndrepteze 
încă de pe acum activitatea în direcțiunile prin care pot ajunge 
la sume mai mari, pe căi mult mai ușoare și mai rapide! 

Inainte însă de a ne ocupă de teorema lui Fermat, cred 
nemerit să spun cevă despre acest matematician, pentru ca 
cei ce se vor ocupà de teorema lui să știe cu cine au aface. 

* a * 

Fermat sa născut la Beaumont de Lomagne în Franţa, 
la 1601 ; a studiat dreptul, a practicat avocatura, în care i-a 
rămas v reputaţiune de mare erudițiune și a fost Consilier 
al Parlamentului dela 1631 până la moartea sa în 1665. Cu- 
noștea bine limbile vechi, latina și greaca, iar dintre cele 
slrăine italiana şi spaniola. In orele lui libere făcea poezii 
în diferite limbi și se distră cu probleme și chestiuni mate- 
matice, în privința cărora întreținui corespondență cu toţi 
marii matemalticiani ai timpului ca Descartes, Pascal, Mer- 
senne, etc. Matematicele lau distrat și lau pasionat într'atâta 
în cât lau făcut să devie părintele Aritmeticei superioure, 
unul din întemeietorii Calculului probabilităților, unul din 
primii care au înfipt jaloanele Calculului infinitezimal și 
căruia i se atribue de mulţi și Geometria analitică. 

Pascal «geniul cel mai înspăimântător, unic în litere, 
filosofie, religie și matematici în care pătrunderea lui eră 
de necrezut» care la 12 ani etate a descoperit singur toate 
teoremele geometriei până la suma unghiurilor unui triun- 

ghiu, și care la 16 ani a publicat un tratat de Secţiuni co- 
mice, îl numeşte pe Fermat: „primul om din lume“, iar 
în o scrisoare pe care i-a trimes-o acestuia ca răspuns unor 
teoreme ce primise dela el îi spune: «caută aiurea pe altul 
care să te urmărească în învenţiunile tale numerice ; pentru 
mine, îți mărturisesc, ele întrec puterile mele; eu nu mă 
simț capabil decåt să le admir“. 

In anul 1778, adică 113 ani după moartea lui Fermat, 
matematicianul Laplace, celebrul autor al Mecanicei cerești, 
scrie lui Lagrange: „Este un fel de pată, ca să zic așă, în 
geometria modernă faptul că nu sa putut încă regăsi 
demonstrarea teoremelor ce ne-a lăsat Fermat și pe care 
el ne asigură că le-a demonstrat.... Marele geometru ave 
de sigur o metodă particulară, şi poate foarte simplă, care 
Ta condus la diferitele teoreme ce ne-a lăsat, şi a căror 
demonstrație nu ni se pare atât de dificilă decât din 
cauză că nu am regăsit încă firul ideilor sale“. 

Pata de care vorbește Laplace sa menţinut şi în tot 
secolul XIX. Edouard Lucas (1842—1899), unul din cei mai 
versați matematiciani în teoria numerelor, și care a fost în- 
sărcinat de guvernul francez să adune operele şi corespon- 
dența lui Fermat, şi care a studiat mult lucrările acestuia, 
a ajuns să-i zică către finele vieţii lui : «Divus Arithmeticus». 

Repausatul Wolfskehl s'a gândit că nu ar fi bine ca acea 
pată să întunece și secolul actualul, și de aci donaţiunea lui, 
pentru a pune din nou chestiunea la ordinea zilei. Cine știe 
dacă dorinţa lui testamentară se va puteă realiză până la 
anul 2007 ! Căci oameni ca Fermat se nasc iar nu se fac; teo- 
reme și demonstrațiuni ca ale lui es din o scânteie genială, 
din o privire rapidă către o direcțiune necunoscută ; ele nu 
se pot obţine de multe ori prin muncă încordată de secole 

întregi ; nu se pot prepară sau comandă pentru sume ori cât 
de mari ! 

Ca să se vază cu câtă ușurință mânuiă Fermat proprie- 
tățile numerelor acum 250 ani, voiu da următoarele exemple. 

1. Mersenne, care se ocupă și el cu asemenea chestiuni, 
îi trimete numărul 100895598169 ca să-i spună în o zi dacă 
este prim sau nu. Fermat îi răspunde a doua zi că nu este 
prim ci este produsul lui 898423 prin 112303. 

2. Problemei de a găsi trei numere care să fie laturile 
unui triunghiu dreptunghic și a cărui arie adunată cu aria 
patratului construit pe suma catetelor, să ne deă un patrat, 
i-a dat soluția justă : 205769, 190281 și 78320. 

Metodele prin care își deslegă el problemele sunt puţin 
cunoscute ; unele din ele nivi nu se pot bănui măcar. El nu 
şi-a publicat cercetările și lucrările făcute ; multe indicațiuni, 
teoreme sau probleme le scriă pe marginea foilor din cărţile 
de drept ce aveă la îndemână. Unele metode s'au dedus din 
corespondența cu matematicianii de pe vremea lui. 

Nimic din ce a afirmat dânsul că a găsit sau că a demon- 
strat, nu s'a dovedit neadevărat până azi ; când bănuiă unele 
rezultate sau proprietăți, dar pe care nu reușise să le demon- 
streze riguros, aveă totdeauna grija să spue că nu a putut 
găsi încă o demonstraţiune satisfăcătoare. În această cate- 
gorie intră de exemplu teorema că 2"—1 este număr prim 
dacă m este o putere a lui 2, adică m=2", şi pentru care 
Euler a găsit excepţiunea n=5 ; Landry n=6 ; Pervouchine 
n=12, n=23 și Seelhoff n=36. In acest din urmă caz nu- 
mărul 2"—1 are 20 miliarde de cifre și se divide exact prin 
numărul prim 2748779069441. Se vede de aci că nu este uşor 


de găsit excepţiuni la afirmaţia lui ! 

Să trecem acum la teorema ce ne preocupă și să începem 
cu un mic istoric al ei. 

Se știa încă din timpurile cele mai vechi că se pot găsi 
patrate de numere întregi care să se poată desface în două 
patrate de numere întregi, sau în termeni de geometrie că 
există triunghiuri dreptunghice în care cele trei laturi să fie 
măsurate prin numere întregi. Printre cele mai mici de acest 
fel este triunghiul cu laturile 3, 4, 5 de oarece 52==25 se poate 
desface în 32=9 şi 42=16, (9+16=—25), adică avem : 

824-42=—=52, 

Acest triunghiu eră considerat în vechime ca sacru. Egip- 
tenii îl asimilau cu „natura universului“. Plutarque îl 
numeă : „cel mai frumos dintre triunghiuri“. 

La Indieni, Persani, Greci, el eră simbolul însurătoarei, 
și de aceia îl găsim în «Noaptea nupțială» a lui Platon. De 
el se serveau inginerii antici pentru a ridică perpendiculare pe 
teren, făcând pe o funie noduri la 3, 4, 5 unităţi și înodând 
funia. la nodurile extreme. Acest echer de sfoară eră cunoscut 
de Egipteni cu 2500 ani a. Cr. El se găsește și în Tscheou-pei 
(cartea sacră a calculului) apărută în China la 1100 a. Ch. 

Chinezii însă cunoșteau și alte triunghiuri dreptunghice cu 
laturile întregi, ca de exemplu pe cel cu laturile 5, 12 și 13 
care se găseşte în cartea Kin-Ishang (aritmetica) a lui 
Kian-Tshaou apărută la 2600 a. Cr. în problema următoare, 
bazată pe egalitatea : 

132=122}5?, 

„În mijlocul unui lac patrat de 10 picioare laturi esle 
o trestie ce ese cu un picior peste apă. Dacă aplecăm 
trestia spre mijlocul uneia din laturi şi o întindem bine, 
capul ei de sus atinge marginea lacului chiar la fata apei. 
Cât este de adânc acel lac?“ 

Acest triunghiu aplicat la măsurătoarea locurilor îl găsim 
şi prin cărțile indiene de pe la începutul erei creștine. 

Din cele spuse până aci se poate vedeă importanța ce 
aveau aceste numere sau triunghiuri, ele sunt numite azi 
numere pitagorice, din cauză că satisfac teorema de geometrie 
cunoscută sub numele de teorema lui Pitagora, zisă și scaunul 
miresei sau podul măgarului, etc. şi anume: patratul con- 
struit pe ipotenusa unui triunghiu dreptunghic, este egal 
cu suma patratelor consiruile pe cele două catete. Pentru 
găsirea tuturor numerelor pitagorice s'au dat regule încă de 
către matematiciani greci dinaintea lui Christos, cu alte 
cuvinte ei au ajuns să deslege în numere întregi ecuaţia. 

z?=x?+y?. 

Mai târziu sa căutat să se generalizeze această chestiune, 
căutându-se să se vază dacă există cuburi întregi care să se 
poată desface în două cuburi întregi, adică să se deslege în 
numere întregi ecuaţia : 

z? =x3+4yă. 

Toţi matematicianii care s'au încercat să găsească asemenea 
numere timp de peste 1600 ani, până la Fermat, wau fost în 
stare să obţie nici o solutiune. Dânsul a fost primul care a 
demonstrat că asemenea numere nu există, orcât de mari am 
luă numerele x, y, z. Demonstrația pe care a dat-o dânsul 
Su perdut și o alta nu sa putut dă decât peste 150 ani, de 
către matematicianul Euler, supranumit: «analiza âncarnată». 

Un spirit ca al lui Fermat nu s'a oprit însă la acest frumos 
rezultat, care a cruțat matematicianilor următori grija de a 
desface un cub în două cuburi. El și-a pus problema analoagă 
pentru puterile a patra, adică a căutat să deslege ecuaţia 

pi —xt +yś, 
în numere întregi, și a demonstrat că nici pentru această 

problemă nu putem găsi soluţiuni. Demonstrația aceasta a lui 
prin descinderea infinită sau indefinită s'a putut păstră până azi. 


% 
* * 


Aceasta erà starea lucrurilor când a apărut ultima teo- 
remă a lui Fermat. Dela ultima problemă pusă până la 
aceasta este numai un pas. Dacă nu putem găsi cuburi sau 
puteri a patra care să se desfacă în două puteri analoage, 
nu care cumvă lucrul acesta sar putea obţine cu puteri mai 
mari ? Cu alte cuvinte, ecuaţia 

z7 =x" +4 y", 

nu poate să fie posibilă pentru alte valori ale lui n decât 2 ? 
(Cazul n = 1 este evident posibil, căci orice număr mai mare 
ca 1 este suma a două numere). Fermat și-a pus această 
chestiune și a demonstrat că ecuatia nu este posibilă în nu- 
mere întregi dacă n este mai mare ca 2, rezultat care se 
poate scrie sub forma : 

ZOH g xn yate 
adică un număr întreg la o putere mai mare ca 2, nu 
este egal cu suma a două puteri analoage a altor două 
numere întregi. Aceasta constitue celebra teoremă de care 
ne ocupăm. Ecuația precedentă este săpată pe statuia lui 
Fermat, din orașul său natal Beaumont de Lomagne. 

Acest rezultat important a fost scris de Fermat pe mar- 
ginea unei pagini din Aritmetica lui Diophante, publicată de 
Bachet în 1621, în dreptul problemei: „să se desfacă un 
patrat în două patrate“. Această însemnare este: „Din contră 
este cu totul imposibil să desfacem un cub în două cuburi, 
o putere a patra în două puteri a patra, și în general 
orice putere alta decât pătratul în două puteri de acelaş 
exponent“. In anul 1670 un fiu al lui Fermat a publicat o 
nouă ediție, puţin îngrijită, a Aritmeticei lui Diophante cu 

toate observaţiunile şi notaţiunile făcute de tatăl său, și cu 
modul acesta s'a putut transmite posterității această teoremă 
celebră care a dat și va mai da încă mult de lucru aritme- 
ticianilor. 

După cum am spus mai înainte, Fermat nu afirmă nimic 
ca demonstrat, decât când posedă în adevăr o demonstra- 
țiune. De altfel toate sforţările făcute până acum nu au putut 
să doboare ultima lui teoremă. In notița pe care am cilat-o 
mai sus, ca continuare, Fermat spune : „pentru aceasta cm 
găsit o demonslraţiune admirabil de sănătoasă (demon- 
stralio mirabilis sana) însă spaţiul este prea mic spre a 
o desvoltă ac)“. In fine mai putem adăugă că dânsul erà 
foarte modest, încât este inadmisibil că a afirmat acest lucru 
pentru a se lăudă cu o mare descoperire. 

După moartea lui Fermat, puţini matematiciani sau ocupat 
cu teoria numerelor, din cauza desvoltăni repezi a altor ra- 
muri ale matematicilor ca geometria analitică, calculul infini- 
tesimal, mecanica raţională, etc. şi în care se găseau câmpuri 
vaste pline de rezultate no și frumoase. Totuș unii matema- 
ticiani sau ocupat cu teorema lui Fermat, fără rezultate 
mari. Așă Euler, matematicianul care se spuneă că calculează 
fără nici un efort aparent, ca și omul când respiră, ca și 
vulturul când se leagină în nori; apoi Lagrange, matemati- 
cianul, care la 15 ani etate eră profesor la o şcoală de artilerie 
în faţa elevilor, toţi mai bătrâni ca el. 

In secolul XIX studiul proprietăţilor numerelor a luat o 
mai mare desvoltare, și de aceea vedem ocupându-se de teo- 
rema lui Fermat o mulţime de matematiciani celebri. Așă 
Legendre, în 1823 demonstrează teorema pentru n = 5, Lamé 
şi Lebesgue pentru n=7 în 1841; Dirichlet pentru n = 14 
în 1840. Sau mai ocupat apoi Gauss, de care se spuneă că 

ştia să calculeze înainte de a vorbi, Sofia Germain, cea mai 
mare matematiciană a secolului trecut, Cauchy, care a scris 
peste 700 memorii originale, apoi Liouville, Lucas, Catalan, 
Lindemann şi Hilbert, pentru a nu cità decât numele mai cu- 
noscute. Cel ce a obţinut rezultate mai multe este Kummer, 
care în 1841 a arătat că teorema este adevărată pentru toate 
numerele prime care nu indeplinesc anume trei condițiuni și 
a verificat că până la n=100 nu există nici un asemenea 
număr, aşă că până la acest exponent teorema este verificată. 
Ar rămâne dar de stabilit că nici peste exponentul 100 nu 
se găsesc numere care să se bucure de acea proprietate. 
Procedeul lui Kummer este dificil}, și mulţi nu pot afirmă că 
el nu conţine nici un punct slab. De altfel demonstraţiuni 
insuficiente au fost date chiar de matematiciani distinși, și 
din această cauză Societatea științifică, din Goetttingen a 
anunţat că premiul de 100.000 mărci se va da numai pentru 
lucrările tipărite în reviste sau broșuri, la doi ani după apa- 
rițiunea lor pentru ca să fie timp suficient de a se discută 
demonstraţia dată și a se vedeă dacă ea nu are puncte slabe. 

Aci stă astăzi această chestiune ; nimic nu se poate afirma 
în privința viitorului ei. Ar fi posibil ca demonstraţia lui Fer- 
mat să fi avut și ea vreun punct slab, fără să-l fi văzut 
dânsul, așă în cât teorema să nu fie exactă, sau cu alte cu- 
vinte să se poată găsi numere mari care să satisfacă ecuaţia 
luj. Sar puteă de asemenea ca prin un nou procedeu să se 
ajungă să se demonstreze ușor că teorema este exactă. Ceea ce 
se poate spune este că metoadele ce se posedă acum în teoria 
numerelor, nu sunt proprii pentru demonstrațiunea cu ușu- 
rință a acestei teoreme, probă numeroasele încercări făcute 
de oameni competinți făcute în această direcțiune. Căutarea 

de exemple care să o infirme este dificilă, căci, după cum 
am spus, ea a fost verificată de Kummer până la exponen- 
tul 100. Numai prin metode noui, pe care timpul și împre- 
jurările le-ar aduce, sau prin introducerea de cursuri de teoria 
numerelor in Universităţi, care să răspândească și să facă 
să progreseze repede această ramură a matematicelor, sau 
prin crearea monastirilor științifice de care sa vorbit, și în 
care oamenii ce vor să se devoteze științei să aibă tot ce le 
trebue pentru viața materială și culturală, sar putea ca pata 
de care a vorbit Laplace să fie ștearsă în cursul acestui secol! 

In premii și bogății este puţină speranță! Astronomului 
Bradley îi promite regina Angliei să-i sporească apuntamen- 
tele, iar el îi răspunde: „Rog pe Majestatea voastră să nu 
dea curs acestui proecl, căci dacă locul de director al Ob- 
servatorului ar aduce bani, în acel loc nu Sar mai găsi 
un astronom“. 

Chestiunile de teoria numerelor sunt foarte dificile pentru 
ca oricine să-și piarză timpul deslegând prob!eme referitoare 
la ele: «In teoria numerelor» zice marele aritmolug Lebes- 
gue „o demonstrațiune pentru a fi coniplectă cere adeseori 
examinarea de cazuri particulare destul de numeroase şi 
uneori metode noui. Este deci prudent să se privească 
numai ca probabile unele propozițiuni a căror demon- 
strație a fost omisă sau considerabil prescurtată prin în- 
trebuințarea locuțiunii „se va vedea ușor...“ Adeseaori în 
acest punct se opresc mulţi cililori şi este chiar permis să 
se crează că autorii care întrebuințează des acest mod de 
procedare ar pulea să se oprească ei însuși, dacă sar 
apucă să citească memoriile după ce unele legături de idei 


au încetat de a mai există în creerul lor“. 


* 
x * 

Lucrul acesta este foarte adevărat, și pot dă exemple 
recente. În numărul din Aprilie al revistei «l Intermédiaire 
des mathématiciens» s'a publicat o demonstraţie a teoremei 
lui Fermat dată de matematicianul rus Werebrussow. Redac- 
torul revistei, un matematician care s'a ocupat și el cu acea- 
stă chestiune, închee astfel soluţiunea : «Calculele nu ni se 
par destul de desvoliate pentru a ne permite o verificare. 
Având în vedere importanta rezultatului cerem d-lui Vere- 
brussow să binevoiască a ne trimite un răspuns detaliat». 

Alt exemplu. In 1899 am propus în aceiaș revistă o 
chestiune de teoria numerelor la care ajunsesem pe o cale 
cu totul indirectă și căreia nu i sa putut dă nici o solu- 
ţiune directă până în prezent. In numărul din Iunie D-l E. 
N. Barisien răspunde că chestiunea «nu pare exactă» și 
demonstrează că nu există numere de două și de treí cifre 
care să îndeplinească una din condiţiunile puse, și apoi, fără 
a calculà mai departe, adaugă: Se va vedeă în acelaș 
mod că proprietatea este deasemenea imposibilă cu un 
număr de 4, 5, 6... cifre». Ei bine, în adevăr, problema 
nu are soluțiuni între numerile de 2 și 3 cifre, însă are so- 
luţiuni printre numerile de 4, 5, 6, și oricât de multe cifre 
voim peste 3. Soluţiunile încep dar tocmai de acolo de unde 
s'a spus că: «se va veded»... 

Mă opresc aci cu această chestiune. Dacă mie mi se 
poate obiectă că am perdut aci prea mult timp cu dânsa, 
sau că am răpit prea mult timp cititorilor, am însă mân- 
gâerea că voiu fi făcut pe mulţi să câștige mult mai mult 
din timpul ce ar fi perdut cu dânsa, și aceasta nu poate fi 
decât spre folosul științei și al ţării. Știința va profită, căci 
se va economisi timpul perdut cu cercetări inutile pe căi 
dejà bătute sau în direcţiuni rău cunoscute. 

Țara va profită, căci după cum acum o sută și mai bine 
de ani Academia din Paris a putut stabil din soluţiunile ce 
primeă pentru cuadratura cercului, că primăvara este ano- 
timpul în care se produc cele mai multe aiurări mintale, tot 
așă și Societatea Științifică din Goettingen va aveă ocaziunea, 
să stabilească prin soluţiunile ce va primi pentru ultima 
teoremă a lui Fermat, care este ţara în care, relativ cu 
populațiunea, dorința de bani provoacă cea mai mare su- 
perficialitate de raționamente, și noi trebue să căutăm să 
nu fim în primele ranguri. 

Acestea sunt scopurile care m'au îndemnat să scriu acest 
articol, 

Ion Ionescu 


Inginer Șef 
Profesor la Şcoala de Poduri și Şosele. 


ZII 


CONVORBIRI DESPRE RÂME 


Anul acesta primăvara a început din Februarie. Erà un 
soare așă de cald, încât chiar de atunci profesorul Petrescu 
și copiii săi Radu, Șerban și Ionel începuseră să iasă în 
grădină pentru observările și convorbirile lor științifice. 

Când profesorul Petrescu intră în grădină, copiii săi erau 
de mult ocupați să scormonească pământul. 

Pror. P. „Aţi lucrat sdravăn. Ce-aţi strâns acolo, în ghi- 
veciul acela de flori? 

ŞERBAN. Râme, scoase din pământ. E groaznic câte se 
găsesc aici în grădină. Unele sunt adevăraţi monștrii, cât 
toate zilele de lungi. 

Peor. P. i sa părut. Nu văd nici una așă de lungă în 
ghiveciu. 

ŞERBAN. Nu mi s'a părut, tată. Când le-am scos erau așă 
de lungi ! Acum, bine înțeles, sau strâns și sau scurtat. 

Pror. P. Cum bine înțeles? i se pare ţie natural ca 
râmele să se strângă cum vor? 

Ionet. Dar e oare lucru așă minunat, ca o râmă să se 
poată scurtă când vrea? N'are și ea mușchii ei? 

Peor. P. Da, Ionel dragă, râma are mușchi ca și noi, dar 
cu atât n'am deslușit nimic, căci ar urmă că și noi am putea 
să ne lungim și să ne scurtăm cum vrem. 

ŞERBAN. Da, tată, însă omul are șira spinării care nu se 
poate scurtă. Pe când, dacă râma are sub piele niște fibre 
mușchiulare și dacă îmi închipuesc că acestea se strâng — 
cum se poate strânge orce fibră mușchiulară —, atunci so- 
cotesc că întreaga râmă se scurtează. 

Peor. P. Să zicem că-i așă, dar cum ai să explici atunci 
întinderea din nou a corpului? 

ŞERBAN. Cred că dacă mușchiul nu mai e încordat, atunci 
râma singură se lungește. 

Paor. P. Nu, Șerbane, de data asta ai apucat drum greșit. Fi- 
bra mușchiulară e ca o bucată de cauciuc : odată întinsă, ea se 
strânge singură, dar dela sine nu se întinde nici odată. De 
altfel, n'ai decât să observi o râmă pe când se târăște, și 
ai să vezi că nu se poate întinde decât cu ajutorul altor 
mușchi. — lată una, uită-te bine Ja ea. 

ŞERBAN. A, iat-o cum se lungește și în acelaș timp se sub- 
ţiază. Dar, dacă această lungire se face printr'o contractare 
de mușchi, ar trebui ca râma să se umfle, nu să se subţieze. 

Pror. P. Nu găsiţi voi mijlocul să eșiți din încurcătură ? 

Rabo. Eu îmi dau cu socoteala că de jur împrejurul râmei 
sunt înfășuraţi mușchii ca inelele, cari când se strâng, apasă 
asupra interiorului, deci subţiază corpul și-l lungesc. 

Pror. P. Radule, tu ai deslegat problema. Râma noastră 
are întradevăr, imediat sub piele și pe toată lungimea ei, 
un strat gros de fibre mușchiulare în formă de inele, cari 
prin contracțiune strâng corpul și-l lungesc, iar sub acel strat 
se găsesc fibrele longitudinale, cu ajutorul cărora râma se 
scurtează și prin urmare se îngroașă. De oarece râma poate 
contractă după voie când pe unii, când pe ceilalt mușchi, 
ea poate face orce mișcare vrea. 

ŞERBAN. Un lucru nu înţeleg cu lungirea și cu scurtarea 
râmei. Dacă sar lungi și apoi numai Sar scurtă, râma ar 
rămâneă necontenit pe loc. 

Pror. P. Aci îi ajută asprimea pământului. Râma n'ure 
decât să-și fixeze capătul de dinainte, și atunci tot corpul 
când se strânge, se apropie de acel capăt. Îi mai ajută încă 
și nenumăraţii peri ce-i are presărali pe tot corpul. 

Ranu. N'am văzut nici odată peri pe râmă. 

Peor. P. Nu se pot vedeă decât cu lupa. Îi poţi însă simţi 
petrecând mâna în răspăr pe corpul râmei. — Dar ce sa 
făcut râma noastră ? 

Ioner. S'a târât sub glia asta de pământ, par'c'ar vreă să 
se ascundă. 

Peor. P. Și tu ai fi făcut la fel, când ai fi văzut lângă 
tine un uriaș. 

Ranu. Eu știam că râmele mau ochi, prin urmare nau 
cum ști cine le-a scos din pământ și cine le stă în faţă. 

Pror. P. Cu toate că mare ochi, râma nu e lipsită cu 
totul de simţirea luminii. Căci, dacă în momentul eșirii ei din 
pământ i se luminează capul, iute se trage înapoi. 

ŞERBAN. Nu e mai ușor să admitem că cei cari o observă 
fac sgomot și o sperie? 

Pror. P. Asta e gren de admis. Când un naturalist s'apucă 

de așă cercetări, găsește el mijlocul să înlăture așă greșeli. 
Pe lângă asta, experiențe numeroase au dovedit că râma n'are 
auz și că nu simte decât mișcările pământului. Trebue deci 
să umbli ușor, dacă vrei să-i observi seara mișcările nocturne, 
altfel se ascunde. 

Ioner. Dar seara e în pământ și n'o poţi vedea. 

Pror. P. Ziua, da, noaptea însă iese, sau scoate cel puţin 
o parte din corp afară din pământ. 

IONEL. Şi la ce? 

Paor. P. Să caute cevă de mâncare. 

ŞERBAN. Cred că râmele se hrănesc cu fibrele din rădăcinile 
plantelor, și atunci găsesc ele de astea câte vor în pământ. 

Paor. P. Nu, Şerbane, râmele nu rod rădăcini ; când ies, 
caută frunze uscate și părți aproape putrezite de plante, pe 
cari le târăsc în găurile lor din pământ și acolo le mănâncă. 

ŞERBAN. Dar atunci trebue să aibă mirosul delicat, ca să 
nimerească bine hrana. 

Pnor. P. Așă delicat nu, dar nici nu le lipsește, pentru 
că cu ajutorul mirosului își găsesc, chiar ascunsă înadins, 
mâncarea lor favorita. 

ŞERBAN. Mâncarea lor favorită ? Mi se pare caraghios. Poate 
o râmă să prefere o frunză de frag sau una de cartof? 

Peor. P. Şi cu toate acestea e așă. Se știe cu siguranță 
că unei râme îi plac frunzele de varză, de ceapă, de hrean și 
mai cu seamă cele de cireș și de morcov, și că nu atinge frun- 
zele de jaleș 1), de cimbru și de câteva alte plante aromatice. 

Rapu. Şi târăște ea frunzele astea în pământ? Dar i-ar 
trebui o putere mare, dacă ar vreă de pildă să våre în pă- 
mânt frunza asta lată, de tei. 

Peor. P. Are puterea trebuitoare. Dar nu trebne nici să 


1) Sulvia, pe franțuzeşte sauge, pe nemțeşte Salbei. 

uiţi că-și alege mai ales frunzele uscate și pe jumătate pu- 
trezite, cari sunt prin urmare mai moi. S'a mai observat apoi 
că râma pune și oarecare dibăcie în această operație: când 
găsește o frunză în formă de inimă, n'o iă de partea lată, 
ci de vârf, ca să-i vină mai bine s'o vâre în pământ. 

ŞERBAN. Tată, mi se pare cam ciudat, ca o râmă care 
n'aude, nu vede, și totuș judecă, cum și ce fel să ià o frunză! 

Ranu. Se poate ca râma să n'o facă din judecată, ci dintr'un 
simplu instinct. 

Pror. P. Ce înţelegi tu cu asta? 

Ranu. Socotesc că se poate presupune, că străbunicele 
râmelor de astăzi au constatat în timp de mii de ani, că, 
ordecâteori eră vorba să vâre o frunză în pământ, nu reușeau 
decât dacă o luau de vârf, altfel nu. De aci, în curgerea 
vremii, sa putut încetul cu încetul formă obișnuința incon- 
ştientă sau instinctul de a apucă frinza de vârf. 

Paor. P. Explicaţia ta nu e rea, și naturaliştii au încercat 
să-și explice lucrurile în felul acesta. Cercetările marelui na- 
turalist englez Charles Darwin, dovedesc însă că această 
cale e greșită. In adevăr, Darwin a presărat bucățele de hârtie 
în formă de triunghiuri și a observat că și acestea erau 
târâte tot de vârf. 

IoneL. Ce fac râmele cu hârtia ? Nu cred s'o mănânce! 

Pror. P. N'o mănâncă, ci se servesc de ea ca și de pie- 
tricele, surcele, frunze ascuţite de brad, ca să-și căptușească 
locuinţa. | 

ȘERBAN. Probabil că râmele au încercat în toate chipurile 
să iă acele triunghiuri de hârtie și n'au reușit să le târască 
decât luându-le de vârf. 

Pror. P. Şi această presupunere trebue lăsată, de oarece 
Darwin a constatat din curăţenia laturilor triunghiului, că în 

puţine cazuri râmele au încercat să iă hârtia altfel decât 
de vârf. Suntem nevoiţi prin urmare să presupunem că prin 
atingerea lucrurilor râma își înfățișează întru câtva forma 
lor şi că după ce a judecat apucă obiectul. 

ŞenBan. la privește ce repede a intrat în pământ. Adi- 
neauri eră aici pe răzor și acum nui se mai vede decât 
vârful cozii. 

Pror. P. E lucru știut că râma poate intră într'un pământ 
moale în 2—3 minute. 

Rape. Și până la ce adâncime pătrunde ? 

Paor. P. Asta depinde de anotimp, de temperatură și de 
felul pământului. In timpul uscăciunilor sau al îngheţurilor, 
râma se găsește la o adâncime de 2 metri. Acolo, în galerii 
mari, îşi petrec iarna mai multe râme împreună, și la cele 
dintâi călduri ies afară. 

loner. Cum face râma să se vâre în pământ? Ea nu poate 
scormoni pământul ca câinii sau ca cârtița. 

Pror. P. Dacă pământul e moale, își împinge întâi capul 
care se ascute și pătrunde în pământ și după el intră gâtul 
mai gros și mușchiulos. Prin apăsarea acestuia, capul se 
umflă și dă la oparte pământul. Și așă din aproape în aproape 
intră în adâncul pământului. 

Dacă pământul e tare, precum și la adâncimile mari, mij- 
locul acesta nu-i mai e de folos și atunci râma nu poate 
înaintă decât mâncând pământul. 

ŞERBAN. Nu cred să-i placă să-și umile stomacul și maţele 
cu nisip. 

Pror. P Din contră, îi place foarte mult. Asta i-e de altfel 
ocupaţia zilnică de căpetenie, nu numai când vrea să-și taie 
drum, dar și când vrea să mănânce. Căci, pe lângă rămăși- 
fele plantelor putrezite, râma se mai hrănește și cu humus. 

N'aţi văzut nici odată bobiţele acelea de noroiu pe cari le 
îngrămădesc râmele pe lângă intrarea în găurile lor? 

ŞERBAN. Cum nu. Am văzut de multe ori, dimineața pe 
potecile grădinilor, mai ales pe unde nu trece lume. Dar pămân- 
tul pe care-l înghite râma trebue să conţină și substanțe 
hrănitoare. 

Pror. P. Natural, căci nici un animal nu se poate-nutri 
numai cu pietre și nisip, chiar de-ar aveă un stomac de ștruț. 
Râma digerează rămășițele de rădăcini aproape putrezite și 
amestecate cu pământ. 

ŞenBaN. Nu cumva aceste materii putrezite sunt de mare 
folos pentru plantele care cresc și atunci râma mâncându-le 
ar aduce pagubă? 

Pror. P. Şerbane, puţină gândire nu strică. Nai auzit tu 
că plantele care au trecut prin stomacul unui animal, să zicem 
o vacă ori un cal, sunt cu toate acestea de cel mai mare 
folos pentru agricultor? Nu știi tu că bălegarul animalelor e 
cea mai bună îngrășăminte pentru pământ? 

ŞERBAN, Le știu toate astea. Dar nu sar putea ca râma 
să digereze tot și să nu mai rămână nimic pentru plante? 

Pror, P. Nu. Nu mai încape astăzi indoială că acţiunea 
râmelor pentru grădini și câmpuri e de cea mai mare însem- 
nătate. Ele duc în pământ frunzele uscate și resturile de plante, 
le fărămiţese, le descompun prin sucurile lor intestinale și 
apoi le dau afară ca bălegar. Lor li se datorește în special 
formarea păturei de humus care asigură fertilitatea ogoarelor 
noastre, de oarece această pătură este alcătuită din îngră- 
mădirea bălegarului fărămiţit, necontenit amestecat și răs- 
turnat de râme. 

Ravu. Dar tată, mi se pare aproape cu neputinţă ca râmele 
să aibă o înrâurire așă de mare pentru scoarța pământului 

și vegetaţia lui. Ascultându-te, ar trebui să credem că pământul 
fertil a fost creat de ele. 

Peor. P. In cele mai multe cazuri e așă. ţi închipuești 
tu câte râme sunt în grădina asta? 

Ranu. Nu, nu îndrăsnesc să spun un număr la menais ? 

Se știe ceva în privința asta? 

Pror. P. De sigur. Un naturalist german, care sa ocupat 
muli cu viața și însemnătatea râmei, crede că pe temeiul 
cercetărilor sale poate afirma că pe un metru patrat se găsesc 
13 râme, ceeace face pe o suprafață de un kilometru patrat 
sau 100 hectare numărul de 13 milioane. Pe câmp numărul 
acesta trebue redus la jumătate. 

Ranu. Într'adevăr, sunt mai muhe decât socoteam. Atunci 
în grădina noastră am avea vre-o 100.000 râme. Totuș, ca 
aceste animale să facă cu bălegarul lor o pătură groasă ca 
cea de humus, asta nu-mi intră în cap. 

Pror. P. Nu suntem obișnuiți să preţuim exact acțiunea 
a multe puteri mici, dar care lucrează necontenit. Și cu toate 
că ne închipuim ușor că râmele au frământat pământul mii 
. Şi mii de ani înainte de ivirea omului pe glob, totuș ne-am 
îndoi de înrâurirea lor extraordinară, dacă și în această pri- 
vință Darwin mar fi înlăturat orce îndoială prin cercetările 
lui migăloase. 

ŞERBAN. Şi cum a făcut el, tată? 

Pror. P. A strâns mai întâiu cu îngrijire şi cu multă răb- 
dare tot bălegarul sau mai bine pământul pe care lau scos 
râmele în timp de un an, pe o suprafaţă determinată, un 
metru patrat bunioară. După ce a făcut această cercetare în 
mai multe locuri, a găsit că cantitatea de pământ scoasă de 
râme în mijlociu pe un metru patrat este de 21/, kgr. pe 
an, ceeace face pe un kilometru patrat 2*/, milioane de ki- 

lograme. In urmă, când pământul acela s'a uscat, la intins 
pe câmpul de observaţie, cum se întâmplă în natură cu no- 
roiul expus la soare și la ploaie, și a găsit că pătura formată 
are o grosime de 3:/, milimetri. De aci a dedus Darwin că 
pătura de pământ scoasă de râme într'un an trebue să fie 
cevă mai groasă, de oarece el, cu toată băgarea de seamă, 
n'a putut să nu piardă din pământul pe care-l strângeă pen- 
tru observaţie. 

Ravv. Şi a reușit el să capete vreun rezultat și mai precis? 

Peor. P. Da. E de mirare, cu ce stăruinţă și răbdare a 
urmărit marele naturalist această chestie. Din 1842 sămănase 
pe un loc nearat bucătele de cretă, spre a vedeă mai târziu, 
cu cât pământ scos de râme într'un șir de mai mulţi ani va 
fi acoperită această cretă. Tocmai în Noemvrie 1871, adică 
după 29 ani, trase el un șanț prin acel loc și găs) bucăţelele 
de cretă ca o pătură subțire albă la 17 cm. adâncime. Re- 
zultă de ac! că stratul care se formează într'un an are o, grc- 
sime mijlocie puţin mai mare ca 1/, cm. Acest număr sa 
găsit verificat și în alte experienţe. 

Dacă vă gândiţi acum că timpul de 29 ani e nimica toată 
față de vremea nemăsurată de când râmele își tot urmează 
acţiunea, atunci înțelegeţi bine, că ipoteza, că pământul negru 
din grădini și din ogoare a trecut de nenumărate ori prin 
stomacul râmelor, nu este lipsită de oarecare miez. 

ŞERBAN. Tată, dacă te înțeleg bine, atunci pietrele ce se 
găsesc pe câmp sunt îngropate pe încetul de râine, sau mai 
bine, se cufundă singure din cauză că se iă pământul de sub 
ele și se aduce de către râme deasupra, 

Pror. P. Chiar așă e faptul. Darwin povesteşte de un 
islaz, care eră presărat în 1841 cu bucăţi de cremene de 
toate mărimile. In 1871 însă, puteă să galopeze un cal dela 

un cap până la altul fără să-și isbească copita de vreo piatră. 

El și-a mai întins observările și a ajuns la încheierea că 
un mare număr din ruinele de pe vremea Romanilor, care 
Zac astăzi ascunse sub un strat de humus, au fost acoperite 
astfel de către râme care le-au păstrat în felul acesta la adă- 
postul vremii pentru archeologi. 

Rapu. Şi atunci râmele astea nu fac nici un rău? 

Peor. P. Într'un ghiveci și, dacă sunt prea multe, pot să 
facă pământul acid. Sa mai observat că le place uneori să 
ducă cu ele muguri de plante tinere. Dar aceste mici neajun- 
suri sunt cu prisosinţă răsplătite de îmbelșugarea pe care o 
aduc pământului. Cele din urmă cercetări au dovedit că pro- 
ducerea secarei, a morcovilor, a rapiţei, a cartofilor se ridică 
cu 50 până la mai mult de 1000/,, dacă pe locul semănat 
fără, râme, se aduc râme. 

ŞERBAN. Apoi dacă e âșă, mai bine să dăm drumul râmelor 
pe care le-am strâns în ghiveci. Dar iată una tăiată în două 
de lopată. Se mai vindecă ea? 

Pror. P. Crezi tu că cele două părți se mai lipesc îm- 
preună ? 

ŞERBAN, Asta nu. Dar socotesc că fiecare jumătate devine 
o râmă întreagă. 

Paor. P. Asta e adevărat. Acuma în timpul din urmă sau 
făcut cercetări precise în această privinţă, din care reiese că 
capul râmei se face coadă pentru râma cea nouă, iar coada, 
se face cap pentru cealaltă jumătate. 

Ioner. Tată, râmele mi se par fâră cap și fără coadă, căci 
amândouă capetele sunt la fel. 

Pnor. P. La prima vedere așă pare. Cine cercetează de 
aproape părțile interne, găsește că la capătul de dinainte se 
găsesc o mulţime de organe ca creerul, gâtlejul, ete., cari nu 

se găsesc la capătul de dinapoi. Prin urmare, în urma tăierii, 
se formează din nou toate acele organe importante. 

Sersan. Nu cumva cele două jumătăţi sar putea lipi 
între ele ? 

Psor. P. Cu clei, cam greu ; cusute însă, după câtva timp 
se vindecă. S'a căutat apoi, dela mai multe râme tăiate, să 
se coase două cozi, sau două capele între ele. Cea din urmă 
încercare n'a reușit, cele două cozi însă sau prins bine îm- 
preună și râma a trăit câteva luni și apoi a murit, de oare- 
ce nu puteă să se hrănească. 

Rase. Ce interesante cercetări ! Nu cumva s'a încercat să 
se lipească între ele și specii deosebite de viermi? 

Psor. P. Da, și încă cu succes. Dar știi tu că sunt mai 
multe specii de viermi ? 

Ranu. Nu. Imi închipuiam însă că trebue să fie mai multe 
specii decât am învăţat noi în Zoologie. 

Pror. P. Așă e. Numai printre râme sunt un șir de specii 
care nu se deosihese decât studiindu-le organele interne. In 
totul se cunosc vreo câteva sute de specii de viermi, dintre 
care unii trec peste un metru lungime și ajung grosimea şer- 
pilor noștri. 

ln unele țări se și minâncă. In America de nord se pun 
viermii în lapte vreo câteva zile, ca să se golească de nisip 
și să se umple cu lapte. In urmă se frig și dau o mâncare 
delicioasă. 

ŞERBAN. La urma urmei nu văd de ce nu sar mânca unii 
viermi, cum se mănâncă racii, scoicile, stridiile, melcii. 

Pror. P. Asta e și părerea mea. Totul e o chestie de obici- 
nuinţă. Așă se mănâncă în Italia și mai ales în China cu multă 
plăcere unele mâncări la care noi nici nu ne putem uilă. 


După Naturstudien im Garten E 
de K. Kraepelin G. Ţiţeica 


ZT 

PRIVIRE GENERALA ASUPRA CHIMIEI 
DIN TIMPURILE CELE MAI VECHI ȘI PÂNĂ ÎN ZILELE NOASTRE 


Inceputurile chimiei se pierd, de sigur, în negura de vremi. 
"Nu e vorba însă, pe aceste timpuri, de chimia științifică, cum 
o înţelegem noi. E vorba numai de chimia practică, cu nu- 
meroase întrebuinţări la vieaţa de toate zilele. Rămânem ui- 
miți când luăm cunoștință de numărul mare al observațiunilor 
de acest fel, pe care le întâlnim în antichitate. Uncori, ni se 
pare chiar că avem aface cu fapte din timpurile noastre. Și 
cu toate acestea, spiritul știintific se ivește numai după zeci 
de veacuri. Filozofii vechi, dela care ne-au rămas atâtea ipo- 
teze frumoase cu privire la cauza lucrurilor, aveau desgust 
de experiențe științifice; numai robii trebuiau să se ocupe 
cu astfel de lucruri josnice. Archimede își cere iertare 1) 
chiar, că a trebuit să facă experiențe, când a stabilit marele 
principiu cunoscut sub numele său. Se înțelege lesne, că în 
aceste împrejurări numai anevoe se puteă căpătă un adevăr 
științific. In timpul evului mediu se ivește când și când câte 
un cercetător cu spirit de observare științific. Din nefericire, 
o idee greșită călăuzeă toate cercetările. Zece veacuri a pier- 
dut știința de pe urma pietrei filozofale. Erà vorbă, adică, 
să se găsească o substanţă cu ajutorul căreia să se facă aur 
din metale comune. Această problemă a sleit multe forțe fără 
a puteă fi deslegată. Ea a dus totuș la descoperirea unui 
mare număr de corpi, pe care îi preparăm uneori și azi după 
metodele găsite atunci. Dela o vreme, se ivi și problema elizi- 
rului de vieață, care aveă să apere pe om de boale și să-i 
deă tinerețea veșnică. Și acest elixir n'a putut fi găsit; cău- 


1) Svante Arrhenius, Theorien der Chemie. 

tarea lui a avut drept urmare descoperirea de medicamente 
de tot felul, dintre care multe, şi cu deosebire mercurul și 
sărurile lui, sunt medicamente preţioase, în anumite boli, și 
în ziua de azi. Treptat-treptat tot mai slăbește interesul pentru 
aceste două probleme, încetul cu încetul se tot desvoltă ade- 
vărata metodă științifică, și cu Lavoisier (1743—1794) are 
loc marea reformă în chimie, care a pus-o pe baze noui șia - 
îndrumat-o pe calea adevărată, pe care a mers cu pași re- 
pezi și siguri spre adevăratul scop până în zilele noastre. 
Știința noastră ajunge astfel chimie din alchimie, cum se 
numeă pe atunci, și e caracterizată în mod figurat și plastic 
drept fata înțeleaptă a unei mame nebune. 
s*a 

Cursul de chimie învăţat în liceu ar fi știrbit de nu lam 
întregi cu câtevă pagini privitoare la acest trecut atât de în- 
depărtat. In afară de învățăturile ce le putem culege, acest 
scurt istoric ne mai dă pri'ejul să ne întoarcem cu mintea 
cu mii de ani în urmă și să privim astfel, în zarea îndepăr- 
tată a zecilor de veacuri, o parte măcar din drumul bătut de 
neamul omenesc. Această privire înapoi e o mulțumire pentru 
suflet, întocmai după cum e o plăcere peniru ochiul obosit 
să-și rotească privirea în văzduhul fără margini. 

Amănuntele care urmează sunt luate în mare parte, pe 
lângă alte cărţi, din „Histoire de la Physique et de la Chimie, 
par Ferdinund Hoefer“. Indemnăm pe elevi să o citească 
în întregime, precum îi îndemnăm să citească de asemenea. 
și „Vies des savanis iluslres, par Louis Figuier“ sau 
orice altă scriere de acest fel. Prin aceste citiri se întipăresc 
și se înțeleg mai bine adevărurile științifice. In vieţele 
oamenilor mari, se întâlnesc apoi acele exemple pline de 
frumuseţe și de măreție în ce privește munca lor pentru 

știință și prin aceasta pentru binele omenirei. Astfel, un var 
Ielmont (1577—1644), eşit din vechia familie nobilă a con- 
ţilor de Mérode, refuză strălucirea dela curtea împăratului 
Rudolf 11 și preleră să lucreze mai bine în laboratorul său 
de lângă Bruxelles. Tot nobili au fost Robert Boz/le(1626—1691) 
și Cavendish (1731—1810), lord milionar, care în loc să-și 
piardă vremea cu o viaţă plină de trândăvie, și-au transfor- 
mat locuinţele în laboratoare și au făcut cercetări prin care 
li s'a scris numele în analele științei. Lavoisier (1753—1794). 
milionar și el, a reformat chimia, fără ca pentru această 
operă neperitoare să fi fost răsplătit cum se cuvine de con- 
timporanii săi. Aceștia, din contra, au pătat pentru vecie 
paginile istoriei cu sângele nevinovat al lui Lavoisier, al cărui 
cap genial a fost tăiat pe ghilotină la 8 Mai 1794. Cu drept 
cuvânt a spus atunci marele geometru Lagrange: le-a fost 
deajuns o clipă ca să doboare un cap ca al lui și lumei nu `i 
va fi deajuns o sută de ani ca să aibă altul la fel 1). Scheele 
(1742—1786), chimist suedez care a făcut descoperiri însem- 
nate și care poate fi pus alături de Lavoisier, ne dă exem- 
plul unei vieţi pline de griji și de nevoi. Cunoscut de toţi 
învățații din Europa, eră cu totul necunoscut ìn propria sa 
țara. Se pomenește chiar de următoarea întâmplare. Regele 
Suediei, Gustav Il, auzise vorbindu-se mult bine de Scheele 
cu ocazia unei călătorii făcute pe continent. Intors în ţară. 
dete ordin să fie decorat. Ministrul însă, care nu auzise de 
fel de Scheele, gloria Suediei, a decorat pe un altul cu 
acelaș nume, dar fără nici un merit. Nenumărate sunt 
exemple!e din care elevii pot învăţă dragostea de muncă, 
de știință și de binele omenirei. Şi să nu se uite, că vorbim 


1) Gaston Luurent, Les grands ecrivains scientifiques. 

de timpurile în care știința nu se bucură de cinstea pe care 
o are azi și în care nu erau înlesnirile pe care le are în 
vremea noastră cel ce învață sau face știință. Când ni se 
pare munca prea grea şi când desnădejdea încearcă să ne 
cuprindă, să ne gândim atunci că geniile chiar au trebuit să 
muncească ca să răzbească, și să muncească, uneori din greu. 
Fără muncă, oricât de mare ar fi deșteptăciunea cuiva, nu se 
poate ajunge la cevă folositor. Lavoisier lucră în fiecare zi 
dela 6—9 dimineața și dela 7—10 seara, pentru știință, restul 
timpului îl întrebuință în ocupaţiuni!e lui sociale, iar o zi pe 
săptămână eră întrebuințată pentra experienţe. 
(Va urma) G. G. Longinescu 
RI 


NOTIŢE 


SPRE ŞTIINŢA. Reproducerea acestar notițe este îngăduila numai cu a'ătaiea nu- 
mărului din „Natura“ din cara sa vor luă. Aceste notițe nu sunt, cum s'ar ciede, luate 
deadreptul din revistele arătate, ci sunt prefaceri după articule cu mult mai întinse 


Aurul în apa de mare şi exploatarea lui. — In apa de mare sv 
găsește aur în cantităţi cuprinse întro 32 şi 61 miligrame la o tona 
de apă. Aceste cantități sunt foarte mici, față cu acelea în care se 
găseşte aurul în aluvion (6—10 grame) şi în filoane de aur (18-25 
gr. la o tonă). Cu toate acestea, cantitatea întreagă de aur e colosala. 
Astfel, ţinând scamă că volumul mărilor e de 1000 milioane chilo- 
metri cubi, ajungem ln un total de 32.000.000.000 pâna la 64.000.000.000 
de tone de aur cuprins în mări. 

Această cifră dată de Liversidge e considerată de mulţi cu mult 
prea mare. În orice caz, sunt cantităţi mari de aur în apa de mare, 
chiar de ar fi de 100 ori mai mici ca cea de sus. Aurul scos până 
acuma de pe uscat, dela începutul istoriei, ar formă un cub cu laiura 
de 10 m. şi ar avea o greutate de 20.000 tone. 

Acest aur de mars ss datorește aluviunilor care îl aduc în apa 
marei. Valurile mărilor și fluviilor rod terenurile cu aur şi-l duc în 

mare; de asemenea și erupţiunile vulcanilor submarini şi curenţii 
maritimi contribuesc la aducerea aurului în mare. 

Cu toată cantitatea mică de aur care se află într'o tonă de apă 
şi cu toate că s'ar părea că e cu neputinţă a se scoate acest aur, 1n- 
cercări numeroase par a dovedi, că lucrul e cu putinţă; numeroase 
brevete se ocupă cu această problemă. Metodele întrebuințate pentru 
scoaterea aurului din mare sunt de două feluri: unele întrebuinţează 
reacţiuni chimice, iar altele se slujesc de electroliză. In amândouă 
cazurile, apa de mare e adunată în niște basine mari unde e adusă 
de mare. Rezultatele acestor încercări nu sunt ce e drept strălucite, 
nu alcătuesc nici o primejdie peniru aurul de uscat, dar arată în 
schimb că se pot căpătă totuşi oarecare foloase. 

(După un articol mai mare de d. Serban Cuntacuzino, din Revue 
du Pâhole de sub direcţiunea d-lui G. M. Murgoci, 23 August 1905). 
* * * 

Pălăriile de Panama. — După cum avem în Bucureşti strada Par- 
fumului, unde nu miroase deloc a parfum, sau după cum Târgul-Fru- 
mos e tocmai altfel de cum îl arată numele, tot așă şi palăriile de 
panama nu se fabrică în Panama. Industria lor e răspândită în Co- 
lumbia, Peru şi mai cu seamă în Ecuator. Paiul, de asemenea, nu-i 
de fel paiu, cum se crede. Materia primă sunt foile unui pulmier săl- 
batec Carludovica palmata Ruis, înalt de 2—3 m. Aceste foi sunt opă- 
rito mai întâiu în apă clocotită, în care s'a pus puţină zamă de lămâio. 
In urmă, sunt uscate la umbră şi apoi la soare. Se capătă astfel nişte 
oi lungi de 55—60 em. şi late de 1—2m. Preţul acestui paiu, care 
esto foarte schimbător, n'are nici o influenţă asupra preţului pălăriei, 
de oarece pentru o singură pălărie e nevoie numai de 230 gr. de 
paiu. Pălăriile de Panama sunt scumpe fiindcă se lucrează greu şi 
fiindcă așă cere şi moda. Un lucrător lucrând câte 6 ceasuri pe zi, 
face o pălărie ordinară de 5 lei în 6—7 zile, una de 6—15 lei în două 
săptămâni, iar una scumpă de peste o sută de lei într'o lună şi jumă- 
tate. Pălăriile cele mai căutate sunt cele dela Montecristi, care întrec 
pe toate celelalte, fiind fine, uşoare şi perfect lucrate. O Montecristi 
ordinară se vinde între 12 şi 20 lei, iar una bună de tot 250 lei. După 
Montecristi vine Santa Elena, mai puţin fină, dar cu mult mai albă 

şi muai curată la paiu, mai trainic şi mai regulat lucrată şi cu mar- 
ginele fine. 

In 1905 s'au exportat 603.167 pălării de Panama. (La Nuture, 19 
Sept. 1908). 


* 
* + 


O maşină de curăţit peşti. — Inventatorul american Deloe, după 
trei ani de cərcstări, a isbutit să construiască o maşină care curața 
între 40.000 şi 50.000 pești pe oră: îi spintecă dealungul spinărei sau 
burtei, le scoate măruntaele, le rade solzii, îi spală și îi numără tot 
odată. Doi copii suat de ajuns să ieie peștii din coșuri și să-i așeze 
lu mașină. În modul acesta industria peştelui se pune la adăpost de 
grevele lucrătorilor; fabricanţii sunt foarte mulţumiţi. (La Nature, 
"12 Sept. 1908). 


* 
+ + 


Lupta între petrol, gaz, acetilenă şi electricitate. — Pentru lumi- 
natul spațiurilor mari se luptă azi aceste 4 mijloace de luminat. 
Lumpa Auer a luat nagtcre din lupta între gaz şi electricitate. Gazul, 
care păreă că va fi învins ds electricitate, trăeşte astăzi egal cu 
aceasta. Dar, acelaş mijloc care i-a dat viaţă i-a creat doi duşmani 
noi, Spirtul şi petrolul. Sita incandescentă” face cu putinţă lămpi pu- 
ternice cu petrol, care au între 800 şi 1500 lumânări, asămănătoare 
cu cele mai luminoase arcuri voltaice. Din această cauză, în Suedia, 
în Rusia şi în multe ţări, și la noi chiar, se respândește din ce în ce 
mai mult lumina incandescentă 'cu petrol ( Washington, sau alte 
sisteme). 

Din punctul de vedere al eftinătăţei instalărei, luminatul acesta 
cu petrol bate luminatul electric, care cere instalaţiuni costisitoare. 
Punând 30 bani pentru litru de petrol, o lumină de 800 lumânări costă 
10 bani pe ceas, în timp ce ea costă 22 bani cu gaz şi 25 bani cu 
electricitate. Primăriile mici ar trebui să se gândească la acest sistem, 
mai ales că suntem în fruntea ţărilor petrolifere. Nu uităm, de sigur, 
că luminatul electric e mai comod. Luminatul cu acetilenă, cu toata 
frumuseţea şi intensitatea luminei, e legat încă de numeroase neajun- 
suri; dintre acestea mirosul şi pericolul exploziei au slăbit mult 


interesul lumei pentru acetilenă. (Lu Nature, 12 Sept. 1908). 


> 
* * 

Motori cu naftalină. — Societatea germană de motoare Deutz a 
izbutit să întrebuinţeze naftalină în loc de benzină. Pentru aceasta, 
naftalina e topită mai întâiu cu apă caldă, produsă prin încălzire 
cu gazele de ardere. Se consumă 0 kg. 4 naftalină pe kilowat oră şi 
punând V lei 11 pe chilogram se obţine o economie considerabilă 
faţă cu benzina. Până ce so încălzeşte naftalina, motorul funcţionează 
la început cu esenţă (Revue Scientifique, 19 Sept. 1908). 

+ 

Un ceas uriaş, care slujeşte A CA reclamă pentru Compania «de 
sapunuri şi parfumuri Colgate, se ailă în New-York. Acul care arata 
ceasurile are 4 m. 36 de lungime şi o greutate de 226 kgr. Acul care 
arată minutele e lung de 6 m. 10 şi greu de 29i. kgr. Circonferinţa 
cadranului e de 36 m. Fiecare minut de po cadran are o lampă elec- 
trică, iar acele 67 lămpi, dintre care 42 pe minutar. Ceasurile sunt 
însemnate prin linii negre do 1 m. 68, O m. 66 pe câmpul alb al ca- 
dranului. Balansierul e lung de 2 m. 43 şi bate odată într'o secundă 
şi jumătate. Greutatea vergelei acestuia e de 31 kgr. 5, iar a lentilei 
de 150 kgr. Greutatea care mişcă mecanismul e de 675 kgr. şi e ri- 
dicată odată pe săptămână ; frânghia lui are 94 m. de lungime. Călă- 
torii de pe corăbiile de pe Hudson pot ceti ceasul arătat pe deasupra 
caselor din New-York. (Revue Scientifique 19 Sept. 1908). 

+ 


Sărutatul copiilor trebueşte pi fiind periculos. Atingerea bu- 
zelor copiilor poate duce la luare de boli molipsitoare. Microbul ca- 
riei dentare se poate luă astfel foarte uşor. Tot așă, se pot luă dif- 
teria, scarlatina, gripa, pojarul şi alte boli, după cum s'a întâmplat 
adesea. Tuberculoza e și mai primejdioasă, de oarece la început se 
arată ca bubuliţe, coșuri care trec neobservate. (Revue Scientifique, 
19 Sept. 1908). și 

Vânatul în Germania. — In ucisi tară sunt 600.000 vânători, 
ceeace face un vânător la 100 locuitori. Pe fiecare an se vânează: 
29.500 cerbi, 190.000 căprioare, 1400 mistreți, 4.000.000 epuri, 500.000 
epuri de casă, 4000 000 potârnichi, 15.000 prepeliţi, 25.000 fasani, 
49.000 rațe sălbatice, 145.070 becaţe, 2.000.000 sturzi şi 1300 dropii. 
Greutatea acestui vânat e cam de 25.000.000 kg. în valoare de 25 mi- 
lioane mărci. Taxele de vânătoare se urcă la 6.000.000 mărci pe an. 
(Prometheus, 9 Sept. 1908). 

Tıp. GUTENBERG, Joseph Göbl, Bucurescı. 

Nu e om — fie geniu, fie muncitor cu braţele — care să 
nu aibă în vieaţa lui momente de desnădejde ori măcar de 
descurajare. In drumul către o ţintă dorită, răsar multe pie- 
deci. A te lăsă, doborit de povara lor, înseamnă a te perde; 
în schimb, multumirea e mai mare când treci peste greutăţi 
şi te vezi ajuns la scopul pentru care te străduești. In ase- 
menea vremuri de cumpănă sufletească, capeti curaj și im- 
bold la muncă, când cetești vieţile oamenilor mari, după cum 
„ Vieţile Sfinților“ dădeă putere de abnegaţiune și alungarea 
ispitelor, celor ce aveau ochii îndreptaţi numai spre cer. De 
câteori nu mi-au fost de mare ajutor memoriile lui Benvenuto 
Cellini, artistul cu vieaţa sbuciumată din vremea henașterei ! 
Acele timpuri tulburi, au dat omenirei un avânt deosebit spre 
progres; în ele găseşti pilde de adevăraţi martiri pentru știință 
sau artă, căci erau siliți să ţie piept spiritului vremei, duş- 
mănos or căror soiu de cercetări, precum trebuiau să fie 
mereu la pândă contra mizeriei ce puteă lovi pe cel mai 
bogat, or pentru a-și apără vieaţa amenințată de veșnicele 
revolte, tovarășele vremurilor nestatornice. Și din zilele mai 
aproape de noi se pot găsi îndeajuns exemple de voinţă, 
răbdare și stăruinţă la muncă. Dar câtă deosebire e între 
cadrul vieței unui Darwin ori Pasteur și între acela al vieţei 
unui Vasco de Gama ori Galileu. Te înalţă și te uimește 
tăria dragostei pentru știință la Vesale, ce se încumetă să 
escaladeze — în puterea nopței și cu spada în mână — înăl- 


1) Datele sunt luate din L. Figuier „Vies des savants illustres“, 
Vol. III, Savants de la renaissance. Paris, 1875 şi B. Palissy Oeuvres 
complètes, avec notice par Anatole France, Paris 1880. 

timile pe care stăteau înşirate spânzurătorile ucigașilor sau 
ale sfinților, ca să-și procure cel dintăi schelet de om, — 
preparat de ploaie și de cioare —, spre a-l arătă auditorului 
Universităţei din Liege. Cam în aceleași timpuri a trăit și 
Bernard Palissy, ce poate fi dat ca tipul omului care rupe 
zăgazul ce-l opreşte în loc, prin munca condusă de o 
voință de oţel, a învățatului care se rădică din iscusința 
meșteșugarului harnic și dornic de a cunoaște și a explică 
tot ce vede. 
x * X% 

Intre statuele oamenilor mari ai Franţei, ce înpodobesc 
pe dinafară măreața clădire a Luvrului din Paris, e și aceia 
a lui B. Palissy reprezentat, sprijinindu-se cu cotul de un vas 
lungăreţ, semnul descoperirei lui de căpitenie. In faţa clă- 
direi, în care se fabrică scumpele porţelanuri de Sèvres, pe 
postamentul înalt ce susţine statuia lui Palissy, se găsesc 
sculptate și câtevă fosile—amoniţi, pești împietriţi etc. —, ca- 
racterizarea activităţei științifice a «<olarului». Căci Palissy 
nu se deosebea de lumea oamenilor mari ai renașterei. După 
cum Leonardo da Vinci eră maestru în ale picturei, sculptu- 
rei, științei, tot așă și Palissy pe lângă meșteșugul său, ob- 
servă tot ce-i ieșeă înaintea ochilor și astfel deveni cercetător. 

Palissy se trăgeă din o familie de muncitori. Crescut în 
sărăcie, fu dat de mic la meșteșug. Pe atunci tăierea sticlei 
colorate aduceă un bun venit, slujind la facerea frumoaselor 
ferestre, ce se admiră și azi în măreţele biserici gotice. Pa- 
lisey își câștigă pânea în acest chip, până când, adunându-și 
cevă bani, fu în stare să pribegească prin lume, spre a o 
cunoaște. Bun obiceiu eră acesta și mare îmbogăţire aduceă 
minţei. Fiecare deveneă un observator propriu și nu un magazin 
de cunoștinţi căpătate prin alţii. Azi e ușor să colinzi lumea 

întreagă, în scurtă vreme. Pe atunci eră greu de tot să treci 
granițele ţărei, să te avânturi în lumi străine. Cu atât mai 
de admirat sunt aceia care, împinși de dorul de a cunoaște, 
își luau drept tovarăși spada și toiagul, iar drept bagaj, un 
sac în spinare. Din apusul Franţei unde trăiă (la Saintes, 
cevă mai departe de coasta Oc. Atlantic) Palissy se ridică 
către împăduritele regiuni ale Ardenilor prin basenul parisian. 
Trecu în Flandra, se scobori în Germania, prin ţările Renane. 

Când sfârșiă banii, intră ca lucrător ; câștigă cevă și mergea 
mai departe. Pretutindeni însă aveă ochii îndreptaţi în spre 
orice i-ar fi folosit. Se interesă de toate: cum e pământul, 
cum sunt apele, care sunt obiceiurile oamenilor. Arta lui 
Dürer îi eră tot așă de cunoscută ca și acea de a scoate și 
topi mineralele din pământ. La fiecare pas, o altă foaie din 
Cartea Naturei îi dădeă cunoștinţi noi. Intors la vatra lui, își 
reiă meșteșugul. Dar eră alt om. Cele ce văzuse deșteptară 
în el dorinţa de a produce cevă de samă. Nevoia — se însu- 
rase și aveă casă grea — îl împingeă în aceeași direcție. Şi 
astfel începe partea de trudă, de desnădejde, de răpunere din 
vieața acestui om, întreţesută cu licăriri de isbândă și clipe 
de bucurie. 

Un hârb din vreun vas etrusc, ori din vreo faianță de 
Faenza (Italia), îi născu gândul să descopere smalţul, necu- 
noscut în Franţa. Pentru aceasta însă nu aveă nici o pregă- 
tire; nu văzuse măcar cum se face o oală proastă de lut. 
Totul eră pentru el de descoperit, de chibzuit, dela materiile 
ce se amestecă pentru a da aluatul străveziu al smalţului, 
până la cuptoarele cu căldura îndeajunsă și uniformă, din 
care să iasă cum trebue vasele, toată nădejdea lui de a 
scăpă de ghiarele ascuţite ale mizeriei. Ceia ce înaintea lui 
săvârșise generaţii întregi, dela omul primitiv care născocise 

vasul de lut, el își puse în minte să descopere în câțiva ani 
din scurta vieață a unui om. 

Işi închipuie acum oricine munca titanică, ce trebui să 
o desfășoare. Cu încrederea în reușită, începe lucrul. Sărăcia 
în care trăește nu-i îngădue să-și iea ajutoare. El singur 
cară mineralele trebuitoare, el le macină, singur își clădește 
cuptoarele de ars, singur își aduce lemnele pentru încălzit. 
Când nu mai are de unde cumpără lemne, dă pradă mistui- 
toarelor flacări, mobilele din casă și scândurile dușumelelor. 
Bătut pe deoparte de vânt și ploaie, asudat de dogoreala 
cuptorului, luat în batjocură de vecinii care-l considerau 
drept nebun, hărțuit de ai săi care-i scoteau într'una ochii 
că-i duce la peire, cade doborit. Gândul ce-l călăuziă însă 
îi dâueă puteri noi, spre a reîncepe munca din capăt. 

«Eram, în o stare de nespusă desnădejde, scrie el: eram 
istovit de muncă și de căldura cuptorului ; de o lună nu se 
uscase cămașa pe mine ; în loc să mă mângâe, toţi își bă- 
teau joc de mine și chiar cei ce ar fi trebuit să-mi vie în 
ajutor, strigau în gura mare că am ars și podelele casei, cu 
mijlocul acesta îmi perdeam creditul și eram luat drept 
nebun». Dar repede își veni în fire și singur își face curaj: 
De ce să te mai necăjești atâta, deoarece ai găsit ce căutai? 
Muncește mai departe și vei rușină pe bârfitorii tăi !» 

Din nou se apucă să macine mineralele, clădi noi cup- 
toare, își iea un ucenic, dar e silit să dea repede drumul, 
căci n'aveă cu ce-l plăti. Când căpătă în sfârșit smalţul 
dorit, cenușele încrustară materia topită; astfel fù condus 
să născocească căsuţele de lut, ce se întrebuințează și azi în 
fabricele de porțelanuri pentru a feri obiectele fine de para 
focului. Neputând căpătă o căldură uniformă, își duce va- 
sele de încercare ba la un olar, ba la un sticlar, până în 

cele din urmă ajunge să clădească un cuptor bun și să-și 
asigure reușita vaselor, punând astfel pe deplin temelie ce- 
ramicei moderne. De aici înainte a scăpat la liman; după 
zece ani de muncă covârșitoare, norocul îi surâde în sfârșit, 
mizeria e alungată, dar zilele senine tot sunt întrerupte de 
altele nouroase. 

Pe vremea când el se străduiă cu descoperirea smalţului, 
reforma religioasă se întinde din Germania și în Franţa; 
către ea se îndreaptă brațele acelora, care, ca și Palissy, au 
fost prea multă vreme încătușaţi de mizerie, neîncredere și 
luare în râs. Curentului nou i se opune însă predominarea 
celui vechiu, iar adepţii nouei religii sufer la fel cu primii 
creştini. Invidiat și mereu spionat de cei care-l luau mai 
înainte drept nebun, Palissy este prins și trimes la judecată. 
Fanatismul catolic ar fi numărat o vieaţă ilustră mai mult la 
victimele făcute în noaptea de Sf. Barthélémy, dacă nu se 
găseau și nobili cari să-l ià sub ocrotire şi să-l scoată dela 
o pieire sigură. Fiind numit «inventatorul regal de figurine 
rustice», nu numai că scapă cu zile, dar fu adus la Paris, 
la curtea lui Carol al IX-lea și apoi la acea a lui Henric al 
1II-lea, apreciat și ajutat mai ales de Catherina de Medicis. 

In Paris se desfășoară a doua parte a activităţei sale. 
Până acum eră numai «celebrul olar» ; de acum înainte se 
arată gânditorul fecund și îndrăsneţ, care a știut să se fo- 
losească de observaţiunile adunate în tot timpul de muncă, 
spre a duce știința cu un pas însemnat mai înainte. Deși nu 
știă multă latinea-că ori grecească (ceeace pe acea vreme 
eră socotit ca un semn de adâncă necultură), deși nu ascul- 
tase la Universităţi discuţiunile asupra lui Aristot, isvorul res- 
trâns de cunoștinţi pentru docţii medievali, totuș se avântură 
să ţie conferințe cu plată în limba franceză — limba vul- 

gară — despre tot ce se rapoartă la natură: chimie, fizică, 
hydrologie, paleontologie, etc., — însoţind aceste prelegeri de 
demonstrațiuni practice, făcute acasă la el, unde aveă păs- 
trată o bogată colecţiune de rarităţi. Ce spuneă în acele con- 
ferințe, se știe, pentru că a avut grije să le publice. Prin ele 
Palissy ocupă un loc însemnat în istoricul progresului științific ; 
ceeace expune se pare azi banal; pe atunci însă eră cevă 
nou și fiind în opunere cu «adevărurile nestrămutate»> trâm- 
bitate — după Ariștot — de pe catedrele Universitare, erau 
îndrăsneli neiertate și revoltătoare. O pildă din multe altele. 

Resturile animalelor păstrate în piatră — fosilele — erau 
subiectul multor discuţiuni. Cun: de se găsește scheletul unui 
pește în piatra de pe vârful muntelui, sau scoici, tot așă de 
bine păstrate ca și când ar fi culese de pe malul mării, în 
cariera adâncă de năsip ori grez ? De teama de a nu se ajunge 
la un conflict cu religia a tot stăpânitoare, fosilele erau ex- 
plicate sau ca un joc al naturei (lusus naturae) sau ca pro- 
venite prin mijlocirea unei puteri formatoare din pământ 
(vis plastica), sau cel mult ca aduse de potopul universal, ce- 
acoperise cu apă întreaga suprafaţă a pământului. Când și 
când numai se auzeă câte un glas spunând adevărul. Așă a 
fost acel al lui Leonardo da Vinci, care se aseamănă cu 
Palissy întrucâtva prin variaţiunea câmpului de activitate. 
Insă pentru asemenea vorbe ale adevărului, urechile erau 
astupate. 

Palissy aveă o colecțiune bogată de fosile, adunate de 
el însuș din regiuni diferite. EI își bate joc de copilăreștile 
păreri ale celor ce le considerau drept corpuri întâmplătoare 
din piatră și dovedește — ca și Leonardo da Vinci — că ele 
reprezintă urmele unor animale, care au trăit odată în mările, 
ce au trebuit să se întindă peste ţinuturile uscate de azi; în 

aceste mări scoicile animalelor moarte au căzut la fund și au 
fost învăluite de năsipul ori mâlul din a căror întărire s'au 
născut pietrele. 

Palissy sfârșește ca și Cristof Columb, în închisoare. Perse- 
cuțiunile religioase continuând, conferenţiarul care propovă- 
duește vorbe ce- nu sunt conforme dogmelor catolice, este 
închis în Bastilia la vârsta de 78 ani. Mult nu mai trăeşte, 
căci după doi ani își dă obștescul sfârșit (1510—1590). Deși 
bătrân, deși ar fi dorit și el ca ultimele zile ce mai aveă de 
dus pe pământ să fie luminate de soare, totuși nu îngenun- 
chiază spre a fi ieitat, cum i s'a cerut. Însuș Henric al 11/-la 
îl vizitează în celula sa. 

Cu această ocazie bătrânul olar dă o lecţie meritată pu- 
ternicului rege. La vorbele acestuia că deși îi e milă de bă- 
trânețea lui, totuș nu poate face nimic pentru el, fiind con- 
strâns de alţii, Palissy îi răspunde plin de mândrie: 

«Mi-aţi spus de mai multeori că aveţi milă de mine; și 
mic mi-c milă de Voi, care aţi pronunţat cuvintele «sunt silit». 
Un rege nu vorbește așă. Eu Vă voiu vorbi ca un rege: nici 
poporul Vostru nici Voi, nu veţi puteă sili pe un olar să-și 
plece capul înaintea unor statui». 

Şi în faţa morţii a rămas acelaș ca și în tinereţe în faţa 
nevoiei și a ostenelilor: neclintit, răbdător și cu voință. Aceștia 
sunt adevărații oameni, dela care —- tinere cetitor — trebue 
să-ţi iei pildă de îndrumare în vieaţa ta, căci ţara noastră 
— poate mai mult decât altele — are neapărată nevoe de 
mulți ca ei, dacă ţinem ca ea să ajungă la o desvoltare 
sănătoasă și să capete energie spre a fi respectată chiar în 


afara graniţelor ei. 
Dr. I. Simionescu 


Profesor la Universitatea din laşi. 


x 

PARALELOGRAMUL PUTERILOR 


Adevărul cunoscut sub numele de regula paralelogramului 
puterilor se întâlnește atât de des și are atât de mare însem- 
nătate în cât cred că oricine va fi mulțumit să afle câteva 
amănunte din istoria descoperirei lui. 

Mai ales că această istorie arată foarte trumos mijlocul 
prin care înaintează orice știință: a observă cu băgare de 
seamă și apoi a deduce prin raționament tot ce se poate 
deduce din cele observate. 

După cum se știe, un lanţ făcut la fel în toată lungimea 
sa și petrecut în jurul unei prisme triunghiulare, stă nemișcat 
când muchile prismei sunt orizontale. Din această simplă 
observațiune a dedus Sievin (Simon Stevens 1548—1620), un 
fizician olandez, nepreţuitul adevăr al paralelogramului pu- 
torilor. Şi iată cum. Dacă prisma are o față întoarsă în jos 
și orizontală, lanţul are o formă simetrică dedesubtul aceste 
fețe și deci trage deopotrivă de capetele părței care se ra- 
zemă pe feţele înclinate ale prismei. Figura alăturată, luată 
dintr'o carte a lui Slevin reprezintă acest caz (fig. 1). Ur- 
mează că putem suprimă partea de dedesubt fără a strică 
echilibrul. Rămâne atunci numai partea de deasupra formată 
din două bucăţi, una așezată pe o faţă și a doua pe cealaltă 
faţă înclinată a prismei; aceste două bucăţi se ţin una pe 
alta în echilibru. 

Cum lanţul e făcut la fel în toată lungimea sa urmează 
că greutăţile celor două bucăţi sunt în acelaș raport ca și 
lungimile lor, adică în acelaș raport ca lungimile celor două 
plane înclinate pe cari se razemă. 

Dacă înlocuim cele două bucăți de lanţ prin două sfere 
având fiecare aceeași greutate ca bucata de lanţ pe care 
o înlocuește și legate cu o aţă trecută peste muchea pla- 
nelor înclinate, este de prevăzut că și sferele vor fi în 
echilibru. Ajungem astfel la regula : două corpuri legate îm- 
preună și așezate pe două plane înclinate, se ţin unul pe 
altul în echilibru dacă greutăţile lor sunt în acelaș raport ca 
lungimile planelor înclinate. 


Să presupunem acum că unul din plane se îndreaptă din 
ce în ce mai mult până ajunge vertical (fig. 2). Atunci ră- 
mâne un Singur plan înclinat iar cel de al doilea măsoară, 
înălțimea celui d'intâiu. 

Ajungem astfel la regula : o sferă, sau un alt corp greu, 
poate fi ţinută în echilibru pe un plan înclinat, printr'o contra- 
greutate care atârnă liber, dacă între greutăţile lor e acelaș 
raport ca între înălțimea și lungimea planului înclinat. 

Așă cum stă sfera în echilibru pe planul înclinat, ea e 

ținută de două puteri. Una e contra-greutatea. A doua e 
contra-apăsarea planului. 

Dacă am lua planul, sfera ar cădea descriind un arc de 
cerc în jurul punctului în care ar rămâne fixată aţa. 

Așă dar sfera apasă perpendicular pe plan și planul exer- 
cită o apăsare opusă. 

Am putea spune că sfera e trasă în lungul unui alt plan 
înclinat, care ar sta perpendicular pe cel d'intâiu (fig. 3). 

Se vede ușor că dacă dăm acestui al doilea plan o lun- 
gime egală cu a celui d'întâiu, înălțimea lui e tocmai egală 


a 


cu baza celui d'intâiu. 


Fig. 2. 


Și după regula precedentă sfera poate fi ţinută să nu 
alunece pe acest al doilea plan, deci să nu mai apese pe 
cel d'intâiu, printr'o contra-greutate care să fie în acelaș ra- 
port cu greutatea sferei ca înălțimea planului celui al doilea, 
cu lungimea sa. Adică după notaţiunile de pe figura 3, prin- 
tr'o contra greutate care să împlinească condiţiunea. 

(a) = 
P 1 

Acum sfera e ținută numai de cele două sfori. 

Să luăm în sfârşit din centrul sferei o linie verticală în- 
dreptată în sus și care să reprezinte prin lungimea sa o forță 

egală cu greutatea sferei, adică să reprezinte forța opusă care 
ar fi în stare să ţină sfera în echilibru. 

Prin extremitatea p să ducem paralela pn la sfoara cs, 
adică la direcţiunea în care trage greutatea d și paralela pm 
la sfoara cs, adică la direcțiunea în care trage greutatea e. 


Fig. 3. 


Triunghiul cpn fiind asemenea cu triunghiul format de planul 
înclinat care poartă contra-greutatea e avem: 


cn b 


pe l 
de unde comparând cu (a) și ţinând seamă că cp represintă, 
o forță egală cu P urmează că cn reprezintă pe e. In acelaș 
mod urmează că cm reprezintă prin lungimea sa mărimea 
forţei d. 
„Ajungem astfel la regula următoare: o forță cp care ar 
ține equilibru unei forțe P se poate înlocui cu două forțe 

cari să lucreze în două direcţiuni deosebite, de exemplu cs, 
și CSA, construind un paralelogram în care cp să fie diagonala 
iar c$, și C$, să fie direcțiunile laturilor. 

Lungimile laturilor cn și cm vor reprezenta atunci cele 
două forțe cari fac împreună acelaș efect ca și cp. 

Reciproc dacă se dau două forțe cn și cm, noi știm după 
cele ce preced că ele fac acelaș efect şi deci se pot înlocui 
cu o singură forță cp reprezentată prin diagonala paralelo- 
gramului construit pe cn şi cm ca laturi. 

Aceasta este regula paralelogramului puterilor. 

E adevărat că până acum paralelogramul nostru este un 
dreptunghiu, cu alle vorbe nu am arătat adevărul regulei decât 
pentru cazul când cele două forțe sunt perpendiculare între 
ele, dar tratarea cazului general nu e decât o ușoară ches- 
tiune de geometrie care se razemă pe cazul tratat până 
acum. 

Demn de observat este că Stevin n'a demonstrat adevărul 
regulei în cazul general dar erà convins de dânsul. 

Acesta nu este un lucru rar în istoria științelor. 

Mulţi din ceial căror nume ocupă un loc de cinste în 
această istorie au presimţit unele adevăruri pe cari nu le-au 
putut demonstra riguros. 

Ba se poate spune că mai nu e unul dintre ei care să 
nu fi lăsat pe lângă descoperiri hotărît stabilite și una sau 
mai multe din aceste presimţiri cari au rămas ca un fel de 
moștenire sufletească pentru elevii lor și mai totdeauna unul 
din elevi a prefăcut presimţirea în cunoștiință sigură. 

N. N. Botez 


Licenţiat în științe. 


ZT 

O EXPEDIȚIE LA ANTARCTIC 


Pe când o manifestatie de stradă, un bucluc internaţional, 
ca să nu mai vorbim de răsboaie, ţin agitată întreaga opiniune 
publică și umplu coloanele ziarelor de toate nuanțele, pe atunci 
lupta tăcută a ostașilor ştiinţei pentru supunerea naturii, pentru 
adevărata glorie a omenirei, e cu totul neiuată în seamă și 
sunt așă, de puţini acei ce o urmăresc. 

In 15 August a. c. a pornit în tăcere din portul Havre pentru 
a doua oară o trupă îndrăsneaţă sub conducerea doctorului 
J. Charcot. Ziarele nu ne aduc buletine zilnice despre mersul 
expediției, ca pe vremea când Nebogatowski își conducea 
flota la măcel în apele îndepărtatului răsărit pentru stăpâ- 
nirea unui petec de pământ. Ținta trupei noastre e cucerirea, 
pacinică a antarcticului (regiunilor polare sudice), a acelei 
colosale pete albe, ce se menține încă pe hărțile noastre geo- 
grafice spre rușinea noastră, a teritoriului, pe care încă na 
călcat picior omenesc. 

Pe când pata albă — teritoriul necunoscut — dela polul 
nordic se restrânge din ce în ce, retrăgându-se spre polul 
nordic — ultimul refugiu — dinaintea, exploratorilor îndrăsneţi, 
pe cari nu-i înspăimântă jertfele, ce cere fiecare pas ocupat,— 
pe atunci pata albă din jurul polului sudic e cam de trei ori 
mai mare, având o extensiune cam cât Europa. 

Nu e curios, că pe când noi ne plimbăm în dragă voe pri- 
virile asupra polilor planetei Marte și îi fotografiem — și poate 
că Marţienii — pe ai noștri — pe atunci noi suntem osândiţi 
să rămânem în aceeași neștiință faţă de o parte așă de în- 
semnată și interesantă a planetei, pe care trăim, ca și față 
. de emisfera invizibilă a Lunii? 

Afară de aceste consideraţiuni explorarea antarcticului 
promite deslegarea unor probleme științifice din cele mai in- 
teresante, asupra cărora doctorul Charcot a ţinut o confe- 
rinţă la adunarea generală a societăţii astronomice franceze. 

Aşà e chestia asemănării faunei (animalelor) celor doi poli. 
Cele două regiuni polare fiind despărțite între ele prin zonele 
temperate şi prin cea toridă, o imigraţiune a faunei polare 
dela un pol la altul e imposibilă în împrejurările de azi și nu 
se poate ghici), ce împrejurări ar fi putut face posibilă o astfel 
de imigraţiune. Sunt urme, cari lasă a se presupune întro 
epocă geologică îndepărtată o climă uniformă peste întreg 
pământul. Se găsesc la ambii poli plante tropicale fosile. Această, 
climă eră deci tropicală și nu polară în înțelesul de azi. Pe 
atunci nici nu puteau există animale adaptate la zona glacială 
care nu există. O inclinare a osiei pământului spre ecliptică, 
mult mai considerabilă decât azi, ar fi estins zonele glaciale 
în timpul iernilor mai afund pe teritoriul zonelor temperate 
dar iarna cu atâta trebuiau să se retragă mai mult zonele 
glaciale spre poli, așă că distanța între ele tot cam aceeași 
ar fi fost ca și azi. 

Să se fi desvoltat cele două faune polare independent și 
să ajungă la aceleași rezultate ? Să fie mediul singur de ajuns 
pentru a explică aceste asemănări? Deocamdată această chestie, 
extrem de interesantă rămâne o chestie, care așteaptă des- 
legare. 

Altă chestie încă și mai interesantă e chestia unipolari- 
tăţii, sau bipolarităţii speciilor animale de uscat. Fosilele des- 
coperite în Patagonia lasă a se presupune acolo o evoluţie 
deosebită a vieţii animalice, faţă de continentele nordice. Nu 
numai speciile se deosebesc, ci și evoluţia a fost alta. Pe 
baza studiului fosilelor din Patagonia un distins savant s'a . 

exprimat, că dacă Patagonia și Australia și poate și Mada- 
gascar nu sunt o porţiune din continentul antarctic, istoria 
paleontologică. e neînțeleasă. 

Aceste descoperiri, și apoi grupele de insule, ce se con- 
tinuă dela capul Americei sudice și dela Australia spre 
polul sudic, lasă a se presupune în o epocă geologică înde- 
părtată existenţa unui estins continent antarctic, pe care sa 
desvoltat o vieaţă animală cu totul deosebită de a noastră. 
Azi încă nu se ştie, că avem la polul sudic un continent, sau: 
numai 0 grupă de insule? 

Vieața animală antarctică a fost distrusă, poate cu răcirea 
pământului și atmosferei și înghețarea regiunilor polare, ne- 
putând emigră spre ecuator din lipsă de continente. Conti- 
nentele ce leagă azi Patagonia și care legă în epoca secun- 
dară 1) Australia cu continentele ecuatoriale, nu au existat tot- 
deauna. Continentele se ridicau și iar se cufundau în adân- 
cimile oceanelor. Se poate, că continentul antarctic sa retras 
mereu spre pol, cufundându-se la periferii, trăgând cu sine 
și fauna menită să dispară. Mai târziu periferiile au putut să 
se ridice iar. Azi regiunile polare sudice mau un sigur ani- 
mai de uscat, dar pot să se găsească în coaja pământului 
ca fosile, resturile vieţei dispărute. Animalele de azi sunt toate 
de apă, dar unele de origină terestră, ca d. ex. focele, apoi 
paseri, ca pinguinele, albatrosele. Se mai găsesc niște insecte, 
dar fără aripi. 

Ce ar puteă fi mai interesant pentru noi, decât să știm 
ce evoluţie a avut și ce forme a luat vieaţa organică pe o 
altă lume, d. ex. pe planeta Marie. Această curiozitate însă, 
trebue să ne-o înfrânăm deocamdată, căci cu Marţienii nam 


1) Cititorii să răsfoiască „Noţiuni de Geologie“, de d-l dr. I. Si- 
mionescu, vor găsi o lectură interesantă şi tot odată instructivă. 

schimbat încă nici barem un semn de vieaţă. Avem însă 
putinţa de a urmări diferenţiarea și desvoltarea indepen- 
dentă a vieții animale de pe pământ din un punct destul 
de îndepărtat. Toată fauna pământească a fost la început 
acuatică. Mai târziu s'a diferențiat în faună terestră (de us- 
cat). E vorba însă, că această faună terestră n'ar aveă o des- 
voltare comună peste întreg pământul, poate chiar dela origine, 
ci ar fi fost două faune terestre, două lumi cu totul deosebite, 
una arctică, ;care trăeşte și care a dat naștere rasei omenești, 
și alta antarctică, care a dispărut, fie în urma unni cataclism 
brusc, fie progsesiv, dar a cărei rămiișițe fosile pot să fie îngropate 
în păturile geologice de sub omeţii și ghețurile polare sudice. 

Cine știe, zice Charcot, poate să găsim chiar rămășițe 
omenești, adecă rămășițe de oameni, cu cari, poate, navem 
comun nici un strămoș terestru, ci numai îndepărtaţii strămoși 
acuatici, la începutul vieţii organice, oameni, cari pot să aibă 
o desvoltare și formă aproape așă de deosebită de a noastră ca 
și cutari locuitori ai unei planete, ai unei lumi străine. lată de 
ce Charcot are toată dreptatea, când zice că «din punct de 
vedere biologic, o expediţie la antarctic are aproape interesul 
unei expediţii în Lună». lată de ce trebue să așteptăm cu 
cea mai mare încordare rezultatele acestei expediţii polare. 

Acum polul sudic are primăvară și ziuă neîntrerupt. Pe 
când cetiți aceste rânduri, poate că „Pourguoi-pas ?“ («Pen- 
tru ce nu?>, numele corăbiei pe care se face expediţia) se 
leagănă în vecinătatea munţilor plutitori de ghiață ai mărilor 
antarctice. De acum înainte încep pentru Charcot şi tovarășii 
lui greutăţile, primejdiile, lupta cu elementele. In mijlocul 
ghețurilor veșnice însă, îi urmează simpatia și admirarea în- 
tregei lumi culte. Să le trimitem și noi în acest moment, pe 
pile gândirei, un salut acestor luptători desinteresaţi ai științei. 

Ce pagubă, că în colţul sudic al Americei sau Australiei, 
nu se află o stațiune puternică de telegrafie fără fir, ca pe 
emisfera nordică. Ne-ar trimite zilnic știri și mai ales când 
s'ar găs în primejdie, indicându-ne locul unde trebue căutaţi. 
Exploratorii la polul nordic n'ar trebui să uite aparatul de 
telegrafie fără sârmă. Nici ei n'ar fi așă izolaţi, nici noi nu 
am fi în nesiguranță asupra sorții lor de când pleacă, până 
se reîntorc — dacă se reintorc. Ar trebui făcută și o staţiune 
de telegrafie fără sârmă mai apropiată de poli, anume în interesul 
explorării polilor. Dacă ar fi fost descoperit acest mod de comu- 
nicare pe vremea lui Andrée 1) și ar fi avut cu sine un astfel de 
aparat, azi poate am ști ce s'a ales cu dânsul și unde trebue 
să-l căutăm. Poate am ști că a fost un om pământean, care 
cu prețul vieței sale a văzut polul nordic al planetei noastre. 

Bistriţa (Ardeal). I. Corbu. 

RI 


CEVA DESPRE INTELIGENȚA ANIMALELOR 

Acela care cunoaște cevă mai deaproape vieața animalelor, 
desigur, că adeseori a rămas mirat de prostia unora dintre 
ele, chiar dintre acelea, care de obiceiu trec drept cele mai 
inteligente. Căci cum poate fi calificată altfel, purtarea unui 
cal, care se sperie de cel mai mic obstacol din drumul său, 
ca de pildă o cârpă sau o hârtie; sau care e în stare ca la 
un moment dat speriindu-se, să o ià la goană drept înaintea, 
lui, dând peste case și garduri, ca și cum ar fi orb. 

De asemenea neexplicabil pare și faptul că vitele, scoase 
cu mare greutate dintr'un grajd în flacări, profită de primi 
ocazie, pentru a se repezi iarăși într'insul; că animalele de 


1) Gazetele aduc ştirea că s'ar fi descoperit mormântul lui Andrée. 


Natura No 2. Anul IV 4 


www.dacoromanica.ro 


La 


50 NATURA 


pradă din ordinul Felinelor, ca leul și tigrul, se tem de lumina 
unui foc ; și că un animal așă inteligent, câinele, e în stare 
să fugi până moare de oboseală, de frica unei tinichele le- 
gate de coadă. 

Totuși, ar fi o judecată pripită, dacă am atribui prostiei 
unui animal, aceste acte, oricât de neexplicabile ni s'ar părea 
ele ; căci printr'un studiu mai aprofundat a vieței animalelor, 
sau putut explică multe din ele. Un zoolog german dr. Th. 
Zell, într'o carte intitulată: «Ist das Tier unvernünftig ?> arată 
cum printr'un minuţios studiu a felului de traiu, din prezent 
și din trecut, precum și din studiul organizărei simțurilor 
unui animal, toate aceste lucruri devin perfect explicabile; 
și ne aduc la concluzia că acolo unde credeam că avem de 
aface cu prostie, în realitate nu e vorba decât de o insușire 
moștenită, care acuma nu mai e necesară animalului, sau de 
o organizare a simțurilor diferită de aceca a omului, care 
dă animalului cu totul alte aptitudini, decât acelea pe care 
le avem noi. 

Dintre factorii, a căror necunoaștere spuneam că ne duce 
în eroare în aprecierea animalelor, pe primul, Zell îl numește 
«Bureaucratismul la animale». Precum, anume, într'o admi- 
nistraţie, în care e adânc înrădăcinată spiritul bureaucratic, 
se execută hotăriri care vin dela o autoritate superioară 
chiar când ele — din cauza schimbărei împrejurărilor, — nu 
mai sunt de nici un folos sau poate chiar au devenit vătă- 
mătoare ; tot astfel și unele animale, au moștenit dela stră- 
moşii lor unele obiceiuri care acuma, când și-au schimbat 
felui de traiu, dintr'o cauză sau alta, nu mai au nici un rost 
şi le pot fi chiar vătămătoare. 

De accea, când ne vom află în fața vreunui fapt al unui 
animal, care aparent nu are nici un motiv ce l'ar puteă 

justificà, foarte des, vom găsì în felul de traiu al strămoşilor 
săi, sau în acela al congenerilor săi din libertate, în caz când 
animalul ar fi domestic, o explicare a faptului de care e vorba. 

Astfel, zice Zell, obiceiul pe care-l au câinii de a se roti 
în jurul lor de vreo câtevă ori, înainte de a se culcă, se 
datorește faptului, că ei fiind animale originare din stepele 
iorboase, trebuiau să culce întâiu iarba la pământ, în care 
scop executau mișcarea aceasta, care acuma bineînțeles, nu 
mai are nici un rost. 

De asemenea, caii care se sperie, dau buzna peste gar- 
duri și case, de oarece fiind și ei animale originare tot din 
stepe, unde nu există astfel de obstacole, își găseau scăparea 
de vreun pericol în fuga oarbă; iar acuma uitând de noile 
condiţii de traiu, caută să pue în aplicare tot acest mijloc 
de scăpare, care însă în mijlocul orașelor mai cu seamă, îi 
duce de multe ori la peire. 

Faptul că taurii și bivolii se înfurie la vederea unei cârpe 
roșii, este, după Zell, o reminiscență a furiei pe care o de- 
şteaptă într'înșii tigrul, care eră dușmanul de căpetenie, în djun- 
glurile Indiei, de unde sunt originare animalele de specie bovină. 

Exemple de acest fel mai există nenumărate. 

In ceeace privește organizarea simţurilor, chestiunea de 
căpetenie este de a ști, în primul rând, care este simţul de 
căpetenie al unui animal. 

La om, de pildă, de sigur că simţul văzului este cel mai 
important, de dânsul depinzând tot felul nostru de traiu. 

Nu, însă, la toate animalele este la fel. La unele tot ca și 
la om văzul e simţul principal. La altele mirosul. E foarte 
ușor de prevăzut, de ce mare importanţă este cunoașterea 
acestui fapt pentru scopul pe care îl urmărim, mai cu seamă 
dacă luăm în considerare şi un alt principiu emis tot de Zell 

anume că: «Natura făcând în toate economie a dispus cala 
un animal oarecare, cu cât un simţ, e mai bine desvoltat cu 
atâta celelalte să fie mai slabe, ceeace sar mai puteă spune 
și astfel: «Cu cât un animal, de pildă, miroase mai bine cu 
atât vede mai rău». Principiul se adeverește prin numeroase 
exemple. 

Cunoscând dar aceste principii, și având în vedere la un 
animal organizarea simțurilor lui, când vom vedeă, că un câine 
nu recunoaște pe stăpânul său, când îl vede printr'un geam, 
sau nu se recunoaște pe sine văzându-se într'o oglindă nu vom 
mai atribu) aceasta prostiei lui; ci faptului că simţul său de 
căpetenie fiind acela al mirosului, pe când acela al văzului 
fiind foarte slab pentru câine imaginile vizuale nu sunt im- 
portante, în schimb însă sensaţiile olfactive îl vor iinpresionă 
foarte puternic. 

A-l consideră, din această cauză, ca prost, ar fi acelaş 
lucru, ca și cum un câine ne-ar consideră ca proști, pe noi 
oamenii, fiindcă nu suntem în stare să mirosim vânatul care 
se află la picoarele noastre. 

Tot astfel, animate mari de pradă, ca cele mai multe fe- 
line, se tem de foc; de oarece lumina vie a acestuia în timpul 
nopții impresionează în mod dureros, ochii lor extrem de pă- 
trunzători, dar și extrem de sensibili. 

Pe aceiaș cale ne putem explică, cum caii, al căror simt 
de căpetenie, e mirosul, se sperie de lucruri, orcât de mici, 
pe cari le pot numai vedeă dar nu le pot mirosi; de oarece 
astfel nu-și pot da seama de natura lor. De aceea cel mai 
bun mijloc pentru a face pe un cal, să treacă pe lângă un 
obiect, de care-i e teamă, este de-al duce încet pe lângă acest 
obiect, dându-i astfel posibilitatea de a-l mirosi și de a se con- 
vinge că n'are de-a face cu nimic periculos. 

De mare importanță, pentru a ne explică multe din obi- 
ceiurile animalelor, mai sunt și următoarele puncte, anume : 
a se ști care este felul preferit de locomoţie al animalului : 
înnotul, sburatul, alergatul sau agățatul ; care este felul de hrană 
al animalului ; dacă este carnivor, deci se hrănește, sau se 
hrăneă cu alte animale ; sau dacă este herbivor deci servea 
pe vremuri sau și acuma, ca hrană animalelor carnivore. In 
cazul acesta, trebue luat în considerare faptul dacă animalul 
are sau aveà obiceiul să se apere, fiind urmărit, sau să-și 
caute scăparea în fugă. Din a dova categorie fac parle caii, 
antilope, căprioare, etc., din prima boii, bivolii, porcii, etc. 

Totuș, nu trebue să avem pretenţii prea mari, și să ne 
așteptăm de a găs) la animale, facultăţi intelectua'e de o des- 
voltare, cum numai la om o putem găs). 

Astfel putinţa de a stabili raporturi de cauzalitate între 
fenomene, nu o are nici copilul și nici mare parte dintre săl- 
bateci, bine înţeles având în vedere fenomenele acelea unde 
o succesiune în timp foarte evidentă sau o altă împrejurare 
nu ar ușură foarte mult acest act. Deci nu putem pretinde ca 
animalele să posede întrun grad desvoltat această facultate 
căci de obiceiu, chiar atuncea când ele pot stabili raporturi 
de cauzalitate, aceasta se întâmplă numai cu o oarecare greu- 
tate și după o mai deasă repetare a fenomenului, care să 
poată dă animalului timp mai îndelungat spre a-l observă 
iar nicidecum la prima vedere. 

Câinele cu tinicheaua de coadă, nu se teme de tinichea 
ci de sgomotul ce-l aude în urma lui, și pe care nu și-l poate 
explică neputând stabili legătura de cauză și efect între ti- 
nichea şi sgomot. 

De asemenea, vitele care au fost scoase dintrun grajd 
care arde, se întorc într'insul de oarece, pe de o parte, se 

ştiu de obiceiu în grajdul lor la adăpost, iar pe de alta, fiindcă 
nu pot stabil! legătura de cauzalitate, între materialul din 
care e construit grajdul și foc. 

Nenumărate sunt exemplele de fenomene pe care Zell le 
explică cu aceste mijloace. Dar cum nu numai necunoașterea 
vieței animalelor, dar și unele idei greșite pe care le avem 
despre acestea, contribuesc mult la neputința în care ne aflăm 
de a le explică multe obiceiuri, Zell, a căutat să controleze 
cele mai vechi credințe generale despre vieaţa animalelor și a 
le explică în urmă obiceiurile, bazat pe această cunoaștere 
exactă a vieței lor. 

Rezultatele acestor cercetări, le-a publicat într'o serie de 
volume:  Tierfabeln»; «Streifzüge durch die Tierwelt» şi 
«Straussenpolitick» contribuind astfel la luminarea multor 
chestiuni obscure relative la vieața și la inteligenţa animalelor. 


Marius Nasta 
Student 


-ei 


PRIVIRE GENERALA ASUPRA CHIMIEI 
DIN TIMPURILE CELE MAI VECHI ŞI PÂNĂ ÎN ZILELE NOASTRE 


(Urmare) 


CHIMIA ÎN VECHIME 


Origina chimiei practice. Omul a început să facă chimie 
din vremea în care a fost în stare să facă pâine, vin, oțet 
și untdelemn. Nu se știe, de sigur, nici când, nici cum, și 
mai puţin încă cui i-a venit întâia oară ideia să macine sau 
să strivească, seminţele, să facă un aluat din făină și să-l 
mănânce numai copt, sau să beă, mustul de struguri prefăcut 
în vin. Istoria, care scrie numele atâtor eroi fără folos, nu 
pomenește numele acelora, care au observat că o bucăţică 

de aluat acru face să crească pâinea și-i dă un gust mai 
plăcut. De sigur, că pentru a se ajunge la acest rezultat a 
trecut vreme multă și au fost mai mulţi observatori. Omenirea 
i-a îndumnezeit în Ceres sau Bachus, iar poeţii i-au cântat. 

Să se observe că practica fermentaţiunii începe cu mii 
de ani înainte de a se fi cunoscut teoria, care a fost dată, 
abiă mai eri, de marele Pasteur (1822—1895). 

Moise, cu 1500 ani înainte de Christos, cunoștea dospirea 
pâinei. Arătând Israiliţilor cum trebue să mănânce mielul 
pascal, acest legislator îi oprește, între altele, să mănânce 
Khamels, adică pâine dospită. Această oprire vine de acolo, 
că e asemănare între dospire și putrezire și că prin aceasta 
pâinea dospită eră ţinută ca cevă necurat. Se știe însă, că 
Israiliții mâncau de obiceiu pâine dospită. In Pentateuc se 
spune că atunci când au esit din Egipt au trebuit să mănânce 
pâine nedospită și coaptă în cenușă, de oarece Lgiptenii i-au 
luat așă de repede pe goană încât n'au mai avut vreme să 
pue dospiala în aluat. 

Berea eră cunoscută de lgipteni, de Gali și de Germani. 
Tacit spune, că aceștia din urmă beau «o băutură făcută din 
orz și prefăcută prin fermentaţiune într'un fel de vin, potus 
ez hordeo factus el în quamdem simililudinem vini cor- 
ruptus». Această bere trebuià să se acrească repede, de 
oarece întrebuințarea hameiului, care o face să se păstreze, 
a început mult mai târziu. 

Otetul erà de asemenea cunoscut de Evrei, care știau că 
ei produce o fierbere când e turnat pe o bucăţică de cretă, 
Despre Hanibal se spune că în trecerea Alpilor și-a făcut 
drum rozând stâncile cu oțet. Această întrebuințare e de sigur 
o închipuire din poveşti; ea ne arată însă că se cunoștea 
proprietatea oţetului de a descompune carbonaţii. 

Untdelemmnul e întâlnit și el, alăturea de pâine și de vin, 
la popoarele din orient, servind atât drept hrană cât și în 
slujbele religioase. Pe vremea Faraonilor el eră întrebuințat 
la luminat, fiind ars în lămpi cu fitil, poate candele ca ale 
noastre 

Metalele cunoscute mai întâi au fost desigur acelea cari 
prin proprietățile lor atrăgeau mai lesne luarea aminte a 
omului. 

Aurul și argintul prin strălucirea lor au fost printre a- 
cestea. Viţelul de aur, care a fost distrus de Moise, eră făcut 
din lemn și acoperit cu foi de aur. 

Egiptenii scoteau aurul din Nubia. După spusele lui Dio- 
dorus Siculus, ei spălau, ca și azi, minereul aurifer cu apă 
și topeau rămășițele. Pe vremea lui Ramses II, aceste mine 
ar fi dat pe fiecare an cam 3000 milioane de lei aur. Feni- 
Cienii luau aurul din ţara Ofir, care pare să fi fost sau în 
India sau în Arabia. Cantitatea de aur adunată de cei vechi 
e nespus de mare. Așă, David a dăruit templului aur în va- 
loare de vreo 20 miliarde, în lei de ai noștri. Acest aur fusese 
adus din Roma, unde se adunase mai tot aurul din provincii, 
de pe urma cuceririlor. Se pare că cei vechi nu cunoșteau 
desfacerea aurului de argint, cu care se găsește cele mai 
adesea în natură. In adevăr, ar fi trebuit să se slujească de 
acidul azotic, care pare a nu fi fost cunoscut, deși de altfel 
s'a găsit la o momie egipteană o bucată de pânză scrisă cu 
piatra iadului (azotat de argint). Faptul că Archimede a 
trebuit să se servească de densitate, ca să poată spune dacă 
e de aur curat sau nu coroana regelui Hiero, dovedește că 
nu se puteă cunoaște pe cale chimică argintul de aur. De 
asemenea, pe timpul împăratului Justinian, separarea argin- 
tului de aur eră ţinută ca foarte anevoioasă. In Institutele 

acestui împărat se aseamănă greutatea separării aurului de 
argint cu aceea a separărei vinului de miere. Se cunoștea în 
schimb, pe vremea lui Plinius, scoaterea, aurului cu ajutorul 
mercurului (amalgamarea), precum și aurarea şi facerea foi- 
telor de aur. 

Argintul a fost cunoscut de asemenea de foarte de mult. 
In Biblie se spune că Abraham (2000 a. C.) eră bogat în 
vite, argint și aur. Pentru locul în care a îngropat pe soţia 
sa Sara a dat 400 greutăţi de argint (1 leu 25 una). In 
vieaţa lui Josif se pomenește de multe ori de argint; se 
spune că a fost vândut cu 20 monete de argint și că ajun- 
gând ministru dă fraţilor săi în nevoe pungi de argint ca să-și 
cumpere grâne. Trobue să spunem însă, că argintul nu eră 
tocmai prețuit de cei vechi. In Vechiul testament se arată 
că: «Toate vasele de băut ale regelui Solomon erau de aur 
si toate vasele din casa din pădurea Libanilor erau iarăș 
din aur curat, căci argintul eră ţinut drept nimic pe vremea 
lui Solomon». După Herodot, Cresus, regele Lidiei, a dăruit 
templului. din Delfi 4000 talanți de argint și 270 talanţi de 
aur, ceiace face vreo 75 milione de lei. 

Spania pare să fi fost ţara cea mai bogută în argint. 
După Diodorus descoperirea acestor bogății ar fi avut loc 
astfel 1): Pădurile din Pirinei au luat odată foc dela un fulger 
sau din altă cauză, și au ars atâta vreme încât dela căldura 
cea mare a focului sa topit argintul cuprins în pământ și 
a curs în vale, la fel cum curge un râu. Locuitorii care nu 
știau preţul argintului îl vândură Fenicienilor pe lucruri de 
nimic. Negustorii își încărcară cât putură corăbiile cu argint 


1) Die Zeitalter der Chemie in Wort und Bild, von Dr. Albert 
Stange, Lepzig 1908. 

şi își făcură și ancore din argint, în locul celor de plumb. 
Oricât am crede că aceste spuse sunt lucruri din povești, 
nu ne putem îndoi că Fenicienii, Cartaginezii și Romanii 
au scos cantități nespus de mari de argint din minele din 
Spania pentru a le schimbă pe mărfuri de tot felul. Pli- 
nius povestește că eră atât de mult argint în Spania încât 
unde se dă de o vână de argint se găseă în apropiere alta. 
Cu acest argint a putut Hanibal să ducă războiul care a 
zguduit imperiul roman. După Strabo, curățirea argintului 
se făceă prin topire cu plumb, un fel de cupelaţie din vre- 
mea noastră. 

Monete. Egiptenii par a fi întrebuințat cei dintâi aurul 
si argintul ca, mijloc de schimb. La început se serveau de 
bucăţi de aur cântărite. In urmă sau făcut monete rotunde, 
patrate sau poligonale, cu anumite semne, și în special cu 
figuri de vaci sau tauri, care erau animale sfinte. Falșificarea 
monetelor eră foarte aspru pedepsită la Esipteni; după Diodor 
de Sicilia li se tăiă mâinele celor vinovaţi. Cele d'intâiu 
monete grece şi romane erau din aur sau argint aproape 
curat. In urmă au început a fi întrebuințate aliagele, al căror 
titlu eră hotărit și apărat prin legi speciale. Mulţi împărați 
s'au făcut singuri falșificatori de bani pentru a aveă astfel 
bani mai mulţi și a potoli la nevoe miliția pretoriană. Acelaș 
lucru se întâlnește și în evul mediu, când regii aveau nevoe 
de bani pentru sângeroasele și lungile lor răsboae. Falși- 
ficarea banilor merge mână în mână cu stricarea moravurilor. 

Cuprul sau arama a fost cunoscut de asemenea din cele 
mai îndepărtate vremuri. In vechiul testament îl găsim pomenit 
de mai multe ori. Sceptrul regelui egiptean Pepi 1 eră făcut 
din cupru curat, după cum a arătat Berthelot. Pe vremea 
aceia însă nu se începuse în Egipt epoca de bronz; urmează 

de aici, că a fost mai întâi o epocă de cupru. După Muck, 
arama ar fi fost cel dintâi metal cunoscut și întrebuințat de 
popoarele din Europa, în insulele grecești și pe marginele 
asiatice ale Helespontului. Romanii și Grecii scoteau cuprul 
din insula Cipru, de unde se trage și numele Aes Cyprium 
care s'a prefăcut în urmă în Cuprum, întrebuințat până azi. 
El a fost întrebuințat de cei vechi mai mult sub formă de 
aliagiu cu cositorul ca bronz. Acesta se fabrica topindu-se 
împreună minereurile de cupru și de cositor. Bronzul a slujit 
la facerea armelor, plugurilor şi uneltelor de tot felul înainte 
de a se fi descoperit ferul. Plinius då o rețetă pentru fabricat 
un bronz care seamănă cu bronzul de tunuri din vremurile 
noastre. 

Se cunoștea în vechime și unele combinaţiuni de ale cupru- 
lui. Astfel, sulfatul de cupru sau piatra vånătă se fabrică, 
aproape ca și azi, încălzind cupru cu puciosă și lăsând ames- 
tecul să stea mai multă vreme în umezeală. Această piatră 
vânătă se falșifică însă de pe atunci cu cretă sau cu calaican, 
numit de Romani atramentum sutorium, fiindcă cismarii 
înegreau cu el piclea, ca și azi. Dar dacă e interesant să știm, 
că și acum două mii de ani se falșificau unele lucruri, ca şi 
azi, e și mai interesant să aflăm că se găsise și mijlocul de 
a se dovedi această înșelătorie. Plinius, recomanda să se pue 
amestecul bănuit pe o foae de pergament, care a fost muiată 
de mai nainte într'o soluţiune de nucă galică, adică în tanin, 
sau un fel de argăseală. Dacă e înșelătorie la mijloc, hârtia 
se înegrește numaidecât, „nigrescit s'atim“. Întâlnim aici cel 
dintâi reactiv chimic, adică cel dintâi corp cu ajutorul căruia. 
aflăm pe un alt corp. Ferul se cunoaște și azi în acest mod, 
pe lângă alte mijloace bine înțelese. Mai spunem în treacăt, 
că negreala care se ivește e tocmai cerneala neagră, care se 

face până azi din calaican sau sulfat feros cu acid tanic 
Acest mijloc arătat de Plinius ne dovedește că progresul se 
datorește uneori și răului, de care căutăm să ne ferim și nu 
numai binelui. Şi astăzi multe metoade de analiză se datoresc 
tocmai trebuinței de a se găsi cutare sau cutare falșificare 
de vin, lapte, unt, și atâtea alte substanțe întrebuințate zilnic 


(Va urma) G. G. Longinescu. 
CT 


NOTIŢE 


— 


SPRE ŞTIINŢA. Reproducerea acestor notije este îngăduilă numai cu arătarea nu- 
mărului din „Natura“ din care sa vor Îuă. Aceste notițe nu sunt, cum s'ar crede, luate 


deadreptul din revistele arătate, ci sunt prefaceri după artienlo cu mult mai întinse. 


Din istoria comerțului la Români. — Acesta este titlul unui volum 
de documente de cea mai mare importanţă publicate de d-l D. Z. 
Furnica cunoscut comerciant în Bucureşti. In afară, de însemnătatea 
specială pe care o are o asemenea carte pentru cunoaşterea activităţii 
comerciale din trecutul nostru, pe lângă multumirea sufletească pe 
care o capălă cel care citeşte povestită frumos munca stăruitoare, 
dragostea de neam şi mai pre sus de toate cinstea exemplară a ne- 
gustorilor noştri de allă dată, cercetătorul ştiinţific poate găsi ici şi 
colo indicaţii care să-l intereseze mui de aproape. Așă de exemplu, 
am găsit notat că la anul 1853 s'a adus dela Viena cea dintii maşină 
cu aburi de către G. Assan, tatăl cunoscuţilor fraţi Assan. Şi de sigur 
mai sunt şi alte lucruri tot aşă interesante în acest volum de peste 
500 de pagini. 


kd 
* s 


Bambul ca mijloc de crimă şi de schinjuire. — Intr'ua mic ar- 
ticol publicat sub acost nume în revista „Le Bambou; son étude, su 
culture, son emploi“ care aparo la Mons în Belgia sub îngrijirea d-lui 
J. Houzeau de Lehaie, se arată cât de felurite sunt întrebuinţările 
acestei plante tropicale. Din pricina acidului silicic pe care îl cuprinde 
în cantitate mare, lemnul acesta e atât de tare în cât nu-l întrece 
nici oţelul. Din el se pot face pumnale, care pe lângă altele sunt şi 

ușoare. Autorul are un pumnal de acestoa care a slujit în Siam la 
săvârşirea unui omor. Coada frunzelor la un fel de bambu e acope- 
rită cu păr. Acesta e cules de indigeni şi pisat. Praful slujește la 
omorâre, fiind presărat pe ascuns în patul victimelor, şi luorează ca 
un „praf de scărpinal“ nespus de tare. El produce usturimi nu numai 
asupra mucoaselor ci şi asupra pielei şi mai ales la închesturi. Aceasta 
se inflamează, se rănește şi pə urmă face puroiu. După constituţia 
fiecărui om celelalte semne ale otrăvirei sunt schimbătoare, dar sə 
sfârșesc mai în totdeauna cu moartea, după o suferinţă lungă şi grea. 
Se pare că pătrund părticele mici de celuloză în sânge și prin cir- 
culaţia acestuia în toate părţile corpului. Ucigaşul scapă cele mai 
adeseori de pedeapsă, de oarece făptuirea crimei nu e văzulă de ni- 
meni, iar cauza morţei e foarte greu, dacă nu cu neputinţă de hotărât. 
Cât de puternică e această otravă, s'a dovedit în sudul Franţei la un 
câne de vânătoare. Acesta obicinuiă să alerge prin grădina stăpânului 
său, unde se sălise Phillostachys pubescens. In primăvara, când au 
răsărit vlăstarele, s'a înbolnăvii cânele. Iniâi îi s'au inflamat ochii 
pe urmă nasul, apoi a orbit, ochii au facut puroiu, sub pielea capului 
au eşit buboae și nasul i s'a umflat. A trebuit să se pue capăt acestor 
suferinţi ale bietului câine, împușcându-l. 

Se ştie că chinezii bat cu bețe de bambu. Durerile sunt cu atât 
mai mari, cu cât nodurile lemnului produc crăpături mari în piele şi 
se face carne vio numai după câtevă lovituri. Această schinjuire e 
însă nimica fată de tragerea în ţapă de o grozăvie nespusă. In jurul 
unui vlăstar de bambu, de 30—40 em. înălţime, se adună atâta pă- 
mânt în cât să se facă un fel de scaun, pe care e așezat condamnatul. 
Nefericitul e legat ou spinarea de un stâlp, iar pitioarele îi sunt le- 
gate de nişte ţăruşi. Restul se lasă pe seama naturoi. Fiindcă vlăstarul 
de bambu, destul de gros chiar dela pământ, creşte cu vreo palmă și 
cevă pe fiecare zi, vârful lui tare şi ascuţit pătrunde în corp şi gău- 
reşte cu încetul măruntaele. Numai după o suferință de două până 
la trei zile e scăpat nefericitul de durerile lui groaznice. Orcât ar fi 
de cunoscuţi chinezii prin schinjuirile lor, dar modul acesta de omo- 
râre e tot ce e mai graznic din ce a născocit omul. (Aus der Natur, 
1 Noemvrie 1908). 

Automat pentru mărci poştale. — Poşta din Germania a aşozat, 
în 35 de oficii câte 3 aparate automate Abel pontru vânzarea mărcilor 
poştale. Acestea au desfăcut 15.300.000 mărci, în proporţie de 600 
mărci pe zi, de aparat. Se ştie, că aceste automate nu funcţionează 
când gologanul e falş sau nu e de valoarea pentru care e construit 
aparatul. Din încercările de până acum, s'a dovedit, că pe când cu 
automatul sau făcut greşeli de dat pe bani falși de 0,005 la sută, la 
vânzarea prin funcţionari greşelele sunt cu mult mai multe, anume 
0,08 la sută. Când banul e îalș, el rămâne în aparat; banii buni, dar 
de altă mărime decât cei anumiţi pentru aparat, sunt aruncaţi afară ; 
când se pun mai mulţi gologani deodată, aparalul funcţionează numai 
ca pentru unul singur şi pe ceilalţi îi dă înapoi. Când se isprăvese 
mărcile din aparat, 500—1000 bucăţi, el dă de ştire singur, aşă încât 
poat» fi încărcat din nou cât se poate de repede. Trebue să mai spunem, 
că marca ese singură din automat de îndată ce am pus banul cuvenit; 
nu e nevoe adică să se tragă de vreun saltar sau să se facă vreo 
mișcare oarecare. Față cu rezultatele de până acum, Poşta germană 
s'a hotărât să pue în fiecare oficiu asemenea automate. In Anglia şi 
Franţa au început să fie deasemenea întrebuințate. (Prometheus, 11 
Noemvrie 1908). 

Farbenfabriken din Elberfeld şi Leverkusen, mai înainte Fri- 
drich Bayer.— Aceste uzine renumite în lumea întreagă fabrică 1500 
de e»loranţi de tot felul şi 60 produse chimice şi farmeceulice. Capi- 
talul de exploatare e cuprins în 36 milioane de mărci în acţiuni şi 
14.750.000 mărci în fondul de rezervă. Dividendul pe 1906 a fost de 36 
la 100. Numărul persoanelor ocupate în fabrici și sucursalele de vin- 
dere e de 7600, dintre care 208 chimiști, 45 ingineri, 8 mediei, 1 bi- 
bliotecar și 3 oameni de drept. Descoperirile exploatate sunt apărate 
de 1200 brevete germane, 1500 brevete străine. Biblioteca cuprinde 
14500 volume şi 30.000 broșuri. In sala de cetire se află 362 jurnale 
și reviste speciale. In mijlocul bibliotecei e bustul marelui chimist 
August Kekule, pentru a arătă oarecum că teoriei benzenului se da- 
toreşte desvoltarea uimitoare a materiilor colorante artificiale. Această 
desvoliare arată tot odată cât e de greșită părerea dea se îndepărtă 
din învăţământ ipotezele care sunt unelte minunate peniru cercetări. 
Dacă învăţământul chimic francez, nu s'ar fi opus atât de mult ideilor 

lui Gerhardt și Laurent s'ar fabrică astăzi materiile colorante în uzi- 
nele franceze şi nu în cele germane. (Revue Scientifique, 19 Sept. 1908)- 


* 
* * 


Baloanele şi electricitatea atmosferică. — Aprindorea balonului 
Zeppelin a dat naştere la fel de fel de explicări. Printre acestea, se 
pare că electrizarea balonului a fost, sau cel puţin poate fi, cauza 
aprinderei. Această electrizare ar avea loc astfel. Balonul, care are 
scheletul metalic, se electrizează prin influenţă sub acţiunea pămân- 
tului încărcat cu electricitate negativă. Cele două capete ale balonului 
se încarcă astfel cu electricităţi de nume contrare, întocmai ca în ex- 
perienţa cunoscută din fizică între un cilindru metalic şi o sferă elec- 
trizată. In acest caz se poate produce, uşor în anumite cazuri, o scân- 
toie electrică şi tot așă de uşor poate să ia foc şi hidrogenul cu care 
e umplut balonul. (Prometheus, 9 Sept. 1908). 


* 
* * 


Aerul, lumina şi plantele de apă. — Un litru de aer cuprinde 
209 emo. oxigen, 790 eme. azot şi 0,3—0,4 cm. bioxid de carbon. Un 
litru de apă cuprinde numai 5,7 cme. oxigen (ca aer, nu cel com- 
binat cu hidrogenul) 10,9 cme. azot şi 1,5 cm. bioxid de carbon. Ur- 
mează de uici că plantele de apă au mai puţin oxigen la îndemână 
decât plantele de uscat. Pentru a aveă însă cantitatea de oxigen tre- 
buinoios respirației, aceste plante au sau foile late de tot, ca Victoria 
regia, ale căreia foi în formă de tablă au un diametru de aproape un 
metru, sau trunchiurile străbătute de numeroase canale; în modul 
acesta, suprafaţa prin care e respirat oxigenul e cu mult mai mare. 
Unele plante au nevoe de atâta oxigen încât nu crese decât în locu- 
rile unde suni căderi de apă. 

In ce priveşte lumina, sa dovedit că ea pătrunde din ce în ce 
mai puţin dela o adâncime oarecare. Astfel dacă socotim drept 100 
lumina care vine la suprafaţa apei, atunci la 0,5 m. adâncime pătrunde 
numai 29%, iar la 10 m. numai 10/,. Din lumina albă care pătrunde, 
e absorbită mai mult cea, roșie şi mai puţin cea violetă. Urmează de 
aici, că plantele dela diferite adâncimi au trebuit să se adapteze așă 
în cât să poată trăi cu cât mai puţină lumină; din această cauză, 
unele din ele şi mor când dau de lumină mai multă. Intre plantele 

de apă şi cele de uscat mai e o deosebire. Celo din urmă au nevoa 
de anumite substanţe tari care să le facă să stea drepte şi să poală 
purtà frunzele. Cele de apă sunt ţinute de apă, mai ales că au ca- 
nale umplute cu aer, şi mau trebuinţă de părţi tari care să le susţie. 
(Prometheus, 9 Sopt. 1908). 


* 
Li * 


Garduri de sârmă ca linii telefonice. — În provinciile de sud şi 
de sud vest ale Statelor Unite sunt garduri de sârmă, lungi de mii 
de metri, oare îngrădese câmpii întinse. După cum arată Western 
Electrician, aceste garduri sunt întrebuințat cu mult sneces ca linii 
telefonice. Chiar la depărtări de 50 km., ba şi mai mult, comunică- 
rile se aud foarte bine. (Prometheus, 5 August 1908). 


x 
* * 


Un oraş de găini.— In California, cam la 75 km. departe de San 
Francisco, e orăşelul Petaluma, caro ars vreo 6000 locuitori şi 1 mi- 
lion de găini. Creşterea giăinilor şi negoţul de ouă şi păsări e sin- 
gurul izvor de câștig al locuitorilor din acest oraș. In 1907 s'au ex- 
portat 120 milioane de ouă. Familiile sărace au numai câtevă duzini 
de găini, iar cele mai cu stare până la zece mii; cea mai mare insta- 
laţio cuprinde o sută de mii. Fermele cele mari au clocitoare de int 
felul, instulaţiuni anumite şi chiar spitaluri pentru îngrijirea găinilor 
bolnave. (Prometheus, 16 Sept. 1908). 


+ 
= * 


Câtă apă cade într'un an pe pământ. — După observările celo 
mai noui urmează că înălțimea mijlocie de apă care cade pe pământ 
în fiecare an e 910 mm. Pământul primește pe fiecare an, sub formă 
de ploae, zăpadă sau grindină, nu mai puţin de 464,174,620 milioane 
de tone de apă; aceasta face 1,271,711 milioane de tone pe fiecare zi, 
sau 53 000 milioane de tone pe fiecare ceas, sau 883 milioane de tone 
po fiecare minut şi pe fiecare secundă cantitatea îndesiul de uriașă 
15 milioane de tone apă. Cu toate acestea, ţinând seamă de întinderea 
suprafeţei pământului, pe un centimetru patrat cade în fiecare secundă 
în mijlociu numai 0,000,000,28 grame de apă. (Prometheus, 2 Sept. 1908). 


Dă 
SAARET TEARD 


Tip. GUTENBERG Joseph Gobl, sur. Dómnei, 20. 

O LIMBĂ DE FOC!) 

Intr'una din serile senine, liniștite, ale lunei lui August, 
1905, oamenii curței văzură spre miază-noapte, ridicându-se 
din mijlocul unei livezi cosite, o pară lungă de foc. «Joacă 
banii», ziseră. ei mai întâiu. Nu e joc de bani, adăugară mai 
în urmă, pentrucă flacăra nu e pâlpâită și albastră, ci roșie 
ținându-se pânză, trebue să se fi aprins claia cu fân! 

Ideia incendiului îngrijoră pe toţi, și fiecare ar fi dorit 
ca să ajungă mai repede acolo, să deà un mic ajutor, cu 
toate că știau prea bine cât e peste putință de a se stinge 
focul unei clăi de fân. «Să se ducă cineva repede, căci poate 
să se întindă focul la pădure, poruncii eu; logofătul să înca- 
lece calul și să vadă ce e acolo!» 

Toate acestea se întâmplau până a nu se lăsă noaptea. 

Culmea dealurilor tot mai purtă dungile roșii ale ultimelor 
raze de soare, pe când umbre albastre și lungi învăluiau lun- 
cile şi crângurile văii. Şi eră lucru lămurit ce se vedeă, un 
foc în livedea lui Cojocaru. 

Logofătul încălecă bărbătește calul și se perdu în ropotul 
fugei prin pulberea de pe drum. Se vedeă foarte bine cum ajun- 
sese în dreptul flacărei, și cum abăti, înfundându-se între ma- 
lurile apei pe marginea căreia se întindeă livedea. 

Și în timpul acesta focul se stinse! 

O ușurare se simţi în sufletul tuturora din curte, odată 
cu această potolire a flacărei, odată cu această asigurare că 
incendiul nu se va întinde mai departe. 

<A ars claia până la pământ», spuseră câțiva. «Ba tot 


1) Această istorisire e adevărată, numele persoanelor şi loca- 
lităţilor fiind autentice. 

joc de bani fu», întâmpinară ceilalți. Și apoi, parcă uitaseră 
această întâmplare, răspândindu-se fiecare la lucrul lui. 

Puțin mai în urmă se întoarse și logofătul. Intră încet pe 
poarta curței, și când se apropiă îl văzurăm obosit, cu fața 
schimbată, galben şi cu ochii rătăciţi. 

«Erà să mor de frică domnule, să te păzească sfântul, zise 
el. «De cum am intrat în matca apei, pentru a mă duce la 
livede, un fior de frică ma apucat, mă simțeam prea singur, 
și vinele picioareler mi se slăbiseră încât de abeă mă mai 
tineam pe cal. Și doar eră încă lumină, se îngemână seara 
și de câte ori nu fusesem eu p'acolo și în miez de noapte 
fără să-mi fi fost cevå ! 

«Ajungând la livede nu mai zării nimic. Cunosc prea bine 
Jocurile!! M'am uitat să văd vreo urmă de tăciune, dar unde !! 
Claia tot în picioare, şi în jur şi peste tot otava verde!... Și 
atunci băgai de seamă ce a fost, ridicându-mi-se părul măciucă 
în cap. Cu vre-o două trei cruci cătai să-mi fac curaj, și smicii 
repede calul îndărăt... A fost, domnule, ucigă-l toaca!!...>» 

Oamenii rămaseră înlemniți, precum și eu, căci toţi vă- 
zusem bâlbăra. Mam dus pe acolo, a doua zi, și livedea se 
întindeă verde, umedă și par'că mai frumoasă ca înainte, numai 


într'un loc descoperind o pată mare de iarbă îngălbenită și ofilită. 


* 
* * 


Cine ştie, îmi ziceam eu, trebue să fi fost un fenomen de 
clectricitate atmosferică, sau vre-o producere de hidrogen fos- 
forat care s'a aprins în contact cu aerul. Fenomene electrice 
de felul acesta sunt ştiute, cunoscându-se destul de bine 
trăznetul în rotogoală, adică, în loc ca fenomenul luminos al 
fulgerului să fie în zigzag sau în linii ramificate, se produce 
sub o formă globulară sau a unei roți. 

O mătușă a mea, destul de în vârstă acum, mi-a povestit 

că acum vreo 50 de ani, venind cu rădvanul dela Craiova la 
T.-Jiu, în pădurea Ținţărenilor,. ziua nămiaza mare, o roată 
de foc a urmărit trăsura și după ce a dispărut în pădure s'a 
auzit un bubuit tare. Apoi a început să plouă. 

Mătușa, după ce a sfârşit istorisirea, a dat și explicația 
«că acea limbă de foc a fost coada unui smeu. 

Dar, oamenii la ţară spun că și vârtejurile de vânt, care 
ridică praful după drumuri în chipul unei pâlnii, e tot coadă 
de zmeu ! In fine, coadă de zmeu, necuratul și altele de felul 
acesta, sunt explicaţiile gratuite ale multor fenomene cuno- 
scute de oamenii de știință, dar misterioase pentru ignoranți. 

O ridicare de potenţial, o stare de tensiune electrică, pro- 
duce un fel de viscositate moleculară, un sistem izolat de 
vibraţiune care atinge paroxismul, produc lumina. Astfel se 
tălmăcește fenomenul trăsnetului globular de către fisiciani, 
şi Gaston Plante mai întâiu, apoi Ștefan Leduc l'au repro- 
dus în mică măsură. 

Babinet şi Arago, au povestit pe vremuri, cum un trăsnet 
de felul acesta, globular, a intrat în casa unui cismar din 
mahalaua Saint-Jacques, la Paris, şi după ce s'a plimbat pe 
sub pat și peste ghetele în lucru ale cismarului, a eșit pe 
„coș explodând deasupra casei, distrugându-i coperișul. 

Miisschenbroek de asemenea spune că în 1711, la Solingen, 
ån Prusia Renană, părintele Pyl predică într'o duminică în bi- 
serică, și în timpul acesta un glob de foc a intrat pe fereastră, 
a plutit pe sub bolți şi apoi a explodat dărâmând clopotniţa. 

Fenomenele electrice ale atmosferei sunt mai numeroase 
şi mai curioase, decât se cunoaște în general, și dacă ţăranii 
noștri ar vedeă apărând pe cer pânza luminoasă a aurorei 
boreale, desigur că aceasta ar fi mai mult decât o coadă de 
zmeu, ar fi chiar coada lui Satan, după ei. 

Dar limba de foc, pe care am văzul-o eu în livedea lub 
Cojocaru, nu eră nici ca un balon, nici ca o roată de moară, 
nici ca o ghiulea, și eră timp senin atunci, fără pomină de 
furtună, și nici prin împrejurimi n'a fost. Eră într'adevăr ca 
para unei clăi care arde. 

A fost un fenomen care nu s'a mai repetat, nu am putut 
stabil condiţiunile și împrejurările în care se produce, și 
astfel explicaţia dată prin admiterea unui trăsnet globular 
eră tot atât de nefundată, ca și aceia cu coada de zmcu, 
deși cu mult mai serioasă faţă de aceasta din urmă. 

Să fi fost o producere de hidrogen fosforat ?! Dar de unde 
pentrucă aceste manifestaţiuni se prodve mai ales în locurile 
unde sunt îngropate cadavre, cum ar fi cimitirele. Oasele 
animalelor cuprind fosfaţi de calciu, care în pământ se reduc 
în fosfură de calciu, și aceasta în contact cu acizii hidro- 
genaţi, sau Chiar în contact cu apa, dă hidrogen fosforat, care 
apoi să degajază ca pâlpăitura unei flacări albastre. 

Admiţând că acolo unde a jucat o flacără, săpându-se sa 
dat de bani, omul de știință ar răspunde cu multă siguranță 
că fosfurile metalice, în general și în anumite condițiuni, daw 
naștere hidrogenului fosforat. 

Dar și aceasta e tot din carte, și nu ar fi explicaţia pre— 
cisă a limbei de foc din livedea lui Cojocariu. 

Să fi fost aprinderea hidrogenului, care în tot momentul 
se saltă prin scoarţa pământului ?! 

Armand Gautier, a găsit că hidrogenul provenind fie din 
disocierea apei la temperatura ridicată a marelor adâncimi, 
fie din aceea a feluritelor hidruri metalice sau de carbon, 
difusează prin coaja pământului, aşă cum ar difuză printr'o 
placă metalică înroșită. 

Ar fi o ideie, dar de ce tocmai în locul acela? 

Poate că sub pământul care formează solul evident, arabil, 
Sar găsi o falie, o crăpătură ascunsă, și prin care hidrogenul 
S'ar scurge mai cu înlesnire decât difuzând prin toată gro- 
simea rocelor de pământ? 

Insă... flacăra de hidrogen e palidă și albăstrue, pe când 
aceea văzută de mine eră roșie și fuliginoasă, așă că nici 
aprinderea de hidrogen nu-mi explică rostul flacărei din livede. 

Cât despre aprinderea unei clăi sau a unui plast de fân, 
nu puteă fi vorba, pentrucă tot fânul cosit din livedea lui 
Cojocaru fusese grămădit, ne-mai lăsându-se pe câmp un paiu 
barem. Și claia făcută eră în picioare, neatinsă. Aceasta o 
ştiam foarte bine, atât eu cât și ceilalți oameni ai curței. 

Și chiar dacă ar fi rămas, să zic, un porcoiu de fân, eră 
imposibil să iă foc, întrucât în satul nostru nu sunt incen- 
-diatori de meserie, ca în alte părţi, și afar’ de aceasta, fiind 
şi astfel, logofătul atunci seara când lam trimes să vadă ce 
e, ar fi găsit vatra arsă a fânului, cu jarul și cu cenușa. 

Apoi, mai presupunând că fânul sar fi încintat, aprin- 
zându-se astfel dela el, tot e greu de admis și aceasta. 

Fânul se poate încintă foarte bine, încălzindu-se destul, 
dar nu întratât ca să se aprindă. Incintarea aceasta, după 
Boekhut şi de Vries, ar fi datorită unui fenomen chimic încă, 
nestudiati, pe când după Miche, ea ar fi de origină fisiologică. 
Nişte microorganisme ca Bacilus coli, Oidium lactis, Bacilus 
calfactor, Aspergillus fumigatus, fac toată posna, producând 
fermentația fânului, și cum Miche aduce dovezi publicate în 
«Botaniches Centralblat» No. 47, 1907, pare să aibă mai multă 
-dreptate în privinţa aceasta ... 

Prin urmare și această hipoteză eră departe de a mă în- 
«drumă pe calea adevărului. Limba de foc n'aveă cum să pro- 
vină din aprinderea fânului! 


www.dacoromanica.ro 


'70 NATURA 


Din toate aceste presupuneri, una ar fi fost de ajuns ca. 
să mulțumească pe un altul; ar fi fost de ajuns să se fi spus: 
că știința admite o anumită interpretare, pentru-ca și pe vremea 
filosofiei scolastice, cu un «magister dixit» să se fi închis orice 
discuțiune și să se fi satisfăcut cea mai vie curiozitate. Dar 
de când am văzut limba de foc, acea imagină se fixase îm 
mintea mea, și o pornire lăuntrică, un fel de obsesiune, mă 
sileå să caut o deslegare mai exactă a fenomenului din li- 
vedea lui Cojocaru ... 

Pe lângă hipotczele pe care știința mi le punea la în- 
demână, se mai amestecau și amintirile poveștilor cu stafit 
și cu moroi, întâmplările auzite despre unii care au fost luaţi 
din iele, precum și credințele oamenilor în comorile care-și 
desfac din când în când secretul, la anumite zile, prin limbi 
de foc. 

«Tot joc de bani a fost», mi-au repetat oamenii curţii şi 
alţii, cu care am mai adus vorba despre cele ce văzusem. 

«Aici sunt comori mari, spuneau ei, codrii văilor şi cul- 
milor din părţile acestea au fost bântuiți de hoți și de hai- 
duci vestiți. 

«Când am tras cu plugul într'o ţelină din Valea Ursului, 
fierul tăind brazda a scos la iveală 10 bucăţi mari de argint, 
rotunde și cu slove pe care cărturarii nu le pot brodi. Dar 
al lui Stan, de când s'a făcut bogat, dacă nu de atunci de 
când a găsit în Valea Prislopului o ulcea cu bani; dar lurga 
din Corșor, nu a înebunit pe bietul Pucă, luându-i căldarea 
cu bani tocmai când o scoteà din groapa pământului, spu-— 
nându-i că banii îngropaţi sunt ai stăpânirei, el fiind doro-— 
banţ la subprefectură atunci ! 

«Pucă s'a înfricoșat, a crezut, a dat căldarea, și a înc- 
bunit apoi; iar lurga e chiabur acum. De atunci nu eră noapte 

de Sfântu Gheorghe, sau de zi mare cu cruce, și să nu fi 
stat Pucă la pânda jocurilor de bani. Și noi credem domnule, 
da joacă banii !» : 

Intr'adevăr că ei cred, căci altfel nu mi-ași explică gro- 
pile și șanțurile de prin livezi și de pe lângă fântâni, care 
se fac în câte o noapte a vreunei zile cu sfânt mare. 

Comorile, după ei, sunt robite de draci, și la sărbători 
mari dau semne oamenilor curaţi, buni la Dumnezeu, de cari 
fuge dracu, ca să le scoată de sub greutatea pământului. 

Și câte şi câte de acestea nu-mi treceau prin cap, încât 
aș fi ajuns aproape să și cred că joacă banii, dacă o cultură 
științifică nu mi-ar fi păstrat tot sângele rece, — da, sânge 
rece în fața superstițiunei, — pentru a nu părăsi calea meto- 
delor de observaţiune și deducțiune. 

Şi afar’ de aceasta, par'că nici în copilăria mea nu crc- 
zusem în jucatul banilor. Rideam de moșul din curte, care 
îmi spuneă de așă cevă, și-mi aduc aminte cum am jucat 
chiar eu o farsă satului întreg, sat de căutători de comori. 

Se făceă ţuică toamna, cu un alambic primitiv, un cazan 
cum se zice, și în povarnă câţivă drumețţi, atrași poate de 
mirosul de rachiu de prună, au adus vorba de jucatul banilor. 
Ei povesteau despre unul, care găsește comorile cu o nuia 
de alun uscată și tăiată după ce a cântat pupăza pe ea, puţin 
îndoită şi care se învârtește pe două degete dela douâ mâni, 
deasupra comoarei. 

Eu rîideam de mă prăpădeam, și povarnagiul, un ţigan 
bătrân, par'că făceă și mai mare haz! După ce am rămas 
numai cu el, mi-a spus: «evrei, domnule, să le facem una să 
se ducă pomina și să-i săturăm de limbi de foc și de bani 
îngropaţi ?+ Am primit numai decât, și el wa învățat că de 
cum s'o face noapte să ne ducem în marginea pădurei, în 

vârful Piscului lui Grigore, și să dăm foc la cârpe muiate în 
gaz și puse într'o coajă de dovleac. 

Să-i vezi, adăugă el, vin la flacăra de bani ca epurii la 
foile de varză, ca gândacii la lumina lumânărei, ca lupii 
la hoit! 

Zis şi făcut. Noaptea eră închisă, cerul fiind acoperit de 
nori groși. La ivirea flacărei de gaz, un muget, o răsuflare 
parcă se ridicase din tot satul. Câinii nu mai lătrau, ci urlau 
prelung, iar oamenii se chemau uimiţi mai întâiu, fericiţi că 
au descoperit o comoară, dar pricepălori numai decât ci 
limba aceea de foc, e o limbă de foc adevărat. 

Şi atunci, printr'o înţelegere colectivă, pe care numai pri- 
mejdiile mari o sădesc în sufletul oamenilor, s'au îndreptat cu 
toţii spre pisc, cu puști, cu securi și cu câini. 

«S'a dat foc pădurei, să-i prindem !!> auzeam prea bine 
cum strigau ci. Văzând împrejurarea neplăcută în care căzu- 
sem, nu mi-a rămas decât fuga. Și am fugit, am căzut prin 
întuneric, mi-am rupt hainele și m'am jupuit la mâni şi la 
picioare. Am luat-o pe albia uscată a apei, — toamna eră 
secetoasă, — și târziu, târziu am ajuns acasă. 

Logofătul m'așteptă în poarta curței, fumând, și când 
a simţit că mă apropiu a început să tușască. «Al dracului 
tigan, mi-a spus el!». «Se ştie tot, bine că sa stins focul». 

Și a doua zi, parcă de rușinea mea, nimeni nu m'a întrebat 
de cele ce se întâmplase. 

Și în căutarea deslegărei tainei cu limba de foc din livedea 
lui Cojocaru, îmi treceau prin minte fel de fel de umintiri 
de felul acesta. Eram un bântuit. 

Nici jucatul banilor, nici aceasta nu-mi puteă explică limba 
de foc, pe care o văzusem în acea seară senină de August. 

Poate că e cevă, ca tocmai faptele misterioase să mă 

preocupe mai mult, să mă stăpânească, și îndărătnicia cu 
care taina limbei de foc se ţineă învăluită îmi producea acea 


tensiune suiletească. 


* 
* * 


Şi când, după acestea, într'o vreme, mă gândeam mai 
puțin la limba de foc, aproape s'o uit, o ideje mai luminoasă 
mi-a deschis calea adevărului... 

Intr'o vale vecină, pământul e burdușit de conuri de noroi, 
adevărate movile prin vârful cărora, retezat în pâlnie de des- 
chiderea unei găuri adânci, în formă de tub, se scapă apa 
noroioasă ce se ridică cu bășici de gaze din fundul pămân- 
tului. O «fierbătoare» zic ţăranii, o «salză> zice omul de 
știință. 

Și noroiul se prelinge pe buza pâlniei, din vârf, pe mu- 
șuroiul de noroiu, pe con în jos, și astfel acest mic vulcan 
de glod creşte cu timpul. Dela glodul răsbuzat de odinioară, 
a ajuns prin depuneri succesive de noroi, care se usucă pe 
märgini, salza, «fierbătoarea> curioasă de azi. 

Gazele ce ies cu noroiul sunt compuse din metan, etină, 
etenă și homologii superiori ai lor, precum și din puţin hidro- 
gen și bioxid de carbon. 

In alte locuri, chiar în apropierea livedei lui Cojocariu 
aceste manifestaţiuni ale unei oarecare activități chimice sul- 
terane, sunt reduse numai la existența unor gloduri, pe care 
ţăranii le numesc sărate, nu fiindcă au gustul de sare, ci 
pentrucă vitele dela pășune se bat între ele, ca să bea apă, 
din glod, și ca să lingă pământul din apropiere. 

Aceste «salze» și «gloduri» trădează existenţa unor focare 
de emanațiuni de hidrocarburi gazoase. Poate o disociare a 
unor hidrocarburi lichide în cele gazoase; poate o reacțiune 
chimică ca aceea a carburei de calciu, care în contact cu 

apa dă etină, sau ca aceia a carburei de glucinium, sau cæ 
aceea a carburilor de cerium, de lantan și de ytrium, cari în 
contact cu apa pe lângă etină dau şi metan, sau ca aceea a 
carburei de manganez care cu apa dă metan și hidrogen; poate 
fermentarea unor substanțe vegetale, care abundă în argilele 
neogenului, neogenul reprezentând vârsta geologică evidentă 
a regiunei ; sau poate chiar numai scăparea gazelor prin căp- 
tușala marnoasă care le ţine strânse prin nisipurile şi gresiile 
poroase ale pământului; cine știe poate vreuna din aceste 
presupuneri să fie adevărată în ceeace privește existența, foca- 
relor acestor emanaţiuni gazoase. 

Astfel de emanaţiuni am mai văzut și în alte părţi. 

La Lopătari şi la Policiori, în judeţul Buzău, gazele es 
de-a dreptul prin crăpăturile uscate, fără isvoare de apă, ale 
pământului și aprinzându-se dau naștere la ceeace se numește: 
«focuri nestinse» şi <arzători». De asemenea și la Băicoiu, 
în judeţul Prahova, sunt emanaţiuni de gaze, în cătunut 
Cotoiu, la locul numit la «Fierbători». Gazele ies prin pă- 
mânt și prin gura unei sonde, altădată a lui Congrewe acum 
a lui Ganz, într'o cantitate atât de mare, încât purificate și 
conduse printr'un conduct, ar puteă ilumina întreg orașul 
Ploești. 

In privința aceasta Americanii sunt mai practici, proce- 
dând astfel cu orașul Pittsburg, din Pensilvania, unde până și 
motoarele fabricelor sunt mânate cu gaz natural. 

E curios de a se mai ști cum consideră și alţii aceste 
emanaţiuni de gaze. Indigenii din părțile Bakului, sau din veci- 
nătatea lacurilor Van și Urmiah, mai ignoranţi și mai mistici, 
în faţa. acestor focuri nestinse au crezut că privesc însăși 
Dumnezeirea a-tot-puternică, și astfel au ridicat temple, și 
chiar azi se mai găsesc pe acolo adoratori de ai focului. 

Ah! focul. Focul, care dacă înainte eră atât de înfricoșător 
încât oamenii nu puteau decât să-l adore, dela Prometeu în- 
coace, — dacă mai credem și basnele mitologiei grecești, — 
a devenit un factor al civilizaţiei, și mai apoi și un superlativ 
sufletesc. Se zice «focul sacru al științei», «focul pasiunei», 
a cântă cu foc», «are un foc pe suflet», etc., etc... 

Prin urmare în părţile noastre, în Zorlești t), scăpările de 
hidrocarburi gazoase sunt un fenomen caracteristic lor, şi 
astfel limba de foc din livedea lui Cojocaru nu mai e o enigmă 
pentru mine. 
~ Flacăra eră roșie, fuliginoasă, prelungă, întocmai ca aceca 
a unui corp cărbunos vo'ati!, şi dacă gazele au eşit tocmai 
ac), în această livede, sar puteă deduce că o falie, sau o 
învingere din partea lor a impermeabilităței rocelor ce aco- 
perä focarul de emanaţiune a putut aveă loc. 

Cât despre aprinderea lor, căldura provenită din frecarea 
moleculară trecând prin masa pământului, e suficientă de a 
o produce, mai ales în prezența oxigenului din atmosferă. 

Şi dacă nu sau mai degajat e că, scăpându-se o parte 
din ele, presiunea focarului a scăzut și nu a mai avut acel 
coeficient, acea putere de a învinge impermeabilitatea. Cu 
timpul ea se va ridică din nou, acumulându-se mereu gazele, 
şi atunci o nouă limbă de foc va luci peste livedea lui Co- 
jocaru ... 

De altfel şi tectonica geologică a regiunei, arată destul de 
bine existența acestor focare de emanaţiuni de hidrocarburi. 
Regiunea e probabil petroliferă. 

In părţile de nord și de sud ale satului, se vede foarte 
bine cum straturile de pământ cad în sensuri inverse, ceeace, 


1) Comuna Zorleşti e în judeţul Gorj. 

acuză prezența unui anticlinal. Şi depă, multe putine, ce au 
putut stabilì și geologii, anticlinalele sunt liniile de reper 
ale zonelor petrolifere... 

Și pare a fi aşă. Pe continuarea aceluiaș anticlinal, la 
apus în Bircei, petrolul asudă la suprafaţă, tot ca și la rä- 
särit în Slătioara. 

Aceste explicațiuni mi-au venit într'o clipă, și din acel 
moment limba de foc a încetat să mă obsedeze. 

Insă îmi amintesc cu plăcere de emoțiunile simţite Ja 
vederea ei, de chinurile ce-mi producea greutatea de a găsì 
o explicație justă, și de uşurarea sufletească, de sentimentul 
unei isbânzi mari, ce am avut când am știut toată taina. 

Taina!... Ştiam că supranaturalul nu poate există decât, 
alături de ignoranța noastră. 


Emil Staicu. 
Licenţiat în gtiinje 


Deda 


COMETA HALLEY 


In curând, în anul 1910, vom vedeă una din cele mai fru- 
moase comete, îi vom puteă urmări chiar cu ochii liberi 
mersul său printre stele, o vom admiră, nu atât pentru stră- 
iucirea sa cât pentru regularitatea, cu care revine de veacuri 
pe cerul nostru, 

Cometa Halley — căci de ea este vorba, — văzută pentru 
ultima oară în 1835, se întoarce acum, după 75 de ani; timp 
de o vieaţă de om aproape a trecut prin alte regiuni ale 
spaţiului, sa arătat pe cerul altor planete asemenea pămân- 
tului. După calculele lui Pontecoulant trebuiă să vină în po- 
ziția cea mai apropiată de soare la 16 Maiu 1910; după cal- 

cule mai noui însă, ale astronomilor Crommelin și Comwel dela. 
Greenwich, s'a stabilit trecerea sa prin această poziţie pentru 
8 Aprilie 1910. 

Orbita ei a fost calculată pentru prima oară de Halley, 
în 1682, când a fost foarte strălucitoare; el a găsit-o pe cer 
în poziţia ce-i dăduse calculele. 

De atunci a revenit la intervale de 75—76 de ani, în anii 
1759 şi 1835, şi o așteptăm pentru anul 1910. In 1835 a fost 
observati de astronomii Dumouchel și Vico în Roma, de 
Herschell la Capul Bunei Speranţe; și sa putut urmări din 
August 1835 până în Martie 1836. 

In trecut, din compararea calculelor mai moderne cu apa- 
rițiunile de comete transmise prin diferitele scrieri vechi, s'a 
putut stabili un șir neîntrerupt de 12 apariţiuni sigure ale 
acestei comete. Aceste verificări nu sunt ușoare; fiindcă nu 
se poate identifică o cometă în diferitele apariţii după forma 
și strălucirea ei, elemente necontenit schimbătoare, ci trebue 
recurs la perivuda ei de revenire, și mai ales la drumul ce-t 
urmează printre stele. După toate ipotezele și calculele făcute, 
această cometă trebue să se fi arătat încă înainte de era 
creștină; nu se poate însă preciză nimic din lipsă de isvoare 
de observaţiuni. S'ar puteă vorbi în total de 26 apariţiuni 
ale cometei Halley, la perioade de câte 77 ani aproape, cu 
mici abateri datorite influenţei ce suferă dela diferitele planete 
mari în vecinătatea cărora trece. 

Deocamdată să vedem diferiteie ei apariţiuni în mod cro- 
nologic. 

Primele sunt în mare parte îndoelnice; ele se potrivesc 
în parte cu calculele astronomice ale lui Hind, care a căutat 
si reconstituiască în trecut drumul cumetei Halley. Așă, co- 
meta din anul 11 a. Chr. — despre care Dione Cassius spune 

că a fost văzută în timpul consulatului la Roma, înaintea 
morței lui Agrippa, văzută timp de 56 zile de Chinezi în con- 
stelaţia Gemenii, apoi mai la nord de Castor și Polux, și în 
urmă în Leul și Fecioara pe lângă stelele Arcturus și Spica 
— pare a fi cometa Halley după calculele lui Hind. Altă 
apariție ar fi în anul 66, văzută tot de Chinezi, în con- 
stelația Capricornului și Scorpiei; drum ce convine cometei 
acesteia, și despre care se spune că a apărut sub formă de 
sabie înainte de căderea Ierusalimului sub Titu. Cometa stră- 
lucitoare din 141, imaginea exactă a acelei din 1066, a fost 
observată de Chinezi în Vărsătorul. Tot în analele lor se 
aminteşte, după 77 ani, de o altă cometă foarte străluci- 
toare, ce sa văzut şi în Europa în anul 218 înaintea morței 
împăratului Opilius Macrinus și despre care tot Dione Cassius 
vorbeşte că sa văzut dimineaţa timp de vreo 20 zile în con- 
stelaţiile: Vizitiul, Gemenii şi Leul. Atât această cometă cât 
și cea din anul 295, notată în cronica lui Ma-tuan-lin, se 
potrivesc iarăși cu calculele lui Hind. 

De aci încolo datele sunt sigure. 

Relativ la cometa din 451 avem date amănunțite în cro- 
nica lui Atila, a Mitropolitului Olachus, în istoria Goţilor de 
Isidorus și în alte cronici din acel timp ; și e interesant, că toți, 
conform credinţei timpului, au privit-o ca prevestind isbânda 
lui Teodoric asupra lui Atila în câmpia Catalaunică și că tot 
ea a fot cauza eclipselor din acel an. In China, tot în anul 
acela, sa văzut prin Maiu înainte de răsăritul soarelui; apoi 
seara după apusul soarelui, când trebue să fi prezentat o pri- 
velişte foarte frumoasă, cu o strălucire deosebită. A mai apărut 
apoi—şi calculele lui Laugier și Crommelin o confirmă,—în anul 
760, «al douăzecilea an al Domniei lui Constantin al V-lea», 
în formă de bandă foarte strălucitoare, de culoare albă, coada 

având o formă curioasă. Sa urmărit în China timp de 50 zile. 
Găsim însă o confuzie la cometele din 837; Pingré și Hind, 
prin calculele lor, privesc drept cometă a lui Halley pe una 
mai strălucitoare observată în Europa și China. Azi, calcu- 
lele lui Pingr€ par mai exacte; se consideră cometa din . 
22 Martie 837, vizibilă până în mijlocul lui Aprilie, ca fiind 
cometa Halley. Se pare a fi avut o coadă extraordinar de 
frumoasă, care în ziua de 2 Aprilie — și numai atunci — 
Sa despărţit în două mănunchiuri. Mai departe, astronomii 
din Greenwich identifică prin calculele lor cometa Halley cu 
cea văzută de Chinezi în 989, prin August, în Gemenii, di- 
mineața ; eră de o culoare albastră deschisă—și pare a fi co- 
meta notată de călugărul Hepidanus din St. Gallen, deși el 
o pune cu 6 əni mai târziu. Foarte strălucitoare a apărut 
cometa în 1066, cu o coadă foarte desvoltată. Chinezii au 
văzut-o la 2 Aprilie în Pegaz, dimineaţa, și la 24 Aprilie în 
constelația Gemenii seara, după apusul soarelui ; unii o com- 
parau cu Venera, alţii cu luna plină. In Europa, după serii- 
torii bizantini, s'a văzut pe la Paști; eră albă, cu o coadă 
de vreo 10°, împărţită în două în ziua de 25 Aprilie, și vizi- 
bilă toată noaptea, în luna Maiu. Ea se numește «cometa cu- 
ceririi>, fiindcă ar fi prevestit cucerirea Anglo-saxonilor de 
către Normanzi, întâmplată în urma luptei dela Hastings în 


toamna anului 1066. 
(După „Himmel und Erde“). 
(Va urma) 


Maria Ch. Theohar 


Licenţintă în Matematici, 
Elev astronom la Observ, Astronomic 
gi Meteorologic din București. 

BLAISE PASCAL 


Printre oamenii mari cari au contribuit mai mult la 
progresul științei, poate fi citat Blaise Pascal. Dacă Anglia 
este mândră de a fi produs un Newton, Franța se poate 
făli de a numără printre ai săi pe acest geniu imens, pe 
care Bayle la supranumit «unul dintre cele mai sublime 
spirite din lume». Pascal na avut de luptat nici cu greută- 
ţile cercetărilor, nici contra persecuţiunei ; el ne prezintă 
exemplul unui om, care în mare parte a fost martirul pro- 
priei lui gândiri. Inteligența lui prea vastă, a sfărâmat vălul 
material, după cum un foc prea aprins, topește și distruge 
vatra care-l înconjoară. 

Blaise Pascal născut la Clermont Ferrand în Autergne 
la 19 Iunie 1623, na avut niciodată alt profesor decât pe 
tatăl său care eră un om foarte învățat, președinte la 
curtea de compturi a provinciei. Mama lui eră fiica senc- 
chalului (guvernator) de Auvergne. De mic copil, Blaise, 
dedeă semne de o vioiciune de spirit şi de o inteligență 
extraordinară. Pe toţi aceia care veneau în contact cu el, 
îi uimeă prin fineţea răspunsurilor, și prin siguranța raţio- 
namentului. 

Pe când Pascal n'aveă încă nici 11 ani, eră în timpul 
mesei când cinovă lovind cu un cuţit o farfurie, el a ob- 
servat că sunetul încetă de a se mai auz), îndată ce farfuria 
a fost atinsă cu degetul. Atunci a început să reflecteze 
asupra acestui fenomen, care i-a dat ocazia să facă mai 
multe experienţe, pe care le-a rezumat întrun mic tratat 
foarte ingenios, adăugând și o mulţime de observaţiuni solide. 

Modul cum Pascal a învățat matematica este foarte in- 

genios. Tatăl său văzând că are dispoziţiuni extraordinare 
pentru chestiunile de raţionament, se temeă ca nu cumvă 
cunoștințele matematice să-l împedece de a învăţă limbile. 
De aceea pe cât puteă îi îndepărtă orice idee de geometrie, 
evită de a vorbi de ea și-i ascundeă toate cărţile. Cu toate 
acestea faţă cu curiozitatea supărătoare, el nu a putut să-i 
refuze copilului acest răspuns general: Geometria este știința 


BLAISE PASCAL 


care ne învață modul cum să descriem figuri exacte și să 
găsim proporţiile care sunt între ele». 

In acelaş timp îl opreă însă de a se mai gând! și de a 
mai vorbi de geometrie. In orele de recreaţie tânărul Pascal, 
imaginà și descriă cu cărbune figuri pe cărămizile podelei, 
se sforță să găsească proporţiile dintre figuri și ajunse a-și 
formă singur definițiuni, axiome și propoziţiuni. 


Natura No. 3. Anul 1V. 6 

Cercurile pe care le descriă le numeă ronde iar liniile 
drepte barre. El a mers cu cercetările așă de departe încât 
a ajuns, până la propoziția a 32-a din prima carte a lui 
Euclide. 

Intro zi a fost surprins de tatăl său în mijlocul figu- 
rilor, care întrebându-l cu ce se ocupà, tânărul i-a răspuns 
că cercetă o chestiune care în realitate erà tocmai propo- 
zițiunea lui Euclide. L'a întrebat atunci ce la făcut să se 
gândească la aceasta, iar tânărul Pascal i-a răspuns că a 
găsit altcevă, dar printr'un raționament invers, cu ajutorul 
rondelor și al barrelor, a ajuns tocmai la definițiile și axio- 
mele pe care și le propusese. 

D-l Le Pailleur, un prieten al familiei sfătui pe Pascal 
tatăl să nu mai supere pe fiul său. Bătrânul a început să-i 
predeă atunci noţiunile elementare ale lui Euclide, pe care 
tânărul le-a înțeles fără să mai fi avut nevoe de vreo ex- 
plicaţie. A urmat apoi regulat la conferințele care se ţineau 
în fiecare săptămână, unde savanții din Paris se adunau 
pentru a-și prezentă lucrările lor şi a examină pe ale altora. 
Pascal aduceă aproape în totdeauna, ca fiecare, lucrări noi 
și ajunse să descopere erori în propoziţiunile pe care le 
examină și pe care ceilalţi nu le-au observat. 

Pentru studiul geometriei el nu întrebuință decât orele 
de recreațiune, ocupându-se în orele de lucru cu studiul 
limbilor pe care i le predă tatăl său. 

Adevărul, pe care-l iubeă cu o pasiune extremă la găsit 
în științele exacte, unde a făcut progrese așă de mari, ajun- 
gând să scrie la vârsta de 16 ani un tratat asupra secțiu- 
milor conice. Această operă poate fi considerată ca unul 
dintre cele mai mari produse ale spiritului pe care ni-l 
putem imagină. Descartes citind-o și auzind că a fost scrisă 

de un copil de 16 ani a crezut mai curând că adevăratul 
autor eră Pascal tatăl. La vârsta de 19 ani Pascal a in- 
ventat o mașină aritmetică, care a fost considerată cu drept 
cuvânt ca unul dintre cele mai extraordinare lucruri care 
s'au văzut vreodată. Combinarea și executarea acestei prime 
mașini de calcul i-au produs timp de 2 ani, greutăți de ne- 
crezut carc i-au alterat sănătatea. 

Jlustrul Leibnitg a fost uimit până la culme și a căutat 
să perfecţioneze acest aparat, care execută mecanic, toate 
calculele numai cu ajutorul ochilor și al mâinilor. Cea mai 
mare parte a descoperirilor lui Pascal, ca și aceasta din 
urmă prezintă un interes general; lui i se datorează roabu 
Și căruciorul pentru cărat butoaele, care este o combinaţie 
fericită a pârghiei cu planul înclinat. La 23 ani Pascal, a 
dat teoria barometrului. Zoricell; complectând primele no- 
ţiuni date de Galileu asupra greutăței aerului, a făcut la 
1643 experienţa capitală a suspensiunei unei coloane de 
mercur sub influenţa presiunei atmosferice. 

Pasca] a auzit de această experienţă la P. Marsenne 
căruia Toricelli i-o comunicase, și care mai târziu i-a su- 
gerat ideia că «vidul nu eră cevă imposibil și că natura 
nu fuge de el cu atâta groază după cum cei mai mulți și-o 
închipue». 

La 1647 Pascal concepând ideia «marei experienţe a lichi- 
delor» s'a hotărit să facă și experiența vidului de mai 
multe ori în aceeaș zi, în acelaș tub, cu aceeaș cantitate 
de mercur, atât la poalele cât și pe vârful unui munte 
înalt de 3000 —38600 picioare, pentru a vedeă, dacă mercurul 
se află la aceeași înălțime în cele două stațiuni. Pentru aceasta 
el a ales muntele Puy de Dome și a rugat pe cumnatul său 
Périer, consilier la curtea de compturi din Auvergne ca să 

experimenteze. «Dacă se va întâmplă ziceă Pascal, ca îuăl- 
țimea, mercurului să fie mai mică pe vârful muntelui decât 
la poalele lui, atunci vom conchide că adevărata cauză este 
greutatea sau presiunea aerului, nici de cum vidul, fiind sigur 
că la poalele muntelui este mai mult aer, decât pe vârful lui, 
cu alte cuvinte sar puteă zice, că natura fuge de vid mai 
mult la poalele decât pe vârful muntelui». 

Acest raţionament a fost pe deplin demonstrat prin expe- 
riența ale cărei rezultate Périer le-a dat într'o scrisoare me- 
morabilă. trimisă lui Pascal la 22 Sept. 1648. Puțin timp după 
aceea Pascal a repetat demonstraţia greutăţei aerului, la vârful 
și la baza turnului Notre Dame și Saint Jacques dela Bou- 
cherie. Toți fisicienii au repetat-o și ei și dela acea epocă. 
datează fisica modernă. După ce părăsește știința, Pascal se 
aplică cu pasiune la practicarea unui cult exaltat. Sainte- 
Beuve pretinde că «prima sdruncinare» a lui Pascal, proveni 
dela citirea discursului «despre reformarea omului intern, de 
Jansenius». Reflexiuni asupra lumei morale și studii asupra. 
omului, au succedat geometriei și fisicei în spiritul marelui 
gânditor. După descoperirile ştiinţifice două opere imense 
au fost concepute de creerul lui Pascal: Provinciales și 
Pensées. 

In acelaș timp vieața fisică numai eră pentru el decât o 
lungă suferință. Din tinereţe a fost totdeauna de o constituție 
foarte slabă. «<Delicateţea în care se găseă sănătatea lui, zice 
sora sa M-me Périer, i-a produs neajunsuri, care nu lau mai 
părăsit ; de altfel el ne spuneă câte odată că dela vârsta de 
18 ani nu i-a trecut o zi fără durere». 

Pascal a renunţat numai decât la toate studiile la toate 
lucrările științifice «pentru a se ocupă numai cu ceeace lisus 
Christos numeă necesar». Simplu atom gânditor în sânul acestor 

spaţii infinite a căror tăcere eternă îl cutremură. Se ziceă că 
marele filosof aveă credinţă că vede continuu o prăpastie des- 
chisă la picioarele lui. Acesta eră neantul științei pe care-l 
întrevedeaă. «Noi ne aprindem de dorinţa de a aprofundă totul 
și de a ridică un turn, care să se înalțe până la infinit. Dar 
tot edificiul nostru se sfărâmă și pământul se despică până 
în abis» 1). 

Infirmităţile și durerile de cap mai cu seamă, care se 
măreau cu cât îmbătrânea lau redus pe Pascal într'atât încât 
numai puteă lucră, și numai vedeă pe niminea. Rugăciunile 
şi cititul sf. scripturi îl preocupau aproape tot timpul. A voit 
chiar să-și omoare carnea, de aceea purtà pe corpul gol o 
curea de fer cu cue care intrau în piele. Când îi veneă vreo 
idee de vanitate sau își procură vreo plăcere, acolo unde se 
găseă își dedeă lovituri cu cotul, pentru a îndoi prin violență 
înțepăturile ca să-și aducă singur aminte de datoria lui?). 
Caritatea și grija de cei săraci deveniseră singura lui preocu- 
pare ; el a renunţat la tot luxul, la orice plăcere și a înde- 
părtat și mobila inutilă, din camera care o locuiă. «Iubesc 
sărăcia ziceă el pentru că lisus Christos a iubit-o. Iubesc 
binefacerile, pentru că procură mijlocul de a ajută pe săraci». 
Ultima boală a lui Pascal care la atins înainte de moarte, 
a început printr'un desgust curios. Durerile îngrozitoare le 
calmă, ocupându-se și îngrijind de săraci. Caritatea fierbinte 
și răbdarea admirabilă, umpleă de milă și uimeă pe toţi aceia 
cari stau lângă el. Atunci când îl vedeau suferind, stând 
nemișcat pe patul lui, el ziceă: «nu mă plângeţi de loc, boala 
este starea naturală a creștinului». 


1) Pensces, de Pascal art. IV. 
2) Vie de Pascal (M-me P&rier). 

Durerile de cap se măreau, dar Pascal le îndură cu eroism 
ca și pe toate celelalte rele. Sa grijit cu multă pietate și a 
cerut să fie transportat la Incurables, pentru a muri în to- 
vărășia celor săraci. Sora sa M-me Périer care-l îngrijă i-a. 
spus că medicii nu-l găseau în stare de a fi transportat, După 
ce a fost grijit și a strigat «Dumnezeu să nu mă părăsească 
nici odată», Pascal a fost apucat de convulsiuni, care lau 
făcut să îndure o agonie de 24 ore, apoi a murit la ora i 
de dimineaţă în vârstă de 39 ani, la 19 Aug. 1662. 


(Gaston Tissandier, les Martyrs de la Science). 


Dr. I. Popovici 
Şef de lucrări la lahoratoriul de 
chimia anorganică. 


Da 


NAVIGAȚIUNEA AERIANA 


Mitologia greacă ne păstrează legenda nenorocitului Icar, 
fiul architectului Dedal: 

«Închiși în labirintul construit de ei, se zice că au isbutit 
să scape, zburând peste ziduri cu ajutorul aripilor pe cari 
Dedal le făcuse din pene lipite cu ceară. Icar, în sboru-i 
nebunatec, nevoind să-și asculte părintele, sa apropriat prea 
mult de soare și din cauza căldurei, a căzut în mare cu ari- 
pile topite». 

Acesta a fost rezultatul primei încercări a oamenilor, (se- 
minţie îndrăzneață a lui lapet)— audaz Iapeli genus — de 
a stăpân! aerul, și cu toate că faptul nu e decât un frumos 
produs de imaginaţie, desnodământul lui a rămas lege până 
acum, la mai toate încercările aeronautice mai îndrăsneţe. 

Intr'adevăr, dacă e un punct pe care știința cu tot avântul 
ei, nu l'a putut atinge, aceasta e siguranţa navigaţiunei aeriene. 

Singurul pas, cu adevărat mare, făcut în această direcţie, e 
principiul plutirei în aer, de care ţine invenţiunea celor d'in- 
tâiu baloane. 

Un burduf cu pereţii elastici și foarte subțiri față de mă- 
rimea lui, se umflă cu un gaz mai ușor ca aerul. În tendința 
lui de urcare, gazul ridică balonul în care e cuprins, cu atât 
mai repede, cu cât câtimea lui e mai mare sau cu cât balonul 
e mai umflat; căci, în virtutea principiului lui Archimede 
(învăţat grec, născut la Siracusa 287 şi ucis de un soldat 
roman la 212 în. de Chr.) orce corp solid introdus într'un fluid 
oarecare, e împins de jos în sus, cu o putere egală cu greu- 
tatea volumului de fluid distocuit. 

Dacă de aparatul de plutire se atârnă o greutate destul 
de mică balonul continuă să se urce. 

Cel dintâi care avù ideia de a construi un balon, a fost 
portugezul Gusmao, care a trăit prin secolul al XVIII-lea. 

Descoperirea hidrogenului la anul 1766 de către Caven- 
dish dădu doctorului englez Black ideia de a umple o băşică 
cu acest gaz mai ușor ca aerul și de a construi astfel un 
aparat de ascensiune. Nici el însă, nici Gusmao şi nici ita- 
lianu! Cavallo nu isbutiră în încercările lor mai mult teoretice. 

Cei cari pentru prima oară au construit un balon practic, 
au fost frații Montgolfier, negustori de hârtie la Annonay 
în ţinutul Ardèche (Franța). 

Convinşi că numai electricitatea ţine nourii atârnaţi în 
atmosferă, fraţii Montgolfier au construit un balon de hârtie 
umplut cu aer cald, sau electric, cum se credeă pe atunci. 
La 5 Iunie 1783, un balon Montgolfier se ridică în aer spre 
marea mirare a mulțimei adunată ca la o solemnitate. 

Insemnătatea acestei ascensiuni stă în aceea că ea a dat 
prilej fizicianului Charles să afle adevărata cauză a ridicărei 

aparatului, prin tensiunea aerului cald mai ușor ca cel atmo- 
sferic iar nici de cum prin acțiunea electricităței cum se 
zicea până atunci. 

Palonul lui Charles umplut cu hidrogen, a provocat cu 
ocazia ascensiunei sale, un entuziasm nemai pomenit. 

In adevăr pe acele vremuri de încredere neţărmurită în 
puterea, omenirei (pe timpul Revoluţiei) dovada aceasta de 
îndrăsneală a minţii omenești, a făcut pe mulți să plângă de 
bucurie, și în zilele ce-au urmat după ascensiune, lumea se 
sărută pe străzi în culmea înflăcărării. 

Când hidrogenul și gazul de iluminat s'au putut fabrică în 
cantităţi mari, au început primele încercări de ascensiune 
practică. Pânza gudronată, cauciucul și mătasa au luat locul 
foiţei și de bășica plutitoare au început a se agăţă îndrăs- 
neţii aeronauti. 

Cu timpul, baloanele de acest fel s'au perfecţionat și sigu- 
ranţa a crescut în sensul că baloanele au ajuns a fi stăpânite. 
Urcarea și coborirea se face după voie și graţie umbrelei de 
salvare, care se desface îndată ce se sparge balonul, acci- 
dentele de cădere sau înlăturat cu desăvârșire. 

Aeronautul francez, Pilatre de Rozier, a făcut pe timpul 
său (1785) experienţe minunate cu aerostatele umplute cu 
hidrogen. Un altul Blanchard a parcurs în acelaș an un par- 
curs de vreo câţivă kilometri cu al său vapor-zburător cum 
numeă el, balonul cu umbrelă. 

Ideia de a combină montgolfierul cu un balon cu hidrogen, 
costă pe Pilatre de Rozier şi pe tovarășul său Romain vieaţa, 
căci hârtia balonului cu aer cald, pus dedesubtul celuilalt, 
luând foc, explozia gazului prăbuși din înălțime pe cei doui 
nesocotiţi. 

In aceasta d'întâiu fază a lor, aerostatele au slujit științei 
în o direcție cu totul alta decât aceea a călătoriei aeriene 
propriu-zise. Ele au fost mai mult nişte instrumente de expe- 
riență cari au făcut posibilă cercetarea stratelor superioare 
de aer. 

In adevăr Gay-Lussac descopere, grație acestor aparate 
că acul magnetic e influențat până la cele mai mari înălțimi 
din atmosferă, iar mai târziu în tovărășia lui Biot, marele 
fizician face analiza complectă a calităţei aerului superior. 

In al douilea rând baloanele au avut aplicaţie în strategie. 
Bătălia dela Fleurus (1794) a fost câștigată numai prin aero- 
statele observatoare, și Coutelle, conducătorul lor ne spune 
că Austriacii inimicii Francezilor din acea luptă au fost cu 
totul stângeniţi de manevra ce observaţie a baloanelor cari 
în realitate nu observau mai nimic. 

Mai târziu în răsboiul franco-german, patriotul Gambetta 
a putut eși din orașul împresurat, numai graţie balonului, care 
a adus cu ocazia aceea un alt serviciu însemnat Franței. 

Ascensiunea cu baloane „mai uşoare ca aerul“ a avut 
să întâmpine la urcările mari o piedică neînvinsă. 

Cu toate că respiraţia se face în regiunile în cari aerul 
e rar, cu aer (oxigen) condensat în tuburi, și îmbrăcămintea 
de hârtie apără pe aeronaut de îngheţ, aerul înconjurător 
fiind foarte rar, și apăsarea lui pe pereții balonului, redusă, 
gazul închis începe să se umile și știut fiind faptul eă orce 
gaz are o foarte mare putere de extindere, învelitoarea ar 
crăpă desigur la un moment dat, orcât de trainică ar fi. 

Dar nu în acest fel de urcare, eră preocuparea oamenilor 
de știință. Altcevă trebuiă aflat, pentru ca cu drept cuvânt, 
aerul să fi putut fi cucerit, iar baloanele-aerostate să poată 
face navigație. 

Căci ce progres e acela, să fii purtat ca un fulg în bă- 
taia vânturilor, iar în loc ca pilotul să meargă după voie, 
balonul să-l ducă pe el în toate părţile, fără nici o ascultare ? 

Ceeace lipseă balonului în această stare, eră cârma. 

La aflarea acesteia au lucrat și lucrează încă, acei cari 
și-au pus în gând să conducă balonul în aer, ca pe un vapor. 

Căci ziceau încă de mult aeronauţii, când baloanele vor 
avea cârmă, problema navigaţiei aeriene va fi rezolvată. Și 
ce schimbare va aduce această invenţiune ! Drumurile și ca- 
nalele vor fi întrebuințate ca orce teren, sau în agricultură 
sau în industrie. Corăbiile pe timp de furtună vor fi ridicate 
în sus de catarge și duse pe uscat la loc sigur. Munţii vor fi 
trecuţi pe deasupra în loc de a fi găuriţi cu greutate în toată _ 
grosimea lor. Hotarele dintre naţii nu vor mai însemnă nimic 
și popoarele înfrăţite vor trăi într'o pace înfloritoare, căci 
răsboiul nu va mai există odată cu desființarea strategiei 
terestre. 

In această cale de idei mai mulţi inventatori încercară 
pe vremuri şi unii încearcă și acum, să afle siguranţa și 
cârma balonului. 

Incă de mult, francezul Meusnier, construise un balon 
alcătuit din două bășici închise una într'alta. Cu ajutorul 
unei pompe se măreă gazul din bășica exterioară, așă încât 
aerostatul se puteă sui astfel fără să mai arunce lest din na- 
celă. Un altul Transon, construise un aparat compus din două 
baloane conjugate, adică legate unul de altul la o înălţime 
potrivită. Balonul de sus, pluteă în strate de aer cu alte in- 
tensităţi și direcțiuni decât acelea în cari pluteă balonul de 
sab el, așă încât unul găseă sprijin în celalt și asigurau sta- 
bilitatea aparatului întreg. 

In ceeace privește cârma, Giffard, încercase să intre- 

buinţeze la anul 1852, puterea aburului la propulsiunea și 
direcţia aerostatelor. 

Inceputul însă lau făcut la 9 August 1884, ofițerii fran- 
cezi Krebs și Renard, cari s'au suit în aerostat din atelierele 
dela Chalais și s'au întors în acelaș loc, fără să se coboare, 
după un drum de 7 km., făcut în 23 minute. Meritul lor e 
acela, că ei au fost cei d'intâi de părere ca balonul să aibe 
forma lunguiaţă, ca o suveică cu două vârfuri. Aceasta, pentru 
ca să poată mai lesne să despice aerul și să opue o supra- 
faţă cât mai mică în vâriuri și cât mai întinsă în laturi, în 
așă fel ca deviaţiunile să fie făcute cu mai puţină putere 
motrice. 

Balonul Arebs-Renard aveă o nacelă lungă, prevăzută 
la spate cu o helice pusă în mișcare de un motor foarte ușor, 
iar cârma eră ca aceea a bărcilor în apă. 

Rezultatele au fost slabe, dar însemnau cevă în căutarea 
principiului de cârmire sigură. 

Alţi experimentalori au încercat, dar fără mult folos, o 
perfecționare a sistemului Krebs-Renard. Cel mai fericit, San- 
tos-Dumont, un zelos om de știință, a reușit să obţie în îm- 
prejurări favorabile și cu multă greutate date mai îmbucu- 
rătoare. 

Principiul de construcțiune a baloanelor sale, cum și ma- 
terialul foarte ușor și forța relativ mare a motoarelor de 
benzină perfecţionate, faţă de greutatea totală a aerostatului 
au contribuit la reușita încercărilor sale. După el un altul 
Lebaudy a luat în cercetare și amândoui lucrează la perfec- 
ționarea și la avântul navigaţiei aeriene în aerostate. 

In Germania, maiorul Gross lucrează după aceleaș prin- 
cipii. Mai puţin norocos, contele Zeppelin, a fost de părere 
că problema s'ar rezolvi în parte dacă învelitoarea balonului 


www.dacoromanica.ro 


-92 NATURA 


ar fi rigidă. Primul său aerostat colosal (140 m. lung. cu un 
diam. de 14 m. și o capacitate de 13.000 m° cu învelitoarea, 
rigidă de aluminiu subţire, care a fost de curând distrus în- 
tr'un accident, sa arătat mai puţin practic decât celelalte. 

Intre altele, dirigiabilul «Zeppelin» nu poate fi lansat decât 
dintrun hangar plutitor. 

Orcare ar fi progresul navigaţiei aeriene în aerostate «mai 
ușoare ca aerul» un lucru rămâne sigur constatat: 

Cât timp bășica plutitoare va opune o mai mare rezis- 
tenţă aerului, decât forța motrice, în ceeace priveşte schim- 
barea direcţiei (cazul în genere la baloane) ele nu vor puteă 
fi cârmuite după voie în orce împrejurări, sau cu mare greu- 
tate și nimeni nu vede vreo reușită în aceste încercări. 

Nu principiul plutirei, ci acela al zborului sau al planărei, 
vor rezolvi chestiunea navigaţiunei aeriene. 

Acest adevăr a făcut ca o nouă direcție «<aviaţiunea» să 
se înceapă în aeronautică de câtva timp și în locul discredi- 
tatelor aerostate, cari totuși se mai zbat, niște aparate noui 
-aeroplanele mai grele ca aerul, încearcă să facă navigaţiune 
aeriană. 


Ce e un aeroplan ? 

Orcine a văzut un zmeu și ştie că îndată ce sfoara e 
trasă, planul de hârtie, alunecând de asupra stratelor de aer 
se urcă descriind un arc, ce are drept rază lungimea sforii, 
iar dacă experimentatorul fuge înnainte, planul se ridică oblic 
cu atât mai repede cu cât viteza de tracţiune e mai mare. 

Așă dar planul de hârtie e tras de sfoară înainte și se 
urcă oblic peste stratele de aer. 

Ce sar întâmplă acum, dacă cumva sar rupe capătul de 
sfoară care ţine zmeul în aer, luptând contra vântului ? Planul 

Sar răsturnă și ar căpătă iar poziţiunea orizontală, oscilând 
în toate părțile în timpul căderei sale. i 

Inchipuiţi-vă acum că în locul sfoarei care trage zmeul 
înainte, luptând cu puterea vântului potrivnic, niște aripi le- 
gale de un plan întocmai ca acela al zmeului, sar opinti în 
stratele de aer, împingând astfel înainte planul, menținut oblic 
pe suprafaţa stratelor ; că odată ajuns la înălțime planul și-ar 
câștigă, poziţia orizontală și-ar fi împiedicat să oscileze de 
acțiunea obţinută după voe cu aceleaș aripi cari îl ridicaseră.. . - 

Acesta e un aeroplan. 

Pentru ca să fie mai lămurite cele spuse până acum, să 
urmărim pe desemn conformaţia unui aeroplan cu două plane 
în loc de unul. 


De planele a și b sunt legate prin nişte bare subţiri de 
aluminiu cele patru plane C, dispuse ca o cutie fără funduri. 
Pe planul b se află așezat un motor M, care mișcă helicea 
H. Tot în M stă și conductorul aeroplanului. 

In I, putându-se ridică sau cobori după voie de către con- 
ductor, e așezată cârma de adâncime. 

Cutia C, fără funduri, este cârma de direcţiune a aero- 
planului și se poate mișcă tot din M, după voie. 

Pe pământ, aeroplanul stă pe roţile R și R’. 

Cum se ridică aeroplanul ? 

Acţionată de motorul M, helicea H, începe să se învâr- 
tească împingând prin felul cum e așezată, planurile a și b 
înainte. In felul acesta întregul aeroplan alunecă pe roţi, până 
când viteza câștigată îl face să găsească sprijin în stratele 
de aer și să iă'o direcţie înclinată. 

Din acest moment el se urcă în aer întocmai ca zmeul 
după explicaţia de mai sus. 

Inălţimea  ascensiunei e regulată de cârma | iar direc- 
ţiunea laterală de cârma direcțională C. 

Acesta e principiul aeroplanelor biplane, de cari se ser- 
vesc până în timpul de faţă, cei mai de seamă aviatori. 

Cel care a obţinut pentru prima oară rezultate practice 
a fost în Franţa, Santos Dumoni, acela care lucrează la pro- 
blema baloanelor cu cârmă. 

După el, în timpii urmă, aviatorii H. Farman şi Léon 
Delagrange, au construit fiecare câte un aeroplan după prin- 
cipiile lor particulare și rezultatele obţinute de H. Forman, 
îl pun în fruntea recordurilor de iuţeală. 

In America, frații Wilbur și Orville Wright au oblinut 
cel mai practic principiu de plutire și de cârmire a aero- 
planului. Amândoui, (Wilbur acum la Paris, iar Orville în 
America la Fort-Myer) fac pe zi ce merge îmbunătățiri 
şi progrese în navigaţiunea aeriană cu aparatele «mai grele 
ca aerul». 

Aeroplanele fraţilor Wright au între altele particularitatea 
că patinează pe plăși ca o sanie, în loc să-și facă vânt 
alunecând pe roate, ca toate celelalte. Afară de asta e'e au 
câte două helice dispuse paralel la spatele celor două plane 
de planare. 

Orville, a atins cel d'intâiu durata maximă a zborului (0 
oră și câtevă minute) ducând pe mașina sa, încă un expe- 

rimentator, locot. Seldfidge, cu care din cauza unui accident, 
a căzut dela o înălţime de trei-zeci de metri. Seldfidge a 
murit pe loc, iar Orville zace până acum într'un spital din 
New-York. 

Mai norocos Wilbur, a obținut cu o mai mare prudenţă, 
rezultate din ce în ce mai mari. Ultimul său record de du- 
rată (1 oră, 9 ininute și 45 de secunde) n'a fost întrecut nici 
până acum. 

Pe de altă parte Farman ne-a dat de curând cea mai 
mare înălţime, de 75 de metri, pe un parcurs de 27 kilometri, 
făcut în 17 secunde. 

Cam acesta e mersul înaintărilor cu sistemul planărei în 
aeroplane biplane. Un alt soiu de aparate, cu un singur plan 
(monoplane) încearcă de curând să se impue ca fiind mai 
bine înzestrate împotriva curenților puternici din atmosferă, 
iar șampionul acestor aparate, francezul Blériot a întrecut 
într'o ultimă încercare, iuţeala de zbor a lui Farman. 

In Germania, căpitanul Ferber e singurul aviator mai de 
seamă, dar datele obținute cu aeroplanul său, sunt slabe, față 
cu celelalte din Franţa. 

Afară de aceste două sisteme de aeroplane cu unul sau 
mai multe planuri, mai sunt încă alte două sisteme de apa- 
rate zburătoare : 

1) Ornitopterele, adică mașinele cari în loc de helice, se 
înalţă ca păsările cu două aripi sau piane mișcătoare, și 

2) Helicopterele sau aeroplane-sfârleze, cari au o he- 
lice așezată pe un arc vertical şi a cărei mișcare ridică 
aparatul în sus, întocmai ca pe o sfârlează-flutur, din jocurile 
de copii. 

Primele, ornitopterele, nu sunt încă decât teoretice, iar 
celelalte, helicopterele au început a se pune în practică. 

Singur L. Breguelt, în Franţa încearcă experienţe cu acest 
fel de aeroplan, iar până acum n'avem nici o veste îimbucu- 
rătoare în privinţa încercărilor sale. 


* 
* * 


Orcare ar fi însă datele obţinute de aparatele aeroplane, atât 
ele cât și baloanele cu cârmă, nu vor putea să cucerească 
drumurile nebătute din aer, de oarece, după toate chibzuelile 
făcute, numai zborul efectuat în condiţiunile sale naturale, va 
puteă răspunde la aceasta. 

Curenţii de aer din atmosferă, schimbarea neașteptată a 
densităţii stratelor cum și alte cauze mai greu de înţeles 
fac ca deocamdată, numai fiinţele născute zburătoare să poată, 
străbate după voie și orcând aerul. 

Pe uscat și pe apă, ne găsim totdeauna în preajma unui 
punct de reazem, de care suntem siguri. Roţile vehiculelor 
și fundurile vapoarelor se sprijină pe un element cu oarecare 
consistență, așă încât siguranța fiind într'o parte, mișcarea. 
are temeiu. 

In aer însă, când un curent contrar, năvălește în față, 
aripele helicei se zbat întrun vid relativ și rezistența fiind 
nulă aparatul plutitor e în puterea vântului. 

Veţi zice că acelaș lucru se întâmplă păsărilor... 

Da, dar ele se lasă în voia vijeliei și mulțumilă firii lor 
care e făcută mai ales pentru zburat, ele pot în orce timp 
să-și înceapă zborul d'odată, când au ajuns în regiuni mai 
liniștite. 

Aceasta se poate foarte bine vedea la corbi, în timpul vi- 
jeliilor de iarnă, când crivățul puternic risipește stoluri întregi, 
aruncând pasările în toate părțile. 

Numai armonia anatomică a întregului organism, alcătuit 

în vederea zborului, e în stare să facă pe păsări capabile de 
orce fel de mișcări în aer. 

Nu aripile, ci trupul întreg, dela cioc şi până la coadă atât 
înăuntru cât şi în afară, poziţiunea ghiarelor, capacitatea ca- 
vităţei toracice, în fine o mulţime de amănunte nebăgate 
în seamă fac ca păsările să poată zbură. 

Și precum un înnotător bun se slujește de mâini numai 
ca să înainteze, tot așă aripele bat aerul, pentru acelaş serviciu. 

De ce nu e cu putinţă ca cinevă să înveţe înnotul numai 
după teoria mișcărilor ? 

Fiindcă mai sunt o mulţime de condițiuni pe cari cel care 
ştie să înnoate le îndeplinește instinctiv, fără să-şi deă seama 
şi pe cari nu le poate deci comunică altora. 

Acelaș lucru se întâmplă la zbor. 

Toate încercările nu isbutesc fiindcă cu tot progresul lipseşte 
totdeauna unul sau mai multe detalii de care depinde totul. 

Experienţelor de navigaţiune aeriană ce se fac cu atâta 
sârguinţă în timpii din urmă, le lipseşte esenţialul, principiul 
complect al zborului, pe. care numai o îndelungată observa- 
țiune îl poate află. 

Un om de știință spuneă odată cuivă care îl rugase să-și 
deă părerea asupra mijlocului practic de fabricare a dia- 
mantului : 

«Nu în laborator, ci acolo, în minele acestui carbon veți 
află secretul, observând natura pământului, împrejurările geo- 
logice, în fine tot exteriorul și interiorul cuptoarelor naturale». 

Tot așă sar puteă răspunde și la problema navigaţiunei 
aeriene : 

«Numai o observare amănunţită a zborului la păsări, la 
` ființele înzestrate de natură cu darul acesta, va da principiul 
căutat». 


Natura No. 3 Anul IV 7 

Dar activitatea aviatorilor şi aeronauţilor, a luat o altă 
direcţiune. Încercările se succed una după alta, fără vreun 
folos de mare însemnătate și Jcarîi moderni zburătăcesc ne- 
contenit mai sus, mai sus... mai repede, până cad unul câte 
unul, cu aripile topite de soarele realităţii... 

Iar din tăria albastră, pasările cerului, în zborul lor ne- 
clintit, privesc în jos liniștite la zbuciumările nerodnice ale 
regelui vietăților, care se încearcă să-și câștige aripi, fără 
să-și fi dat măcar osteneala să pătrundă tainele adânci ale 
firii... 

A. Brasey 


Stadent. 
zi ai 


DIN SCRISORILE LUI EULER *) 
CĂTRE O PRINŢESĂ GERMANĂ. 


I. DESCRIEREA FLUXULUI ŞI REFLUXULUI 


Forţa de atracțiune a corpurilor cerești se întinde nu 
numai asupra masei întregi a pământului dar și asupra tuturor 
corpurilor dela suprafaţa sa. 

Astfel toate aceste corpuri sunt atrase nu numai de cen- 
trul pământului, constituind greutatea lor, dar sunt atrase și 
de soare și de toate celelalte corpuri cerești. Această atrav- 


*) Leonhardt Euler s'a născut în anul 1707, la Bâle, unde a că- 
pătat şi primele instrucţiuni dela părintele său, preot întrun sat din 
apropiere. El studiă matematicele cu ilustrul matematic Bernoulli şi 
dela care căpătă acea filosofie profundă ce-l însoţeşte în toate cerce- 
tările sale. Ar fi imposibil dacă am căută în aceste câtevă rânduri 
să ne dăm seama de lucrările imense; dacă am căută să-l urmărim ` 
pretutindeni şi dacă am căută să arătăm toate descoperirile sale, 

țiune depinde de mărimea lot și de distanța la care se află 
corpurile cerești. Este evident însă că forța cu care un corp, 
o piatră spre exemplu, este atrasă de centrul pământului, 
trebue să fie cu mult mai mare ca forțele cu cari acelaş corp, 
«este atras de celelalte planete și aceasta din cauza enormei 
distanțe ce le separă. 

Un corp oarecare fiind depărtat de centrul pământului cu 
«distanța razei pământului, este de 60 de ori mai depărtat de 
lună : deci, dacă luna ar fi tot așă de mare ca și pământul, 
atracţiunea lunei ar fi de 60X60, sau 3600 de ori mai mică 
față cu atracțiunea pământului. (Euler face uz de legea de 


toate metodele noi şi ingenioase, răspândite în peste treizeci de operd 
publicate şi aproape şeapte sute memorii. 

El a studiat aproape toate ramurile Fisicei, Anatomiei, Chimiei şi 
PDotanicei; dar mai ales matematicele lau preocupat în tot timpul 
vieţei. Nu este loc unde să nu găsim cevă legat de numele său, unde 
să nu fi adus vreo demonstraţie nouă sau unde să nu fi îmbogăţit 
materialul cunoscut de până atunci, prin teorii noui. 

O mulţime de metode particulare, clădite pe diferite principii, 
sunt răspândite în lucrările sale şi reunite în Tratatul de calcul in- 
igral. „Toţi matematicianii celebri cari există azi sunt elevii săi; nu 
este nici unul care să nu se fi format prin citirea operilor sale, care 
să nu fi primit dela el formele şi în sfârşit metoda ce-l conduce în 
«cercetările sale să nu fie susţinută și condusă de geniul lui Euler. 

Nici Newton, nici Descartes, a căror influenţă a fost așă de mare, 
n'âu obţinut o mai mare glorie și până în ziua de azi, Euler este cel 
mai mare între ei“. (Eloge D'Euler, prononcă à l'Académie, par de 
Condorcet). 

La vârsta do douăzeci de ani, după ce publicase „Dissertatio de 
sono“, pleacă în Rusia unde tinerii fraţi Bernoulli, prietenii săi, fură 
chemaţi de împărăteasa Caterina. 

Nu mult după aceasta, la 1780, îl găsim ocupând catedra de fisică 

atracţiune universală datorită lui Newton : Forța de atracţiune 
dintre două corpuri este invers proporțională cu pătratul dis- 
tanţei și proporţională cu produsul maselor acelor corpuri 


m m’ 


F=- r) 


Luna este însă de 70 de ori mai mică ca pământul, de 
unde forța atractivă a lunei devine de 70X(3600 sau în total 
252.000 mai mică decât atracţiunea pământului. 

Apoi cu toate că soarele este de mii de ori mai mare ca. 
pământul, este însă de 24000 mai departe de noi ca centrul 
pământului și din această cauză atracțiunea soarelui asupra, 


* dela Academia din Petersburg, iar la 1788 catedra de matematici, în- 
locuind pe Daniel Bernoulli, reîntors în patrie. 

Din nenorocire, doi ani mai târziu perde un ochiu în urma sfor- 
țărilor supra omeneşti ce i-au luat un calcul astronomic, pentru care 
ceilalţi academiciani cereau mai multe luni şi pe care el îl face în 
câtevă zile. 

Chemat la 1741 de Frederic al II-lea la curtea din Berlin, Euler 
ocupă demnitatea de director al clasei de matematici din Academia. 
de Ştiinţe. 

Se povesteşte că fiind prezentat mamei regelui, aceasta fiind [oarte 
mirată că nu poate obţine decât monosilabe drept răspunsuri la în- 
trebările sale, i-ar fi zis: „Pentru ce nu voiţi să-mi vorbiţi ?“ 

„Doamnă, răspunse Euler, vin dintr'o ţară unde te spânzură când 
vorbeşti“. 

In Germania nu rămase decât până la 1766, când fu rechemat în 
Rusia de împărăteasa Caterina; îndată însă după această sosire ve- 
derea îi fu răpită cu desăvârşire. 

Din fericire pentru omenire, conservă facultatea de a distinge 
caracterele scrise pe o placă de ardezie şi după care elovii săi copiau 
calculele și memoriile sale. 

Inconjurat de familie, admirat şi iubit ca în totdeauna de disci- 
polii săi, Euler îşi termină vieaţa ca un adevărat patriarh. 

unui aceluiaș corp este extrem de mică, faţă cu greutatea 
acelui corp, adică față cu atracţiunea ce exercită centrul 
pământului. : 

Alteța Voastră vede prin urmare că greutatea corpurilor 
terestre, care nu este altcevà decât forța cu care sunt atrase 
acele corpuri de centrul pământului, nu pare a fi turburată 
de atracțiunea corpurilor cerești. 

Cu toate acestea oricât de mică ar fi această atracțiune, 
rezultă un fenomen foarte curios, care a necăjit foarte mult 
pe filosofi ; este fluxul și refluxul mărei. Se face us aşà de 
des de cuvintele flux și reflux, în cât este necesar de a 


El a conservat până la sfârșit toată uşurinţa și în aparenţă toate 
forţele; nici o schimbare nu prevesteă ştiinţa de perderea apropiată 
a acestui geniu. 

In ziua de 7 Septembrie 1783, după ce se jucă pe tabla sa cu cal- 
culele legilor mișcărilor ascensionale a maşinelor aerostatice; după 
ce vorbi de planeta lui Herschel şi de calculele ce determină orbita ei, 
glumind încă cu nepotul său, Euler își dete ultima suflare în mijlocul 
acelora, cărora le predicase atâta timp adevărurile ştiinţei. 

Astfel fu sfârşitul unui om din cei mai mari şi mai extraordinari 
pe care natura i-a produs vreodată; al cărui geniu a fost capabil de 
cole mai mari opere şi care a produs mai mult decât sar putea aṣ- 
teptă cinevă dela forţele omeneşti; a cărui minte a fost totdeauna 
preocupată şi sufletul iotdeauna liniştit; care în fine prin un destin 
din nenorocire prea rar, a reunit fericirea aproape neturburată cu 
gloria ce nu i-a fost niciodată contestată. 

Acei dintre noi, cari nu am cunoscut până acum numele lui Euler, 
să-i aducem cel puţin acum prinosul de recunoștință pentru aceste 
irumoase scrisori, unde sub o formă clară explică câtevă din miste- 
rele naturei. (Aceste scrisori au fost adresate principesei germane de 
Anhalt-Dessau. In aceste scrisori Euler şi-a expus multe din părerile 
sale. Ele au obţinut un succes deosebit, datorit mai ales formei clare 
în care sunt scrise). 

aveă o idee asupra lor și din această cauză imi propun 
înaintea Alteței Voastre, a descrie în mod amănunţit cât și 
de a dă o explicațiune a acestui fenomen particular. 

Se știe că cea mai mare parte din suprafaţa pământului 
este acoperită cu apă și formează ceea ce numim noi mare 
și ocean. Această cantitate enormă de apă este însă cu totul 
diferită de apa râurilor sau a lacnrilor, cari după diferitele 
anotimpuri ale anului, conţin când mai multă când mai pu- 
ţină apă; pe când la o mare sau ocean ea rămâne aproape 
aceiași. 

Cu toate acestea se poate observă că apa mărei se ridică 
şi se coboară alternativ de două ori pe zi, cu destulă regu- 
laritate. Spre exemplu, dacă înun port apa se găsește în acest 
moment la cea mai mare înălţime, ea va începe să se co- 
boare și această coborire ţine aproape 6 ore, când înălțimea 
apei devine cea mai mică. 

Ea reincepe apoi a se ridică și această ridicare ţine iar 
6 ore, în care timp apa ajunge la cea mai mare înălțime, 

De aici iar se coboară în timpul celor 6 ore următoare 
şi iar se urcă, astfel că în intervalul celor 24 de ore, apa 
se ridică și se coboară alternativ de două ori și ajunge astfe) 
la cea mai mare și la cea mai mică înălţime, 

Acestei alternative creșteri și descreșteri s'a dat numele 
de flux şi reflux. În particular fluxui ne arată timpul când 
apa se ridică sau crește, iar refluxul timpul când apa se co- 
boară sau descrește. 

Fluxul și refluxul mai poartă numele la un loc și de 
maree. 

Asupra acestei alternative ridicări și coboriri a apei, voit 
avea onoarea de a întreţine câtevă momente pe Alteța 

Voastră. Se observă mai întâiu că diferinţa între ridicarea și 
coborirea. apei variază cu fazele lunei. 

In timpul lunei pline și lunei noui, apa se ridică mai mult 
ca în timpul sferturilor lunei şi în special în timpul equino- 
xilor din luna Martie și Septembrie, această mișcare alterna- 
tivă a apei este considerabilă. 

Se observă de asemeni o mare diferinţă și după situaţia 
geografică a coastelor. In unele localităţi fluxul nu trece peste 
o înălțime de câtevă picioare, (picior veche măsură de lun- 
gime, valorează 33 centimetri), pe când în alte localităţi se 
ridică și chiar trece de 40 picioare, cum ar fi la portul Bristol, 
în Anglia. 

Trebue de asemenea să se observe că acest fenomen se 
întâmplă mai ales în ocean unde apa are o întindere foarte 
mare ; în mările închise și înguste cum ar fi marea Baltică, 
fenomenul este puţin pronunţat. 

Intervalul între flux și reflux nu este tocmai de 6 ore, 
ci aproape cu 11 minute în plus, așă că aceleaşi schimbări 
nu corespund a doua zi la aceleași momente, ci cu trei sfer- 
turi de ceas mai târziu. 

Tocmai după 30 zile ele revin la aceiași oră și minută, 
care este tocmai timpul unei revoluţiuni complecte ale lunei 
sau timpul ce trece dela o lună nouă la alta. 


26 Septembrie 1760. 


Ermil Casimir, 
student 


-R 

PRIVIRE GENERALA ASUPRA CHIMIEI 
DIN TIMPURILE CELE MAI VECHI ȘI PÂNĂ IN ZIUA DE AZI 


(Urmare) 


Staniul sau cositorul eră numit de Greci cassiteros. 
Omer în Iliada îl numeşte strălucitorul (cassiteros faeinds). 
Incă de pe vremea acestui poet, cositorul slujeă la facerea 
scuturilor și altor unelte. 

In China se băteau bani de cositor. Dar, mai mult decât 
în stare curată, servea cositorul ca aliagiu cu cupru, sub 
formă de bronz. Un avânt mare a luat industria cositorului 
odată, cu răspândirea creștinismului, servind sub formă de 
bronz la turnarea clopotelor. Spoirea vaselor cu cositor a fost 
găsită de Gali. «Galii se serveau, spune Plinius, Je cositor 
pentru a acoperi vasele de cupru, care căpătau astfel folosul 
îndoit de a nu aveă gustul neplăcut și de a fi ferite de o 
ruginire vătămătoare». Vasele spoite de Gali, vasa încoctilia, 
erau foarte căutate de Romani. 

Comerţul cu staniu îl făceau Fenicienii. Nu se știe sigur 
dacă acești neguțători îl luau din India, Britania sau Iberia. 
Din asămănarea cuvântului sanscrit Castira cu cassiteros, 
Alexandru Huwmbold trage un argument pentru India. 

Legenda spune, că staniul eră adus din insulele mărei 
atlantice în corăbii împletite şi acoperite cu piei. Plinius 
pune aceste insule Cassiteride pe lângă coastele Spaniei. Se 
pare însă, că insuiele de cositor ale antichităţei erau în rea- 
litate însulele britanice de azi, de oarece și astăzi se găsește 
mult cositor la Cornwall. 

Ciuma cositorului. Cu toate că staniul a fost întrebuințat 
mult în vechime la facerea, uneltelor de tot felul, astăzi sau 

găsit prea puţine unelte de acestea în săpăturile făcute. Fap- 
tul acesta stă în legătură cu un fenomen ciudat, care a fost 
studiat de curând și care a fost numit ciuma cositorului. 
Intro notiţă din Natura, anul I, pag. 302, am arătat pe scurt 
ce se înţelege prin acest fenomen. 

Întrun studiu publicat de curând), profesorul Ernst 
Cohen, din Utrecht, dă la lumină observaţiuni noui culese 


Fig. 1. 


asupra acestui fenomen, explicat și botezat întâia oară de el 
cu numele de mai sus. Se știa de toţi colecționarii, că mo- 
netele și monumentele monetiforme de cositor se strică re- 
pede și se prefac în praf. 

Pe suprafaţa lor se ivesc niște pete care cresc și se 
umflă, pare că ar fi niște bube care coc, Cititorul își poate 
face o ideie de înfățișarea acestui soiu de bube privind figura 1. 


1) Zeiischrift für physikalische Chemie, Leipzig, 21 August 1908. 

E o medalie cu chipul lui Balthasar Bekker, Sacro Sanctae 
Theologiae Doctor el verbi magister Amstelodami. Această 
medalie e din anul 1692. Timp de 200 și cevă de ani, acest 
fel de ciumă îi tot mănâncă nasul, obrazul, gâtul și celelalte 
părţi din chipul acestui «verbi magister». 

În figura 2 aceleași pete arătă cât de nimerit e numele 
de ciuma cositorului. Ibricul din fig. 3 a fost cevă mai fe- 


Fig. 2. 


ricit ; el are numai câtevă bube. Fenomenul e și mai răs- 
pândit la tuburile de orgă, făcute din cositor. In ţările reci, 
cu deosebire, aceste tuburi se îmbolnăvesc repede, se umpli 
de bube, se găuresc şi se prefac în praf. Următorul exemplu 
e și mai caracteristic. O casă din Olanda comandase la 
Moscova cositor de Banca. La sosire, un bloc de acest co- 
sitor a fost găsit mâncat în mare parte de ciumă ; s'a format 
câtevă chilograme de praf cenușiu. Acest praf i-a fost de 

mare folos profesorului Cohen; cu el a putut face în mare 
experienţele care dovedesc cauza fenomenului. 

Sa crezut, la început, că toată vina cade asupra mate- 
riilor streine, cu care ar fi amestecat cositorul din lucrurile 
înbolnăvite. Prin analizele făcute cu multă îngrijire s'a văzut 
că această învinuire nu e întemeiată, de oarece cositorul e 
mai în toate cazurile cercetate cu totul curat. Nu e vorba 


iarăşi de vreo boală microbiană, cum s'ar putea crede după 
numele de ciumă ce i s'a dat acestui fenomen în mod figurat ; 
până acuma microbii au destulă carne și mau simţit nevoe 
să se facă metalevori. E vorba de un fenomen fizic, care stă 
în legătură cu așezarea moleculelor dinăuntru cositorului. 
Pentru a se înțelege explicarea dată vom aminti un fenomen 
care se întâmplă cu pucioasa. Incălzind sulful până ce se 

topește mai întâi și apoi până se apropie să fiarbă și tur- 
nându-l în urmă în apă rece, căpătăm astfel un sulf care se 
întinde ca guma, sulf elastic. Această prefacere se datorește 
unei așezări deosebite a moleculelor din sulf, materia lui ră- 
mânând aceeași. 

Cevă la fel se întâmplă și în ciuma cositorului. Sub in- 
fluența unei temperaturi mai joase de 180, staniul obicinuit 
trece în staniu cenușiu care se face praf. Din această cauză, 
fenomenul se petrece mai des și mai lesne în ţările reci și în 
muzee unde în timpul ernei temperatura se coboară sub 180. 

E destul însă, să încălzim localul unde se păstrează lucru- 
rile de staniu, așă ca temperatura să fie peste 18°, pentru 
ca ciuma cositorului să nu se poată ivi. Chiar și la lucrurile 
îmbolnăvite, încălzirea poate folosi, oprind prefacerea în praf. 
Așă se explică, de ce vasele de cositor, ca ibricele de cafea, 
se păstrează multă vreme când ne servim de ele, în vreme 
ce se strică dacă nu ne mai servim. Aceasta e explicarea 
simplă a acestui fenomen așă de ciudat la întâia vedere. Tot 
așă se explică de ce nu găsim de loc sau găsim rar de tot 
lucruri de cositor din antichitate. Cositorul din ele sa pre- 
făcut în staniu cenușiu cu vremea, sa măcinat și lucrurile au 
dispărut. Acest fapt s'ar puteă dovedi, observă d-l R. Brauns, 
dacă am fi cu băgare de seamă când facem săpături și dacă 
nam ţine drept cenușă praful carc se găsește împreună cu 
alte obiecte din antichitate. 


(Va urma) G. G. Longinescu. 


eta 

NOTIŢE 


SPRE ŞTHNȚA. Reproducerea acestor notițe este îngăduită numai cu anătareau nu 
mărului din „Natura“ din care se vor luă. Aceste notițe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


Pahare de ghiaţă. — Un olandez, d-l Huizer, a avut ideea să 
fabrice pahare de ghiaţă, cari pot mulţumi şi pe higieniștii cei mai 
pretenţioşi. Băutura servită astfel e cu adevărat răcoritoare, iar pa- 
harul serveşte o singură dată; fiecare îl aruncă după ce a băut din 
el. Fabricarea n'a fost tocmai uşoară la început; astăzi e în Olanda 
o instalaţiune comercială, Niederlandsche Ijsbeker Maatschappig. Se 
pare, că un pahar e foarte eftin. Principiul fabricărei e foarte simplu: 
se îngheaţă apa întrun tipar de porțelan, care are forma de pahar. 
Pentru ca să nu se topească prea repede, paharul e pus într'o învă- 
litoare de hârtie sau de celuloid. (La Nature, 5 Dec. 1908). 


+ 
* * 


Palatul de ghiaţă din Berlin. — Nu e vorba de un palat făcut 
din cărămizi de ghiaţă, cum sar puteă crede după cele spuse mai 
sus. E vorba numai de o sală de patinaj, în care 1500 de iubitori de 
acest sport pot să se dea de odată pe ghiaţă (sau să-şi rupă şi nasul), 
fără întrerupere, între lunile Septemvrie şi Iunie. Ghiaţa are o supra- 
faţă de 2000 m. p. şi o grosime de 12 cm. Galeriile, largi de 5 m 
lărgime şi cu două rânduri, cari ocolesc ghiaţa, asigură privitorilor 
o temperatură plăcută. Pentru producerea gheței e o instalaţiune 
uriașă, cu fel de fel de maşinării. In apa de îngheţat sunt cufundate 
tevi de metal, de o lungime totală de 20 km. Prin aceste ţevi trece 
apă sărată răcită în alte tuburi la —100. Pentru producerea frigului 
lucrează o mașină de 250 cai putere, şi alte două mașini de aceeaş 
putere slujesc la iluminatul electric şi alte scopuri. Acest Fispalast 
cuprinde cel mai mare patinaj artificial din câte se cunosc; suprafaţa. 
lui e de trei ori mai mare decât a palatului de ghiaţă din Paris. 
(La Nature, 5 Dec. 1908). 

Ocolul lumei în 40 zile. — De pe vremea vestitului „Ocolul 
lumei în 80 zile“, de Jules Verne, mijloacele de comunicare au pro- 
gresat într'un chip de necrezut. Astăzi acelaş ocol poate fi făcut în 
40 zile şi fără nici o sforţare. Iată cum: Sâmbătă pleci din New-York 
cu Lusitania; Joia următoare debarei la Plymouth şi ajungi la Lon- 
dra, de unde poţi plecă în aceeaş seară la Derlin, de unde iarăş 
pleci Vineri seara la Moscova, unde ajungi Duminecă dimineaţa. La 
Viadivostock ești Joi din săptămâna următoare; Sâmbătă pleci pentru 
Tsuraga în Japonia, unde ajungi Luni. Fi trenul pentru Yokohama, 
unde te urci întrun steamer al socielăţei Canadian Pacific. După 
12 zile ajungi la Vancouver. Pe urmă, prin Saint Paul şi Chicago 
ajungi din nou la New-York, unde poţi sosi Joi dimineaţa, în mai 
puţin de 40 zile de călătorie. (La Nature). 


* 
* + 


Temperaturile în marginile cărora e cu putință vieaţa. — Ani- 
malele şi plantele cu o desvoliare superioară au o rezistenţă relativ 
mică faţă cu temperaturile ridicate. De pe la 45°—50°, protoplasma 
din ele începe să se coaguleze şi prin aceasta li se opreşte şi putinţa 
de a trăi. Multe din plantele şi animalele inferioare au în această 
privință o rezistență cu mult mai mare şi sufer temperaturi de 60° 
până la 800. In apa fierbinte a Sprudel-ului din Karlsbad, se găsesc 
felurite feluri de algii, în isvoarele calzi de 75° din Yelowstone Park 
din America de Nord, trăesc de asemenea algii şi bacterii, iar în 
isvoarele calzi din Neapole trăesc nu numai plante simple, ci şi larve 
de insecte şi un fel de raci, la o temperatură de 60%. Temperaturi cu 
mult mai mari suferă seminţele de iarbă şi de cereale. Acestea nu-şi 
pierd puterea de încolţire, chiar prin încălzire la 100%, dacă au fost 
mai întâi uscate.. O temperatură la fel suferă și sporii multor bacterii. 
Printre vietăţile cu o desvoltare oarecum superioară, sunt un fel de 
viermişori din apele dulci, cari au o rezistenţă mare şi în alte pri- 
vinţe. Când se usucă prin evaporarea apei nomolul în cara trăesc, 
se usucă și ei și se irezese din nou, când suni udaţi cu apă. Aceste 
animale au fost încălzite în stare uscată până la 110 şi au început 
iarăş să trăiască, când au fost puse în apă. 

Chiar şi la frig au unele vietăţi o rezistenţă mare. Bacilii de 
ciumă nu mor nici după mai multe luni la --31%, bacilii de difterie 

rezistă și la —80%, iar cei de tuberculoză nu mor nici la —1000, ei mor 
de abiă la —160; streptococii de puroiuri rezistă şi la --2520. Multe 
seminţe sunt cu totul neatinse de frigul cel mai mare, dacă au fost 
mai întâiu uscate. 

Dar, şi multe animale superioare rezistă la frig mare, ca de pildă 
peşti, șerpi, broaşte, ş. a., cari pot fi îngheţaţi şi apoi răciţi până la 
—25%, fără să li se stingă vieaţa, dacă desmorţirea se face cu oare- 
care băgare de seamă. (Prometheus, 21 Octomvrie 1908). 

E] ui E] 

Lacul de foc din Nassau-Bahamas, — Orășelnl Nassau din insula 
Providența, archipelagul Bahamas, are în apropierea lui două minu- 
naţii: Grădinile de mare și Lacul de foc. Grădinile de mare sunt 
recife de corali, cari prin bogăţia formelor și strălucirea colorilor 
formează farmecul vizitatorilor. Lacul de foc e un golf mititel, cam 
de jumătate kilometru patrat, care comunică cu marea printr'un canal 
lung de 500 metri. Ziua, lacul e singuratic şi părăsit; de îndată ce 
se întunecă, împrejurul lui e o mişcare plină de vieaţă. Trăsuri după 
trăsuri aduc spectatori, cari plătind 2 șilingi, sunt lăsaţi să se apropie 
de malurile lacului. De îndată ce suprafaţa apei e mișcată într'un fel 
oarecare, se produco o lumină puternică. Fiecare vâslare produce 
valuri scânteitoare şi picăturile cari cad luminează ca şi argintul topit 
cu o lumină albă, care e îndestul de puternică ca să poţi vedeă ară- 
tătoarele dela ceas. In totdeauna e câte un negru, care se aruncă în 
apă şi care prin bălăcirea lui produce un adevărat foc de artificii. 
Peştii cari se joacă săltând din apă, lasă după ei dungi luminoase. 
Acest fenomen are loc tot anul; numai dnpă o ploaie mai mare se 
opreşte câteva zile. 

Dacă filirăm puţină apă de aceasta, se capătă niște puncte lumi- 
noase. Văzute la microscop, aceste punele se văd alcătuite din orga- 
nisme mici vegetale, din felul Peridiniuan. Aceste organisme au în- 
sușirea de a licări fără nici o cauză sau aţâţare din afară, cum se 
întâmplă cu alte feluri. Ele sunt însă foarte simţitoare la cea mai 
mică variaţiune a cuprinsului de sare a apei din lac. Când plouă 
mult şi când prin urmare se împuţinează sarea, atunci lacul nu mai 
licărește, fiindcă aceste piridinee mor. (Prometheus, 14 Octomvrie 1908). 

Descoperirea unui schelet de om cuaternar. — Sunt câteva luni 
numai (Aprilie 1908), de când d-l O. Hauser, a descoperit în apropiere 
de Abri-sous-Roche du Mousiter-de-Peyzac (Dordogne), un schelet de 
om, care aparţinea unui tânăr individ şi pe care Dr. Klaatsch l'a 
clasat în rasa dela Neanderthal. La Revue Scientifique, dă după 
VHomme préhistorique, caracterele sale principale, ca desvoltarea 
puternică a arcadelor sprâncenelor, maxilarele extraordinar de ro- 
buste şi dinţii considerabil de mari. Maxilarul prezintă un prognatism 
care aduce puţin cu un bot de animal. Descoperirea acestui schelet 
n6andertaloid — al doilea după cel descoperit în 1856 la Neanderthal 
într'o vale între Düsseldorf şi Elberteld, în Prusia renană — e cu 
atât mai interesantă, cu cât în juru-i s'au găsit oseminte de mamifere 
mari, între altele de Bos primigenius şi silexuri cioplite de tipurile 
Acheulean şi Musterian. Este pentru prima oară că un schelet nean- 
dertaloid s'a găsit cu toate oasele pe loc şi în Dordogne. Poziţia cor- 
pului (căci individul eră în atitudinea de somn, cu braţul drept sub 
cap şi cu mai multe plăci de silex sub el, drept pernă), a permis 
credinţa în o adevărată s=pultură și că cadavrul a fost înmormântat. 
Totuș, G. şi A. de Mortillet susţin solemn în le Prehistorigue „că în 
timpul paleolitic nu se îngropau morţii“... „Moartea eră nimica pentru 
omul din aceste vremi depărtate. Nu eră încă credinţa în existenţa 
sufletului şi întrun Dumnezeu, căci rezultanta orcărei idei religioase 
este respectul morţilor şi nu s'au găsit deloc urme de funerarii, cari 
s'ar fi introdus în acest caz în cuaternarul vechi. Deci totul pare a 
indică că omul paleolitic eră total lipsit de sentimentul religiozităţei 
şi că nu se înmormântau morţii. (După Cosmos, de I. Grecescu). 


* 
+ * 


Petele de rugină şi multe alte pete pot fi spălate de pe hărţi, 
gravuri, dantele, albituri, în modul următor: Se înmoaie pata într'o 
soluţiune de 2%, de permanganat de potasiu şi se ţine câtevă mi- 
nute, după natura şi mărimea petei. Apoi se elătește cu apă şi se ìn- 
moae în o soluţie de 5%, acid citrice (sau şi în zeamă de lămâe). Pe 
urmă se spală cu apă (La Nature, 28 Noemvrie 1909). 


Da Ca 


~~ 


Tip. GUTENBERG Joseph Göbl, str. Dómnei, 20. 

Nesfârșit e numărul acelora care, găsind în lupta pentru 
cucerirea necunoscutului, cea mai înaltă mulţumire sufle- 
tească, ce nu mai are nevoe de nici o altă răsplată, își în- 
chină toată vieața științei. 

Dintre aceștia, cei mai mulli cercetează cu un zel ne- 
“obosit, toată vieața lor, câte un mic colțișor din tainele na- 
turei. Numele lor, adeseori se pierde în mulțime. Ei sunt 
numai lucrătorii harnici, care aduc fiecare câte o părticică 
minuţios lucrată pentru edificiul a cărei construcție o con- 
duc alţii. Aceștia, deabiă, vor dă adevărata valoare lucrărilor 
celor d'intâiu, punându-le în legătură una cu alta și dându-le 
locul lor cuvenit în măretul întreg care ia naștere sub în- 
drumarea. lor. 

Ei îmbrățișează cu judecata lor rezultatele cercetărilor 
din generaţiile trecute şi din ele trag concluzii stabilind 
astfel legi generale; iar pentru generaţiile viitoare ei for- 
mează hipoteze la a căror verificare vor lucră urmașii lor 
cărora ei le dau astfel, în trăsături generale, drumul pe care 
au să-l urmeze în căutarea adevărului. 

In acest chip, activitatea lor influențează mișcarea inte- 
lectuală, adeseori a unui întreg secol și nu rareori ea se în- 
tinde, nu numai în domeniul lor special, dar se resimte în 
toate domeniile culturei. d 

Oamenii de felul acesta sunt rari. În fiecare secol deabiă 
apar câţivă. Numele lor e fala, nu numai a neamului din 
care sau născut, dar al întregei omeniri. De aceea toată 
Anglia și cu dânsa toată omenirea cultă va sărbători ziua 

de 12 Februarie s. n. 1909 când se împlinesc 100 de ani 
dela nașterea lui Charles Robert Darwin. 

S'a născut în orășelul Shrewsbury, dintr'o familie care 
dăduse omenirei două generaţii de naturaliști. Bunicul său, 
Erasmus Darwin (1731—1802) poet și savant, cântase în 
poeme frumusețile naturei și scrisese o zoologie de care se 
mai foloseau, încă mult timp după dânsul, învățații. Tatăl 
său eră un medic distins. Astfel se pare că nu a fost o 
simplă întâmplare, ci mai curând un fapt impus de legea 
credităței ca Darwin să ajungă cel mai mare naturalist al 
vremilor noastre. 

Inceputurile lui n'au fost prea strălucite. La 1825 se 
apucă de studiul medicinei de care se lăsă spre a trece la 
acela al științelor naturale și în urmă chiar la acela al 
teologiei. 

Mai mult însă decât la universitate, îl găsim pe Darwin, 
în această vreme, afară la câmp, adunând plante și insecte. 
In 1831 o împrejurare fericită îi dădi posibilitatea de a luă 
parte ca naturalist la expediţia vasului „Beagle“ care plecă 
în mările australe spre a face însemnate studii cartografice. 

Din această călătorie în jurul pământului, care a ţinut 
5 ani, Darwin s'a întors, ce e drept cu sănătatea zdrunci- 
nată, dar cu o bogăţie de observaţii, de idei nouă, de con- 
vingeri științifice, care au avut înrâurire asupra întregei sale 
vieţi. In acești 5 ani, în care a colindat: America de Sud, 
Australia, Noua-Zelandă Polinezia, Oceanul Pacific și pe 
cel Indian, el a ariNat adevărata măsură a puterilor sale. 
Studentul de 22 de ani, care nu studiase nimic sistematic, 
cercetă și dădu explicarea unui nesfârșit număr de feno- 
mene, până atunci neexplicate; deasemenea contribui în mod 
însemnat la cunoașterea etnografică a ţărilor prin care a trecut. 

Ne vom dă mai bine seamă de neobosita activitate des- 
făşurată de Darwin în această vreme, aruncând o privire 
asupra celor mai însemnate chestiuni, tratate în cele 8 ve- 
dume, ce cuprind descrierea călătoriei lui. lată câtevă dintre 
ele: Compoziţia prafului atmosferic, aspectul pădurilor 
tropicale, colorația apelor mării, problema sclaviei, fosfo- 
vescența insectelor și a mărei, urmele de cultură prehis- 
torică din America de Sud, simbioza bufniței şi a unui 
rozător, existența cailor în America înainte de venirea 
“Spaniolilor, călătoriile aeriene ale paianjenilor, vieața și 
poziţia etnologică a Fuegienilor, ghețarii și blocurile era- 
tice din Țara-de-foc, efectele psichice şi cauzele culremu- 
relor de pământ, cutremurul de mare, răul de munte, etc. 
etc. Cel mai important însă, dintre toate studiile lui din acest 
timp este acela despre formarea recifelor coraligene, care 
veni în sprijinul teoriei lui Lyell despre transformările lente 
și continue ale scoarţei terestre, în opoziţie cu teoria catas- 
trofelor a lui Cuvier. 

Adăugând la acesta, studiile despre geologia Americei de 
Sud, el a asigurat pe deplin succesul teoriei lui Lyell, dela 
care începe o nouă eră în geologie. 

Tot în această vreme, au încolţit în mintea lui primele 
bănueli despre formarea speciilor animale în mod evolutiv. 
La aceasta au contribuit mai cu seamă studiarea faunei și 
a florei insulelor oceanice, în comparaţie cu aceea a conti- 
nentelor, precum și găsirea rămășițelor fosile a unor animale 
ce prezintau caracterele multor specii actuale, numai că aveau 
dimensiuni uriașe. 

De asemenea, se vede că amintirea celor văzute în timpul 
șederei sale pe ţărmul sălbatic al Ţărei-de-foc, cu stâncile 
sale isbite de valuri şi de furtuni, l’a făcut să declare urmă- 

toarele în concluzia operei sale : «Despre descendența omu- 
lui» : Cât despre mine, prefer să descind din acea eroică 
paimuță pe care am văzut-o împolrivindu-se unui dus- 
man puternic spre a scăpă pe paznicul ei, sau din acel 
bătrân Pavian care-și purtà în triumf în braţe pe tova- 
rășul scăpat din mijlocul unei cete de câini, decât dintrun 
sălbatic care simte cea mai mare plăcere când își poate 
schingiui dușmanii, care cu sânge rece practică infanti- 
cidul, îşi tratează femeile ca pe nişte sclave, nu cunoaște 
nici urmă de morală şi e jucăria celor mai grosolane su- 
perstiții“. 

In sfârșit, tot cu această ocazie Darwin a dat dovadă și 
de mari însușiri de scriitor. 

Povestirile sale din vieața animalelor pe care le-a obser- 
vat, scrise cu atât humor, descrierile sborului păsărilor și în 
special monografia lui despre condor, care sunt de o plasti- 
citate clasică arată toate, prezenţa unui mare talent literar, 
care nu s'a -desminţit nici în scrierile de mai târziu, toate 
distingându-se prinir'o admirabilă claritate a expunerei și 
eleganţă a stilului 1). 

Dacă la aceste însușiri, mai adăugăm eroismul cu carea 
suferit toate greutăţile călătoriei, înzecite pentru dânsul prin 
aceea că suferea aproape neintrerupt de răul de mare, bună- 
voinţa și abnegarea pe care a arătat-o în diferite ocazii faţă 
de tovarășii săi care toţi îl adorau, putem cu drept cuvânt 
spune că și pentru Darwin se potrivesc vorbele filosofului. 
englez Th. Carlyle despre eroi: <Mărlurisesc că nu-mi pot 
închipui un om mare, care să nu fi pulut îndeplini în 
chip strălucit orice chemare“. 


1) După: W. Bălsche. „Darwin als Reisendor“. (Kosmos. XII. 1908). 

Intorcându-se în patrie în 1836, se însură după 3 ani, 
și fiind scutit prin împrejurări fericite de : „lupta pentru 
traiu“, se retrase în anul 1842 la moșşioara sa Down lângă 
Beckenham unde-și petreci tot restul vieței sale. 

Aci își continuă, studiile sale ocupându-se cu agricultura, 
fiziologia vegetală, și creșterea păsărilor, căutând a-și lămuri, 
atât prin experienţe cât și printro neîncetată cugetare, și 
controlare a faptelor, ipotezele lui despre evoluţiunea spe- 
ciilor care-l preocupau încă de pe timpul călătoriei sale. 

De aci înainte, rezolvirea acestei probleme eră preocu- 
parea sa de căpetenie, ei își consacră toată energia. Din tot 
ce vedeă și auziă căută să tragă vreo învățătură, vreo lămu- 
tire a chestiunei de care se ocupa. 

Astfel, după ani de muncă încordată, de concentrare a 
întregei sale firi asupra acestei idei, el ajunse să dea răs- 
punsuri satisfăcătoare, la mai toate întrebările pe care și le 
pusese. Ceeace mai înainte nu eră decât bănuială, acuma 
devine siguranţă. Deacuma și-a format convingerea lui: Spe- 
ciile așă cum sunt astăzi nu au fost create fiecare în parte. 
Ele au evoluat din forme din ce în ce mai inferioare. Ceeace 
a provocat această evoluare a fost: variaţiunea întâmplă- 
toare, căreia însă ii sunt supuse toate fiinţele; ereditatea 
în virtutea căreia descendenţii au aceleaşi însușiri specifice 
ca generatorii ; și în sfârșit selecțiunea naturală, care ser- 
vindu-se de lupta pentru traiu nu lasă să supravieţuiască”decât 
pe cei mai apți indivizi, nimicind formele mai puţin adaptate 
împrejurărilor de vieaţă. 

Lucrarea care coprindea aceste idei deși de mai mulţi ani 
isprăvită nu fu publicată decât după ce naturalistul Wallace 
-care tocmai se află în insula Borneo, îi comunică lui Darwin, 
-concluziile la care ajunsese studiind aceeași chestiune, conclu- 

ziuni identice cu acelea ale lui Darwin. Atunci apări, în ana- 
lele societăţei Linn6ane, o schiţă a operei lui Darwin impreună 
cu scrisoarea lui Wallace. Tocmai în Noembre 1859 apări și 
in extenso opera lui: „Despre origina speciilor prin selec- 
țiune naturală, sau despre supraviețuirea varietăților mai 
favorizate în lupta pentru existenţi“. 

Dur atunci, dacă și Wallace ajunsese la aceleași conclu- 
ziuni, unde mai e meritul lui Darwin? De ce se vorbește 
așă de mult despre dânsul și nu și despre ceilalți, cari au 
admis aceleași păreri? Căci mulţi alţii înaintea lui Darwin 
erau convinși și-și exprimaseră convingerea despre o evoluţie 
a speciilor. Printre aceștia erau Goethe, Etienne Geoffroy 
Si. Hilaire, Jean Lamarck și alţii. Nici unul însă dintre toți 
acești mari cugetători și învățați, nu putuse dovedi cu date: 
precise această afirmare. Darwin, cel d'intâiu, prin studiile 
sale paleontologice, a arătat înrudirea formelor de viețuitoare 
stinse, cu acele ale celor prezente, tot el a atras atenţia în- 
vălaţilor asupra datelor embriologice cari arată înrudirea. 
între diverse specii de viețuitoare existente astăzi. Astfel, 
stabilindu-l pe date precise, Darwin a făcut din principiul 
evoluţiunei una din legile fundamentale ale biologiei. 

Tot astfel, alţii înaintea lui atribuiseră schimbările for- 
melor, printre alte cauze, și influenței mediului, ca de pildă 
Lamarck, în a cărui lucrare: „Philosophie zoologique“ gă- 
sim următoarele: „Influența nouilor împrejurări, cărora 
Sau expus animalele, răspândindu-se în toate regiunile- 
ce puteau fi locuite, a fost una din cauzele generale cari 
au adus diferitele animale în starea în care le veden 
astăzi“. 

Nimeni însă înaintea Jui Darwin n'a știut să stabilească, 
în ce chip anume are loc acţiunea mediului asupra indivi- 

dului, care acţiune după dânsul se explică tocmai prin selec- 
ţiunea naturală. 

Existența selecțiunei naturale, Ña rândul ei, Darwin o 
dovedi, aducând ca exemplu o imitație a acestei selecțiuni, 
anume selecţiunea artificială, practicată pe o scară întinsă 
de toţi crescătorii de animale și graţie căreia s'a putut obține 
imensa diversitate de rase a animalelor domestice. 

Odată stabilit pe temelii așă de trainice, înțelegem ce 
mare influență a avut principiul evoluțiunei asupra biologiei. 

De unde până acuma se studiau fiinţele numai din punct 
de vedere static, adică al furmelor sub care se prezintă într'un 
moment dat — de obiceiu în epoca prezentă și în stare 
adultă — dela Darwin încoace, biologia le studiază din punct 
de vedere dinamic, adică sub aspectul întregului șir de tran- 
sformări, cărora le sunt supuse, dela celula ou, până la indi- 
vidul matur, precum și dela forma primitivă până la cea 
actuală. 

Desigur că teoria lui Darwin are și părţi slabe. Astfel, 
majoritatea naturaliștilor de astăzi e de părere, că selecţiunea. 
naturală nn ar fi ea singură de ajuns, pentru a determină 
evoluțiunea. De asemenea, alții nu admit că variaţiunile ori- 
ginare apar în mod cu totul accidental, cum susține Darwin 
şi în timpurile din urmă sau emis multe teorii, unele com- 
*plectând, altele căutând chiar să răstoarne pe cea darwiniană. 

Orcum ar fi însă, aceasta n'a micșorat câtuș de puţin 
meritul lui şi influența lui ma fost mai puţin binefăcătoare. 
In adevăr, el, arătând cum trebue pusă chestiunea, indicând 
el însuși greutăţile pe cari le prezintă explicarea lui, — căci 
Darwin, cu o sinceritate și modestie neobișnuită, n'a ezitat 
nici odată de a mărturisi slăbiciunile teoriei lui — a însemnat 
astfel calea ce trebuiă urmată în elucidarea acestei chestiuni. 

Cercetările pornite din acest impuls au fost așă de nu- 
meroase, literatura acestor chestiuni așă de vastă, încât 
aproape nu ne vine a crede că toată această muncă a fost 
desfășurată numai în jumătatea de secol care a trecut dela 
publicarea operei lui Darwin. 

Insă ideia, care a contribuit în cel mai înalt grad la 
popularizarea numelui său, dar care a stârnit și cele mai 
violente furtuni de protestare din partea adversarilor teoriei 
descendenței, a fost aceea că și omul trebue să fie urmașul 
unei specii inferioare, și anume al maimuțci. Darwin însuși 
nu a emis această părere, cu toate că ea sc impuneă ca o 
urmare logică a întregului său sistem, decât după mulți ani 
dela publicarea operei sale de căpetenie. « Descendența omu- 
lui și selecțiunea sexuală» a apărut tocmai în 1871, după 
ce origina simiescă a omului fusese susţinută și de alţi în- 
vățaţi, dintre cari E. I/aeckel, stabilise chiar cu oarecare 
aproximaţie arborele geneologic al omului până la formele 
cele mai inferioare. 

Atitudinea lui faţă de criticele vehemente și personale 
ce i sau făcut cu această ocazie ne arată și noblea caracte- 
rului său. El primeă cu plăcere orce obiecţiune întemeiată 
ce se aduceă părerilor lui, o cumpăneă cu luare aminte și-și 
recunoșteă greșala când eră convins de ea. Cât priveşte însă 
criticele josnice, inspirate numai de patimă, el nici nu le luâe 
în considerare. Niciodată nu a răspuns la astfel de critici 
fiind convins că adevărul părerilor lui va fi recunoscut, odată; 
când, îi eră indiferent, căci el nu căută gloria. Chiar în anii 
din urmă când renumele lui ajunsese universal, când meri- 
tele lui fuseseră unanim recunoscute, el nu sa folosit de 
aceasta spre a obține onoruri, vreo profesură sau altă dem- 
nitate ; ci a rămas la moșioara, lui trăind modest și retras 

în mijlocul familiei sale, și continuându-și cu acelaș zel neo- 
bosit cercetările sale. 

Ca rezultat al acestei munci neîntrerupte, al acestui studiu 
al naturei, pentru care Darwin aveă o pasiune, pe care nici 
boala de inimă de care sufereà în ultimul timp nu putuse 
s'o înfrângă, apărură următoarele lucrări : „ Variaţiunea ani- 
malelor şi a planielor în stare domestică“ (1862), apoi după 
lucrarea despre originea omului (1811) urină studiul despre 
„E&presiunea sentimentelor“ (1812). Trecând apoi la dome- 
niul fiziologiei vegetale mai publică: „Despre fecundarea 
Orchideelor“, „Plantele agățăioare şi insectivore“ (1815), 
„Autofecundaţia şi încrucișările la plante“ şi „Mişcarea 
plantelor“ (1880), lucrare la care a colaborat și fiul său 
Francis, care acuma e profesor de fiziologie vegetală la uni- 
versitatea din Cambridge. In sfârșit în 1880 publică frumosul 
său studiu despre formarea pământului arabil prin acțiunea 
râmelor, chestiune care mai formă obiectul cercetărilor sale 
în 1882 când moare de vechea lui boală și este înmormântat în 
catedrala dela Westminster alături de mormântul lui Newton. 

Omenirea îi va fi mereu recunoscătoare pentru modul în- 
semnat în care a contribuit la opera ei de progres. 

Vieaţa lui Darwin ne întărește în părerea că și în vre- 
murile noastre mai sunt oameni care pot să-și consacre toată 
vieaţa unei idei și ne confirmă odată mai mult faptul că tai- 
nele firei nu sunt de nejătruns pentru acela care le cerce- 
lează cu drag, și că orcât de slabe ar fi mijloacele sale, prin 
muncă neobosită, omul se aproprie tot mai mult de cunoa- 


șterea adevărului. 


Marius Nasta 
Student. 

Multe din fenomenele electrice, și mai ales acelea în care 
este vorba de propagarea electricităței prin corpuri, se asea- 
mănă cu fenomenele de curgere a lichidelor sau cu fenomenele 
de propagare a căldurei. De aceea pentru a face să se 
prindă mai bine și mai ușor unele fenomene electrice se 
fac comparații cu fenomenele amintite mai sus. Dar compa- 
rațiile cu fenomenele de căldură nu sunt tocmai folositoare 
de oarece căldura este un lucru tot atât de necunoscut și de 
misterios în mecanismul său ca și electricitatea. Numai faptul 
că avem un simt pentru căldură pe când pentru electricitate 
nu avem, ne fac fenomenele de căldură mai familiare. 

Mai folositoare sunt comparațiile cu fenomenele de curgere 
a lichidelor. Un francez, Georges Claude, a scris o carte 
întreagă în care sunt studiate toate fenomenele de electrici- 
tate mai importante întovărășite de comparațiile corespun- 
zătoare din curgerea lichidelor. Cartea 1) e așă de frumoasă, 
în cât Academia de Științe din Franţa a premiat-o. 

' Totuși, comparațiile cu fenomenele obișnuite de curgere a 
lichidelor au un cusur. In ele este vorba totdeauna de un vas 
așezat mai sus și de al doilea vas așezat mai jos. 

Această idee de anumită poziţie în spaţiu care lipsește în 
fenomenele de curgere a electricităței ar puteă să lipsească 
şi din comparatiile cu curgerea lichidelor. 

Și nici nu e greu lucru. N'avem decât să presupunem că 
lichidul curge nu dintrun vas așezat mai sus într'unul așezat 
mai jos, ci dintrun vas unde presiunea este mai mare spre 
unul în care presiunea e mai mică, indiferent dacă vasele sunt 


1) G. Claude. L'6lectriciiă à la portée de tout le monde. 

la acelaș nivel sau nu. De altfel este evident că diferența de 
nivle nu este decât un mijloc de a crea o diferență de presiune. 

Dar dacă e vorba de curgerea, unui fluid dintr'un loc unde 
presiunea e mai mare către unul unde presiunea e mai mică, 
apoi curgerea gazelor e un fenomen mult mai familiar decât 
curgerea lichidelor. 

Voiu încercă în rîndurile următoare să leg cele ce se 
petrec într'un element voltaic cu fenomenul mult mai ușor 
de descurcat al curgerei unui gaz. 

Inainte de a începe, reamintesc că un corp se zice elec- 
trizat când are însușirea de a produce anumite fenomene 
bine cunoscute: atrageri şi respingeri, scântei, etc. 

Mai reamintesc, că există două feluri de electrizări : electri- 
zarea pozilivă şi electrizarea negativă; că electrizarea se 
poate comunică, unui corp neelectrizat, prin atingere cu un 
corp electrizat ; că două corpuri electrizate, unul negativ și 
altul pozitiv, își distrug prin atingere reciproc electrizarea 
în total sau în parte, etc. 

Mecanismul ascuns al acestor fenomene ne esta necu- 
noscut. Totuş lucrurile ne par mai puţin ciudate dacă reușim 
să ne închipuim un mecanism simplu care să producă efecte 
asemănătoare. 

La aceasta ne vor servi fenomenele de echilibru și de 
mișcare a gazelor. Corpurile să le comparăm cu niște vase 
poliedrice cu pereţii subţiri și elastici. 

Starea obișnuită — ceeace ar corespunde cu starea neutră 
din electricitate — va fi starea în care vasele sunt pline 
cu aer la presiunea atmosferică; atunci pereţii sunt plani, 
Dacă introducem mai mult aer întrun asemenea vas, pereții 
săi se curbează în afară și presiunea va fi înăuntru mai mare 
decât presiunea atmosferică; un astfel de vas va fi pentru noi 

imagina unui corp electrizat pozitiv. Dacă scoatem aer dintr'un 
vas care e în starea normală, pereţii se curbează înăuntru, 
presiunea interioară e mai mică decât presiunea atmosferică 
și vasul va fi pentru noi imagina unui corp electrizat negativ. 
Fenomenele ce s'ar petrece între asemenea vase și aerul 
atmosferic de o parte, între diferite vase de acestea de altă 
parte, samănă cn fenomenele elec- 

trice ca două picături de apă. 
KAD Orce vas cu presiune, fie mai mare 
ai Z G Ar fie mai mică decât cea atmosferică, 
ar reven) la starea normală când ar 


fi pus în comunicaţie cu astmosfera, 
întocmai cum un corp electrizat, fie 
pozitiv, fie negativ, revine la starea 
neutră, îndată ce e pus în atingere 
cu pământul. 

Orce vas cu presiune mai mare 
decât presiunea almosferică, pus în comunicaţie cu unul în 
stare normală, ar aduce și pe acest din urmă la o presiune 
mai mare — după cun. un corp electrizat pozitiv, pus în con- 
tact cu unul neutru, îl electrizează și pe acesta pozitiv — și 
așă mai departe. 

De această comparaţie să ne servim și la cercetarea ele- 
mentului voltaic. 

Fie elementul cel mai simplu: zinc—acid sulfuric — cupru 
(fig. 1). Se știe că acidul sulfuric atacă zincul și că în acelaș 
timp zincul se electrizează negativ, iar lichidul și cuprul pozitiv. 

Dar această electrizare nu merge progresând mereu ; 
dimpotrivă, atât zincul cât și lichidul împreună cu cuprul, 
ajung la un grad de electrizare la care se opresc. Acţiunea 
chimică merge mai departe, fără a mai produce electricitate ; 

produce însă căldură. Dacă însă unim cuprul cu zincul printr'o 
sârmă, se produce — ca întotdeauna de altfel, când unim 
printr'o sârmă un corp electrizat pozitiv cu unul electrizat 
negativ, sau chiar cu unul neutru — un fenomen numit cur- 
gere de electricitate sau curent electric. În acelaș timp sârma 
capătă însuşiri pe cari nu le aveă mai înainte, în special pe 
aceea de a învârii un ac magnetic cu un unghiu oarecare 
din poziţia nord-sud. 

Se știe că dacă zincul și cuprul ar fi două corpuri izo- 
late, repede ar incetă curentul și ambele corpuri ar fi curând 
electrizate la fel, amândouă pozitive, amândouă negative sau 
amândouă neutre. 

In element însă curentul nu încetează, cât timp mai există 
zinc și acid sulfuric. Cât despre cupru, el nu se consumă deloc. 

Un lucru curios însă. Pe când gradul de electrizare al zin- 
cului e acelaș, orunde l-am pune în vas, gradul de electrizare 
al cuprului atârnă de locul său în vas și anume cuprul e 
mai tare electrizat când e mai aproape de zinc și mai slab 
electrizat când e mai departe. 

In ce chip reacţiunea chimică poate produce electricitate 
necontenit, când zincul și cuprul sunt unite prin sârmă și nu 
poate produce decât foarte puţin timp când nu sunt unite? 
De ce gradul de electrizare al zincului e fix și al cuprului se 
schimbă, cu locul său în vas? lată ce ne va ajută să înţe- 
legem comparaţia cu vasele pline cu aer. 

De oarece curentul durează cât timp mai este zinc și acid, 
sulfuric, urmează că electricitatea se produce în reacţiunea 
chimică dintre zinc și acid sulfuric. 

Unde se petrece această reacțiune? Numai pe suprafața 
zincului, adică nemai la locul de atingere al zincului cu aci- 
dul sulfuric. Acolo se produce si electricitatea. Dacă am puteă 

vedeă ce se petrece acolo, în spaţiul acela infinit de îngust, 
unde se atinge zincul cu acidul sulfuric, poate că am aveă 
priveliștea urei ciudate fabrici în plină activitate. Miliarde 
de molecule ciocnindu-se, desfăcându-se, pentru ca atomii lor 
să se prindă apoi în alte grupuri și mai știm noi ce? 

Dar nu putem vedeă; ne vom mulţumi cu comparaţia 
noastră. După cele spuse la început, zincul va fi reprezentat 
printr'un vas Z (fig. 2). Lângă el un al doilea vas L repre- 
zentând lichidul. Intre' aceste două un mecanism format astfel: 
O pompă de compresiune în comunicaţie cu vasul L printr'o 
supapă S, care se deschide dela pompă spre L. O mașină pneu- 
matică cu un corp de pompă în comunicaţie cu Z printr'o 
supapă S, care se deschide dela Z spre corpul de pompă. 
Prima pompă ià aer din atmosferă și l îngrămădește în L; 
a doua scoate aer din Z și-l dă în atmosferă. Ambele pis- 
toane sunt unite și sunt mişcate de odată cu ajutorul unui 
mâner de către un om. 

Dacă vasele Z și L sunt astupate și omul începe să miște 
pistoanele, presiunea va crește în L și va scădeă în Z. Intre 
aceste două presiuni se va produce o diferență care va crește 
mereu. Să observăm, că în momentul când omul mișcă pis- 
tonul în spre L și ambele supape S, și Sa sunt deschise, omul 
trebue să învingă o forță egală cu diferența de presiune dintre 
Z și L. Dar dacă această diferență crește mereu, prin chiar 
jocul pistoanelor, va veni un moment, când omul nu o va 
mai puteă învinge. Atunci s'a isprăvit cu creșterea presiunei 
în L (electrizarea pozitivă a lichidului) şi cu scăderea pre- 
siunei in Z (electrizarea negativă a zincului). 

Dacă însă în vasul L punem un tub scurt și gros C (cu- 
prul din element) şi apoi dela C până la Z un tub lung și 
mai strimt ¢ (sârma dela element), numaidecât aerul din L 


www.dacoromanica.ro 


O COMPARAŢIE 127 


va curge spre Z și presiunea scăzând în L și crescând în Z, 
curând ar ajunge aceeaș în ambele vase. 

Dar îndată ce diferența de presiune între Z și L scade, 
adică îndată ce o cantitate cât de mică de aer a ajuns din 
L în Z, omul poate mișcă pistoanele și poate înlocu! aerul 

plecat din L cu altul nou, scoțând în acelaș timp pe cel sosit 
în Z și ţinând astfel mereu aceeaș presiune atât în L cât și 
în Z. Este tubul t gros și curge repede aerul prin el, lucrează 
și omul mai repede; e tubul îngust și aerul trece greu, lu- 
crează și omul mai încet. 

Cât despre cupru, se vede că el nu are alt rol decât acela 
al unui tub, al unui conductor. 

Dar presiunea, care este cea mai mare în vasul L la locul 
unde acesta comunică cu pompa de comprimare, scade treptat 
spre C, apoi prin tpână la 7; urmează că presiunea în tubul 
C este mai mare sau mai mică, după cum C e mai aproape 
de pompa de compresiune sau mai departe ; adică gradul de 
electrizare al cuprului este mai mare sau mai mic, după cum 
el e mai aproape de locul producerei electricităţei, sau mai 
departe, adică după cum stratul de lichid dintre cupru și zinc 
are 0 grosime mai mică or mai mare. 

Și acum când comparatia ne-a ajutat să ne facem o ideie 
de modul în care se petrece fenomenul, să schimbăm treptat 
tabloul. Vasul Z devine iar o bucată de zinc; vasul L, lichidul 
din clement, adică acid sulfuric diluat. Tubul C o bucată de 
cupru, tubul t o sârmă. 

L se apropie de Z, așă încât ochiul crede că nu mai e 
nici un spaţiu între ele; pompele noastre se micșorează și 
în acelaș timp se fac miliarde pe toată suprafaţa zincului. 
În sfârșit, aceste pompe devin niște molecule de zinc și de 
acid sulfuric, cari se ciocnesc, se desfac și se refac și cari 
produc în acelaș timp acel lucru necunoscut, numit elec- 


tricitate. 
N. N. Botez 


Licenţiat în fizică. 

BALOANELE DIRIJABILE 


«Din lume adunate!) şi iară lumei date». 
Anton Pan. 


De câtvă timp a început și pe la noi să plutească prin 
văzduh, în lipsă însă de baloane dirijabile sau aeroplane, 
numai chestiunea navigaţiunei aeriane. In orce caz și acesta 
e un progres, și încă foarte însemnat, de oarece dovedește că 
lumea, pe lângă «pasionanta», «<palpitanta» și mult <arză- 
toarea» afacere Steinheil sau alte nemernicii de asemenea 
natură, se interesează și de problema călăuzirei aerostatelor, 
care de altmintrelea este cu mult mai... <inălțătoare», din 
toate punctele de vedere. 

Aproape nu trece zi fără ca ziarele să nu facă cunoscut 
isprava vreunui aeronaut sau aviator, să nu arate cum toate 
ţările se frământă spre a dobândi care mai de care întâietate 
în supremaţia împărăției atmosferice, sau să nu trâmbiţeze 
într'un fel sau altul, cucerirea oceanului aerian. Din când în 
când însă, câte o jalnică catastrofă ca cea întâmplată balo- 
nului Zeppelin, tocmai când erà aproape gata să vestească, 
isbhânda, pare că stinge entusiasmul produs de o mulțime de 
încercări destul de reușite și face să pătrundă în spiritul 
mulțimei o oarecare îndoială. 

Mulţi se întreabă ce trebue să creadă, care este adevă- 
rata stare actuală a acestui preţios mijloc de locomoţiune, 
ce promite viitorul? 

Făcând împreună iubite cetitor o călătorie printre orga- 
nele ce alcătuesc dirijabilele moderne și printre principiile 
cari au călăuzit construcțiunea lor, cred că ne vom puteă. 
EEN După „Cosmos“, „la Nature“, „Revue du Genie“, „Larousse 


mensuel“, „Science au XX siècle“, „Vulgarisation Scientifique“, „les 
Annses scientifiques“. 


Natura No. 4. Anul 1V. 9 

dă seama și răspunde la întrebările legitime de mai sus, iar 
pe viitor, învățămintele ce vom culege ne vor sluji să înţe- 
legem cu ușurință descrierea vehiculelor aeriene cari dela un 
cârd de vreme se construesc fără răgaz. 

La drum dar cu inima voioasă.!... și din când în când 
cu atenţiunea puțin încordată căci vom aveă de trecut — ca 
«turiști» desăvârșiţi — și peste câtevă puncte mai anevoioase. 

Condiţiunile ce trebue să îndeplinească un vehicul 
aerian. — Un aparat pentru a se puteă fă cu numele de 
„Cucerilor al Impărăţiei aerului“ trebue să poată umblă 
în acest mediu pe orice timp fără a-i păsă de intemperiile 
atmosferice, fiind sigur că poate ţine piept şi desfidă ele- 
mentul pe care vrea să-l biruiască. 

In chip practic se poate spune că acest măreț titlu îl va 
dobând! aparatul care va puteă manevră în toate direcțiu- 
nile, pe orice timp, prezentând mare stabilitate atât în mers 
cât și în staţionare. 

Afară de aceste calităţi esenţiale, din punctul de vedere 
militar, nava aeriană mai trebue să îndeplinească și urmă- 
toarele condițiuni: 

1) Să aibă o mare rază de acţiune, adică să poată par- 
curge prin propriile sale mijloace, fără a se mai reaprovi- 
zionă, un număr cât mai mare de kilometri ; 

2) Să fie robustă, cât de simplă și mai ușor de reparat; 

3) Să fie îndestul de armată spre a puteă atacă cu is- 
Dândă baloanele vrăjmașului, fiind în acelaș timp destul de 
aparată contra loviturilor lui. 

Mijloace de călătorie în aer. — După cum se știe) 
sunt două mijloace prin care se poate deslegă problema 
navigațiunei aeriane : aparatele mai uşoare decât aerul, al 

1) Vezi „Natura“ No. 3, anul IV. 

căror volum este mare și dobândesc puterea de înălțare în 
acelaș fel ca și un dop de plută ce se ridică în sus când este 
înecat în apă; și aparatele mai grele decât aerul, al căror vo- 
lum este mic și obțin forța de ascensiune prin acțiunea ce 
0 exercită asupra aerului oarecare planuri dispuse deosebit, 
după felul și natura aparatului imaginat de inventator. 

Cele d'intâi sunt reprezentate prin baloanele dirijabile 
ca Patrie, République, Ville de Paris, Bayard-Clement 
(Franța), Zeppelin, Parseval, Gross (Germania); Nulli-Se- 
cundus (Anglia); Italia și America. Celelalte constitue clasa 
ce coprinde: orihopterele ; helicopterele, dintre care cele 
mai recente sunt ale d-lor Dufauz şi Cornu; şi aeropla- 
mele printre care se numără mașinele lui Farman, Dela- 
grange, Blériot și Wright. 

* E * 

Baloanele dirijabile.— Când un balon este liber și nu 
posedă nici un mijloc de propulsiune, cu alte cuvinte de îm- 
pingere înainte, mișcările sale sunt supuse curenților atmos- 
ferici : merge încotro îl suflă vântul. 

Pentru ca un aerostat să poată eş) din drumul pe care 
”] târăște curentul de aer, sau să poată merge contra vån- 
tului, trebuie să fie însufleţit de o suțeală proprie, întocmai 
ca o barcă ce poate luptă contra curentului apei mulțămită 
numai iuţelei dobândite prin vâslare. 

Fără iuţeală proprie, care determină o putere proprie, nu 
este posibilă cârmuirea nici unui balon. De altfel este și na- 
tural ca o putere ca vântul, să nu poată fi învinsă decât 
tot de altă putere. Această naţiune, care pare însă atât de 
simplă astăzi, a scăpat mult timp din vedere cercetătorilor 
din trecut. Așă se explică de ce s'au văzut aeronauţi cari 
au adăogat în chip naiv, la baloane libere, pânze mari, ca 

cele dela corăbii, cu speranța că vântul va acționă asupra 
lor ; fără să-și fi dat seamă că acest vânt târăște cu sine 
balonul și pânzele, fără nici o frecare, oricare ar fi dimen- 
siunile și formele lor, după cum curentul unui râu duce frunza 
cu aceiaș iuţeală ca și trunchiul greu de copac înecat în 
apele sale. 

Inaintarea unui dirijabil animat de o iuţeală proprie con- 
stituie rezultanta a două mișcări bine deosebite: mișcarea. 
aerului, de obiceiu numită vânt, și mișcarea sa proprie da- 
torită propulsorului. Un balon însuflețit de pildă de o iuțeală 
proprie de 40 km. pe ceas, este evident că pe timp liniștit 
se va puteă mișcă cu aceeaș iuţeală. Acest caz este însă cu 
totul excepţional; după statistici cam la 40 zile numai o- 
singură zi se găsește în aceste condițiuni. Când balonul merge 
cu aceeaș iuțeală contra unui vânt de pildă de 22 km. pe 
oră, iuțeala sa adevărată nu va mai fi decât de 18 km., 
astfel încât mai mult de jumătate din puterea de care dis- 
pune va fi întrebuințată spre a învinge resistența vântului; 
din potrivă, când balonul merge în aceeaș direcţiune în care 
suflă vântul, ambele iuţeli se adună și dirijabilul se va mișcă 
cu o iuțeală de 62 km. Când vântul suflă pieziș directțiunei 
de mers a aerostatului, iuțeala de propagațiune a vehiculului 
aerian variază între aceste două limite. 

Pentru ca un dirijabil să poată deci fi întradevăr stă- 
pânul aerului, trebue să fie însufleţit de o iuţeală proprie 
superioară tuturor vânturilor, căci numai astfel lupta dintre 
vânt și balon se va sfârși cu biruința celui după urmă, 
celui mai puternic. Din cele spuse reese dar că dirijarea 
aeroslalelor se reduce la o chestiune de iuțeală, adică la 
puterea unui motor care să poată produce această îuţeală. 

Fig. 1. — Zeppelin. Balonul dirijabil metalic german ce a fost distrus. 

In atacul contra vântului, dușmanul său cel mai neimpăcat, 
dirijabilul trebue să fie bine armat ; să aibă o formă potrivită 
care să-i îngăduie a-l străpunge cu cea mai mareușurinţă, re- 
ducând cât mai mult rezistenţa ce ar întâmpină la înaintare. 

Această formă nu poate fi ori și care, din potrivă trebue 
determinată cu cea mai mare îngrijire. In lipsă de formule 
matematice, experienţa ne arată că pești lungăreți, disime- 
trici, adică mai umflaţi spre cap decât spre coadă, sunt 
aceia cari pot înotă cu cea mai mare repeziciune. Plecând 
dela această observaţiune, prin analogie s'a adoptat pentru 
unele dirijabile (Patrie, République, Ville de Paris, Ame- 
rica) forma arătată în figura 2. Alţi aeronauţi au întrebuințat 

o formă cilindrică terminată 

la ambele capete cu câte o 

ix -- ogivă sau calotă sferică (Zep- 
pelin, Gross, Italia). Atât unii 

pia cât și alţii au limitat însă alun- 

Fig. 2. — Forma balonului. A i i 

girea fată de diametrul cel 

mai mare. Dealtfel este ușor de văzut că o alungire prea 
mare trebue să fie dăunătoare. O formă prea lungăreață nu 
numai mărește suprafaţa de frecare în aer, dar încă corespunde 
unui volum mic, adică unei puteri de înălțare puţin însemnate; 
pe de altă parte primejduește soliditatea balonului. Mai multe 
accidente întâmplate lui Santos-Dumont şi altor aeronauţi 
au fost datorite fraligității baloanelor alungite peste măsură, 
care sub influența resistenţei aerului sau vânturilor puternice 
s'au îndoit și rupt în două. La ultimile dirijabile construite, 
această alungire a variat între 3,3 (Gross) până la 6 (France) 
diametre; Zeppelin le întreceă însă pe toate, căci prezentă o 


alungire enormă de 11 diametre. 
(Va urmă) Căpitan Gh. Grigoratu 


Fost elev al Şcoalei Politechnice din Paris. 


Sa 

NAVIGAŢIUNEA SUBMARINĂ 


De câteva secole fiecare răsboiu e caracterizat prin apli- 
carea unei invenţiuni nouă: baioneta, șrapnelul, cuirasatul, 
torpilorul, pulberea fără fum, etc. La cel viitor vor luă parte 
baloanele dirijabile și submarinele. 

Incercări de navigaţie sub apă s'au făcut încă din timpul 
lui Alexandru cel Mare, la asediul Tirului (332 a. Chr.), însă, 
primele experiențe serioase datează dela Bushnel (1773) și 
dela Fulton. Acesta a făcut experienţe cu vasul său «Nau- 
tilus», fiind faţă și Napoleon I, dar împăratul n'a fost satis- 
făcut și nu i-a mai acordat nici un sprijin. Descurajat, inven- 
tatorul se reîntoarse în America, unde construi cea dintâiu 
corabie cu abur. 

După Fulton încercările au continuat, dar n'au atras atenția 
publicului până în 1899, când un submarin francez, Gustave 
Zede, execută cu deplin succes o călătorie dela Tulon la Mar- 
silia. De atunci sau făcut mari progrese ; azi mai toate sta- 
tele au flote puternice de submarine, și afară de câteva che- 
stiuni de detaliu, problema navigaţiunei sub apă poate fi con- 
siderată ca rezolvată. 

Submarinul are forma unei ţigări de foi, umflat la mijloc 
și ascuţit spre extremităţi, pentru a puteă rezistă presiunei 
şi a se mișcă cu ușurință în apă; de altfel nici nu are nevoe 
să se scoboare la mai mult de 30—40m. adâncime. 

Se ştie că, conform principiului lui Arhimede, un corp 
cufundat într'un lichid se află în echilibru, atunci când greu- 
tatea sa e egală cu acea a volumului de lichid dislocuit. Prin 
urmare, pentru ca submarinul să se scoboare la o adâncime 
oarecare, va trebui să i se mărească greutatea, introducând 
apă în niște compartimente speciale (mwater-ballast). In prac- 

tică însă e foarte greu a se păstră echilibrul sub apă numai cu 
ajutorul ballastului ; de aceea orce submarin modern are, mai 
multe cârme orizontale, care, mișcate în sus sau în jos îi dau 
direcţiunea orizontală sau oblică, opunând o rezistenţă mersului 

După ce vasul a ajuns la o adâncime de câţiva metri, 
comandantul se servește, pentru a se orientă și a observă 
ce se petrece la suprafața mării, de un tub optic, foarte lung 
și subţire, numit periscop. Numai extremitatea tubului iese 
din apă, și grație dimensiunilor ei nu poate fi observată decât 
dela o mică distanţă. Dacă submarinul se scufundă și mai 
mult, încât periscopul numai ajunge până la suprafaţă, orien- 
tarea exactă, devine foarte greă. Singurele indicaţiuni sunt 
date atunci de busolă, de giroscop, de hartă și de indicatorul 
de viteză. Direcţiunea laterală e asigurată, ca și la vapoarele 

obișnuite, prin cârme verticale. 
Durata imersiunei e limitată din cauza viţierii aerului; 
după 10—12 ore echipagiul nu mai poate respiră decât cu 
mare greutate. S'a căutat a se înlătură acest neajuns cu aju- 
torul unor substanţe producătoare de oxigen, dar până acum 
nu s'a ajuns la un rezultat satisfăcător decât prin întrebuin- 
tarea aerului comprimat. 

Aerul comprimat mai are și un alt rol în submarin: in- 
trodus în water-ballast gonește prin presiunea sa, apa, și 
greutatea vasului devenind mai mică decât greutatea unui egal 
volum de lichid, submarinul se ridică la suprafață. Dacă însă 
din cauza vreunui accident, acest mijloc nu e de ajuns pentru 
a produce emersiunea, comandantul dă drumul la două bu- 
căţi grele de plumb așezate pe partea externă a submarinului; 
acestea cad și vasul, ușurat brusc, iese ca un dop la suprafaţă. 

Primele submarine erau mișcate cu lopeţile. Azi însă s'au 
introdus motoare perfecţionate, cari imprimă helicei o viteză 
destul de mare. În genere e întrebuințat motorul electric ; acu- 

mulatorii încărcaţi înainte de plecare procură energia nece- 
sară. In Anglia se întrebuinţează și motoare cu gazolină sau 
cu parafină, dar ele sunt departe de a aveă toate avantajele 
electricității : mers lin, fără sgomot și fără fum. 

Acum' câţiva ani și-a făcut apariţia în Franța un nou tip 
de submarin, submersibilul. Acesta navigă de ordinar la su 
prafață, ca un torpilor, servindu-se de motorul obișnuit cu 
abur sau cu gaz; numai sub apă întrebuințează electricitatea 
și se scufundă numai când vreă să treacă neobservat. El 
poate face călătorii lungi și întovărăși o escadră în largul mării, 
ne mai fiind legat ca submarinul propriu zis, de portul unde 
trebue foarte des să se aprovizioneze cu electricitate. Primul 
are un rol ofensiv, al doilea un rol defensiv. Atât unul cât 
și altul posedă o singură armă, torpila, cu care însă pot 
aruncă în aer pe neașteptate cuirasatul cel mai formidabil, 
după ce s'au apropriat de el pe sub apă, fără a fi zăriţi. 

Azi, după cum am mai spus, aproape toate marile puteri navale 
au o flotă numeroasă de submarine; în fruntea lor stă Franta, 
cea dintâiu care s'a ocupat serios cu navigaţiunea submarină. 

Dela început s'a comis o mare greșală consi derându-se sub- 
marinele numai ca arme de răsboiu, astfel că toate perfectio- 
nările s'au ţinut secrete și progresul a fost întârziat. Aceste apa- 
rate mai au însă și alte aplicaţii, putând servi și la explorarea 
fundului mărilor, la căutarea rămășițelor de vase nauiragiate, 
cari adesea conţin bogății colosale, etc. De curând a fost încer- 
cat la Tulon un submarin destinat a înlesni mult culesul bure- 
ţilor, operaţie care se face până acum în mod foarte primitiv. 

De sigur că submarinele vor continuă să se perfecţioneze 
şi poate nu e prea departe timpul când vor înlocui vapoa- 
rele, cele de călători cel puţin, suprimând astfel răul de mare. 


S. Şerbescu 
Da 

COMETA HALLEY 


(Urmare!). 


O altă apariţiune este în anul 1145, urmărită din Aprilie- 
până în Iulie de către observatorii Chinezi ; în Europa a fost 
văzută, prin Maiu, perioada de strălucire maximă având loc 
la 9 Iunie ; eră de culoare albastră deschisă și lungimea coadei 
eră de aproape 100. In 1222 cade o nouă revenire a cometei. 
Într'adevăr, s'a și observat în toamna acestui an o stea extra- 
ordinar de strălucitoare de culoare roșie, care aveă o coadă 
ce se întindeă până către zenit; se pare că a fost văzută 
timp de două luni de zile aproape, despre care însă Chinezii. 
nu dau nici un amănunt. 

Şi în 1301 trebue să fi fost frumoasă priveliștea ce oferia 
această remarcabilă cometă; cel puțin, mai toţi istoricii acelui 
timp o amintesc ; există chiar despre ea o monografie: «ludi- 
cium de stella comata 1301» de un autor necunoscut, toate- 
aceste însemnări însă nu au nici o valoare științifică. Numai 
datorită observaţiunilor făcute de Chinezi se poate identifică, 
azi această cometă cu acea a lui Halley. Chinezii au urmărit-o 
timp de 46 zile cu începere dela 16 Septembrie ; ei ne spun: 
că aveă strălucirea așă de mare ca steaua cea principală din 
Nan-ho (steaua Procyon din Câinele mic); că coada eră foarte 
desvoltată când steaua se găsiă în Coroana Boreală. In Edda 
epopee scandinavă, este de asemeni amintită că s'ar fi văzut 
în Islanda pe la Sf. Mihail, şi că coada îi atârna de sus în 
jos. Din alte date se poate preciză, că coada eră de partea 
opusă soarelui și că, depărtându-se cometa de soare, ea 


1) Vezi „Natura“ No. 3, an. IV. 

s'a rotit, trecând din poziția verticală în poziție orizontală. 

După alți 77 ani iar găsim vorbindu-se despre o cometă 
în diferitele cronici, însă producând de astădată o impresie 
mai puţin însemnată. Conform indicațiunilor Chineze, singurele 
întrebuințate de Laugier în 1846 pentru a-i reconstitui dru- 
mul, ea s'a văzut dela 26 Septembrie 1378 până către 10 
Noembrie, mai ales în regiunea circumpolară nordică. In 
Europa însă nu sa observat decât câtevă zile. 

Cu începere dela 1456 trecerile prin periheliu ale acestei 
comete au fost verificate chiar de Halley, ca aparţinând 
cometei descoperite de el; acest rezultat a fost confirmat mai 
târziu de Pingre, care a combinat tot ce a putut găsi re— 
feritor la admirabila cometă din acel an; astfel i-a servit 
pentru asta în special observaţiile lui Toscanelli, descoperite 
numai de câtevă decenii în Florenţa și prelucrate în 1885 de 
Celoria, Trecerea cometei Halley prin periheliu și deci mo- 
mentul celei mai mari străluciri, a fost în prima jumătate a 
lunei Iunie, când a înfățișat o priveliște foarte frumoasă, pro- 
ducând uimirea tutulor, cu toate că la aceași epocă eră lună 
plină. Scriitorii contimporani descriu această priveliște cali- 
ficând-o de «mare», «grozavă», «ocupând cu coada ei două 
constelații». In ziua de 6 Iunie, sâmburele cometei strălucia 
ca o stea mare de întâia mărime scânteind foarte tare, și 
păreă a fi compusă din mai multe steluțe izolate, lucru ce sa 
observat și la alte comete mai târziu: coada ei albicioasă și 
foarte slab luminată până atunci, eră în acea zi aurie; forma 
ei eră probabil variabilă căci unele date o arată cu o lungime 
neobișnuită, iar altele o aseamănă cu coada desfăcută a unui 
păun. In China de data asta cometa a fost văzută din 27 
Maiu până la 6 Iulie, pe când Toscanelli a mai văzut-o încă 
câtevă zile. In notele sale găsim date prețioase privitoare mai 

ales la poziţia astrului, dată prin longitudine și latitudine, 
cum și ora exactă a observaţiunilor. 

Cu trei ani înainte, în 1453, Mahomed II cucerise Con- 
stantinopole și acum înaintă spre Belgrad. Apariţia cometei 
tocmai în aceste momente critice fu o cauză de neliniște ge- 
nerală: ea fu privită cu spaimă de toată lumea ca prezicând 
isbânda sigură a 'Turcilor. Citim în «Opus chronologicum» a 
lui Calvisius, că chiar papa Calixt III (Borgia), înspăimântat 
«de cometă și de primejdia turcească, ordonă să se tragă în 
«toate zilele la amiazi clopotele în orașe ca să-și amintească 
«toţi că trebue să facă rugăciuni contra Turcilor, pentru a 
«înlătură urgia Dumnezeească»>. 

Ioan Corvin însă învinge pe Turci la Belgrad și primejdia 
e înlăturată, și cu victoria aceasta scade puţin și din prestigiul 
cometei. Intr'adevăr credinţa ce stăpânia pe acele vremuri 
chiar pe mulţi oameni serioși, cum că multe întâmplări ne- 
așteptate erau datorite influenței cometelor începe să dispară 
cu încetul și cu revenirile ulterioarei ale cometei Halley se 
observă treptat un progres științific în judecarea lor. 

Ploae de sânge, cutremure, lumină boreală, se mai atribue 
și cometei din 1531, care sa văzut în Europa prin Maiu și 
August. Un istoric spune, că sa arătat la Roma o fășie de 
foc și apoi au apărut două comete (probabil că una a fost 
un bolid). Afară de câtevă notițe chineze pentru această cometă, 
avem numai observaţiile lui Bienewitz (Petrus Apianus) astro- 
nomul curței lui Carol V și Ferdinand I, cari au putut servi 
la identificarea acestei comete cu aceea a lui Halley. Apianus 
a observat-o la Ingolstadt cu începere dela 13 fAugust până, 
în Septembre și stabileşte cel dintâi că coada cometei e în- 
totdeauna îndreptată în partea opusă soarelui; el pune aceste 
corpuri misterioase în legătură cu soarele, presupunând că 

coada nu ar fi decât umbra aruncată de sâmburele luminat 
de soare. Ipoteză greşită; față însă de credința atunci în ființă, 
după care cometele ar fi de origine pământească și de natură 
atmosferică, ea a fost un pas înainte pentru astronomie. 
Intr'adevăr această ipoteză a sa a fost un îndemn în a se 
observă. aceste corpuri cerești din punct de vedere fizic; și 
astfel sa putut ajunge prin un material bogat de observaţiuni, 
să se emită pe la sfârșitul secolului trecut teoriile remarcabile 
ale lui Maxwell, Bredichine și Svante Arrhenius cu privire 
la fizica cosmică, 

In anul 1607, marele legiuitor al Astronomiei, Kepler, care 
se află atunci în Praga, zărește în constelația Carul mare, în 
ziua de 26 Septembre cometa care revenise iar. El o observă 
până la 26 Octombrie confirmând și observaţiunile făcute de 
Tycho și de Gemma cu privire la poziţia coadei cometei de 
partea opusă a soarelui, pe care el o asemănă cu o nebuloasă 
lungueaţă, albicioasă și slab luminată; mai târziu când sâm- 
burele deveni mai luminos, cam de mărimea lui Jupiter, coada 
aveă variaţiuni de lungime dese și repezi. 

Nici el însă, care ne-a dat o expresie clară, geometrică, 
o lege simplă a mișcărilor până atunci complicate și neinte- 
lese ale planetelor, nu se exprimă că cometele ar fi corpuri 
cerești cosmice ale căror mișcări și natură ar puteă fi cer- 
cetate de aproape. El se mulțumește numai, în a presupune 
că cometele urmează un drum rectilin; ipoteză care se po- 
triveşte întru câtvă pentru timpul scurt cât sunt vizibile de 


pe pământ. (Va urma) 


(După „Himmel und Erde“). k 
Maria Ch. Theohar 


Licenţiată în Matematici, 
Elev astronom la Observ. Astronomic 
gi Mateorologic din Bucureşti. 

NOTIŢE 


SPRE ŞTIINŢA. Reproducerea acestor notițe este îngăduită nomai cu arătarea nu- 
mărnlui din „Natura“ din cara ge vor luă. Aceste notițe nu sunt, cum s'ar crede, luate 
-deadreptul din revistele arătate, ci sunt prefaceri dnpă articole cu mult mai întinse. 


Rolul iuțelei în producerea fenomenelor. — Cele două mari 
constante din natură sunt mişcarea şi rezistenţa la mișcare. Mişcarea 
înseamnă energie, iar rezistenţa înseamnă inerție; inerția e o mărime 
a căreia măsură e ceeace numim masă. Toată mecanica stă în mește- 
șugul de a ne folosi de inerție sau de a luptă contra ei. Lucrul 
produs de un corp în mișcare stă în legătură cu forţa vie pe care o 
are. Această forţă vie este m, în care m este masa lui și v iu- 
teala cu care el se mișcă. Aceasta ne arată, că putem mări lucrul 
produs de unul şi acelaş corp, mărindu-i iuțeala. Iată câteva exemple. 
Artileria modernă a înlocuit gloanţele mari ale puștilor vechi prin 
gloanţe mici care se mișcă cu o iuţeală foarte mare. Roţile de moară 
mari şi greoaie, au fost înlocuite prin turbine mici, dar foarte puter- 
nice. In loc să se întrebuințeze o masă mare de apă, darcu iuţeală 
mică, se întrebuinţează astăzi vine subţiri de apă dar cu iuţeală mare, 
anume căderi de apă de 500 metri înălţime uneori. In turbinele cu 
aburi se întrebuinţează de asemenea cantități mici de vapori, dar cu 
iuţeală foarte mare. Aburii, care se scurg dela presiuneu de 4 atmo- 
sfere din căldare la cea de o zecime de atmosferă din condensator, 
au o iuţeală de 1070 m. pe secundă, adică o iuţeală mai mare decât a 
unei ghiulele de tun. Forţa vie a acelor aburi mișcă lopeţile turbinei 
cu o iuţeală de 150 m. pe secundă. 

Urmează de aici că o masă mică care se mişcă cu o iuţeală mare 
produce acelaș efect ca o masă mare care se mișcă cu o iuţeală mică, 

Cu o ghiulea mică, dar cu iuţeală mare, se poate găuri un vapor 
căptușit ou oţel, după cum iarăși acesta din urmă poate fi stricat de 
un vas de lemn cu iuţeală mică dar cu masă enormă. De curând va- 
parul Gladiator, care aveă o căptușeală de oţel de 8 em. grosime, a 

"fost tăiat în două şi dat la fund de un simplu vapor care l’a lovit în 
coastă cu o iuţeală mare. 

Un corp lichid gazos care se mișcă cu iuţeală mare capătă rigi- 
ditatea corpurilor celor mai tari. O vână de apă de 2cm. diametru, 

“care ţâșneşte cu o iuţeală de o sută metri pe secundă, nu poate fi tä- 
iată cu sabia de-a curmezișul nici de omul cel mai voinic. Ciclonii 
-are sunt aer în mişcare mare, dărâmă case și orașe în tocmai ca o 
bombardare cu tunul. (După Gustave Le Bon. La Nature, 12 Dec. 
1808). Vezi şi Natura, anul I, p. 70. 


* 
+ + 


Şerpi jupuiți de vii. — Cerinţele industriei de azi sunt uneori 
unite cu cea mai mare cruzime. Aşă, de gustul modei şi din dorința 
omului de a se găti, păsările cu pene frumoase sunt omorîte cu miile, 
iar ciobanii din Persia şi Turkestan schingiuesc pe bieţii miei ca să 
le facă lâna cât mai creaţă şi cu cârlionţi. Dar, aceste sulerinţi nu 
sunt nimica față de schingiuirile pe” carele suferă de o bucată de 
vreme șerpii din Java şi Sumatra. Pielea de şarpe slujeşte la facerea 
cingătorilor, portofelurilor, pantofilor și a fel de fel de lucruri de ma- 
rochinărie. 

Cererea a ajuns mai mare decât oferta şi industria cu piei de 
-şarpe e atât de înfloritoare încât s'a constituit o societate de capita- 
lişti olandezi și americani cu un capital de peste 200,000 lei în Ba- 
tavia, care exploatează peile de şerpi din Indiile neerlandeze. Ea se 
numește The Java Reptile Skin Co. Această societate plăteşte foarte 
-oftin şerpii morţi, dela 10—15 bani unul, după lungime. In schimb, 
un şarpe viu e plătit uneori și cu 5 lei. Această deosebire de preţ 
vine din cauză, că şarpele mort se jupoaie greu şi pielea se rupe, pe 
când şarpele viu se jupoaie foarte lesne. Această jupuire e desigur 
neomenească, barbară şi sălbatică, dar poftim de propăvăduiţi milă 
vânătorilor de şerpi! Iată ce păţește şarpele de cum e prins. Luându-l 
dela vânător, funcţionarul societăţei apucă şarpele de cap şi de coadă 
şi-l strânge cât poate ; pe urmă îl leagă cu capul de un pom, în vreme 
ce un ajutor îl trage de coadă ţinându-l întins. Cu vârful unui cuţit 
tao pielea împrejurul gâtului, apucă de capătul făcut astfel şi trage de 
piele, întorcându-o pe dos, par'că ar scoate o mănușă. Şarpele se zbate 
apoi în chinuri un ceas şi cevă, înainte de a muri. Analele industriei 
ne arată, din fericire, puţine tragedii de atâta cruzime. (La Nature, 
12 Dec. 1908. In acest articol se dau şi 5 fotografii care arată şi cele 
5 acte ale jupuirii). 

O turbină de 12.000 cai e cea mai puternică mașină de acest fel 
din câte sunt azi. Ea funcționează cu aburi de 12 atmosfere supra- 
încălziţi la 300%. Ea se mișcă cu o iuţeală de 750 învârtituri şi pune 
în mișcare o maşină pentru produs curent electric. (La Nature, 12 
Dec. 1908). 

+ z + 

Creşterea struţilor în Colonia Cap. — Numărul struților crescuți 
în mod domestic în Colonia Cap e azi de vreo 700.000. In 1907 a fost 
o recoltă de pene de struţ de 255.250 kg. în valoare de 45 milioane 
de lei. O pereche de struţi clocesc de 3 ori pe an şi scot câte 10—12 
pui. Preţul unui struţ e coprins între 37 şi 50 lei; unii cosiă până 
la 250 lei. Un struţ poate să dea pene dela 8 lei până la 250 lei şi 
mai mult, când e de soiu. (Revue générale des Sciences, 15 Deo., 1908). 


+ 
+ + 


Lacul pe care îl ocupă Statele Unite față cu lumea întreagă 
în ce privește producţia de tot felul. Întinderea Statelor Unite e 5,9 
procente din suprafaţa întreaga a pământului, iar populaţia e de 5,2 
procente din aceia a planetei noastre. Cu toate acestea, Statele Unite 
produo nu mai puţin de 78,8 procente din roadele câmpurilor de tot 
felul, 20,7 procente cereale, 71,3 procente bumbac şi 31,3 procente 
tutun. În producţia mondială de cărbune ia paste cu 37,4 procente, de 
petrol cu 62,5 procente, de fer cu 42,2 procente, şi de cupru cu 57,5 
procente. Din producția întreagă de aur, ele produc 22,1 procente, de 
argint 35,5 procente, iar de sulf, care mai înainte eră monopolul Siciliei, 
35,8 procente, iar foslaţi produce 54,3 procente. Din întinderea în dru- 
muri de fer a pământului întreg, ele au 39,5 procente. Dacă numai 
aceste cifre înseamnă o întrecere a lumei vechi de către lumea nouă, 
raportul real e şi mai favorabil acestei din urmă, când mai ţinem seamă 
de regiunile întinse şi neexploatate ale Statelor Unite, cu bogăţiile 
pământului şi cu puternicele căderi de apă. Chiar și în cazul când 
cifrele de mai sus, care sunt luate din isvor american, ar fi înflorite 
cât de mult, cuvântul foarte întrebuințat de ţară a putințelor fără 
margini e totuşi destul de îndreptăţit. (Prometheus, 16 Dec. 1908). 


w 


Tip. GUTENBERG Joseph Göbl, atr. Dómnei, 20. 

DIN SCRISORILE LUI EULER 
CĂTRE O PRINŢESĂ GERMANĂ. 


II. EXPLICAȚIA FLIXULUL ȘI REFLUXULUI !) 


Când apa mărei se ridică într'un loc oarecare, nu trebue 
să'și închipue cineva că apa sar umflă în virtutea unei pro- 
prietăţi interioare, aşà după cum laptele, de pildă, se umilă 
când este pus în un vas pe foc. 

Ridicarea apei mărilor este pricinuită de o creștere reală 
a apei în acel loc; este un adevărat curent ce se observă 
foarte bine pe mare, în timpul fluxului. 

Pentru a înțelege mai bine lucrul acesta, să ne gândim că 
în imensitatea mărei sunt totdeauna locuri unde apa se co- 
boară, pe când în acelaș timp în alte părți ea se ridică. 

Prin urmare, când apa se ridică într'o regiune oarecare, 
există totdeauna un curent ce aduce apa din părțile unde în 
același limp ea se coboară. 

Este deci o greșală să-ţi închipui, după cum fac unii, că în 
timpul fluxului mărei, masa totală a apei devine mai mare și 
că ea scade în timpul refluxului. 

Masa sau volumul mărei întregi rămâne constantă, dar 
există o mișcare de reciprocitate, prin care apa este trans- 
portată alternativ din regiune în regiune și când apa este 
ridicată într'o regiune, sunt locuri unde desigur ea se coboară; 
așă fel că creșterea apei în locurile unde se înalță, este egală 
tocmai cu descreșterea ei în părțile unde se coboară. 

Aceste fenomene au necăjit foarte mult pe filosofi, cari au 
căutat în zadar să afle cauza lor. 


1) Vezi „Natura“, An. IV, No. 3. 


Natura No. 5. Anul IV. 10 

Marele Aristoteles, fiind în tovărășia lui Alexandru-cel- 
Mare, în Indiile Orientale, a pierit în valuri, fiind surprins de 
apele ce se întorceau în timpul fluxului și nici până azi nu 
se ştie ce anume cercetări a putut să urmărească în această 
nenorocită experiență, marele filosof. 

Keppler, care de altminteria fost unul din cei mai mari 
astronomi, a crezut că pământul, la fel cu toate corpurile ce- 
rești, eră un adevărat animal viețuitor și a privit fluxul și 
refluxul mărei, ca efectul respirației sale. 

După acest filosof, oamenii ca și animalele, erau numai 
niște insecte cari se hrăneau pe spinarea acestui monstru 
uriaș. 

Descartes, acest mare filosof francez, a căutat de a intro- 
duce mai multă lumină în filosofie și a observat că fluxul și 
refluxul mărei se conduc după mișcarea lunei ; eră neapărat 
o foarte mare descoperire, cu toate că de altfel și cei vechi 
bănuiau de mult existența unei legături între aceste două 
fenomene. 


ET 


Dacă fluxul ajunge azi la amiazi, marea se va cobori la 
Gore 11' seara, se va ridică la 22' după miezul nopței și va 
descinde la Gore 33' în dimineața zilei următoare ; iar fluxul 
următor va sosi trei sferturi de oră după amiazi, față cu ziua 
precedentă ; astfel că aceleași maree întârzie cu trei sferturi 
de oră dela o zi la alta. 

Dar, acelaș lucru se găsește și în mișcarea lunei, care 
răsare totdeauna cu trei sferturi de ceas mai târziu ca în 
ziua precedentă. Eră de bănuit prin urmare că între mișcarea 
lunei și maree să existe vre-o legătură. 

Nu numai atât, chiar și mărimea mareelor se găsește în 

strânsă legătură cu fazele lunei. Ele sunt pretutindeni mai 
puternice după luna nouă și luna plină, adică înălțimea la 
care se ridică apa în aceste timpuri este maximă; după 
primul și ultimul pătrar, înălțimea este minimă. 

Această frumoasă armonie între fenomenul mareelor și 
“mișcarea lunei, este suficientă pentru a trage încheerea că 
principala cauză a fluxului și refluxului trebue căutată în 
ună. 

Descartes credeà că luna, trecând pe deasupra noastră, 
apasă atmosfera sau aerul ce ne 'nconjoară care la rândul său 
apasă asupra apei și o face să se coboare. 

După explicația lui Descartes, ar fi trebuit ca apa să 
se coboare în părțile de asupra cărora se găsește luna și a- 
celeași efecte să fie observate 13 ore mai târziu, în mareea 
următoare ; ceeace nu se întâmplă. 

Afară de aceasta, luna e prea depărtată de noi și atmos- 
fera prea joasă, pentru ca luna s'o poată atinge; și chiar 
când luna sau alt corp ceresc ar trece prin atmosferă, mai 
trebue mult încă până ce atmosfera să poată fi apăsată și 
` mai puţin încă marea ar resimțì acea pretinsă apăsare. 

Această sforțare a lui Descartes de a explică fluxul și 
relluxul mărei n'a avut succesul dorit; legătura însă dintre 
acest fenomen și dintre mișcarea lunei, și pe care acest filosof 
a desvoltat-o așă de frumos, a făcut pe urmașii săi de a fi 
în stare să întrebuințeze în mod mai fericit cunoștințele lor. 


* 
+ + 


Metoda lui Descartes pentru a explică fluxul și refluxul 
mărci prin presiunea lunei asupra atmosferei noastre, nefiind 
îndestulătoare pentru a explică toate faptele observate, eră 

mai raţional faptul de a căută explicaţiunea în atracţiunea 


ce exercită luna asupra pământului și prin urmare și asupra 
mărilor și oceanelor. 


Forța atractivă a tuturor corpurilor cerești fiind consta-— 
tată în deajuns și prin alte fenomene, despre cari am avut 
onoarea de a vorbi Alleţei Voastre, nu am puteă să ne mai 
îndoim că și fluxul și refluxul să nu fie o urmare a atrac- 
țiunei lor. 

Indată ce stabilim în adevăr că luna ca și celelalte cor- 
puri cerești este înzestrată cu forța de atracțiune asupra tu- 
turor corpurilor, se va înţelege ușor că marea, ca și un cor] 
fluid, nu ar puteă să rămâne nesimţitoare la acţiunea, acestei 
forţe ; cu atât mai mult cu cât A. V.a observat de sigur că 
o forţă oricât de mică, e în stare să miște un fluid. 

E vorba acum de a examină dacă forța atractivă a lunei, 
așă după cum o presupunem noi, este în adevăr în stare 
să producă în mare, mișcarea ce cunoaștem sub nume!e de 
flux și reflux. l 

Presupunem că pe o figură reprezintăm pământul și luna 
ca nişte cercuri, unul mai mare și altul mai mic. 

Fie A punctul de unde luna se vede drept de-asupra pă- 
mântului ; B punctul direct opus lui A, iar C centrul pă- 
mântului. 

Acum, de oarece A este mai aproape de lună ca B, un 
corp ce se află în A este atras cu o forță mai mare ca un. 
altul la fel din B. 

Dacă presupunem că avem și în C un astfel de corp, 
atunci este clar că corpul din A va fi atras de lună cu o 
forță mult mai mare ca corpul din C și cel din B cu o forţă 
mai mică ca cel din C. 

Insă, corpurile așezate pe suprafața pământului cam la. 

mijlocul depărtărei dintre A și B sunt atrase aproape la fel 
de lună, ca şi cel din C, căci se găsesc aproape la aceași 
distantă de centrul lunei L. 

Prin aceasta A. V. poate vedeă că nu toate corpurile sunt 
atrase de lună cu aceași putere. Neegalitatea în puterea de 
atracţiune depinde de neegalitatea distanţei la centrul lunei, 
așă că un corp de pe pământ e cu atât mai mult atras de 
lună cu cât e mai aproape și cu atât mai puţin cu cât este 
mai depărtat. 

La această neegalitate de puteri cu cari diferite corpuri 
situate pe pământ sunt atrase de către lună, trebue să fixăm 
atenţiunea noastră ; căci dacă toate corpurile ar fi egal atrase 
de către lună, atunci n'ar interveni nici o turburare în situaţia 
dor unele faţă cu altele. 

Aleţa Voastră, să și închipue niște căruţe trase de puteri 
perfect egale și toate în aceeași direcțiune ; ele își vor con- 
tinuă drumul lor așa fel că vor păstră între ele aceași or- 
dine şi aceași depărtare ; dar, îndată ce unele din ele sar 
mişca mai repede și altele mai încet, ordinea va fi turburată. 

Acelaș lucru se întâmplă și cu diversele corpuri de pe 
pământ, ce sunt atrase de lună. 

Dacă toate aceste corpuri ar fi atrase cu aceleași forțe, ele 
ar păstră totdeauna aceași situaţie și n'am putea observa nici 
o turburare în așezarea lor; day îndată ce forțele cu cari 
sunt atrase devin neegale, ordinea și situația lor între ele vor 
fi schimbate. 

Intre acele corpuri nu trebue însă să existe forțe de co- 
nesiune, pe care puterea de atracţiune a lunei n'ar putea să 
de învingă ; la un fluid însă se știe că toate părțile lui se pot 
desface ușor unele de altele și fiecare poate urmă forţa ce 
o mişcă. 

Este prin urmare destul de deslușit că îndată ce forțele 
ce se manifestă în diversele părți ale mărei nu sunt egale, 
va trebui să se nască o mișcare și o turburare în masa ei. 

Am văzut însă că diversele părți ale mărei sunt neegal 
atrase de lună; deci urmează, că marea va trebui să fie 
mișcată de forța de atracțiune a lunei. 

Luna schimbându-și mereu locul faţă de pământ și făcând 
împrejurul nostru revoluțiunea sa în aproape 24 ore şi tre: 
sferturi, marea trebue să încerce aceleași schimbări și aceleași 
fenomene după aceași perioadă ; prin urmare, fluxul și re- 
flexul trebue să întârzieze dela o zi la alta cu 3 sferturi de 
oră, ceeace este de acord cu experienţa. 

Nu mai rămâne deci nici o îndoială asupra explicaţiei a- 
cestui fenomen ; atracţiunea lunei atât timp cât se manifestă 
în mod neegal asupra diverselor părți de pe planeta noastră 
este adevărata cauză a fluxului și refluxului. 

Această fericită explicațiune 1), care a zăpăcit atât timp 
pe vechii filosofi, adeverește acum în întregime sistemul de 
atracţiune sau gravitatea universală, pe care este clădită 
mișcarea tuturor corpurilor cerești. 


26 Septembrie 1760. 


Emil E. Casimir. 
Stndent 


= si — 


1) Datorită lui Newton. Dealtfel, cine doreşte să citească o ex- 
punere, în acelaşi timp simplă şi complectă, a tutulor fenomenelor 
care se leagă cu fenomenul mareelor, poate găsi în cartea lui G. H. 
Darwin întitulată în englezeşte The Tides and Kindred Phenomena 
in the solur System, iar în traducerea germană Ebbe und Flut, poate 
găsi repet, toate amănuntele şi rezultatele căpătate până aziăzi de 
această parte specială a Astronomiei. 

BALOANELE DIRIJABILE 


(Urmare!) 

La cele mai multe din dirijabilele actuale suprafața lor 
este de revoluţie, ca și când ar fi date la strung, cu toate 
că în realitate la unele se văd capetele ușor ridicate în sus 
și partea de mijloc puţin scobită ca o șea (fig. 3). Această 
modificare a formei nu se datorește însă decât faptului că 
repartizarea încărcărei nu se face deopotrivă pe toată lun- 
gimea balonului, ci din potrivă mijlocul fiind mai mult în- 
greuiat de nacelă, aeronauţi, motor, etc. face să se producă 
această sugrumare către centru. 

Odată conturul stabilit, trebue ca forma să fie alcătuită 
cât mai rigid, construită cât mai puternic, pentruca balonul 
să poată rezistă fără pericol în lupta ce va întreprinde cu 
mediul fluid care caută să-l strivească când merge împotrivă-i. 

Pe lângă această chestiune de siguranță, fără de care ba- 
lonul s'ar îndoi și frânge, forma bine păstrată mai este nece- 
sară pentru a înlesni mersul repede al aerostatului în aer, 
micșorând cât mai mult rezistența la înaintare. Dacă înve- 
lișul n'ar fi totdeauna bine întins, ci ar fi fleșcăit, frecarea 
ar fi mult mai mare, aerul ne mai putând alunecă cu aceeaș 
ușurință pe suprafața sa. 

Această rigiditate, care îngăduie permanența formei, con- 
stituie împreună cu stabilitatea și motorul cele trei probleme 
de căpetenie ale baloanelor dirijabile. 

Pentru a asigură această permanenţă a formei, atât de 
trebuincioasă, sunt două mijloace. 

Unul din mijloace întrebuințat mai cu seamă în Germania 


1) Vezi „Natura“, No. 4, An. IV. 

și în Anglia, consistă a constru) dirijabilul de metal sau 
măcar scheletul să fie metalic. Acest procedeu prezintă mai 
multe neajunsuri : dificul- 
tate mare la construire și 
umplut cu gaz; scoborire 
pe pământ aproape impo- 
sibilă fără stricăciuni ; re- 


40 Km pe ceas. 


paraţiuni anevoioase ; în 

` Planuri de Stabilliate orizonfoh 


sfârşit costă prea scump, 


fără a mai vorbì de defor- 
Daţiile permanente ce se 


10 II. P., iuţeală 


produc la cele mai ușoare 
isbiri. Din cauza greutății 
moarte considerabile da- 


fan de Stabilitate verhcol 


torite metalului ce intră 


lan de Stabilitate orraonial mobil 


0 m'; putere 


în construcțiunea aero- 
statului, fie el chiar alu- 


31 


miniu, balonul trebue să 
aibă un volum enorm spre 
a puteă căpătă puterea 
de înălțare trebuincioasă. 


Fig. 3. — Schema dirijabilului francez Patrie. 


Este ușor de înţeles că ase- 
menea dirijabile ca Zep- 
pelin — adevăraţi masto- 


60 m.; Diam max. —10,30m.; Volum 


donţi aeriani — sunt foarte 
greu de manevrat, mai ales 


Lung 


în timp de răsboiu ; afară 
că prezintă o ţintă respec- 
tabilă ușor de lovit. Cu 
toate aceste inconveniente datorite rigidităţei împinsă la extrem, 


Bonde Stadrlitafe oa 


o soluţiune mai puţin «rigidă» pare a căpătă mulţi partizani. 
Lă 


www.dacoromanica.ro 


BALOANRLE DIRIJABILE 153 


Un al douilea mijloc, care caracterizează școala franceză 
ce respinge alianţa metalului cu aerostatul, purcede dela o 
invenţiune făcută cam acum o sută de ani de Locotenentul 
de artilerie Meusnier din armata franceză, care a devenit 
mai târziu general. Această născocire consistă în a introduce 
în interiorul balonului un balonaș ce se poate goli și umple 
prin ajutorul unor foale sau ventilator. 

Pentrucă veni vorba de foale, cred că ar fi bine să ră- 
sullăm și noi, odihnirdu-ne puţin, căci am ajuns la un hop 


pe care trebue să-l trecem cu băgare de seamă. 


* 
x * 


Așă ...! Acum destul... înainte! 

Pentru a înţelege felul cum funcţionează această pungă cu 
aer este nevoe de nitele lămuriri. 

Să presupunem că un dirijabil se găsește la un moment 
dat. la o înălțime oarecare. Pentru a se scobori, trebue des- 
chisă supapa prin care să se scape o parte din gazul ce umple 
balonul. Din pricina acestei pierderi, aerostatul care mai 
înainte aveă învelișul bine întins, va începe a se sbârci, așă 
că aproape de pământ va ajunge scofălcit. Admițând că din 
clipa în care balonul a început a se lăsă jos, se introduce 
aer în balonaș cu ajutorul unui ventilator acţionat de motor, 
este evident că această pungă umplându-se din ce în ce pe 
măsură ce aerostatul pierde din gaz, tensiunea acestui gaz 
se va puteă menţine constantă și deci învelișul balonului va 
rămâne tot atât de întins jos cât eră și sus. În acelaș fel se 
poate păstră permanenta formei, nu numai când se pierde 
gaz, dar și încă când presiunea gazului din interiorul balo- 
nului se modifică din cauza altor influenţe atmosferice sau 
solare. Acest dispozitiv pe atât de practic și economic pe cât 
este de ingenios, pentru a isbuti pe deplin trebue ajutat de 

un ventilator al cărui debit să fie îndestulător spre a men- 
ţine presiunea gazului destul de mare ca să poată întinde 
bine învelișul și în acelaș timp destul de slabă spre a nu-l 
rupe. „Actualmente jocul acestui balonaș este îndeplinit de 
niște supape automatice care funţionează fără intervenirea 
aeronauţilor, pe dată ce presiunea în interiorul balonului a 
alins o limită hotărită. 

Desigur că acest ingenios dispozitiv te lasă visător iubite 
cetitor și face să te întrebi de ce oare natura nu a înzestrat 


Fig. 4. — Patrie. 


și pe oameni cu un asemenea balonaș care să se umile pe 
măsură ce omul îmbătrânește spre a-i întinde cutele feței... 
sau să-l întrebuințeze când se găseşte în opoziţie ! Probabil 
că natura fiind prea prevăzătoare a lipsit pe oameni de acest 
organ pe care l-a dat peștilor spre a nu luă cogeamite pâinea 
din gura, bieţilor spițeri și droghiști cari mar mai fi putut 
desface nenumăratele feluri de pomezi, creme, cosmeticuri și 
sulimane, care, dacă nu întind fața, cu siguranţa că slăbesc 
punga... 


Ne cam abăturăm însă dela itinerarul nostru.... spre a 

nu ne rătăci să revenim la drumul ce hotărisem să urmăm. 

Afară de aceste două mijloace: baloane metalice și ba- 
lonaș, pentru menţinerea rigidităţei se mai întrebuințează pe 
o scară mai puţin întinsă balonul semi-rigid a cărui parte 
inferioară este întărită cu o talpă metalică (Patrie, Repu- 
blique) și balonul cu pântece elastic (Italia). Partea de de- 
subt a unui asemenea dirijabil este de cauciuc, ce se întinde 
"sau strânge automatic, după cum apăsarea gazului din inte- 
riorul balonului crește sau se micșorează. Principiul funcțio- 
nărei unui astfel de balon este foarte simplu, din nenorocire 
«gumelasticul» se alterează repede în contact cu aerul; pe 
de altă parte dispozitivul acesta nu se poate aplică aerosta- 
telor de volum mare și nici acelora ce trebue să se ridice la 
înălțimi mari de oarece în acest caz, pântecele elastic ar 
trehul să capete dimensiuni considerabile care ar îngreuiă 
mult vehiculul aerian ... Pântece elastic !... ce magică năs- 
cotire ! 3 

Forma fiind determinată și rigiditatea asigurată, adoptând 


una din soluţiunile indicate, pentru a fi dirijabil, după cum 
am văzut la începutul excursiunei noastre, balonul trebue să 


fie însufleţit de o iuţeală proprie. Această iuțeală se dobân- 

dește în tocmai ca la vapoare prin învârtirea unei elice, unor 

fel de şuruburi cu zimţi uriași puse în mișcare de un motor. 
kod i * 

Chestiunea motorului a ţinut mult timp în loc bunele 
intențiuni ale inventatorilor cărora industria nu le puteà pro- 
cură un motor ușor, capabil de a produce o mare energie. 
In această privinţă automobilismul, plăsnuind motoarele cu 
exploziune, ușoare și puternice totdeodată, a contribuit cu 
deosebire la progresele repezi realizate până astăzi de navi- 
gaţiunea aeriană. Numai un motor ușor și puternic nu este 

însă îndestulător nevoilor unui aeronaut, mai trebue în acelaş 
timp ca motorul să fie robust și să poată funcționă fără in- 
cetare mult timp. In aceste condițiuni industria furnizează 
astăzi motoare cari cântăresc 5kg. calul-vapor. Unele uzini 
au ajuns chiar să poată fabrică un motor cântărind numai 
jumătate din această greutate. Se pare însă că greutatea de 
2,500 kg. pentru cal-vapor ar fi limita ușurinţei peste care 
nu Sar puteă trece fără a primejdui soliditatea și siguranța 
funcţionării. 

Nu știu cum, dar par'că nu se potrivește de loc calul și 


Fig. 5. — Ville de Paris. Balon dirijobil militar francez. 


Lung. 60,42 m.; Diam, max 10,50 m.; Alungire 5,7 diam.; vol. 3200 m'; putere 68 H. P.; 
iuțeală 40 km. pe ceas. 


cu balonul. Oare n'ar fi fost mai nemerit să se exprime pu- 
terea unui aerostat în berze-vapori, ca de altfel și a unui 
sub marin în pești-vapori ? Până se va convocă însă vre-un 
congres internaţional care să rezolve această gravă chestiune 
trebue să căutăm a înhămă tot bieţii cai și la dirijabile. 

Exceptând colosul aerian Zeppelin, care este tras de un 
escadron de 170 H.P. 2), la celelalte dirijabile nu sunt înhă- 
mafi decât 40 până la 60 cai vapori. 


1) H. P. sunt inițialele termenului englez Horse- Power oare înseamnă 
cal-vapor şi prin care se obișnuește a se însemnă puterea unui motor. 

Cu o asemenea cavalerie, iuţeala maximă ce s'a putut 
atinge a fost de 14 metri pe secundă. In aceste împrejurări 
şi după statisticile făcute, relative la starea timpului, un di- 
rigiabil nu ar puteă manevră, adică merge unde îi place, decât 
80 de zile dintr'o sută; restul de 20 de zile trebue să-și 
înfrâne vanitatea, scoborându-se de sus jos, căci în acest timp 
iuteala vântului este superioară. 

De când s'a născut navigaţiunea aeriană, nu sa întrebu- 
inţat alt mijloc de propulsiune decât elicea, care de altfel a 
dat rezultatele cele mai multumitoare. Aceasta nu înseamnă 
însă că numai este nimic de făcut în această direcţiune. Din 
potrivă, mai rămâne mult, foarte mult de studiat. Până în 
prezent încă nu s'a stabilit dacă pentru propulsiune este mai 
nemerit a se întrebuință o elice de diametru mic care să se 
învârtească foarte repede sau dacă ar fi mai folositoare o 
elice de diametru mare care să se miște mai încet. Fiecare 
din sisteme prezentând și avantaje și inconveniente, această ` 
grea problemă este departe de a fi deslegată. Nu este însă 
numai atât. Mai sunt și alte elemente nedeterminate. Așă nu 
se cunoaște hotărît dacă este mai priincios a utiliză o elice 
cu pas constant, ai cărui zimţi sunt deopotrivă depărtaţi unul 
de altul, sau alta cu pas progresiv, când distanţa între zimţi 
creşte ; dacă este mai folositoare o elice rigidă sau una ex- 
tensibilă (Parceval) ce nu-și întinde aripile decât în timpul 
învârtelii prin acțiunea forței centrifuge. 

In definitiv se poate spune că există atâtea feluri de elicii 
câte dirijabile sau construit. 

Acest lucru nu trebue să ne surprindă, căci navigaţiunea 
aeriană se găsește de abeă la începutul existenţei sale, așă 
că nu a fost încă timp îndestulător spre a se determină nu- 
meroasele elemente ce intră în construcțiunea unui dirijabil. 

Fiecare inventator a rezolvat chestiunea după cum a judecat 
mai bine, de aceea nu trebue să considerăm toate deslegările 
ca definitive, ci numai ca aproximative până ce experienţa 
ne va da indicaţiuni folositoare. 

Numărul și locul unde trebuesc așezate elicele la un di- 
rijabil iarăș nu sunt stabilite. In principiu elicele trebuesc 
astfel dispuse încât să procure maximum de efect util, fiind 
în acelaş timp bine ferite spre a nu se is! când balonul este 
nevoit să se scoboare pe pământ. Plecând dela acest prin- 
cipiu, mai la toate dirijabilele elicele se găsesc situate 
între balon și nacelă sau pe lângă nacelă. Acest dispozitiv 
dă naștere însă la niște forţe potrivnice foarte dăunătoare. 
Elicea căutând să îm- 
pingă înainte balonul 
care se găsește de a- 
supra și căruia aerul 
sau vântul îi opune o 
mare rezistenţă (fig. 6), 

Fig. 6.-- Cuplul de răsturnare. se naște un cuplu de 
forţe, numit cuplu de răsturnare, ce tinde să facă dirijabilul 


să cabreze și să deå tumba peste cap. Pentru a împiedică 
balonul să facă asemenea clovnării, de prost gust pentru pa- 
sageri, ar trebui ca cele două puteri care alcătuesc cuplul 
să se găsească una în prelungirea celeilalte, cu alte cuvinte 
ca axul de învârtire al elicei să se confunde cu axul balonului 1). 
Această deslegare a adoptat-o d-l Marcay în alcătuirea 


1) Este de observat că rezultanta acţiune aerului nu se găsește 
tocmai în prelungirea axului balonului, ci din pricina organelor ac- 
cesorii şi nacelei, ea trece printr'un punct situat între centrul aero- 
statului și nacelă, Apropiind însă mult nacela de balon se poate admite 
că rezistenţa aerului se exercită aproape în lungul axului aerostatului. 

recentului său dirijabil (fig. 7) semi-rigid, întrerupt la mijloc 
pentru a lăsă un gol în care să se învârtească elicea. 
Acelaș lucru s'ar fi putut obține așezând axul elicei în prelun- 
girea axului balonului la unul din capete. Acest dispositiv 
este însă deunător, atâta timp cât motorul se află situat în 
nacelă, căci nu se poate face în bune condițiuni transmisiunea 
puterei tocmai la elice aflată la o extremitate a dirijabilului. 
De curând d. Grosclaude, pen- 

tru a înlătură aceste inconve- . 


niente a imaginat un nou ve- 
hicul aerian la care elicea este Fig. 7. — Schema balonului de 
situată chiar în capul balo- iii 
nului, iar motorul ce o pune în mișcare așezat alături, întrun 
compartiment rezervat, pentru ca transmisiunea să se facă 
direct, fără pierdere nefolositoare de energie. 

(Va urmă) Căpitan Gh. Grigoratu 


Fost elev al Şcoalci Politechnice din Paris 


Zi 


COMETA HALLEY 


(Urmare!) 


Venim acum la apariţiunea din anul 1682, în timpul lui 
Halley, pe cari Littrow o numește: «nașterea științifică a acestei 
comete», şi despre care el spune: «De atâtea ori a vizitat 
«pământul, de o mie de ani aproape nu a perdut nici o ocazie 
«ca să nu ni se arate și cu toate acestea oamenii au privit-o 
«ca pe un vrăjmaș. Abiă acum pentru întâia oară, după ce 


1) Vezi „Natura“, No. 3—4, An. IV. 

«au dispărut superstiţiile, mulțumită multor oameni de seamă, 
«e dat omenirei să recunoască întrinsa un vechi prieten, 
«Și să-i studieze cu interes și cu plăcere apariţiunile». Cometa 
a fost discoperită la 23 August de către un servitor al lui 
Hevelius ; eră splendidă, ca strălucire eră comparabilă une: 
stele de mărimea 2-a; la 12 Septembrie a încetat de a mai 
fi vizibilă cu ochii liberi. Flamsteed, primul director al obser- 
vatorului dela Greenwich și astronomul Hevelius au putut încă, 
să o privească, în lunete cari tocmai se inventaseră acum până 
către 19 Septembrie. După Flamsteed și Hevelius, Halley 
Cassini, Lahire, Picard, se ocupă de asemenea cu studiul acestei 
comete. Acum în secolulal XVII-lea, când pătrunsese convin- 
gerea despre natura cosmică a cometelor și despre relaţiile 
lor cu Soarele, se adeveriră și cuvintele profetice ale lui Seneca: 
«Va veni timpul și va apare un om care să arate în ce părți: 
«ale spaţiului se mișcă cometele, de ce au un drum așă de 
«depărtat de al planetelor, și să-și deă seama de mărimea şi 
«constituția lor». Acest om de geniu fu Newton, a cărui lege 
a gravitaţiunei universale întinzându-și domeniul și asupra 
cometelor le explică mișcările lor misterioase, cari nu se 
potriviseră până atunci încă cu nici un calcul matematic. Incă 
de mai înainte, la 1660, Hevelius presupusese că cometele se 
mișcă pe parabole întoarse cu concavitatea către soare și 
asta plecând dela faptul că parabola este curba cea mai apro- 
piată de aceea pe care o descrie un proectil svârlit în aer: 
de oarece consideră o cometă ca fiind svârlită cu o mișcare 
rectilină iniţială și care sar curbă sub influența soarelui. El 
însă nu a putut să demonstreze cele ce spunea. 

Cassini se încearcă a rezolva această chestiune însă fără 
rezultat de oarece el perzistă în a luă pământul ca centrul 
mișcărilor cerești. Un elev al lui Hevelius, Dorfel, se aproprie 

mult de adevăr, arătând în scrierea sa «Observaţiuni astro- 
nomice a marei comete apărute în 1680» că diferitele poziţii 
ale planetei Halley corespundeau unei parabole cu focarul 
ocupat de soare. 

Newton însă dă rezultatul decisif. El emite ideea că co- 
metele se mișcă pe secţiuni conice, și dacă convin elemente 
parabolice acestei comete pricina e că ele sunt numai o 
aproximaţie, datorite faptului că cometele se mișcă probabil 
pe niște elipse foarte lungi în jurul soarelui, așă în cât arcele 
relativ mici descrise de comete în timpul cât sunt vizibile 
dela pământ, se potrivesc și cu ale parabolei. Leibnitz, Huy- 
ghens și Maraldi au combătut această idee, până ce Halley 
reușește să arate exactitatea acestei teorii, pe vre-o 24 de 
comete apărute în acel veac — în special pentru cometa din 
1682, căreia i-s'a dat și numele ; — el găsește rezultatul foarte 
important, că aceasta din urmă cu cele din 1607, 1531, 
1456, sunt una și aceeași, care revine după o perioadă de 
75—77 ani. Variaţiunea acestei perioade o atribue el atrac- 
ţiunii ce suferă cometa dela Jupiter și Saturn. 

Dar nu numai atât, el prezice chiar revenirea cometei 
pentru anul 1759, ţinând seama de acţiunea celor două pla- 
nete. Erà însă un punct asupra căruia nu se înțelegeau oamenii 
de știință, anume acea neregularitate relativă perioadei acestei 
comete, care, ziceau ei, ar trebui să fie constantă și a cărei 
cauză o atribuiau ei unor greșeli de calcul și de observaţie. 
Marele matematic francez Clairaut dădi cheea enigmei. 

După niște calcule lungi și anevoioase făcute în timp de 
6 luni de zile, cu ajutorul soţiei unui ceasornicar M-me Le- 
paute, el anunţă rezultatul următor: cometa va întârzia faţă 
de perioada anterioară cu 618 zile, dintre care 500 din cauza 
lui Jupiter și 100 din cauza lui Saturn; adică, va trece în 

apropierea soarelui prin Aprilie 1759. Fiindcă însă fusese 
nevoit din cauza lungimii calculelor să neglijeze multe ele- 
mente mici, el arată și posibilitatea unei erori de 30 zile în 
plus sau minus. Intradevăr în ziua de 18 Martie cometa 
trecù prin periheliu. 

Un rezultat așă precis surprinde, cu atât mai mult cu cât 
planetele mari Uran și Neptun nu erau descoperite (se știe 
că ele au fost descoperite respectiv în 1781 și 1846). Un eve- 
niment așă important și prezis cu atâta siguranță fù așteptat 
cu mult interes și cu nerăbdare. Astfel la Paris, Messier căută 
cometa încă din anul 1758; și când în sfârșit o zări, în Ia- 
nuarie 1759, care nu-i fu mirarea auzind că încă dela Cră- 
ciun fusese văzută cometa în constelația Balena de către un 
țăran din împrejurimile Dresdei anume Palitsch, care posedă 
o lunetă și se ocupă cu steaua variabilă Mira Ceti. După cal- 
culele lui Holetschek, ea eră atunci de mărimea a 8-a, apoi 
când o văzu Messier de a 6-a, iar prin Aprilie de a 2-a mă- 
rime când a și fost bine văzută. De data asta cometa se 
mișcă foarte repede spre sud ; fu vizibilă câtva timp la ori- 
zont, apoi dispări complet. Însemnări interesante avem dela 
Cceur-Doux în Pondicheri și dela La Nux în insula Bourbon 
care spun că coada a crescut foarte repede ajungând pe la 
5 Maiu până la 470 și apoi a descrescut dispărând cu totul 
la 22 Iunie. 

Matematicii dela începutul secolului trecut calculară ele- 
mentele viitoarei apariţiuni a cometei Halley ; patru dintre 
ei, anume : Damoiseau, Pontâcoulant, Lehmann și Rosenberger 
au dat ca date ale trecerei prin periheliu respectiv zilele de 
14, 15, 26 și 12 Noembrie 1835 ţinând seama de perturbațiile 
planetelor mari, Jupiter, Saturn, Uran, Neptun și Pământul. 
Ponttcoulant a fost cel care sa apropriat cel mai mult. La 

16 Noembrie într'adevăr cu câteva ore numai după data gă- 
sită de acesta, cometa trecu la periheliu. Văzută întâi la 5 
August de Dumouchel la Roma, ea s'a observat cu ochii liberi 
prin Septembrie și Octombrie, când eră foarte frumoasă ; după 
spusele lui Arago eră comparabilă cu cele mai frumoase stele, 
ca Aldebaran de pildă : având o coadă de vreo 20°. Dela acea 
dată, nori deși împiedicară pe Europeni să o mai vadă, co- 
meta nu putu fi observată decât mai târziu pe la sfârșitul 
anului, și atunci numai de Astronomi, în special de J. Her- 
schel la Capul Bunei Speranţe. S'a dat multă însemnătate na- 
turei fizice a cometei ; fiindcă se emisese părerea că o să 
aibă loc o descreștere continuă de lumină și de strălucire a 
ei, ceeace nu s'a adeverit. 

Un alt fapt curios a fost observat în Septemvrie și Octom- 
vrie de către Bessel și Schwabe: anume, că din sâmburele 
comnetei eșiau un fel de emanațiuni în formă de raze, for- 
mând aproape un sfert de cerc, care oscilă în timp de 4 zile 
într'o parte și alta, fapt observat și la alte comete din anii 
1862 și 1888, dar care nu sa putut încă explică, de oarece 
nu sa admis ipoteza emisă de Bessel, după care acest feno- 
men s'ar datori existenței eterului care se găsește în spaţiul 
interplanetar. 

Astăzi când cometa Halley ne este bine cunoscută din 
aparițiunile ei anterioare, în ordinea în care le-am arătat aci, 
și ne dăm seama de însemnătatea studiului acestui corp ce- 
resc, care formează una din probele frumoase despre perfec- 
țiunea. alcătuirei acestui univers, cu mai mare interes și ne- 
răbdare se așteaptă viitoarea-i arătare pe derul nostru. Cum 
am spus dela început, la 1910, cometa Halley se va apropiă 
iarăș de pământ ; și cum mișcarea ei se face în sens contrar 
cu mișcarea planetelor, pământul și cometa Halley vor merge 

una spre alta și timp de două luni o vom priv pe cerul 
nostru. Condiţiunile apariţiunei ei vor fi analog acelor din 
1066, 1145, de oarece trece prin aceleași poziţii ca atunci ; 
anume, cometa se va găsi în poziția cea mai apropiată de 
soare în prima jumătate a lunei Aprilie. 

După cum rezultă însă din efemerida calculată de Smart, 
după elementele date de Crommelin, tocmai când va fi mai 
aproape de soare nu se va putea vedeă bine, căci se va pierde 
în lumina solară. 

Pe la sfârșitul lui Aprilie și începutul lui Maiu, se va 
vedeă bine, cu puţin înainte de răsăritul soarelui; în urmă 
va dispare pentru câtva timp, fiindcă va veni în conjuncţie 
cu soarele pe la 12 Maiu și apoi se va observă seara în 
amurg, în tot timpul lunei Maiu ; aceasta va fi totdeodată și 
perioada ei de descreștere. 

Fiindcă în drumul ei cometa va trece prin constelația 
Câinele mic și prin constelația Hidrei, e neîndoios că condi- 
țiunile de observaţie vor fi mai favorabile pentru emisferul 
de sud decât pentru cel de nord. Tot la acea epocă, la 8 
Maiu 1910 fiind și o eclipsă totală de soare, observarea ei 
va fi cu atât mai interesantă, cu cât pe lângă interesante 
observaţii de fenomene curioase ale coroanei solare, se va 
puteă. observă și cometa strălucind în apropiere. Numai din 
cauză că zona centrală a acestei eciipse va cădeă în regiunea 
polară dela sudul Australiei, puţini vor fi fericiţii cari vor 
contemplă această frumoasă priveliște. Singurul punct favo- 
rabil de observaţie ar fi capul sud al Tasmaniei. 

In ce privește poziția actuală a cometei, ea se va putea 
găsi chiar în cursul anului acestuia, însă numai cu ajutorul 
fotografiei, cu lunetele ea va fi vizibilă mai târziu. 

Holetschek i-a calculat chiar diferitele grade de strălucire 

ce va avea în acest timp, anume: din Octombrie până în 
Decembrie 1908 ea a fost ca o stea de mărimea 18-a și trece 
printre constelațiile gemenilor, acest drum îl va urmă până 
prin Septembre 1909, când devine de a 15-a mărime; în 
Octombrie va fi de a 14-a mărime și prin urmare vizibilă 
chiar în lunetele mijlocii. De ac) încolo, trecând prin conste- 
Jaţia Taurul în dreptul stelei Aldebaran strălucirea ei va 
crește tot mereu, până se va puteă vedeă și cu ochii liberi 
la datele arătate. 


(După „Himmel und Erde“). 
Maria Ch. Theohar 
Licenţiaiă în Matematici, 
Elev astronom la Observ. Astronomic 
şi Meteorologic din Bucureşti. 


DE 


ASTRONOMIA IN LITERATURA 


Cerul a inspirat în totdeauna pe poeti; i-a făcut să gân- 
dească asupra multor probleme filosofice și apoi să le aş- 
tearnă în scris, trecute prin prizma imaginaţiunei lor creatoare. 
Ideile științifice gustate în lucrări literare de valoare se prind 
ușor, fără sforțare, aşă că din acest punct de vedere, litera- 
tura poate servi foarte mult în problema popularizărei 
științei, care preocupă astăzi pe mulți oameni iubitori de 
ştiinţă. Cu Astronomia în special s'au făcut progrese însem- 
-nate ca popularizare. De sigur, cunoașteţi romanele idealiste 
ale astronomului-popular Camille Flammarion. 

Sa întâmplat și invers, ca oameni de știință, entusiasmaţi 
într'atâta de rezultatele splendide la care au ajuns prin stu- 
diul naturei, să treacă pe panta imaginațţiunei, a literaturei 
propriu zise. E destul să amintim pe Kepler, descoperitorul 

legilor de mișcare ale plantelor, care se entuziasmează în asà 
grad de simplitatea acestor legi, încât ajunge să i se pară că 
aude în ceruri o armonie divină pe care o redă apoi în 
lucrări de o adevărată valoare literară 1). 

In literatura noastră, genialul poet-filosof Mihail Eminescu 
ne dă în lucrarea sa «Sărmanul Dionis» pe lângă uimitoare 
concepții metafizice asupra timpului și spaţiului și câte-va 
idei asupra felului cum eră privit universul în concepţiile as- 
tronomilor vechi. 

La spatele câtor-va citațiuni din această lucrare, voi căută 
să mă ascund, pentru a adăugă câte-va cuvinte din astro- 
nomia modernă, referitor la mișcarea planetelor. 


x 
x * 


«La căpățelul de lumânare ce sta, în gâtul garafei, el (tâ- 
«nărul Dionis) deschise o carte veche legată cu piele și roasă 
«de molii— un manuscript de zodii—..., o astrologie mai mult 
«de origină bizantină, bazată pe sistemul geocentrist, sistem 
«care admite pământul de centrul arhitecturei lumești și pe 
«om de creatura pentru a cărei plăcere Dumnezeu ar fi făcut 
«lumea». 

Aceasta este în adevăr concepţia care a existat în astro- 
nomia celor vechi, începând cu Ptolemeu 2) și până la Copernic 
(1473—1543). 

Intemeiaţi pe ideia că «pământul e centrul arhitecturei 
lumești» astronomii antichităței au luat mișcarea diurnă ca 
o realitate, precum și mișcările tuturor planetelor ca fiind 


1) De stella Martis. — Armonicas mundi libri quinque. 

2) Ptolemeu, astronom din Şcoala dela Alexandria, născut în anul 
140 d. Cr., care a transmis toate cunoştinţele astronomice ale celor 
vechi în opera celebră „Almagestul“. (Astronomie. — N. Coculescu). 

circulare uniforme și având ca centru, pământul. Cum însă 
repede s'au ciocnit de nepotriveli, au fost siliți să imagineze 
mișcarea făcându-se pe alte cercuri și acestea la rândul lor 
pe alte cercuri ale căror centre se roteau în sfârșit pe un 
cerc având ca centru pământul conform ideii de bază. 

Nepotriveala între mișcările imaginate și ceia ce se ob- 
serva în realitate a făcut să se tot mărească numărul cer- 
curilor așă încât mișcările deveneau foarte complicate. La 
aceasta se referă și poetul când ne spune că «pe o pagină 
(Dionis) găsi o mulţime de cercuri ce se tăiau, atât de multe, 
încât părea un ghem de fire roş (erau tipărite cu roș) sau 
un păienjeniș zugrăvit cu sânge». 

Sistemul epiciclelor — așă, se chemau cercurile acestea — 
nu mai puteă trăi tocmai pentru că eră prea complicat, și în 
lume! fenomenele se prezintă sub forme cât mai simple. 

Copernic, cel dintâi care rupe cu trecutul, găsește că 
onoarea ce se făcea pământului de a fi considerat ca «centrul 
architecturei lumești» eră neintemeiată. O altă asiră mai im- 
portantă, soarele, trece se ocupe locul de onoare ca centru 
al mișcărilor, iar pământul ca și celelalte planete, a fost silit 
să se plimbe în jurul soarelui lucru pe care de sigur că îl 
face cu ciudă căci merge învârtindu-se. 

E, în adevăr, de neinchipuit îndrăsneala ce a avut acest 
copil răutăcios al soarelui, de a se crede el stăpânul și de a 
ocupă atâta timp locul ce se cuveneă părintelui său. Cât de 
neînsemnat este pământul în univers ne-o spune atât de 
plastic Eminescu în rândurile următoare: «E cevă înfricoșat 
«câte crime au putut să se petreacă pe acest atom atât de 
«mic în nemărginirea, lumei, pe acest bulgăre negru și neîn- 
«semnat, ce se numește pământ. Fărămiturile acelui bulgăre 
«se numesc imperii, infuzorii abiă văzuți de ochii lumei 

«(universului) se numesc împărați și milioane de alte infu- 
«zorii joacă, în acest vis confuz, pe supușii... ». 
* i * 

Cu Copernic începe așă dar Astronomia modernă. — Pasul 
cel greu fiind făcut urmările încep să se arate relativ curând. 
In adevăr Kepler (1571—1630) despre care vorbii mai sus, 
găseşte că şi mișcarea circulară trebuiă părăsită. O curbă care 
seamănă cu cercul a devenit drumul de plimbare pentru pla- 
nete, iar bătrânul părinte al planetelor și-a mutat puţin scaunul 
din centru, ca să poată observă mai bine pe răsboinicul 
Marte, pe răutăciosul Pământ, pe ștrengarul Saturn, care 
umblă cu pălăria trasă pe ochi, şi pe ceilalţi copii ai săi. 

G. A. Nichifor 


Licențiat în Matematici. 


— ate 


CIORNOZIOM 


D-ra Lidia Minkevici, studentă la cursurile superioare de 
agricultură din Petersburg, n'a primit cu crezanie o afirma- 
tțiune a profesorului său Braun și sa pus să-l controleze ; 
sa înarmat cu tot felul de cărţi și la urmă a ajuns la un 
rezultat, care nu numai că a confirmat cele spuse de prof. 
Braun, dar a dat și o generalizare foarte frumoasă, o des- 
coperire importantă. Anume : 

D-ra L. Minhkevici a stabilit că stepele cu pământ negru 
(ciornoziom) sunt acold, unde se constată cele mai mari pre- 
siuni barometrice anuale pentru întregul pământ. Pe supra- 
faţa pământului sunt două curbe de aceste presiuni maxime: 
una la nord și alta la sud de ecuator; aceste curbe sunt fixe 
și se deplasează pe suprafața pământului probabil numai în 

legătură cu oscilaţiunile polului terestru. Presiunile barome- 
trice maxime dealungul acestor curbe se datoresc faptului 
că în atmosfera pământului sunt în general două cursuri de 
aer: pe sus dela ecuator la pol și pe jos invers. Tocmai dea- 
supra stepelor aceste două curente din pricina frecărei și din 
alte pricini se domolesc foarte mult, aproape se opresc, pro- 
ducând o apăsare mai mare. 

Așă dar stepele prezintă un fenomen, ce stă în legătură 
directă cu fenomenele cosmice. Atunci ce sunt ele? 

Stepa este un loc fără păduri cu solul negru (ciornioziom) 
și nespălat de apele meteorice, așă că sărurile solubile în 
apă (ca NaCl, SO,Na,, CO„Na, NaOH, CO,Ca, SO,Ca și al- 
tele) se găsesc în acest sol în cantități ma. mult sau mai 
puţin considerabile. In toate epocele istorice stepele aveau 
aceiași întindere, pe care o au și azi; cercetările istorice ale 
savanților Veselovschi și Marcov au dovedit, că în vechime, 
acum 2000—3000 ani stepele se mărgineau acolo, unde se 
mărginesc și azi. Însă în epoce geologice stepele sufer mari 
schimbări în întinderea lor ; chiar în epoca cuaternară, care 
numără numai câteva zecimi de mii de ani, stepele se în- 
tindeau, de pildă, în Europa până la Oceanul Atlantic peste 
toată Germania. În epoca permicului inferior în Europa apu- 
sană şi de mijloc au fost stepe ; înainte însă, anume la sfâr- 
șitul epocei paleozoice, în Europa erau pustietăli, cari apoi 
au fost înlocuite cu stepe. Existenţa stepelor în Europa sa 
mai constatat și pentru sfârșitul epocei jurasice, precum și 
pentru a doua jumătate a terțiarului (parte în miocen, parte 
în pliocen). 

Azi clima Europei se recește foarte încet și stepele ce- 
dează locul pădurei, care foarte pe nesiniţite se înfige în stepe, 
venind spre nord, sau coborând din munţi. Locurile de stepă, 

cari au fost acoperite cu păduri în ultimele 2—4 mii de ani 
(chiar și mai mult) în Europa, Asia și parte din America se 
pot recunoaște întâi după curgane, adică movili ridicate de 
om, apoi după crotovine, adică găurele animalelor de stepă, 
rămase în sol. Dacă în vreo pădure găsim o movilă de pă- 
mânt negru, acolo înainte eră stepă; dacă săpând într'o pă- 
dure găsim pe pereţii groapei niște dungi sau pete negre și 
cam de 3 degete lățime, acolă au fost cândva stepe ; aceste 
dungi ne arată că acold au trăit ţistari, chițurlani, ţinci de 
pământ. sau alte animale rozătoare, a căror găuri sau astupat 
cu solul stepei de atunci, adică cu pământ negru. 

Solul stepei sau ciornoziomul e negru, grăunţos, lipicios în 
stare umedă, are concrețiuni (numite de români «păpuși» şi 
de ruși «juravcichi») de CO,Ca, cu HCL dă o efervescenţă, 
(degajându-se CO,), și toată stepa este acoperită cu mii de 
movile și de dolii, adică.de mici vâlcele rotunde, fără scur- 
geri, cari primăvara și în timpul ploilor se umplă cu apă. 
Aceste vâlcele, numite în România dolii, au 20—70 m. dia- 
metrul, până la 1 m. adâncime, sunt lungărețe sau eliptice 
și acoper stepa ca ciupiturile unui obraz stricat de vărsat. 
Efervescența cu HCl se datorește abundentei CO,Ca, care 
dizolvându-se în apele de ploi se duce mai adânc și se de- 
pune în golurile solului, dând concrețiuni; acestea pot fi până 
la 1 kgr. greutate, 

Ciornoziomul s'a format prin acumularea humusului, adică 
a gunoiului plantelor și are grosimi până la 170 cm. ; această 
acumulare însă nu se face decât în prezența carbonaţilor și 
de aceia ciornoziomul zace sau pe löss, sau pe argile cu 
mulți carbonaţi sau pe cretă, calcare sau alte roci, cari 
descompunându-se la aer dau carbonați. Cantităţile ma- 
xime de humus în Europa sunt: între Volga și Ural (16%/,) 

în nordul Basarabiei (10%/)); dela aceste două puncte canti- 
tatea de humus descrește în toate direcţiile, dar inegal ; scă- 
zând procentul humusului, scade și culoarea solului, devenind 
șocolat și șaten spre sud, cenușiu spre nord. Procentul maxim 
de humus se ţine de linia presiunilor barometrice maxime 
care trece prin următoarele regiuni : Mangiuria, Dauria (re- 
giunea râului Şilca) regiunea Transbaicalică (anume la sud 
de munţii lablonov), la nord de Ircutsc, Crasnoiarsc, poalele 
munților Altai, Uralii de sud, Basarabia de nord, Mizil!) Ol- 
tenia, Banat, Câmpia Ungară, poalele Pirineilor, Texas, Can- 
sas, Arkansas, Dacota, Kentouky, Minezota, Wisconsin. Lăr- 
gimea zonei ciornoziomului variază foarte mult după relief. 
Unde relieful e plan, acold zona e largă; unde sunt munţi, 
acolo zona e îngustă sau chiar dispare cu totul. Așă, e foarte 
largă între Ural și Altai, între Ural și Nistru, în Texas și 
Canzas ; e îngustă în Siberia răsăriteană, la poalele Carpa- 
ţilor (aci e numai de vreo 50 klm. la Mizil) ; pe meridianul 
hișinăului lățimea zonei de ciornoziom e de vreo 350 klm., 
pe meredianul Stavropolului e de 1000 klm., iar între Volga, 
și Ural e de 400 kim. 

In preajma Carpaţilor (în Ungaria, Transilvania și Ro- 
mânia), dela Prut și până la Nipru, între râul Sura și muntii 
Urali, în Siberia de răsărit terenul e deluros. In Texas și 
Kanzas, în câmpia Ungară și dincolo de munţii Urali stepa 
cu ciornoziom e plană ; mai ales dincolo de Urali în Siberia 
apusană e o stepă nemărginită, plană și cu solul negru, cu 
mii de lacuri dulci și sărate, mici sau mari, dar toate ne- 
adânci. Sub ciornoziomul stepei Transuraliene e acelaș löss 
ca și sub ciornoziomul Moldovei şi Basarabiei. Ciornoziomul 


1) Ciornoziomul românesc a fost studiat de d-nul prof. G. Murgoci. 


172 NATURA 


din stepele de dincolo de marele lac Baical e mai nisipos, 
mai alânat, și mai sărac în carbonaţi și humus; culoarea nu 
e tocmai neagră și grosimea e 10—35 cm.; subsolul e veș- 
nic îngheţat. 

In stepa cu ciornoziom s'au găsit până acuma cam 1300 
specii de plante cari în cea mai mare parte sunt ierburi ca- 
racteristice ciornoziomului. Azi aceste ierburi se găsesc nu 
tocmai ușor, fiindcă stepele sunt cultivate. Stepe de ciorno- 
ziom virgine nu se găsesc decât în Siberia, în Argentina și 
puţin prin Statele-Unite ; în aceste stepe horizontul e larg și 
deschis până la nesfârșit; cât poţi cuprinde cu ochiul, nu 
vezi decât o manta de fânațe pe ici și colo cu mici depre- 
siuni, pline de o vegetaţie luxuriantă ; păduri nu sunt decât ăa 
pâlcuri de cătinării și vișinării, adică mici pădurici de catină, 
de porumbrele, măcieș'și vișină sălbatică. Relieful lin face 
că precipitaţiunile atmosferice se scurg cam greu spre văi, sunt 
oprite de ierbișul puternic, remân astfel pe câmp și nutresc 
flora compactă în tot timpul vegetativ. 

Clima e continentală cu vânturi puternice și uscăcioase 
fie calde fie reci. Ele aduc numai vreo 400— 500 mm. de pre- 
cipitaţiuni atmosferice pe an. 

Ciornoziomul are în mijlociu cam 1 m. grosime și e com- 
pus din grâunțe de 2—4 mm. grosime. Humusul ciornozio- 
mului se dizolvă slab în apă, abiă 1 la 150—200 părţi, are 
reacţia neutră, nu conţine acizi de tipul ac. crenic sau apo- 
crenic și are 5—8°/, azot. 

Afară de humus (7—170/,) ciornoziomul are 20—40%/, 
argilă, 15 —35°/, materii zeolitice ; fiind pus în prezența amo- 
niacului ciornoziomul absoarbe 20—43%/, din acest gaz. Can- 
titatea carbonaţilor e de cel puţin 1—30/, iar fosfaţii sunt 
cam 0,12—0,30%/,. Silicaţi nu se găsesc decât sub formă al- 

terată, Nisipul e foarte fin și se compune din mici părticele 
de cuarţ, mica, feldspat și alţi silicați; cantitatea lui e de 
60-— 800/,. Părticele mai mari de 0,05 mm. diametru ciorno- 
ziomul n'are. 

Prin arat ciornoziomul își pierde structura sa granulousă 
și se transformă în pulbere ; atunci el absoarbe multă apă 
și uscându-se devine compact și tare. 

Pe solul negru s'a desvoltat cultura nomadă tip și pe acest 
sol se păstrează și azi ca atare ; zona ciornoziomului a fost 
acel bulevard, pe care se scurgeau hordele de huni, bulgari, 
mongoli, tatari, ce prădau statele, formate pe solul antestepei. 
Pe acest din urmă s'au născut și desvoltat principatele (și 
cultura) slave, galică, dacică căci el oferă populațiunei păduri 
și pășuni abundente, pământ arabil, apă destulă. 

Populaţia indigenă a stepei a fost întotdeauna răsboinică 
și hrăpitoare ca și populaţiile depe solul podzol. In adevăr în 
regiunile podzolului, unde solul nu e prielnic decât pădurilor 
seculare, s'a desvoltat cultura veche germană, bazată pe răs- 
boae și cuceriri ; germanii au fost răsboinici din timpurile 
istorice cele mai vechi și până azi, ca și populaliunile stepelor. 

Cum am spus și la început zona ciornoziomului nu e fixă 
pentru toate epocele geologice și se strămută pe suprafaţa 
pământului împreună cu celelalte zone. Această strămutare 
depinde în primul rând de climă, apoi de relief (deci de osci- 
laţiunea scoarței pământului). Cum însă clima depinde și de 
situațiunea punctului față de poli și faţă de linia zăpezilor 
vecinice, iată deci că strămutarea zonei ciornoziomului de- 
pinde și de oscilaţiunile polului și a pănzei reci a atmosferei, 
care se mărginește jos prin linia zăpezilor vecinice. 


T. Porucie 
Licenţiat în ch mie 


aste 

CURENȚI DE AER INTR'O CAMERA 


Intr'o societate se povesteă ca exemplu de putere a iluziunii 
întâmplarea următoare : 

Un domn cam plăpând și fără ochi prea buni, ducându-se 
întru vizită s'a așezat lângă fereastră. De odată sirănută și 
punându-și mâna pe capul cam fără păr spuse gazdei: «Fe- 
reastra e deschisă și am răcit». Și cu toate că fereastra fu- 
sese de fapt închisă, domnul cu pricina a suferit timp de 14 
zile de un strașnic guturai. 

Această întâmplare trebueă să întărească în cei ce ascultau 
pe povestitor convingerea că cineva poate să se îmbolnăvească 
numai prin simplă închipuire. 

Ai crezut că fereastra e deschisă și numai decât ai și simțit 
un curent imaginar, care ţi-a pricinuit o răceală reală. 

In realitate lucrurile s'au petrecut altfel. Cu toate că fe- 
reasira eră închisă, curent eră în cameră. In adevăr, dacă o 
cameră ce încălzită și afară e răcoare, atunci aerul rece de 
afară răcește geamul și acesta la rândul său răcește aerul din 
năuntru care se găsește în apropiere. Acest aer răcit se strânge 
— se contractează —, devine mai dens și cade, și altul mai 
cald îi ia locul. Se formează astfel un curent de aer rece 
de sus în jos lângă fereastră și un altul de aer cald de jos 
în sus dinspre mijlocul camerei către fereastră. Curentul cel 
rece isbise capul nu în de ajuns de apărat al domnului în 
chestie și i-a dat guturaiul, care numai în aparenţă cră fără 
motiv. 

Astfel de curenţi, însă într'o măsură cu mult mai mare, 
iau naștere într'o sală mare, mai ales dacă de o parte e un 
zid fără ferestre, iar de partea opusă e un rând de ferestre 
alăturate. Aerul răcit de geamuri cade și e încălzit repede 

də publicul din sală. In partea opusă ferestrelor, aerul încălzit 
și deci mai ușor — fiindcă e mai rar — se ridică și se îndrep- 
tează spre geamuri. Se formează atunci un curent așă de pu- 
ternic, în cât o flacăre în loc să steă vertical, drept în sus, 
este suflată de curent și stă aproape orizontal, fără să fie 
vre-o ușă sau fereastră deschisă. 

Se pot face aparate care să pună în evidenţă și cei mai 
slabi curenli de aer dintro cameră: un fel de roată cu aripi 
întoarse ca ale morilor de vânt și sprijinită pe un vârf asculit 
dar rotunjit. Curentul de aer produs prin mișcarea unei per- 
soane în cameră e numai decât simțit de acest anemometru 
simplu, care se învârtește mai repede sau mai încet după 
puterea curentului. 

Ceace e mai curios e faptul că acest aparat, pe care-l 
poate construi or și cine din hârtie mai groasă, ţinut în mână 
se învârtește necontenit, pe când lăsat singur și când aerul 
e cu totul liniștit, stă pe loc. Rezultă atunci că mâna noastră 
provoacă un curent de aer. 

Adevărul e că mânile sunt mai calde decât aerul încon- 
jurător. Căci, temperatura sângelui înăunirul corpului e cam 
de 37°, iar temperatura camerei e de cel mult 200. Cu toate 
că prin răspândirea continuă de căldură mâinile sunt mai 
reci ca sângele, tot sunt mai calde ca aerul. Rezultă prin 
urmare că aerul din vecinătatea mâinilor încălzind-se se dilată, 
devine mai puţin dens și atunci se ridică și prin urmare 
curentul e gata. 

Așă dar, mâinile și faţa noastră și cu atât mai mult lampa 
și soba din camera noastră dau naștere în aerul din ea la 
curenţi, foarte slabi e adevărat, dar care totuși există și se 
pot constată. 

Dar dacă astfel de cauze mărunte pun întrun chip așă 


www.dacoromanica.ro 


176 NATURA 

de minunat aerul în mișcare, atunci trebuește să ni se pară 
natural, ca, deosebirea enormă dintre dogoreala soarelui con- 
centrată la tropi pe o întindere de milioane de kilometri pă- 
traţi și dintre înghețul înfricoșător care domnește împrejurul 
polilor, să producă niște furtuni grozave, care nu sunt astfel 
decât niște curenți mai puternici, efecte ale unor cauze mai 
mari. 

In cât, vântul care mișcă pânzele corăbiilor și aripile mo- 
rilor de vânt, ca și zefirul care adie frunzele copacilor înver- 
ziţi, nu se deosibesc în esenţa lor de curentul produs de căl- 
dura mâinii noastre și care pune în mișcare morișca descrisă 


mai sus. 
G. Ţiţeica. 
După Hampson-Schiitter : Natur- Puradoze. 
RI 
NOTITŢE 


SPRE ŞTIINŢA. Reproducerea acestor notițe este îngăduită numai cu arătarea nu- 
mărului din „Natura“ din care se vor luă Aceste notițe nu sunt, cum a'ar cicde, luate 
dcadreptul din revistele arătate, ci sunt prefaceri după articule cu mult mai întinse. 


De ce cântă stâlpii de telegraf? — lată o întrebare pe carea 
pus-o revista La Nature, şi la care dă următorul răspuns unul dintre 
cetitorii ei. Stâlpul nu cântă; el transmite şi întărește sunetul produs 
de sârme şi de ceşiile de porțelan. Sârmele vibrează atât din cauza 
vântului cel mai slab, cât mai ales şi din cauza variaţiunilor de tem- 
peratură. Sârmele se lungesc și se scurtează, produc astfel niște scâr- 
ţâituri pe cari ceşștele le măresc, iar stâlpul le adună și armonizează. 
Intr'un cuvânt, ceștele de telegraf sunt căluşii, stâlpul e vioara, iar 
căldura și frigul arcușul. (La Nature, 5 Dec. 1903). 

STARPIREA PRAFULUI SAU 
NOROIULUI DE PE ŞOSELE 


Odată cu începerea construcţiunii drumurilor de fer, ve- 
chile căi de comunicaţie — șoselele și canalele de navigaţie — 
au fost simţitor neglijate. Noutatea acestui fel de transport, 
iuţimea și eftinătatea lui atrase treptat toată lumea producând 
o mare mișcare de capitaluri. Guvernele ca și Companiile 
particulare se întrecură în construcţiuni de căi ferate, cari 
se desvoltară enorm căutând să mulţumească nevoile eco- 
nomice ale feluritelor ţinuturi. 

Drumul de fer fiind însă o cale aproape desăvârșită are 
nevoie de instalaţie costisitoare; faptul deci urmă ca să 
absoarbă cea mai mare parte din isvoarele bugetare afectate 
trebuinţelor de transport. 

Una din urmările însemnate a înființărei reţelelor de cale 
ferată fu fără îndoială dorința de a călători, de a cunoaşte 
monumentele civilizaţiei lumei și localităţile ei pitorești. Insă 
o cale ferată, ca orce întreprindere industrială, trebue afară 
de interesele strategice — să fie rentabilă — cu minimum de 
cost să deă maximum de profit. Urmează deci că drumurile 
de fer leagă centre de populaţie și producţie, străbătând 
ținuturi bogate şi urmând traseuri de preferință cât mai 
puțin accidentate. 

Urmează că aceste căi nu se pot îndeși peste o margine 
— fiecare kilometru de cale trebue să-și scoată măcar cupo- 
nul de amortizare. 

De curând turismul căpătă un avânt necunoscut înainte 
prin inventarea bicicletelor şi mai cu seamă a automobilelor, 
care fără șine aleargă cu cea mai mare iuţeală. Aceste instru- 

mente de transport au preţioase însușiri specifice : pot ur- 
mări drumuri singuratice de ţară, urcă rampe repezi, stre- 
cură prin locuri grele. Pătruns de poezia priveliștei turistul se 
poate opri după voe, face preumblări pe jos, organiză partide 
sportive, lua fotografii etc. găsind astfel un mai mare con- 
fort și un drum mai plăcut pe o șosea bine îngrijită adică 
fără praf sau noroi de cât pe calea ferată. 

De aceea vechile plângeri contra pacostei prafului sau a 
noroiului de pe șosele, au reînceput astăzi — când auto- 
mobilele aleargă peste tot pământul și pretutindeni reclamă 
șosele bune — pe o scară mult mai întinsă. Sau format în 
apus felurite societăți și ligi cari să lupte contra prafului. 
Luat de curent d-l Barthou, Ministrul francez de Lucrări 
Publice a întrunit în Octombrie 1908 la Paris în primul 
Congres al Drumurilor pe inginerii cei mai iluștrii ai lumei 
pentru a discută și aviză împreună la îmbunătăţirea şoselelor 
pentru trebuințele turismului; Statele cele mai îndepărtate 
și-au trimes delegați —- chiar Japonia și Statele-Unile — 
şi România a fost reprezentată. 

Privită din alt punct de vedere, cestiunea prafului de pe 
şosele preocupă nu numai pe ingineri ci și pe medici. Un 
litru de aer de pe o șosea obicinuită conţine pânăla 30 de 
microbi patogeni, pe câtă vreme o şosea gudronată suportă 
numai 7 de litru de aer, așă încât cititorii să nu se mire, 
dacă unul din vrăjmaşii cei mai mari ai prafului de pe șosele, 
este un higienist, cunoscutul medic din Monte-Carlo, Dr. 
Guglielminetti. Mulțumită zelului și pasiunei de care fu însuflețit 
acest om de știință, încă din 1901 se întreprinseră încercări 
pentru stârpirea prafului de pe șoselele foarte umblate de 
pe Riviera. Tot el întemeiă în 1903 în Franţa o ligă și, ocrotit 
şi de Prinţul de Monte-Carlo, duse încercările mai departe 

pe calea isbândei. Astăzi aceste șosele fac obiectul de admi- 
raţie al tutulor vizitatorilor. Mijlocul întrebuințat a fost 
gudronarea şoselelor. 

Paternitatea ideei de a se stârp! praful de pe șosele prin 
gudronarea lor se atribue Franţei, unde încă din 1880 ingi- 
nerul Christophe a încercat gudronarea șoselei Sainte-Foi-la 
Grande (Gironde). Rezultatele obţinute mau fost mulțumitoare, 
ideea însă a rămas și a fost reluată după 20 de ani. Cu acest 
prilej s'a băgat de seamă, că din vechime Chinezii întrebu- 
inţează în construcţia şoselelor lor un fel de mortar compus 
din petriș și ulei amestecat cu argilă și sunt foarte mulțumiți. 
Nihil novi sub sole! 

Materialul întrebuințat pentru gudronarea șoselelor este 
gudronul rămas din huilă la distilaţia gazului de iluminat. Se 
înțelege prin gudroane niște producte negre, vâscoase și odo- 
rante, ce se degajă în timpul distilaţiei huilei !și cari se 
condensează la temperatura ordinară. 

Aceste gudroane conţin ape amoniacale, hidro-carbure li- 
cide, numite uleiuri uşoare, ca benzenul, metilbenzenul, Oc- 
tenul, etc. şi hidrocarburi solide ca Naftenul, Antracenul, 
Fenantrenul, etc. Gudronul întrebuințat pentru gudronarea $o- 
selelor este productul rămas după distilaţia apelor amoniacale și 
a uleiurilor ușoare, ce fiind spălate de ape nu aduc nici un 
folos. Productului astfel obținut i se adaugă felurite substanţe 
ce constituesc secretul de fabricaţie și este dat în comerţ 
în felurite ţări sub felurite numiri. 

In California s'au făcut încercări de petrolizare a şoselelor, 
cu un ulei obținut prin distilarea petroleului la 3000. Acest 
product conţine 25—50%/, asfalt. Rezultatele au fost bune, 
iar procedeul a intrat în practica curentă. 

Mai înainte de a păși la descrierea procedeului de gudronare 

a șoselelor să deschidem un mic parantez, în care să explicăm 
ce este o șosea împietruită și să arătăm pricinile de degradare 
a şoselelor, adică cauzele de 
producere a prafului sau a no- 
roiului. 

Până în veacul al XIX-lea 
se construiau șoselele împietru- 
ite cu o fundație de lespezi de 
piatră, așezate în mod regulat ; 
astăzi însă s'a suprimat funda- 


tură 


ţia, întrebuințându-se sistemul 


ăpă 


imaginat și aplicat întâia dată 
în Englitera la 7920 de ingine- 
rul Mac Adam. 

Profilul normal al unei șosele 
Mac Adam este constituit din- 
tro platformă împietruită de 
lărgime variabilă (vezi figura) 
mărginită în ambele părţi cu 
şanţuri când șoseaua este în 


Profilul normal al unei şosele în s 


săpătură sau cu taluzul natural 

al terasamentelor când șoseaua 
este în umplutură. 

Pentru scurgerea apelor de 
pe sosea în șanțuri se con- 
struește platforma cu un bom- 


bament 1|40 pentru sosele îm- 
pietruite, 1/50 pentru cele pa- 4 
vate (raportul între săgeată și coadă). Șanţurile au pantă 
longitudinală pentru conducerea apelor în locurile naturale de 
scurgere. Impictruirea se face cu pietriș de 0,02—0,06 m., 

așezat în strat mai gros la mijloc 0,15—0,20 m., mai subțire la 
margini. Stratele de pietriș repauzează direct pe patul șoselei 
(fața superioară a terasamentelor) ce asemenea are un ușor 
bombament. Unei șosele noi i se mai adaugă puţin nisip 
pentru a se astupa golurile dintre pietre și a se formă o 
legătură și apoi se cilindrează. 

O bună şosea este netedă, cu o suprafață continuă, adică 
fără asperităţi, gropi sau făgașuri. 

Este tare, elastică și trebue să fie stabilită pe un teren 
rezistent și incompresibil pentru a nu se cufundă sub efectul 
poverelor. 

O șosea se degradează prin uzura materialelor, prin schim- 
barea naturei șoselei și alterarea suprafeței. Orce vehicul, ce 
circulă pe șosea, sdrobește sub greutatea roatelor sale pietre 
ce se prefac în praf, sau prin isbituri pricinuește mișcări 
relative în materialul pietros, ceeace dă loc la frecări între 
pietre și deci la praf. Aceste efecte sunt cu atât mai mari 
cu cât vehiculul este mai greu și cu cât. merge mai repede. 
De aceea s'a zis că cei mai mari vrăjmași ai şoselelor sunt 
greutatea şi iuțeala. Seceta îndelungată este foarte vătă- 
mătoare fiindcă provoacă dezagregarea platformei împietruite 
ploile îmbelșugate asemenea, fiindcă au același efect — pe 
altă cale — răpesc materialul de legătură dintre pietre. 

O șosea degradată nu mai oferă rulajului o suprafață dură 
şi netedă, ci o pătură de material moale, neelastic ce îngreu- 
nează tracţiunea ca și zăpada. Șoselele prăfoase au și făga- 
șuri din pricină că circulația se face numai pe urme, ce 
sunt mai netede și mai rezistente decât părțile vecine. 

Prafului așă produs de pe șosele i se mai adaugă necu- 
rățeniile aduse pe roate de căruţe ce vin de pe drumurile 

neîmpietruite, necurățeniile ce le lasă trecătorii precum și 
frunzele căzute. 

Inchidem parantezul. 

Nu se poate gudrona cu succes de cât o șosea ce are 
profilul normal și repauzează pe un subsol sănătos. Așă dar 
trebue să se excludă șoselele ce străbat vreun ţinut umed și 
repauzează pe un teren argilos cnm e în păduri și văi muntoase 
pline de isvoare. 

După ce sa curățit platforma împietrită și sa regulat 
suprafața, se stropește șoseaua cu gudron fierbinte, ce este 
întins uniform cu perii speciale. Operația trebue făcută în toiul 
căldurilor verei pentru a menţine gudronul cât mai îndelungat 
în stare licidă. 

Sub această formă gudronul intră de câţiva centiimetrii în 
stratul de pietriș, depunând părlile lui uleioase între interstiţii 
și formând astfel o legătură elastică între elementele acestui 
strat de pietriș. Pentru un adaus îndestulător al materialului 
uleios se formează la faţa șoselei o coaje de gudron ce are 
aspectul asfaltului. După un ceas dela gudronare se împrăștie 
pe șoseaua așă pregătită nisip foarte mărunt sau praf luat 
din depozite și se dă circulaţiei. Rulajul pe o asemenea șosea 
este destul de plăcut: Cineva are impresia că merge pe roate 
de cauciuc. 

Această metodă este întrebuințată azi în toată lumea civi- 
lizată. Ea a fost recunoscută ca bună de Congresul Drumurilor 
de la Paris, care a recomandat că un gudron binefăcut este 
un leac contra prafului și ocrotește șoseaua contra efectelor 
vătămătoare ale marilor iuţeli ale automobilelor. 

Costul gudronajului este în mijlociu de 0,17 lei pe metru 
patrat. 

Cu acest prilej nu ne putem reţine regretul ce-l simţim, 

văzând că în România nu se poate încă aplică gudronarea 
şoselelor. Nu atât din lipsa de fonduri, cât din lipsa spiritului 
de iniţiativă, de continuitate în sforțări și de respect pentru 
bunul public. 

Pe şoselele noastre circulă care foarte grele cu o lărgime 
de obadă cu totul insuficientă: așă un car încărcat cu 4—5 
chile de grâu, având o greutate totală (greutatea încărcăturei 
plus greutatea proprie) de 4000 kgr. are obezile dela roate ` 
de 5—6 centimetrii lățime. Să facem o mică socoteală: pe 
roată ar veni o greutate de 1000 kgr., deci 200 kgr. pe centi- 
metru de lăţime de obadă, greutate sub care cedează cea mai 
bună șosea din Franţa ! 

Pe soselele noastre se târăsc copaci, grinzi, țevi de fier ; 
se poposeşte cu căruțele în mijlocul platformei, iar locul 
popasului este însemnat cu o mulţime de necurățenii, când 
aiurea se mătură și frunzele căzute pe șosea. ! Eşind din cadrul 
acestei reviste ne oprim aici dorind din tot sufletul ca <Regu- 
lamentul asupra poliţiei rulajului și circulației pe căile publice» 
elaborat de Ministerul Lucrărilor Publice şi sancţionat prin 
înaltul Decret regal din 14 Decembrie 1906 să fie pus cât mai 
curând în aplicare. 

Singura încercare ce a ajuns la cunoștința noastră de gu- 
dronare a şoselelor din România s'a făcut în 1905 cu șoseaua 
Kiseleff între rondul I-iu și rondul al 2-lea. Rezultatele au 
fost acceptabile, totuşi încercările n'au mai continuat. 


Nicolae I. Petculescu 


Inginer 
Şef de Secţie la C. F. R. 

BALOANELE DIRIJABILE 


(Urmare!) 


Propulsiunea fiind dobândită în chip satisfăcător, balonul 
este dirijabil, trebue numai cârmuit. Pentru aceasta nu este 
însă nevoe de nici un guvern. Călăuzirea baloanelor se face 
ca și la vapoare numai prin niște organe numite cărme care 
determină o reacțiune a mediului fluid și silește vehiculul să 
se abată când într'o parte când într'alta. Deosebirea între 
vapoare și baluane este că acestea din urmă trebue să aibă 
organe care să le cârmuiască și în înălțime. Din această pri- 
cină dirijabilele sunt înzestrate cu două feluri de cârme: 
pentru directiune și pentru înălțime sau adâncime. Cele 
d'intâi sunt așezate înapoi, pentru ca acțiunea lor să fie cât 
mai eficace și se învârtesc împrejurul unei osii foarte puțin 
înclinată pe verticală așă că să se poată așeză cum trebue 
mai bine sub acţiunea atracţiunii pământului; cât privește 
cele din urmă vom vedeă mai târziu felul și dispoziţiunea 
lor. Ca și pentru celelalte elemente ce intră în alcătuirea 
unui dirijabil se poate spune că sunt atâtea soiuri de cârme câte 
capete de inventatori : ovale, triunghiulare sau trapezoidale, 
Chipul construcţiunei lor este iarăși felurit. La unele diri- 
jabile cârmele sunt formate dintr'o singură suprafaţă, iar 
la altele sunt celulare, ca niște cutii fără fundu. În ceeace 
privește mărimea suprafeței lor, numai singură experiența ne 
va puteă lumină, căci deocamdată se procedează cam câr- 
păcește, prin dibuiri, mai mărindu-se sau mai micșorându-se 


1) Vezi „Natura“, No. 5, An. IV. 

cârmele după cum se simte nevoia, în urma unei încerăric 
preliminare. 

La început, când nu se dispuneă decât de motoare ce nu 
erau în stare să procure balonului decât o iuțeală proprie 
foarte mică, care pe timp liniștit au dat însă rezultate destul 
de mulţumitoare, se păreă că de acum înainte navigatiunea 
aeriană va deveni un fapt împlinit în ziua când se va dispune 


Fig. 8. — Parseval. Balon dirijabil militar german. 


Lung. = 52 m.; Diam. max. = 8,90 m., alungire = 5,8 diam.; Vol. — 2800 m? 
Putere = 90 H. P. 


de un motor mult mai puternic și foarte ușor în acelaș timp, 
Afară de această chestiune a motorului nu se mai zăreă nici 
o piedică care să se opună cuceririi domeniilor cerești. Când 
motorul cu exploziune își făcu apariţiunea și a fost întrebu- 
ințat de dirijabile s'a constatat cu surpriză dureroasă că odată 
cu mărirea iuţelei proprii, stabilitatea balonului eră amenin- 
tată și cu cât iuțeala se măreă cu atât clătinarea aerostatului 
deveneă mai accentuată, primejduindu-i siguranța. Un moment 

s'a crezut că după ce sau înlăturat cu multă trudă atâtea 
greutăţi, toată această muncă și atâtea vieți perdute de aero- 
nauţi au fost zadarnice căci se păreă imposibil de a utilizà 
o propulsiune mai repede, adică a renunţă la singurul mijloc 
ce ar fi putut face baloanele dirijabile. Din fericire această, 
desnădejde ce coprinsese pe aeronauţi a fost de scurtă durată 
căci astăzi stabilitatea, fără de care nu ar puteă există di- 
rijabile, este pe deplin asigurată. 

Atenţiune !... am sosit la unul din punctele cele mai in- 
portante ale călătoriei noastre ;... să fim cu luare aminte. 

Un dirijabil trebue să posede trei feluri de stabilităţi: 
stabilitatea în înălțime, care să-i îngădue a pluti la înălţimea 
voită ; stabilitatea de drum, ce să-i permită a merge drept 
ca un obuz iar nu ondulând ca un șearpe; în sfârșit stabi- 
litatea longitudinală, care să-l ţie neclintit fără a cabră și 
fără a se legănă dinainte înapoi ca o corabie ce despică va- 
lurile. 

Stabilitatea în înălțime se dobândeşte prin întrebuinţarea 
lesiului, adică a oarecăror greutăţi, de pildă saci de nisip 
ce se deșeartă din balon când se voeşte a se căpătă o înăl- 
tare, și prin scăpare de gaz când se doreşte o scoborire. 
Utilizând însă numai aceste mijloace primitive balonul nu ar 
puteă stă mult timp în aer din cauza pierderii însăș a vieţii 
sale, a gazului, care trebue economisit cu cea mai mare sgâr- 
cenie. Astăzi, pentru menţinerea stabilităţii în înălţime se în- 
trebuințează la unele dirijabile elicele cu ax vertical, care 
fiind puse în mișcare de motor, trag balonul+în sus sau în 
jos după cum se învârtese într'o parte sau într'alta ; la altele 
se obține acelaș lucru, cu deosebit succes, prin ajutorul unor 
planuri fixe și mobile. 

Utilizarea judicioasă a acestor planuri, cari adăogate con- 

venabil balonului taie aerul în lungul lor fără a întâmpină nici 
o rezistenţă. și se opun din potriva oricărei alte propășiri 
perpendiculare sau piezișe suprafeței lor, a rezolvat în chip 
cât se poate de ingenios gingașa problemă a stabilităţii. De 
altfel natura ne prezintă în pasări şi mai cu seamă în ari- 
pile peştilor, multe aplicaţiuni ale acestui principiu. 

D-l Julliot, inginerul d-lui Lebaudg, constructorul faimo- 
sului aeronef la Patrie, este cel dintâi care a aplicat acest 
principiu — care de altminterea a isbutit atât de minunat -— 
la călăuzirea unui dirijabil. 


RIP PLAI 


Fig. 9. — Schema dirijabilului maiorului german Gross 


Lung. = 40 m.; Diam. max. = 12 m.; alungire = 3.30 diam.; vol. — 1800 mi. 
Putere — 35 H. P.; ințeala — 20 km. pe ceas. 

După cum se vede în fig. 3 (Natura, No. 5) un dirijabil este 
înzestrat cu trei feluri de planuri, de altfel de mărimi variabile 
și așezate în chip deosebit după părerile fiecărui inventator. 
Unele din aceste planuri, ca cele verticale, se opun deplasărilor 
lăturalnice, în dreapta și în stânga, asigurând stabilitatea de 
drum ; altele ca cele orizontale păstrează stabilitatea longitu- 
dinală și stabilitatea în înălțime care este dobândită prin ac- 
ţiunea unui al treilea soiu de planuri mobile împrejurul unor 
axe orizontale al căror mecanism este ușor de priceput: 
aerostatul fiind în mers, când se manevrează aceste aripi se 

produce o reacțiune verticală îndreptată când în sus când în 
jos, după felul cum sunt înclinate faţă de un plan orizontal 
obținându-se astfel înălţarea sau scoborîrea dirigiabilului fără, 
cheltuire de lest. Se înţelege cât de folositoare este întrebuin- 
ţarea acestor planuri a căror funcţionare este sigură și foarte 
lesnicioasă. Importanţa lor este atât de mare încât toate diri- 
jabilele ce se construesc sunt înzestrate cu asemenea aripi 
care au dat rezultatele cele mai strălucite. Actualmente există 
dirijabile cari fac ascensiuni îndelungate fără a risipi cea mai 
mică cantitate de lest sau gaz. De aci nu urmează însă că 
lestul trebue să piară. Aceste planuri nu produc o reacțiune 


IEAA 
) 
Fig. 10.— Schema dirijabilului Kalia. 


Lung. = 87,75 m. ; Diam. max. = 1.944 m.; olungire = 4,1 diam.; vol. max. = 1208 mê. 
Putere 12 H. F.; iuțeală = 17 tm. pe ceas. 

decât atâta timp cât balonul are o iuţeală proprie. Dacă se 
întâmplă deci ca dintr'o pricină oarecare motorul ce învâr- 
tește elicea să nu mai funcționeze, toate aceste aripi nu mai 
prezintă nici un folos, balonul ne mai având nici o voinţă se 
găsește în cazul anticei corăbii aeriane despre care am po- 
menit. În aceste împrejurări nenorocite lestul devine necesar 
și de aceea trebue păstrat. 

În această privinţă este nostimă povaţa dată de un aero- 
naut unui confrate al său care, din cauza lipsei de experienţă, 
se tot plângeă că nu-i ajunge lestul. 

— De ce te tot vaiţi! îi spuse acesta, pentru a cheltui 
cât vrei fără a aveă nici odată lipsă de lest, nimic mai simplu: 
iă în nacelă câtevă duzini de porumbei legaţi de picioare cu 
niște sfori și la nevoe dă-le drumul. In acest chip îţi ușurezi 
balonul, pe care din potrivă îl poţi îngreuiă trăgând porumbei 
de sfori îndărăt. 

Un alt mijloc — serios însă acesta — de asigurat stabi- 
litatea unui dirijabil, întrebuințat la Ville de Paris, Clément- 
Bayard şi întrodus și în Germania în urma rezultatelor foarte 
multumitoare ce sru dobândit în Franţa, consistă în înlocuirea 
unora, din planurile de stabilitate prin niște cilindre orizon- 
tale așezate la coada aerostatului și umplute cu hidrogen ca 
și balonul cu care comunică. 


Fig. 11. — Schema dirijabilului Zeppelin. 


Mulțumită utilizării acestei înaripări pneumatice precum 
şi a planurilor de stabilitate, viteza proprie a unui dirijabii 
poate fi mărită oricât de mult fără ca siguranţa vehicululul 
să fie câtuşi de puţin ameninţată. 

Dintre toate stabilităţile cea longitudinală dă mai mult de 
furcă aeronauţilor, căci este supusă la cele mai multe cauze 
cari contribuesc a distruge. Intre aceste pricini, afară de 
„Cuplul de răsturnare“, de care am vorbit, se mai poate 
numără : tendinţă ce are un dirijabil lungăreț așezat orizontal 
să se ridice în picioare vertical ; încărcarea neuniform repar- 
tizată în nacelă, mai ales dacă este lungă ; în sfârșit legăna- 
rile gazului în balon totdeana când se întâmplă o schimbare 
în iuţeala năvei aeriane. Intocmai după cum într'un vas cu 

apă mișcat se produce o clătinare a lichidului care numai 
încetul cu încetul revine la starea de odihnă, tot astfel și 
gazul din balon, în virtutea inerţiei, când vreo piedică se 
opune înaintării aerostatului, este împins când spre cap când 
spre coadă până când după un timp oarecare revine la starea 
liniștită. Acest neajuns se poate înlătură despărţind balonul 
în mai multe compartimente ce comunică însă unele cu al- 
nele (fig. 10). Până în prezent acest dispositiv nu a fost în- 
trebuinţat decât la dirijabilele Zeppelin. 


* 
* * 


Pentru a termină această preumblare printre cele mai 
importante chestiuni născute din problema călăuzirei baloa- 
nelor ne mai rămâne a vizită nacela și felul ei de atârnare 
sau Suspensiune. 

S'a desbătut și se va mai discută încă mult timp care din 
cele două feluri de nacele, lungi sau scurte, sunt de preferat. 
Fiecare din ele prezintă foloase și neajunsuri. Nacelele lungi 
(Ville de Paris, America) sunt priincioase de oarece distribue 
greutatea suportată aproape pe toată lungimea balonului de 
care se poate legă direct fără a mai recurge la o grindă lon- 
gitudinală; mecanismul de transmisiune dela motor la elice 
poate găsi puncte de sprijin în lungul nacelei ; ìn sfârșit pla- 
nurile de stabilitate se pot ușor prinde de scheletul ei. Din 
potrivă aceste nacele prezintă neajunsurile că ocupă prea 
mult loc, sunt gingașe de construit și opun o mare rezistenţă 
la înaintare dacă nu sunt căptușite peste tot. Cât privește 
nacelele scurte (Patrie, Parseval, Gross), din cauza atâr- 
nării încărcăturii numai către mijlocul aerostatului, întrebuin- 
țarea lor conduce de obiceiu la baloane înșeiate, în schimb 
însă toate organele sunt sub ochi și la îndemâna aeronauților. 

Oricare ar fi forma adoptată, suspensiunea trebue să fie 

rigidă. Ne mai vorbind de dirijabilele metalice la care prin 
natura lor însăş atârnarea este astfel alcătuită, la celelalte 
aerostate această legătură, fără a fi rigidă, adică de metal sau 
lemn, este construită numai indeformabilă din triunghiuri de 
cablu sau frânghii. 

lată-ne sosiți la capătul călătorii noastre, unde cred că 
am ajuns cu geanta plină — chiar cu toate greutăţile ce am 
întâmpinat pe drum — tot atât de odihniţi ca și când am 
pornit cu ea aproape goală. 

Inainte însă de a ne luă rămas bun să căutăm ce înche- 


iere am puteă trage după urma acestei excursiuni. 


* 
kod * 


Din cele văzute putem spune că până astăzi sau putut 
obţine dirijabile a căror iuţeală proprie nu poate atinge decât 
cel mult 14 metri pe secundă, dar în schimb a căror rigiditate 
şi stabilitate pot fi pe deplin asigurate. Aceste progrese realizate 
după multe încercări, caracterizează starea actuală a naviga- 
ţiunei aeriene prin ajutorul vehiculelor mai ușoare decât aerul 

Se naște întrebarea : cele de pe urmă dirijabile construite 
care întrupează progresele dobândite, îndeplinesc ele condiţiu- 
nile cerute pentru a rezolvi în chip practic problema loco- 
moţiunei aeriane ? Evident, nu. 

luţeala lor proprie de 47 —50 km. pe ceas le face nepu- 
tincioase spre a îndeplini un serviciu folositor îndată ce viteza 
vântului atinge 35—40 km. pe oră, de oarece, în acest caz 
de abia sar mișcă ca un cal ce merge cu trap mic. Când 
iuţeala vântului creşte, nu mai pot manevră și ajung un fel 
de jucării zadarnice şi nefolositoare. Pentru a învinge vânturile 
de iarnă cari adesea au o iuţeală de 45—50 km. la suprafaţa 
mării și 60—80 km. în straturile superioare ale atmosferei 
ar trebui ca dirijabilele să fie însufleţite de o repeziciune 

proprie de 100 — 120 km. pe ceas, spre a puteă propăși în 
acelaşi timp și cu o viteză care să satisfacă măcar cea mai 
modestă cerinţă necesitată de nevoile ultra-rapide ale secolului 
în care trăim. 

Se poate nădăjdui că cu timpul se vor construi dirijabile 
care să fie animate de asemenea iuţeli ? La prima vedere şi 
printr'o judecată superficială sar păreă că da și aceasta din 
pricina următoare. 


Fig. 12. — Schema dirijabilului America a lui Welmann anume 
construit pentru a călători spre polul nord. 


Lung. = 60 m; Diam. max, = 16 m ; alungire 3,10 diam; Vol. = 6849 m° 
Putere = 125 H. P.; iuţeală =32 km. pe ceas. 


Rezistenţa care se opune iuțelii, adică înaintării balonului, 
este, pentru aerostatele de acelaș fel, proporţională cu pătratul 
unei dimensiuni ; pe de altă parte puterea. motorului care 
creează această iuțeală este proporţională cu greutatea lui, 
pe când greutatea ce poate să ridice un balon este propor- 
țională cu volumul său, adică cu cubul unei dimensiuni. Indo- 
indu-se deci această dimensiune, sau altfel vorbind, construind 
un dirijabil de două ori mai mare, rezistenţa lui la înaintare 
ar fi din aceste consideraţiuni de 4 ori mai mare iar motorul 
ce ar puteă ridică de 8 ori mai puternic. Mărind deci din ce 
în ce volumul unui balon sar păreă că prin acest mijloc sar 
puteă dobândi iuţeli cât de mari cari teoreticește nu ar mai 

aveă limită. Cam acest lucru pare că a încercat d. Zeppelin 
în construcţiunea uriașelor sale dirijabile. 

Din nenorocire socoteala de acasă nu se potriveşte cu cea 
din... vânt, căci afară de rezistenţa la înaintare intervin alţi 
factori cari se opun, care variază în sens contrar când se 
măresc dimensiunile și iuțeala unui dirijabil. Acești factori 
sunt: rigiditatea și soliditatea superficială care se micșorează 
când lungimea balonului se mărește. Cu alte cuvinte cu cât 


Fig, 13. — Schema dirijabilului englez Nulli Secundus 
Lung. = 34 m.; Diam. max. 9,30 m.; nlungire= 3,6 diam.; vol. — 2400 m”; 
Putere — 50 H. P; iuțeala — 40 km. pe ceas. 


un dirijabil este mai voluminos și fuge mai repede cu atât 
este mai expus mai mult a se frânge și a-și sfâșiă învelișul 
mai ușor, Pentru a înlătură asemenea primejdii trebue deci 
ca balonul să se construiască cât mai solid, sau trăinicia și 
greutatea sunt strâns unite. De altfel soliditatea depinde de 
natura materialului ce intră în construcţiunea dirijabilului și 
care nu se mai poate schimbă decât sperând că se vor descoper) 
oarecare. aliaje cari însă în nici un caz nu vor puteă fi mult 
mai ușoare decât cele existente. Studiul formei pieselor ce 
intră în alcătuirea unui dirijabil este împins atât de departe 
margine ce nu trebuie să depășească greutatea maximă ce 
poate ridică volumul balonului. Astfel, în definitiv, mărind 
volumul unui balon nu se poate imbarcà pe el un motor a 
Natura No. 6. Anul IV. 13 

cărui putere să crească în proporțiunea indicată ci trebue 
să fie cu mult mai ușor, căci ceeace se adaogă la greutatea 
balonului pentru a-i măr! trăinicia trebue să se scadă din greu- 
tatea motorului, cu alte cuvinte din puterea lui. De aci se vede 
în cât nici în această direcţiune nu mai este nădejde că sar 
puteă câștigă cevă în ușurință. In aceste condițiuni nu rămâne 
altcevă de făcut decât să se mărească dimensiunele elementelor, 
adică greutatea. Așă dar pentru ca un dirijabil să fie mai 
robust trebue să fie și mai greu. Greutatea are ea însăș o 
îămurit că iuţeala proprie are o margine peste care va fi im- 
posibil a se trece. Cu timpul această iuţeală va puteă atinge 
60, poate chiar 70 sau 80 kilometri pe ceas, cine știe? în 
orice caz pare greu, aproape imposibil a dobând! 100 sau 120 
km., după cum am văzut că trebue unui dirijabil pentru a fi 
cu adevărat practic. 

Afară de această chestiune a repeziciunei, în timp de fur- 
tună, dirijabilele nu sunt mai părtinite afară numai dacă ar 
găsi peste tot locul remize anume construite unde să se poată 
adăposti și încă dacă vor aveă răgaz să între înăuntru. Fără 
a mai vorbi de peirea atâtor dirijabile este destul a reaminti 
dezertarea lui Patrie smuls din mâinile soldaților și catas- 
trofa lui Zeppelin a cărui pricină de exploziune încă nu a 
fost bine determinată. In această privinţă sunt mai multe 
presupuneri. S'ar fi putut ca scânteia care a provocat de- 
zastrul să fi provenit dela motor sau că izbirea aerostatului 
de pământ să fi înroşit armatura de unde apoi focul s'a trans- 
mis la gazul ce umpleă balonul. Este cu putință chiar ca ne- 
norocirea să fi luat naștere dintr'o descărcare electrică între 
scheletul balonului, care pe sus sar fi încărcat cu un fel de 
electricitate și pământ, încărcat cu electricitate de semn con- 
trar. Precis nimic nu se poate ști decât că furtuna a fost 

cauza cauzelor catastrofei la care a luat parte activă natura 
explozibilă a gazului. 

Necesitatea de a se echilibră, cu asemenea gaze constituie 
încă o primejdie cure amenință necontenit dirijabilele. Este 
o zicătoare ce se potriveşte din nenorocire de minune la acest 
caz: «Cine se joacă cu focul trebuie să se pârlească». Dar 
motorul fiind un izvor de scântei este ușor de înțeles peri- 
colul ce urmărește necontenit balonul. Pentru a înlătură 
această, «sabie a lui Damocles» ce plutește deasupra oricărui 
dirijabil, oarecari inventatori se încearcă a înlocui hidrogenul 
curat, ce până în prezent slujea la umplerea baloanelor, 
printr'un amestec cu un gaz inert care să-l facă incombus- 
tibil după cum este de altfel și aerul format din oxigen ames- 
tecat iar nu combinat cu azot. 

Afară de aceste neajunsuri, dirijabilul mai prezintă un 
foarte mare inconvenient din punctul de vedere economic : 
construcțiunea și întreţinerea lui costă enorm de mult... nu 
se potrivește. democraţiei actuale. 

In rezumat, din toate aceste pricini, se vede limpede că 
dirijabilele nu îndeplinesc și nu vor puteă satisface condi- 
ţiunile necesitate de un vehicul aerian cu adevărat practic. 
Aceasta nu înseamnă că ele nu vor îndeplini însemnate și 
incontestabile servicii ; din potrivă, se așteaptă mult dela ele, 
sub restricțiunea însă că nu totdeauna vor puteă răspunde 
nevoilor după cum din contra promit aeroplanele 1). 


Căpitan Gh. Grigoratu 


Fost elev a! Şcoalei Politechnice din Paris 


1) Clişeurile cari ilustrează acest articol au fost împrumutate de 
„Buletinul Armatei şi Marinei“, unde am mai expus această ches- 
tiune, căruia îi mulţumesc. 

UN ASTRU MORT — 0 LUME NOUĂ 


Oceanul de apă a luat de mult stăpânire pe trupul astrului 
mort și-l învălue de jur împrejur. Suprafaţa întreagă e un 
ocean neîntrerupt, o singură insulă nu se arată din mijlocul 
valurilor. Pe deasupra apelor plutesc încă nori întunecați ca 
o pătură compactă în jurul planetei, descărcându-se mereu 
în torenți diluviani peste oceanul nesfârșit. Privitorul inde- 
părtat nu vede nici acum oceanul, ci numai această pătură 
strălucitoare de vapori, cari reflectează la fel lumina soa- 
relui, din care cauză detaliile suprafeței vizibile sunt foarte 
slabe și nestabile ca la planeta Venus. Din căldura și lumina 
soarelui străbate foarte puţin la suprafaţa licidă a astrului, 
în schimb însă căldura internă e încă destul de considerabilă, 
așă că mările aburesc mereu și susțin o pătură de nori și 
neguri veşnice. 

Coaja solidă sub ocean e încă relativ subţire și slabă, așă 
că în urma contracţiunei internului din cauza recirei, ea con- 
tinuă a se contrage ca o pătură concentrică, aproape paralelă 
cu suprafața mărilor. Incretțiturile coajei sunt cu mult prea 
mici, ca să iasă până la suprafaţa oceanului și să formeze 
insule și continente. Foculintern năvălește mereu prin crăpăturile 
coajei, făcând să clocotească mările, când ici, când dincolo. 

Cu vremea, coaja solidă îngroșându-se, încreţiturile ce se 
formează cu contracţiunea sunt tot mai mari și încep a ieși 
din mijlocul valurilor sub formă de grupe de insule și con- 
tinente de piatră stearpă, la început de tot nestabile, cari 
apar azi și dispar mâne în sânul valurilor, arătându-se mereu 
alte insule, în alte părți. Căldura, frigul, apa măcinând pe- 
trile, s'au depus mereu straturi peste straturi de nomol și nisip- 
pe uscat și la fundul mărilor. 

In apele călduțe, sub zăduful învălișului de aburi perma- 
nenţi, viaţa organică găsește în sfârșit terenul priincios și 
începe a se desvoltă și a impopulă mările, la început cu for- 
mele cele mai primitive, ca simple celule de protoplasmă. Cu 
vremea, celulele grupându-se ca indivizi compuși și diferen- 
țiindu-se pe încetul, au dat naștere miliardelor de forme de- 
alungul veacurilor nemăsurate. 

Vietăţi de apă microscopice și-au depus mereu învălișurile 
văroase pe fundul mărilor și succedându-se miliarde de gene- 
raţii au format în decurs de milioane de ani straturi groase 
de zeci de metri de cretă. Aceste straturi însă de multeori 
nu sunt omogene, ci alternează cu straturi de nisip, de unde 
se vede, că fundurile mării acuși erau ridicate deasupra ca 
continente sau țărmuri, acuși erau iarăși scufundate sub su- 
prafața mărilor. 

Păturile de nisipuri și sedimente ce sau depus dela în- 
ceput și până azi, ating o grosime de aproape 40 kilometri. 
Dacă luăm în vedere, că apa și vântul depune mereu și azi 
straturi de sedimente, fără să luăm seama cum se ridică, 
atât e de înceată această muncă a elementelor, numai așă 
ne putem încâtva închipui. ce amar de vreme, câte mili- 
oane de ani au trebuit să se scurgă, pentru ca să se îngră- 
mădească pături de 40000 metri grosime. 

Resturile de animale, îngropându-se și petrificându-se în 
nisipul și sedimentele ce sau așternut peste ele în epocele, 
în cari au trăit și în cari nu existau observatori conștienți, 
cari să le înregistreze, au scris singure în păturile coajei 
istoria, ieroglifică a astrului mort din acele epoce îndepărtate 
și întunecate. 

Păturile depuse atunci și până azi însă ajung, cum am 
văzut, o grosime de 40.000 metri, iar săpăturile noastre cele 

mai adânci abiă trec de 1000 de metri, așă că noi n'am fi 
în stare niciodată a desgropă aceste ieroglife și a descifră 
istoria astrului nostru. Ne-au venit însă în ajutor cataclismele. 
Coaja pământului încrețindu-se în urma contracţiunei inter- 
nului, au fost scoase la suprafață pe unele locuri chiar și 
cele mai adânci pături, servind astfel material la reconsti- 
tuirea istoriei geologice a pământului. 

De câte ori sau cufundat și ridicat continentele din mij- 
locul apelor, de câte ori a năvălit lava și focul intern prin 
spărturile coajei pământului, înecând uscatul în foc, punând 
în fierbere mările și distrugând pe întinderi considerabile, 
orice urmă de viaţă organică. Dar focul se stingea iarăși 
coaja se prindea la loc și rămășițele vieţii organice recu- 
cereau pas cu pas terenul perdut — un lanţ nesfârșit de 
cataclisme și distrugeri și de recuceriri. 

Geologii reconstituind istoria coajei pământului din pătu- 
rile“sedimentarc și mai ales din rămășițele de animale și plante 
împietrite (fosile), găsite în aceste pături, au împărţit-o în 
cinci grupe mari, sau ere; era arhaică, sau străvechie, era 
primară, era secundară, era terțiară și era cuaternară. Prin- 
cipiul conducător la stabilirea erelor după posilele găsite e 
foarte natural. Plantele și animalele de azi n'au apărut dintr'o 
dată, ci la început numai cele mai primitive. Transfor- 
mându-se mereu au dat naștere la alte și alte forme pânăla 
cele mai superioare, cum le cunoaștem din botanică și zoologie. 

In era arhaică sa format prima coaje a pământului 
(din gneis-uri și micașisturi). In această coaje nu se găsesc 
urme de animale și plante, fiind nimicite de căldura internă, 
și apăsarea enormă a păturilor ce sau depus peste ele și 
mai departe din cauză că acele începuturi primitive de viaţă 
n'aveau un schelet mai rezistent, erau mai ales animale moi. 

In coaja arhaică se află cele mai multe vine de minereuri, 
din cari se extrag metalele. Aceste vine s'au format în urma 
deselor erupţiuni vulcanice din această eră, când coaja pămân- 
tului eră așă de slabă și subţire. Internul licid al pământului, 
judecând din densitatea lui relativă așă de mare, trebue să 
fie mai ales metalic. 

In era primară (paleozoică) nordul Asiei, Rusiei, Grön- 
landa și nordul Americei formau un singur continent (arctic), 
pe când America sudică cu Africa și India anterioară formau 
alt continent. Oceanul atlantic nu există, ci numai o mare 
lungă internă între cele două mari continente. Clima eră uni- 
formă, tropicală, aproape peste întreg pământul, din cauza 
căldurii interne. Mările erau pline de animale moi cu învăliș 
văros (scoice), raci și cracatițe, dar tot cu învăliș văros și 
pești sgârcoși (cu învăliș osos). Pe uscatul, care devine tot 
mai stabil în urma îngroșării coajei, încep a se arătă insecte, 
broaște mari și alte amfibii, Miaștinile nesfârșite erau aco- 
perite cu păduri dese de arbori fără flori și frunze căzătoare, 
dar ca frunzele ferigei, iar la sfârșitul acestei ere încep a se 
arătă strămoșii bradului. Faţa lumei eră cu totul străină, față 
de cea de azi, atât ce privește configuraţia (continentele și 
mările) cât și viața organică. În această eră au crescut pădu- 
rile uriașe, cari îngropându-se din cauza încreţirei coajei 
pământești, s'au prefăcut în straturi de cărbuni de piatră, 
atât de indispensabili civilizaţiei moderne. 

In era secundară continentul nordic s'a rupt în trei bucăţi 
şi o grupă de insule în locul Europei de azi. Asia eră unită 
cu Australia. Clima însă a început a se schimbă și a se 
diferenţia după zone, dar încă nu așă de deosebite ca cele 
de azi. Viaţa organică s'a prefăcut mult, pe lângă păduri de ferige 
şi brad încep a se arătă păduri de arbori cu frunze căzătoare și 

flori ca cei de azi. Priveliștea ținuturilor se asemănă deci cu cea 
de azi, dar lumea animală eră tot ce poate fi mai îngrozitor. 

E lumea șopârlelor uriașe și a balaurilor. Șopârla cu cap 
de crocodil, șira spinării ca a peștelui și picioare mai potrivite 
pentru înotat, crocodili uriași, monstri colosali de peste 30 
metri lungime, grumazi de b metri, ochi «ca talgerile», se 
târau pe pământ și prin mlaștine și înotau la suprafața mări- 
lor. Șopârle cu aripi de pelitä până la 6 metri lungime și 
paseri cu dinţi și cu ghiare la aripi despicau aerul. 

In timpul mai nou s'a descoperit în America scheletul unei 
șopârle uriașe de 93 metri lungime, din care o singură vertebră 
din șira spinării cântărește 450 kilograme. Ce pustiire trebuia 
să facă un astfel de monstru în lumea animalelor până să se 
sature. Nu e mirare, că la urmă din lipsă de hrană trebuiau 
să se ia la luptă și să se pustiască singure, unele pe altele. 
Natura își corige singură greșalele. Rămășițe solitare, dege- 
nerate, ale acestor monștri s'au putut păstră până la apariţia 
omului în era terțiară, umplându-i de groază copilăria și for- 
mând lumea poveștilor, ce'i turbură și azi visurile. 

Ce spectacol straniu și înfiorător trebuia să prezinte această 
lume ! Printre vegetaţia grasă, buiacă, de un verde întunecat, 
printre arborii uriași și trunchiurile răsturnate acoperite de 
plante acăţătoare, cari învălesc mlaștinile, sclipește ici colo câte 
un ochi fioros și misterios de apă, la suprafaţa căreia se pot 
arătă în tot momentul toţi monștrii cari și i poate închipui 
imaginaţia bolnavă a unui copil, ca pe «tărâmul celălalt» din 
lumea poveștilor și să se ia la luptă la lumina roșatică a 
soarelui învălit în neguri dese, sau a unei luni gâlfede, mărind 
efectul fioros al spectacolului. 

Copacii uriași sunt singurii spectatori liniștiți ai acestor 
scene de groază. Pe ei nu'i înfioară tăcerea suspectă a mla- 

Ştinilor, nici ivirea balaurilor și încolăcitul grețos al reptilelor 
uriaşe printre trunchiurile lor, nu-i înspăimântă nici luptele 
sălbatice, ce se desfășoară la picioarele lor, șuerăturile prelungi 
și tipetele monștrilor. 

Aceasta e coroana naturii, stăpânitorii pământului din era 
secundară, și din această luptă sălbatică și inconștientă se 
plămădește coroana naturii de mâine și de poimâine, se alege 
schânteia divină, care sub razele soarelui dătător de viaţă se 
acumulează mereu, pentru ca să dee naștere coroanei naturii 
din era cuaternară, să dee naștere intelectului, care va înblânzi 
şi supune și va lumină pământul, care își vor ridică privirile 
conștiente spre cer, care va face din iubirea de aproapele 
religie și care va măsură și va contemplă nemărginirea. 
Dacă ne-am puteă depărtă dela pământ într'o clipă la o 
distanță de milioane de ani de lumină şi am revedeă icoana 
pământului din era secundară, noi nu am fi în stare să recu- 
noaștem în aceea icoana pământului nostru și ne-am miră că 
ce lume străină, ce astru necunoscut și din ce regiuni de univers, 
avem înainte. Alte continente și alte oceane, alte insule și alte 
mări. Nimic nu se aseamănă cu pământul de azi. Dar vegetaţia 
uriașă, dar locuitorii, monștrii, ce se târăsc la suprafața lui! 

Și totuși icoana pământului nostru, a planetei noastre mame 
și făpturile ce le vedem sunt copii aceleiași mame, sunt stră- 
moșii lumii vegetale și animale de azi. 

Afară de șopârle se aflau în era secundară și puţine mami- 
fere primitive, iar în ape scoici și mai târziu spre sfârșitul 
erei pești ca cei de azi. 

Cele mai caracteristice sedimente din această eră sunt 
straturile de cretă formate din depunerea scoicușoarelor micro- 
scropice pe fundul mărilor și scoase deasupra în urma încreţirei 
coajei pământului. Tot din cretă s'au format marmurele. 


Bistriţa (Ardeal). I. Corbu 


aa Me 
== 

TORPILA ŞI TORPILORUL 


Marina de răsboiu dispune azi de o armă teribilă: tor- 
pila, căreia nimic nu-i poate rezistă. Cuirasatul cel mai pu- 
ternic e distrus întrun moment: o prăpastie se deschide sub 
el, o coloană de apă se ridică cu sgomot în sus, și când marea 
se potolește, numai câteva rămășițe informe, de cari se agaţă 
7—8 nenorociţi pe jumătate arşi, plutesc în locul colosului 
de oţel; oceanul la înghiţit împreună cu cei 800 de mari- 
nari ce purtă. 

Chiar din secolul XV oamenii de știință sau gândit la 
efectele distrugătoare ce le-ar produce o cantitate de pulbere 
făcând explozie sub apă, dar mijloacele lipseau pentru a con- 
strui o astfel de mină submarină. Chiar cu trei secole mai 
târziu, o încercare făcută de americanul David Bushnell 
n'a avut nici un succes, tot din aceeaș cauză. Cu toate acestea 
Fulton reîncepe cercetările și construește în 1797 un fel de 
torpilă, formată dintr'un butoiu plin cu praf de pușcă, men- 
ținut în apă prin ancore; un mecanism produceă aprinderea 
pulberei când eră lovit de o corabie, și aceasta săreă în aer 
Rezultatele au fost însă cât se poate de mediocre și nici o 
țară n'a voit să aplice invenția. 

Adversarii lui Fulton obiectau că torpilele ar fi pericu- 
loase pentru orce vas, fie amic sau inamic, de comerţ sau de 
răsboiu. Indată însă ce electricitatea a permis aprinderea les- 
nicioasă dela distanţă, foloasele lor au devenit incontestabile. 
Numeroși inventatori le-au perfecționat necontenit, și prin în- 
trebuințarea puternicilor materii explozibile moderne le-au 
mărit mult efectele destructive. 

La început torpilele, fixe, serveau numai pentru apărarea 
porturilor. Nişte hemisfere de fontă cu un diametru de 1- 2 
metri, umplute cu 200 — 700 kgr. fulmicoton, erau ancorate 
pe fundul apei în vecinătatea portului de apărat; un circuit 
electric le puneă în legătură cu postul de aprindere, situat pe 
mal. De aci observatorul n'aveă decât să apese pe un buton, 
și torpila făcea explozie, sfărâmând totul în jurul ei. Efectele 

atât de puternice ale exploziei sunt foarte explicabile : apa 
fiind incompresibilă, gazele provenite din arderea pulberii 
produc o enorină presiune laterală, iar lichidul situat deasupra, 
e aruncat în sus, formând o coloană (înaltă cam de 70 m.) 
care distruge orice întâlnește în cale. 

In caz când fundul e prea adânc sau noroios, se ancorează, 
la câţiva metri sub apă, torpile automalice, numite astfel 
fiindcă fac explozie îndată ce le lovește un vapor. Ele sunt 
extrem de periculoase, dovadă accidentul cuirasatului Petro- 
pavlosk, distrus în faţa Portului Artur (12 Aprilie 1904) de 
către o asemenea, torpilă, pusă câtva timp mai înainte chiar 
de către Ruși. Apoi mai au neajunsul că, după încetarea 
ostilităţilor, nu pot fi scoase toate ; unele rămân și constituesc 
un pericol permanent pentru vasele de comerț ce trec prin 
acele regiuni. 

Folosul barajelor de mine submarine e foarte mare. 
Numai graţie lor Americanii de sud au putut rezistă puternicei 
flote a celor de Nord în războiul de secesiune (1861—65). 

In luptele departe de coastă se întrebuinţează torpile cu 
dimensiuni și greutate reduse, pentru a puteă fi transportate 
în niște îmbarcațiuni speciale numite forpiloare. Menirea 
acestora fiind să se apropie cât mai într'ascuus de vasul inimie 
și să-l torpileze, ele!) sunt mici, subțiri, și —condiţie esenţială — 
posedă o mare iuțeală, 

Până mai acum câţiva ani orice torpilor aveă la partea de 
dinainte niște prăjini, lungi de 6—7 m., la vârful cărora erau 
fixate torpilele, de formă ovoidă, conţinând 25 —30 kgr. fulmi- 
coton. Vaporașul astfel înarmat se repezeă cu o iuțeală de 
35 —45 km. pe oră asupra adversarului, îl loveă cu vârful 
prăjinei și imediat o luă la fugă, în timp ce torpila își produceă 
efectul obișnuit și vasul inimic se scufundă. 

Contra acestui atac, executat atât de repede și având loc 
mai ales noaptea, orce rezistență eră aproape imposibilă, 
Tunurile revolver, cu tragere repede, constituiau singura armă 


1) E vorba aici numai de torpiloarele obicinuite; cele submarine au 
fost descrise întrun număr precedent. 

de apărare, deși foarte greu puteau gloanţele să atingă prin 
întunerec o ţintă așă de mobilă. Aceasta explică succesul 
torpilorului, precum și teama marinarilor de dânsul. 

Primele torpiloare au fost întrebuințate de către Americanii 
dela Sud (Confederaţi) în războiul de Secesiune, când din 
cauza disproporţiei dintre ele și cuirasatele ce distrugeau, li 
s'a dat numele simbolic de David. In 1877 torpiloarele rusești 
n'au prea adus servicii, afară de o șalupă care, comandată 
de ofițerul Murgescu, a torpilat monitorul ture Duba-Saife 
(12 Mai). Acelaș model de torpiloare a mai fost întrebuințat 
în războiul dela 1880 între Chili și Peru, și în expediţia Franţei 
în Extremul Orient la 1884—85. 

Azi însă acest sistem e păstrat numai pe fluvii (așă sunt 
noile noastre torpiloare de Dunăre, construite anii trecuţi în 
Anglia). Pe mare, atât din cauza necontenitei perfecţionări a 
artileriei cât și din cauza întrebuinţării projectoarelor electrice, 
cari luminează în timpul nopţii la mari distanțe, torpiloarele 
nu se pot apropiă la mai puţin de 150—200 m. de inamic; 
în consecinţă eră nevoe de o modificare a modului de atac, 
lucru ce s'a și făcut prin crearea torpilei automobile, con- 
struită pentru prima oară la Fiume de către inginerul Whi- 
tehead (1864). Cu timpul torpila Whitehead (sau un model 
asemănător) a fost adoptată peste tot, din cauza avantajului 
ce-l are de a puteă fi lansată de departe asupra inamicului. 
Ea nu e altcevă decât un submarin în miniatură, având forma 
unei ţigări lungă de vro 5—6 m. și grea de 400 kgr. Inte- 
riorul e împărţit în 6 compartimente: cel din faţă conţine un 
inflamator, care, sub influența unei lovituri, provoacă explozia 
celor 40 kgr. de dinamită situate în compartimentul al doilea ; 
în al treilea se găsește regulatorul de imersiune, în al patrulea 
aerul comprimat care pune în mișcare maşina din comparti- 
mentul vecin, și aceasta la rândul său produce învârtirea unei 
helici de bronz cu irei ramuri, situată la partea de dinapoi a 
aparatului. 

Două cârme, una verticală și alta orizontală sunt regulate 
de mai înainte pentru a asigură torpilei direcțiunea dorită. 

Apoi ea este introdusă în tubul de lansare, un fel de tun 
de oțel, din care, cu ajutorul aerului comprimat sau al unei 


pulberi speciale, e aruncată în mare. Ajunsă aci, helicea 
începe să se învârtească și torpila își continuă drumul, putând 


parcurge o distanţă de 800 m. cu iuţeala de 25 mile pe oră 
(1 milă = 1852 m.). In timp calm, direcţiunea iniţială se 
păstrează uşor; îndată însă ce marea e agitată, valurile o 
deviază. Afară de aceasta, aparatele ce o compun fiind ex- 
trem de complicate, ţinta mobilă și greu de nemerit, efica- 
citatea torpilei e micșorată. Așă se explică .de ce în ultimii 
ani Sa căutat a se construi torpile dirijabile, fie prin undele 
herziene, fie prin alte dispozitive foarte ingenioase, dar a căror 
descriere ar fi prea lungă aci. 

Dacă însă în adevăr asemenea aparate vor fi dat rezu!- 
tate favorabile, s'ar face poate prin aceasta imposibilă lupta 
pe apă, căci ele nemerind în totdeauna ţinta, nici un vapor 
n'ar scăpă neatins. În tot cazul nu e prea departe timpul 
când armele se vor perfecționă într'atâta, încât nici un 
răsboi nu va mai fi cu putinţă. Știința e binefăâcătoare chiar 
atunci când creează mijloace de distrugere! 


S. Şerbescu. 
-Ri 
INFLUENȚA ANOTIMPURILOR 
ASUPRA 


FACULTĂȚILOR NOASTRE INTELECTUALE ŞI ENERGIEI MUSCULARE 


Fiecare dintre noi a observat faptul, că energia facultăţilor 
noastre psichice și fizice depind de factorii meteorologici. 
Nu e indiferent pentru noi nici schimbarea temperaturei, 
precum nici neconstanța presiunei atmosferice. 

Fenomenul acesta îndemnase pe unii naturaliști la exami- 
narea factorilor meteorologici, întru cât stau în legătură, 
cu facultăţile noastre psichice și fisice. 

Prima încercare a făcut-o Schuyten, profesor în Antwerpen. 
El a încercat energia musculaturei cu un aparat anume spre 

acest scop (dinamometru, ergograf). A constatat că energia 
musculară toamna și primăvara crește, iar în lunile Decembre, 
anuar şi Martie, energia rămâne neschimbată ; în Fevruar din 
motive necunoscute, energia musculară se potențează din- 
tr'odată. Fenomenul acesta a fost studiat din nou de A. Leh- 
mann, profesor de experimentări psichice la universitatea din 
Copenhaga, împreună cu Dr. Pedersen. Spre scopul acesta au 
făcut observări îndelungate cu elevi de diferite etăţi, precum 
și cu anumite persoane. Lehmann și Pedersen atribuiau acest 
rezultat luminii, adică radierii care produce efecte chimice, 
temperaturei, electricității şi presiune: atmosferice. 

Mărimea energiei musculare au determinat-o prin ergograf, 
iar energia lucrului intelectual au măsurat-o prin aceea, că au 
încercat câte numere de o cifră pot aduna elevii în 5 minute, şi 
pentru memorizarea a 16 rânduri, de câte repetiri au nevoie. 

Prin experimentările acestea, au ajuns la rezultate intere- 
sante. Au dovedit că primăvara energia musculară creşte 
în raport direct cu lumina; vara însă față cu mărirea 
treptată a luminei, energia musculară rămâne statornică. In 
Septembre și Octombre energia musculară crește foarte repede 
și maximul, pe care-l atinge la finea lunei Octombrc, îl păstrează 
și în lunile de iarnă, deşi puterea luminei scade dela finea 
lui August până în Ianuarie. 

Rezultatul acesta au voit să-l explice prin efectul căl- 
durii. Și întradevăr explicarea a fost potrivită când eră 
vorba de energia musculară. Au aflat, că anumită tempera- 
tură (120—15°C) e cea mai potrivită pentru desvoltarea ener- 
giei musculare ; dacă însă temperatura se urcă ori scade, 
energia musculară e împedecată. In luna Ianuarie se ridică, 
energia musculară, pentru că crește și puterea luminei, deși 
temperatura relativ e mică (0°—5°C). In lunile de primă- 
vară, când atât lumina și căldura sunt mai intensive şi ener- 
gia musculară se potențează, în lunile de vară însă, în 
urma căldurei imense, energia musculară ar scădeă în mod 
esenţial, dacă puterea ridicată a luminei nu ar nimici pu- 
terea căldurei. In lunile Septembre și Octombre puterea lu- 

minei se micșorează, energia musculară crește foarte, pentru 
că prin scăderea căldurei ne apropiem de cea mai potrivită 
temperatură. In lunile de iarnă în urma micșorării luminei și 
căldurei, energia musculară e stabilă. 

Intru cât e în legătură puterea musculară cu schimbările 
presiunei atmosferice, Lehmann și Pedersen au ajuns la re- 
zultatul, că în prima jumătate a anului, adică din Ianuarie 
până în Iulie, energia musculară e în strânsă legătură cu ba- 
rometrul ; anume, dacă Hg. se urcă și energia musculară se 
ameliorează și invers 

In lunile de toamnă presiunea atmosferică nu produce nici 
un efect. Au observat fenomene interesante la o escursiune 
făcută anume pentru astfel de experimentări. Trei persoane 
au plecat din Copenhaga în Norvegia cu scopul ca să studieze 
presiunea atmosferică în locurile mai înalte. Au observat că 
energia musculară e neutrală, dacă mergem dela un loc cu 
presiune atmosferică normală, la altul, care are presiune at- 
mosferică cu cevă mai mică. Dar nu numai aici mau observat 
deosebire, ci chiar la o distanţă de 964 m. nu au întâmpi- 
nat-o. Din contra, energia musculară a crescut în mod con- 
siderabil, când au coborât dela munţi la malul mărei. 

Prin rărirea aerului, oxigenul scade. Schimbarea aceasta 
ar fi stricăcioasă, dacă natura nu Sar fi îngrijit ca globu- 
lele roşii ale sângelui să se sporească în cazul când sunt ex- 
puse presiunei atmosferice mai mici. Tendenţa globulelor 
acestora e, ca să înghiță oxigen. Dacă numărul globulelor 
crește, și cantitatea oxigenului se va spori și va egaliză mic- 
şorarea oxigenului în aerul rărit. Prin adaosul globulelor de 
sânge, cantitatea oxigenului nu se schimbă, nici energia muş- 
chiulară nu scade. Dacă ne coborâm din locuri înalte, atunci 
adausul globulelor nu dispare îndată, organismul va conţine 
mai mult oxigen în urma, căruia energia musculară crește. 

Intre mărimea electricităţii şi energia musculară n'au putut 
găs) nici o legătură. 

Examinând efectele meteorologice asupra energiei intelec- 
tuale, au aflat că celeritatea adăugirei, nu depinde nici de 


www.dacoromanica.ro 


208 i NATURA 


puterea luminei, nici de schimbările atmosferice, depinde 
însă de temperatură și anume, dacă temperatura se apropie 
de un grad oarecare, energia adăugirei crește. Cea mai potri- 
vită temperatură pentru celeritatea adăugirei e 7—10 Co 
și e mai mică decât temperatura energiei musculară (12—15 CO). 
In fine prin memorizarea unui text, au dovedit că memoria 
e influențată de temperatură, presiune atmosferică și lumină 
întocmai ca energia musculară. 

Rezultatele acestea sunt interesante nu numai din punct 
de vedere teoretic, ci și din punct de vedere practic d. e. în 
pedagogie. Știind că facultatea intelectuală depinde de ano- 
timpuri, temperatură, precum și de combinaţiile presiunei 
atmosferice, nu putem pretinde dela elevi, că în toată vremea 


să săvârșească acelaș lucru și sajungem la acelaș rezultat. 
(După Dr. Revesz Gyula). 
Hermina Ciorogariu 


Profesoară de Matematici şi Ştiinţele naturale. 
Directoara internatului Şcoalei sup. de fete 
din Atad. 


-Ri 
NOTIŢE 


SPRE ŞTIINŢA. Reproducerea acestor notițe este ingăduită numai cu arătarea mu- 
mărului din „Natura“ din care se vor luă. Aceste notițe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


Pescuitul balenei în Africa de Sud.—Balena oare a dispărut aproape 
cu totul în mările boreale e foarte răspândită în emisferul sudic. 
Pe coasta de răsărit ca și pe cea de apus a Africei de sud, dela Lou- 
renţo, Marques la Capetown, și dela Capetown la Swakopmund, se 
întâlneşte balena în cete de 30, 40 sau 50 uriași de mare. Două va- 
poare mici ale staţiunei din Durban au ucis numai în două luni, fără 
multă osteneală, nu mai puţin de 70 balene, aducând astfel un câștig 
de 25 mii pe lună. Venitul mare se trage de pe urma unturei de 
balena, fanoanele și oasele având un preţ mai mic. Se nădăjduește 
să se mărească câștigul întroducându-se carnea de balenă la hrănirea 
negrilor muncitori în minele de aur. O singură balenă dă în mijlociu 
cam opt mii de chilograme ds carne. (Revue Scentifique, 20 Fevruarie 


1909). 
-RK 


RA annann 


Tip. GUTENBERG Joseph Göbl S-sori, str. Doamnei, 20. 

Primăvara, oricine poate prinde cu ușurință viaţa inten- 
sivă a arboreiui. Câtă vreme e cuprins de amorţeala iernei, 
pare tot una cu vreascul uscat din desișul pădurei, dar de în- 
dată ce soarele se ridică mai sus pe cer, iar mantaua albă 
de omăt să duce fășii, fășii, arborele învie. Rădăcinile sale 
adânc înfipte în pământ, se pun pe lucru, sugând cu lăcomie 
apa scursă picătură cu picătură printre firele de țărână. Prin 
țevi nenumărate, strânse grămadă în lemn, se ridică seva, ca 
și sângele în vinele omului ce muncește. Dacă rupi o ramură 
de viță de vie proaspăt desgropată ori de mesteacăn, ca la- 
crimile cade sucul ce duce putere de viață cătră cununa cren- 
guţelor fragede, resfirate spre vârful trunchiului. E semnul că 
arborele se pregăteșie pentru traiul de vară ; pare că el a 
căpătat cunoștință că vremea prielnică pentru zilele lui de 
viaţă a început și că nu trebue să piardă nici o clipă din 
mângâierea blândelor raze de soare. Efectul acestei hărnicii 
timpurii se vede de îndată. Presăraţi în rânduri regulate dea- 
lungul ramurelor tinere, mugurii așteaptă hrana ce le vine 
din belșug dela rădăcini. Ei sunt speranţa de un an ai arbo- 
relui, ei sunt purtătorii odraslelor mărunte ce trebue să pre- 
lungească traiul neamului. In ei se concentrează nu numai 
puterea de viață a fiinţei, dar și toată podoaba de vară a 
cărei clătinare de vânt naște acea armonioasă muzică ce ne 
oprește în loc în liniștea serei, schimbată prin pana poeţilor, 
în forma inălțătoare a poeziei. 

In dorința de a respira aerul întăritor de primăvara, 
preumblându-te prin grădina ce se trezește din amorţeala ge- 
rului, apropie-te de o tufă de liliaci și rupe unul din cei doi 


Natura, Na. 1, Anul IV. 14 

mugurași ce stau faţă în faţă ca niște fraţi de gemene. Nu 
auzi nici un oftat de durere, dar locul de unde l'ai desprins 
se umezește îndată de lacrima venită din tăinuitul adânc al 
pământului. Cu un vârf de ac, dă într'o parte solzișorii bruni 
ce învălesc mugurașul ca și scutecele pe un copil și vei ve- 
dea că mugurele nu e decât o ramură cu frunze ori flori 
strânse grămadă, în încăperea lui micuță. Florile sunt, e drep- 
tul, necolorate, dar cu întreaga lor alcătuire minunată ; frun- 
zele sunt boţolite, dar au tot ceia ce le trebuie pentru ca să 
se puie pe lucru, de îndată ce hrana venită din pământ, le va 
face să se desfășoare. 

Fără să vrei, te gândești la o asemănare cu copilașul din 
fașă, a cărui grângurire e începutul vorbei de mai târziu ; ce 
dă din mâini, dar încă nu știe să apuce; ţipă când îl doare, 
dar nu are încă putere să se apere. Câtă grijă nu pun pă- 
rinții lui până ce-l văd mare ! Câtă pază să nu se îmbolnă- 
vească, el care ușor să poate îmbolnăvi, deși rezistă mult. 
Dragostea de copil și îngrijirea dată, e toată arma omului 
pentru ca firul neamului să nu se rupă. La fel e și cu mu- 
gurele, deși bucuria, durerea, râsul ca și plânsul plantelor sunt 
mute. Nu le simte oricine, dar uneori sar în ochi, de mani- 
feste ce sunt. 

* * 

Primăvara e vremea cea mai schimbăcioasă. Azi e zi de 
vară, cu soare ca în Iunie, mâine poate să fie zi de toamnă 
ori de iarnă, cu brumă ori îngheţ. Vrăbiile se pot ascunde 
sub strașina casei, încălzindu-se unele de altele ; copilul care 
sburda în credința că a scăpat la soare,poate să se adăpos- 
tească lângă soba caldă, ce a înlocuit toată iarna soarele. 
Mugurele, copil plăpând al arborelui, rămâne supus vremuirei. 
Când e cald, amăgit de razele de căldură, dă să-și scoată 


www.dacoromanica.ro 


MUGURII 211 


afară căpușorul; când e învăluit de brumă ar pieri, înghe- 
țindu-i membrele gingașe, dacă planta bătrână, ce a îndurat, 
multe, nu ar fi luat precauţiuni. Incearcă de pune mâna pe 
un mugure de castan, umflat și gata să crape chiar dela sfâr- 
şitul lunei Martie. ţi tragi repede, fără să vrei, degetele de 
pe el, căci simţi că e lipicios. Pe lângă scutecele groase— 
solzii castanii — ce-l învălesc, planta mai fabrică și un cleiu 
rășinos, cu care le unge. Explicarea e lesnicioasă de dat. Pri- 
măvara fiind ploioasă, iar vremea repede schimbătoare, de 
nu ar fi oprită de rășină să se vâre printre solzi, apa ar 
putea peste noapte îngheţa, distrugând întreg ţăsutul plă- 
pândelor frunzișoare, pedepsite că au avut dorul de a se 
desfășură așă de timpuriu în bătaia razelor înșelătoare de 
soare, Şi cu câtă precauţiune nu es din învelișul lor apără- 
tor, așa de încet și cu atâta frică încât nu te miră ideia 
unora de a crede și pe plante, înzestrate cu o inteligenţă ne- 
cesară apărărei vieţei lor. 

Mai întâiu se îndepărtează solzii grași, ca să nu strângă 
prin îmbrăcămintea lor scorțoasă frunzișoarele ce cresc, pre- 
gătindu-se pe îndelete pentru importanta funcţiune de a da 
la rândul lor hrană arborelui bătrân, că le-a îngrijit cât au 
fost micuţe. Pe măsură ce mugurele crește, solzii devin și ei 
ceva mai lungi, ca la fie ce clipă de pericol să poată învăli 
din nou odrasla dată în paza lor. 

Dar dacă ar fi numai atât! Incearcă de dă în lături, cu 
un ac, solzii încleiaţi unii de alţii, pentru.ca să ajungă până 
la frunzișoarele strânse sul, de un galben verzui delicat și cu 
faţa încreţită și catifelată. Ca să ajungi până la el trebue să 
înlături un soiu de scamă mătăsoasă, ce le învălește ca în 
vată. Se înțelege îndată că rostul acestui puf e ca și acela 
de la puiul de găină abea eşit din găoace: să ţie cald apă- 

rând frunzișoarele, ca și florile strânse grămadă, contra 
vremei rele din afară. Dar el mai are și alt rol. Când frun- 
zișoarele abea au început să se întindă, scăpând la libertate, 
puful ia locul cleiului de pe solzi. El nu le apără cum apără 
vata ce învălește vreun corp ușor de stricat, nu le ţine numai 
căldură sub îmbrăcămintea ca de cauciuc impermeabil al 
solzișorilor, ci, frunzișoarele odată desfășurate, el opreşte per- 
derea apei prin evaporare. Din frunzișoarele cu pelița sub- 
tire, cu țesutul nerezistent, apa ce le vine după atâta trudă 
și drum lung din rădăcini, repede sar preface în aburi dacă. 
nu ar fi perișorii ' mătăsoși ce le învălue din toate părţile. 
Abia după ce mugurul sa schimbat într'o mică rămurică, 
iar frunzele și-au căpătat deplina putere de viaţă, puful dis- 
pare ca ne mai având nici o funcţiune de îndeplinit, iar 
solzii crescuţi ca niște aripi de cărăbuş, se desprind şi ei, 
lăsând slabe urme în jurul ramurei tinere. Astfel castanul a 
scăpat de vremea rea a primăverei şi numai mulţumită al- 
cătuirei mugurilor săi, noi ne bucurăm așă de timpuriu de 
umbra deasă a frunzelor numeroase răsfirate ca degetele 
mâinilor. Din cauza acestor prevederi de apărare a lăstarelor- 
tinere, castanul e plantat dealungul străzilor prin orașe. Pe 
când el își ridică florile albe pătate cu ruginiu, ca niște can- 
delabre eșite din mijlocul frunzelor, salcâmul abea se încu- 
mete să dea colţi, lăsând să se vadă capătcl verzui al frun- 
zișoarelor ţinute închise în învelișul scorțos al mugurilor. 

In acest chip observați cu deamănuntul, arborii ca și ori- 
care alte plante își arată adevărata lor natură de fiinţe, ce 
nu cresc după cum se întâmplă, ci fiecare după o anumită 
normă, variată dela unii la alţii, după un plan ce pare a fi 
corespunzător individualităţei lor. Prin aceasta nu se deo- 
sebesc foarte puţin de animale, mai ales de acele animale: 

inferioare, care nu pot exprimă bucuria ori durerea de cât 
prin o mișcare mai mare a corpului lor sau a unor părţi 
din corp. Numai așă se poate prinde câtă parte de adevăr 
conțin vorbele poetului: 


Tout, comme toi, gemit ou chante comme moi; 
Tout parle. Et maintenant, homme, sais-tu pourquoi 
Tout parle ? Ecoute bien. C'est que vents, ondes, flammes, 
Arbres, roseaux, rochers, tout vit! 
Tout est plein d'âmes. 


(V. Hugo) 
Dr. I. Simionescu 
IE 


BATRÂNEȚEA ŞI LUNGIREA VIEŢEI!) 


Nu mult după ce omul, în scurgerea vremei, a trecut de 
floarea vârstei, o ciudată simţire-l coprinde. Ivirea primilor 
peri albi, greutatea în săvârșirea unor mișcări, pe care până 
acuma niciodată nu o simţise, rezistenţa mai slabă la o 
muncă încordată, toate îi aduc în conștiință începutul unei 
-decăderi treptate, a unei porniri spre o viață din ce în ce 
mai puţin intensă. 

Pe măsură ce toate aceste neplăceri se accentuează, pe 
măsură, deci, ce înaintează bătrânețea, viaţa devine pentru 
om, de multe ori, un lung șir de suferinţe trupești și sufle- 
tești. Pe lângă un trup slăbit ce nu mai e în stare a săvârși 
nici o muncă, un trup care nu mai e supus mereu voinţei, 
și care prin neregularitățile funcţionărei sale atrage în fiece 


1) După: E. Metchnikofț: „Etudes sur la nature humaine“ fd: 
„Essais optimistes“ şi Jean Finot „Philosophie de la Longevite“. 

clipă, în chip nepoftit, atenţia omului asupra sa, bătrâneţea. 
aduce cu sine un suflet ce vede lumea externă prin niște 
ochi cari ca niște medii monocromatice nu lasă să pătrundă 
decât o uniformă lumină cenușie, absorbindu-i toată bogăţia. 
de culori sub care e văzută de cei tineri și sănătoși. 

Astfel, cu un suflet nemulţumit și întristat, într'o lume 
care, fiind oglinda sufletului care-o privește, nu poate să pară 
decât rea, bătrânul își petrece restul vieţei în melancolica. 
amintire a frumoaselor timpuri trecute, în trista constatare a. 
răutăţei celor prezente și în groaznica așteptare a unui viitor, 
ce, cu tpate că-i aduce prin moarte liberarea de suferinţele 
sale, îi e mai de temut, prin necunoscutul care-l învălue, 
chiar decât însăși suferinţele. lată dar, cum o bună parte din 
. viața omului se scurge într'o continuă neplăcere pentru in- 
divid și o greutate nefolositoare pentru societate. 


* 
+ x 


Desigur, că de mult s'au găndit oamenii la căutarea unui 
mijloc prin care sar putea înlătura aceste neplăceri ale bă- 
trâneţei. Din timpurile cele mai vechi s'au găsit oameni, cari 
cu bună credință, s'au pus în căutarea vreunui mijloc care 
să dea „tinereţe fără bătrâneţe și viaţă fără de moarte“ ; 
dar mai cu seamă sau ocupat cu această meserie șarlatani, 
cari se foloseau de nepriceperea mulţimei, spre a-și asigura 
lor personal, dacă nu o viaţă cât mai lungă, cel puţin una 
cât mai plăcută. 

Cercetări mai serioase în această privinţă s'au întreprins 
numai în timpurile, relativ, mai recente. 

Chestiunea care s'a pus mai întâiu a fost aceea de a se 
ști dacă omului, prin felul lui de organizaţie, îi este dat să 
trăiască o mai lungă viaţă decât aceea la care ajunge ma- 

joritatea oamenilor, sau nu. În mai multe chipuri s'a căutat 
a se determina limita pe care o poate ajunge viaţa ome- 
nească, stabilind oarecari raporturi, fie între greutatea cor- 
pului și limita vieței, fie între durata creșterei și aceea a 
vieței, toate aceste cercetări făcându-se prin studii compa- 
rative a longevităţei diferitelor animale din scara zoologică. 
Rezultatul la care sa ajuns, deși variind după diferitele me- 
tode întrebuințate, a fost în genere, că limita care e pusă 
vieței omenești ar fi mai înaintată decât sar părea că este, 
după experienţa noastră zilnică. 

Această concluzie a fost întărită mai cn seamă în timpu- 
rile din urmă, când graţie lucrărilor statistice demografice, 
s'a constatat că numărul centenarilor, deci a oamenilor cari 
întrec cu mult limita de vârstă mijlocie, este mult mai mare 
decât se presupunea. 

Intro primă perioadă a cercetărilor în acest sens, sa 
căutat a se trage reguli a căror observare să asigure omului 
o viaţă cât mai lungă, din cunoașterea felului de trai a celor 
mai mulţi centenari, sau alţi oameni cari ajunseseră la o 
vârstă excepţional de înaintată. 

Lăsând la o parte cazurile contradictorii, a unora cari, 
abuzând toată viaţa lor de alcool, ajunseseră la aceiași vârstă 
ca alţii, cari băuseră numai apă, sau a unora cari, trăind în 
cel mai mare belșug și hrănindu-se cu cărnuri, nu rămăse- 
seră mai prejos decât alţii care-și asiguraseră o viață lungă 
prin cel mai esclusiv vegetarianism și printr'un post con- 
tinuu; dinj majoritatea cazurilor s'a putut trage concluzia, că 
o viaţă, moderată în toate, va fi cea mai puţin moderată în 
pretenţiile ei la lungime. 

In ceeace privește însă amănuntele necesare pentru a 
se stabili o normă fixă pentru a ajunge la acest scop, nu 

sa putut ajunge pe această cale la o unitate de vederi. 

O eră nouă, în cercetările pentru găsirea unui mod de 
prelungirea vieței, a început în timpurile din urmă, când în- 
văţaţii s'au convins, că înainte de a găsi mijloace pentru 
înlăturarea răului, cel mai important lucru este de a cu- 
noaște natura intimă a acestui rău. 

In cazurile de faţă se impunea deci chestiunea de a ști 
cu preciziune, ce e bătrâneţea. Este ea așă cum o întâlnim 
în toate zilele, cu decăderea relativ timpurie a trupului și 
a minţei, care o însoțesc, un fenomen fiziologic inerent evo- 
luţiunei naturale a omului; sau în cele mai multe cazuri 
avem de-aface cu un fenomen patologic, ale cărui manifes- 
tări deci ar putea fi înlăturate, sau cel puţin oprite câtăva 
vreme, prin vreun mijloc oarecare ? 

Cele ce se știu până acuma despre natura intimă a fe- 
nomenelor ce produc bătrânețea, sar putea rezumă cam în 
următoarele : Din experienţa zilnică se şiie că animalele bă- 
trâne, dau o carne care nu e tocmai plăcută la mâncare, 
din cauza tăriei sale care o face să fie comparată cu talpa 
de ghete. Această tărie a cărnei provine însă din faptul că 
celulele proprii ale țesutului mușcular, celule care îndepli- 
neau o anumită funcţiune, şi trebuiau să fie în vederea a- 
cestei funcțiuni elastice și contractile, au fost înlocuite cu 
timpul prin celule mecanice de susţinere care constituese 
țesutul conjunctiv și care tocmai în vederea funcțiunei de sus- 
tinere ce au de îndeplinit și-au desvoltat mai cu seamă fa- 
cultățile necesare acestei funcțiuni, deci tăria și rezistenţa. 

Acelaș lucru se petrece în mai toate organele fiinţei a- 
junse la bătrânețe ; celulele menite a îndeplini funcțiunile vieţei 
sunt înlocuite cu elemente inactive, conjunctive. «Este» cum 
zice Metchnikoff, <o înpuţinare a elementelor nobile și spe- 

cifice ale țesuturilor și o înlocuire a lor prin țesutul con- 
junctiv hipertrofiat». 

Fenomenul acesta se numește scleroză şi după organele 
la care se manifestă poartă numele de arterioscleroză, când 
atacă sistemul circulator, de scleroză renală sau hepatică, 
dacă e vorba de rinichi sau ficat etc. 

Bine înţeles că urmarea acestei înlocuiri este o scădere 
a vitalităţei, o îngreunare a tuturor funcţiunilor corpului, ele- 
mentele speciale însărcinate cu executarea lor împuţinându-se 
din ce în ce. Astfel, mușchii își pierd elasticitatea, de unde 
greutatea mișcărilor; vasele sângelui își micșorează contrac- 
tilitatea, încetinând prin aceasta circulaţia; ghindurile îşi îm- 
puţinează secrețiunile, slăbind astfel intensitatea diferitelor fe- 
nomene chimice ; în sfârșit toate acestea contribuesc la în- 
greunarea vieței. 

Dar în ce chip se petrece această substituţiune? 

Metchnikoff dă fenomenului următoarea explicaţie. Se știe 
că în toate părţile organismelor superioare mai există unele 
elemente care și-au păstrat mare parte din independenţa lor. 
Ele sunt înzestrate cu mișcare proprie, și sunt în stare de 
a-și încorpora orice fel de corpi solizi pe care iar găsi în 
calea lor, ceea ce a făcut să li se dea numele de phagocyte. 
Aceste celule călătoare îndeplinesc un rol însemnat în or- 
ganism, reunindu-se în număr mare, în jurul microbilor sau 
a altor oaspeţi nepoftiţi ai acestuia și mâncându-i. Tot aceste 
elemente au sarcina de a resorbi sângele, sau alte substanțe 
ce ar putea ajunge prin vreun cusur al organismului în re- 
giuni unde nu sunt de nici un folos. Astfel când în cazul 
unui atac de apoplexie, sângele s'a închegat într'o regiune a 
creerului, phagocytele se adună în acel loc și liberează re- 
giunea astfel împiedicată dela funcţionarea ei normală. 

Există două feluri de phagocyte. Unele continuu mobile 
și mai mici, și altele mai mari, cu mai mulţi nuclei, uneori 
mobile, adeseori fixe, şi care poartă numele de macrophage. 

Primele iau naştere din măduva oaselor, constituind așa 
numitele leucocyte ale sângelui, și fiind foarte mici pot trece 
foarte ușor prin vasele sanguine, spre a se aduna în regiunile 
unde au pătruns microbii, liberând organismul de acești dușmani 
ai săi. Macrophagele au mai mult rolul de a resorbi scurge- 
rile sanguine precum și de a contribui la cicatrizarea rănilor. 

In producerea degenerărei senile aceste macrofage joacă, 
după Metchnikoff, rolul de căpitenie. Pătrunzând încetul cu 
încetul în organele corpului ele atacă elementele specifice ale 
acestora, mâncându-le și regenerează în locul lor, ţesut con- 
junctiv. S'au putut găsi astfel celule renale, nervoase și ale 
altor organe ale omului sau animalelor bătrâne, pe cale de 
a fi distruse de macrophage. 

Cum însă, autorităţi în domeniul histologiei nervoase, și 
în special D-l Prof. G. Marinescu, sau pronunţat în defa- 
voarea acestei teorii, admițând că degenerarea senilă s'ar 
datori înpuţinărei treptate a substanţei protoplasmatice, și în- 
locuirei ei prin substanță pigmentară, chestiunea mai rămâne 
în discuție 1). 

Oricum ar fi însă, atâta ramâne sigur că din cauza unei 
slăbiri a elementelor specifice acestea sunt treptat transfor- 
mate, întrun chip sau altul, în elemente de mai mică valoare. 

Rămâne deci a se ști ce produce această slăbire a ele- 


1) Nu ştiu dacă s'a spus ultimul cuvânt în această discuție. In: 
„Et. s. l. n. humaine“ (1904). M. exprimă părerea că Dl. Prof. Ma- 
rinescu n'a constatat fagocytoza din cauza prea slabei colorațiuni a 
preparatelor. In „Essais optimistes“ (1906) M. nu mai revine asupra 
chestiunei ; probabil că a rămas la prima lui părere. 

mentelor, care le ia forța de rezistență faţă de elementele 
antagoniste. Astfel vedem că la aceasta se reduce chestiunea 
pe care ne-am pus-o la început, anume dacă bătrâneţea așă 
cum 0 întâlnim în majoritatea cazurilor este sosită la timpul 
ei, ca un fenomen fiziologic, sau e prea timpurie și repre- 


zintă un caz patologic ? 


* 
* * 


Cercetările întreprinse de diferiţi medici în acest sens, au 
îndreptăţit a se trage concluzia că această ultimă părere ar 
corespunde realităței. Din studiile unui medic norvegian Ed- 
gren, asupra arteriosclerozei, care e cea dintâiu și cea mai 
caracteristică manifestare a degenerărei senile, reiese că în 
20°/ din cazurile observate de dânsul, această scleroză se 
datoră urmărilor sifilisului, deci putea fi considerată ca o in- 
toxicaţiune treptată cu virusul sifilitic, în 25°/, de cazuri in- 
toxicaţiunea alcoolului jucase acelaș rol, iar pentru încă vreo 
20°/ de cazuri, podagra, reumatismul și alte boale cronice, 
precum și infecțioase aduseseră fiecare contribuţiunea. lor. 

In sfârșit, din cercetări recente sa mai constatat că o 
bună parte a cazurilor de degenerare senilă, se datorește, pe 
lângă intoxicaţiunilor de care am vorbit mai sus, autointoxi- 
cațiunei organismului cu produsele otrăvitoare ale bogatei 
flore microbiene ce populează partea terminală a tubului di- 
gestiv, și în special intestinul gros. In adevăr, numărul bac- 
teriilor ce se găsesc în această parte a tubului digestiv este 
așă enorm de mare (128.000.000.000.000 pe zi), în raport cu 
serviciul relativ neînsemnat pe care îl aduc organismului (și 
aceasta e mai mult o presupunere, căci precis nu li se cu- 
noaște rolul), încât influenţa lor răufâcătoare, în decursul 
vremei, se resimte în mod însemnat, contribuind astfel la slă- 
birea organismului. 

Rezultă deci, că intoxicațiunea sifilitică și cea alcoolică, 
împreună cu autointoxicațiunea microbiană, care printr'un 
anumit regim alimentar ar puteà fi mult micșorată, sunt prin- 
cipalii agenți ai degenerării senile prea timpurie. 

Ca remediu al acestei stări de slăbire a elementelor, s'a 
încercat să se întrebuințeze anumite seruri, care ar aveà de 
urmare întărirea lor. S'a constatat că dacă se iau celule din 
sângele sau din vreun alt țesut al vreunui animal şi se in- 
jectează unui animal de speță diferită, sângele acestuia din 
urmă, după câtva timp, devine extrem de toxic faţă de ce- 
Julele respective ale animalului dela care au fost luate. Cum 
însă și unele otrăvuri foarte puternice, administrate în can- 
tități mici au o influență binefăcătoare asupra organismului, 
tot astfel și aceste seruri injectate în anumite proporţii au ca 
urmare, întărirea, în loc de distrugerea țesutului în care au 
pătruns. In adevăr, făcându-se experienţe la diferitele animale, 
practica a confirmat teoria. La om, ar urmă deci să se facă 
astfel de injecții cu seruri obţinute prin injectarea de părţi 
reduse în fragmente foarte mici din organe umane (acestea 
își mai păstrează vieaţa individuală în câteva ore după moarte), 
la alte animale. Cum însă autopsiile nu se pot face decât 24 
de ore după deces, pe de altă parte fiind nevoe de experienţe, 
care pe om nu se pot face, pentru a determină doza nece- 
sară, aplicarea la om a acestei seroterapii nu este încă po- 
sibilă. 

Dacă însă nu avem mijloacele de a vindecă bătrâneţea, 
avem putinţa de a ne feri de ea și de a o face să întârzieze 
cât mai mult. In acest caz lungirea vieţei omenești vedem 
că ar cădeă mai mult. în domeniul higienei alimentare, dar 
mai cu seamă în al celei publice, care întocmite după toate 
cerinţele ştiinţei, ar puteă în mod însemnat contribuì la acest 

scop. Bine înțeles că la rezultate pe deplin satisfăcătoare nu 
va puteă ajunge așă de curâud, din cauză că higiena în ge- 
nere, dar cea publică în deosebi, depind de o mulţime de fac- 
tori, printre care cei economici și sociali joacă rolul de că- 
petenie. Rămâne deci rezervat viitorului ca, prin rezolvirea 
problemelor economice și sociale, să deă omenirei putinţa de 
a pune în aplicare noile descoperiri pe care le va face știința 
spre binele ei. 


* 
* * 


Dar se va pune întrebarea : admițând că nu se va opune 
nici un obstacol îndeplinirei acestui ideal, prin ce va contribui 
ea la fericirea omenirei ? 

Dacă bătrâneţea tot va veni odată, ce folos dacă o amânăm 
cu câtva timp; de asemenea, această amânare nu va schimbă 
firea omenească, și mai devreme sau mai târziu omul tot va 
fi chinuit de frica mortei. 

La acestea Metchnikoff răspunde, că prelungirea vieţei 
ar aveă întru atâta o binefăcătoare influenţă asupra omenirei. 
întrucât s'ar da putinţă bătrânilor ca să puie în serviciul seme- 
nilor lor anii din urmă ai vieței, când mulţumită îndelungatei 
experiențe precum și a faptului că nu mai sunt supuși tuturor 
patimilor cu aceeaș putere ca tinerii, ar puteă fi de un ne- 
prețuit folos pentru societate ; pe când acuma, în majoritatea 
cazurilor, slăbiciunea fizică precum și cea intelectuală, îi fuce 
nedestoinici de aceasta. 

In ceeace privește frica de moarte, care amărește ultimii 
ani ai vieței, Metchnikoff crede că atunci când moartea ar 
ajunge pe om, ca rezultat al unei bătrâneţi fiziologice, sar 
desvoltă împreună cu aceasta și un instinct al morţei, anta- 
gonist cu acela al vieţei; care ar face pe om să aștepte 

moartea ca un lucru dorit, și prin urmare ar transforma-0 
într'o supremă fericire. 

Pare cam paradoxal să vorbeşti despre un instinct al 
morţei. 

Cum, instinctul vieţei, care se manifestă prin aceea că în 
orice clipă, în faţa unui pericol pentru existenţa ta, fără să 
cugeţi, cu iuțeala fulgerului, te aperi de rău; care se arată 
în acea nespusă fericire pe care o simţi când prin vreo îm- 
prejurare oarecare, o sforțare a trupului sau a minței de pildă, 
devii mai conștient, parcă, de viața care bate până în cele 
mai mici părticele ale trupului tău, sau atunci când deștep- 
tându-te dimineața, cu prima rază de lumină ce-ţi pătrunde 
în ochi, se redeșteaptă în tine siguranța că trăești ; acest in- 
stinct așă de puternic înrădăcinat în firea omului, ar puteă 
el să piară vreo dată, ba chiar să fie înlocuit cu antagonistul 
său, cu acela al morței ? 

Cu toate acestea lucrul n'ar fi tocmai cu neputinţă. Na- 
tura ne dă exemple de astfel de transformări ale instinctelor. 
Astfel, la mamifere, instinctul părintese piere, de îndată ce 
puii nu mai au nevoe de grija părinților. De asemenea pruncul, 
dela o vreme, nu mai suge cu plăcere, ba chiar se simte res- 
pins de laptele mamei, care totuș până la acea vreme formă 
Singura lui hrană. De altfel, din experiența de toate zilele, 
ştim că dacă abuzăm de un lucru oricât de plăcut ne-ar fi 
fost el în început, ajunge la un moment dat să ne fie ne- 
plăcut și respingător. Oare atunci, nu se poate ca omul, să- 
turat de o viaţă lungă, care a străbătut tot drumul prescris 
de natură, să aștepte cu plăcere moartea? 

Metchnikoff se bazează spre a doved! posibilitatea unui 
astfel de sentiment, printre altele, şi pe unele locuri din ve- 
chiul testament, unde despre diferiți patriarchi, care muriseră 

la o vârstă excepţional de înaintată, se spune: «și se stinse 
săturat de zilele lui». El crede că aceasta nu e numai o simplă 
expresie convenţională, ci corespunde unei reale stări sufle- 
teşti în care trebue să se fi aflat acei bătrâni, de oarece la 
alții cari deși bătrâni, totuși nu muriseră 'la o vârstă chiar 
așă de înaintată, atributul acesta nu se găsește. 

lată dar ce presupune Metchnikoff că ne va aduce viitorul, 
o viaţă în limitele ei naturale și o bătrâneţe fiziologică, în 
plăcuta așteptare a supremei fericiri a mortei, care să pună 
cununa nu suferințelor, cum s'ar fi zis mai înainte, ci feri- 
cirilor pământești. i 

Dar, să nu ne bucurăm prea din vreme. Nouă, celor de 
astăzi, nu ne va mai fi dat să apucăm astfel de vremuri. În 
marginile puterilor noastre să căutăm, ca printr'o vieaţă cât 
mai cumpătată, cât mai potrivită cu cerinţele higienei, să ne 
ușurăm mai mult bătrâneţea și să ne bucurăm cât mai înde- 
lungată vreme de plăcerile vieţei. 

Cm toate acestea trebue să contribuim fiecare, după pu- 
teri, la ajungerea acestui ideal, chiar dacă nu ne vom bucură 
noi înșine de roadele muncei noastre, ci numai neamurile 
viitoare. Fiindcă, ceeace avem noi astăzi datorim în cea 
mai mare parte celor ce au trăit înaintea noastră, ne înde- 
plinim oarecum datoria de recunoștință față de predecesorii 
noștri, căutând să lăsăm cât mai mult urmașilor noştri. 

Astfel vom fi cu conștiința împăcată, știind că ne-am adus 
tributul nostru la opera întreprinsă spre binele omenirei din 
toate locurile și toate timpurile, a întregului, a cărui parte 
trebue să ne considerăm, de vrem să găsim vreun rost vieţei 


noastre trecătoare. 
Marius Nasta 
Student, 


E i 

BALOANELE-SONDE ŞI ZMEURILE 
IN METEOROLOGIE !) 


REZULTATE. 


Problemele studiate cu ajutorul baloanelor sondă și zmeu- 
rilor sunt numeroase și variate, iar rezultatele căpătate pentru 
unele din ele de o foarte mare importanţă, date fiind cu deo- 
sebire dificultăţile ce se întâmpină cu mijloacele ce ne stau la 
îndemână, pentru rezolvirea chestiunilor referitoare la atmos- 
fera înaltă. 

Cele mai principale din aceste probleme se referă : la varia- 
tiunele zilnice ale temperaturei atmosferei și la descreșterea 
temperaturei după verticală, până la o altitudine de 15 mii 
metrii ; la studiul alizeelor și contra alizeelor; la regimul vân- 
turilor, etc. 

Printre învățații, cari au contribuit mai mult la rezolvirea 
acestor probleme vom cită pe d-nii Teisserenc de Bort (Francia), 
Assman, Hergesell și Köppen (Germania), Rotch (America), 
Dines și Shaw (Anglia, etc. 


* 
* * 


Distribuţiunea și variaţiunea temperaturei la diferite înăl- 
timi prezintă mai multe caracteristice după 3 zone principale 
și anume: zona l-a coprinsă între pământ și 4 kilometri de 
înălțime ; zona Il-a coprinsă între 4 și 10 kilometri; zona 
III-a d'asupra înălțimei de 10 kilometri. 

In zona l-a, lăsând de oparte porţiunea coprinsă între pă- 
mânt și 300 metri — porţiune supusă direct influenței pămân- 
tului — izotermele, adică liniile care unesc punctele dela dife- 


1) A se vedea Natura, anul III, No. 5.6 și 7. 

rite înălţimi cu aceiași temperatură zilnică, prezintă numeroase 
inflexiuni şi de mule ori curbe închise corespunzătoare inver- 
siunelor. Distanţa dintre izoterme variază și adesea în anumite 
puncte ea devine de 3 ori mai mare. 

In zona I-a izotermele sunt aproape paralele și de la o 
zi la alta ele se depărtează sau se apropie uneori destul de 
mult, fără însă a dă curbe închise. 

In zona Il-a se regăsesc, cu o intenzitate mai mare chiar, 
variaţiunile accidentale ce se observă în porțiunile coborite ale 
atmosferei cu deosebire până la 300 metri înălţime dela pă- 
mânt. Adesea se produc variaţiuni de 10° sau 150, pe când 
cele corespunzătoare dela sol nu sunt decât de maximum 50. 

Se întâlnește încă o zonă specială numită zonă îzotermă în 
care descreșterea temperaturei încetează aproape cu desăvâr- 
şire. Adâncimea acestei zone este variabilă, ea producându-se 
la înălţimi foarte diferite și de multe ori la prima vedere 
această zonă se confundă cu zona l-a (mijlocie), mai ales din 
cauză că valoarea absolută a temperaturei se schimbă în mod 
simţitor dintr'o zi întralta, așă că liniile izoterme din mai 
multe zile consecutive prezintă o complicaţiune foarte mare, 
care cere un examen amănunţit. Descoperirea acestei zone, 
cu temperatura aproape constantă, este de o foarte mare im- 
portanță, căci ea a răsturnat cu desăvârşire credinţa ce există 
până atunci, că temperatura merge mereu descrescând și încă 
cu cantități din ce în ce mai mari, așă că la o anumită înăl- 
time urmă să se producă o răcire de 10 pentru fiecare sută 
de metri. Experiențele au dovedit că la o altitudine de 15 
kilometri temperatura este de fapt mai ridicată cu aproape 
400, decât ar fi urmat să fie după calculele ce se făceau anterior 
acestei descoperiri. 

Câte odată la o înălţime de 11 kilometri sau alta se pro- 

duc variaţiuni în temperatura aerului foarte repezi iar adesea 
temperatura capătă o valoare așă, că pare că araveă loco 
inversiune. In asemenea cazuri izotermele iau o direcţiune 
chiar verticală pe o distanță de 3 la 4 kilometri în înălțime. 

S'a constatat astfel că departe de pământ — care se con- 
sideră ca având o influență preponderantă asupra modificări 
temperaturei aerului — temperatura prezintă într'un interval 
de câteva zile variaţiuni însemnate. Astfel variațiunea tempe- 
raturei dela o zi la alta, contrariu de ceeace se credeă înainte, 
este destul de pronunțată chiar la o altitudine de 12 la 14 
kilometri. In foarte multe cazuri la atari înălțimi aceste va- 
riaţiuni sunt egale sau chiar superioare celor dela pământ. 

Explicaţiunea acestor schimbări de temperatură — efectele 
de radiațiune ale pământului și acelea de insolaţiune fiind ex- 
cluse — este dată pe seama cauzelor dinamice. D-l Teisserenc 
de Bort crede că aerul care se ridică d'asupra depresiunelor 
răcindu-se prin mărirea volumului, ajunge la temperaturile 
coborâte ce se observă d'asupra minimelor barometrice. Ince- 
pând dela altitudinea maximă atinsă de acel aer, mișcările 
de coborire care se produc în maximele barometrice au de 
efect, de a ridică temperatura, şi, în zona de d'asupra de 6 
kilometri înălțime, aerul este de ordinar mai cald în regiunile 
cu presiuni ridicate decât în depresiuni. 

Contrariu de ceeace se presupunea până acum câţiva ani, 
există o variațiune anuală a temperaturei până la o înălțime 
destul de mare ; ea este încă de 120 la 10 kilometri. Tempe- 
ratura cea mai ridicată se produce la această din urmă înăl- 
time către finele lunei August, iar cea mai coborită la înce- 
puiul lunei Aprilie, adică cu oarecare întârziere faţă de epocile 
corespunzătoare dela pământ. La 5 kilometri înălţime varia- 
ţiunea anuală este de 15° iar cea mai ridicată temperatură 

se produce tot în August și cea mai coborită în Fevruarie. In 
mijlocia anuală a temperaturei "se produce, față de pământ, 
o descreștere de 220 la 5 kilometri și de 560 la 10 kilometri. 

Asupra variațiunelor temperaturei cu înălțimea în cursul 
tunelor sau anotimpurilor, s'a putut deduce că între sol și 5 kilo- 
metri înălțime, cea mai mare coborire (250) are loc în August 
iar cea mai mică (170) în Noemvrie, pentru celelalte luni ele 
fiind intermediare. Intre pământ și 10 kilometri înălțime, cea 
mai mare coborire (610) se produce în Septemvrie, iar cea 
mai mică (49) tot în Noemvrie. Dintre anotimpuri, cea mai 
mare descreștere a temperaturei, la 5 și 10 kilometri înălțime, 
se produce vara iar cea mai mică la 5 kilometri toamna și 
la 10 kilometri iarna. 

Cea mai coborită mijlocie a temperaturilor înscrise la 
această din urmă înălțime, în cursul unei luni, este de — 540 
în Martie iar cea mai ridicată de — 420 în August; la 5 kilo- 
metri înălțime mijlocia temperaturilor celor mai coborite 
este de — 220 în Fevruarie iar a celor mai ridicate de — 70 
tot în August. În general la o înălţime de 2 kilometri chiar 
foarte arareori numai temperaturile mai sunt pozitive. 

Temperatura cea mai coborită ce a fost înregistrată în re- 
giunea Europei în straturile înalte ale atmosferei a atins va- 
lorile de —- 70° şi — 800. 

S'a determinat și gradiantul temperaturei până la 4 kilo- 
metri înălțime ajungându-se la rezultatul că, dela pământ 
până la 500 metri temperatura se coboară de 30, iar în urmă 
pentru fiecare 500 de metri ea descrește cu valori din ce în 
ce mai mici (în mijlociu cu 20%2). Pentru fiecare 100 de 
metri temperatura se coboară în mijlociu cu 095; până la 
500 metri această descreștere este de 0%,56 iar între 3500—4000 
metri aproximativ de 0%4. 

Temperatura în centrele de mare și de mică presiune 

prezintă caractere diferite. Așă ea descrește mai iute în 
depresiuni decât în regiunile cu presiunea ridicată ; descreș- 
terea se micşorează apoi foarte mult și încetează aproape 
cu totul în cele d'intâiu, pe când în cele din urmă ea continuă 
până la 11 şi chiar 13 kilometri. La o altitudine mijlocie de 
5 la 7 kilometri temperatura este mai coborită în depre- 
siuni decât în regiunile cu presiunea ridicată ; la o înălțime 
mai mare se produce ecuilibrul iar apoi are loc contrariul. 

In ce privește anotimpurile s'au putut deduce următoarele 
concluziuni: 

a. larna, până la 6 kilometri, temperatura este mai cobo- 
rită în partea centrală a depresiunelor decât în regiunele 
cu presiunea ridicată; în poriiunele spaţiului intermediare, ca 
presiune, temperatura are tendinţa spre ridicare la marginele 
presiunelor coborite. 

In acest anotimp, în depresiuni, regiunele cele mai reci sunt. 
acelea cu vânturile dela NE la N W și cele mai calde cu 
vânturile W și S W. In zonele cu presiuni ridicate diferențele 
sunt mai puţin pronunţate, exceptând regiunea dela 5 kilo- 
metri în sus, pentru care vânturile N W sunt mult mai 
călduroase ca celelalte. 

b. Primăvara temperatura este mai coborită în partea 
mijlocie a depresiunelor decât a presiunelor mari ; în ce pri~ 
veşte părțile centrale nu este nimic bine stabilit. 

In depresiuni porţiunele cele mai călduroase în acest ano- 
timp sunt în partea lor nord estică, unde suflă vânturile E. 
şi S E iar cele mai reci în partea sud vestică. In presiunele 
ridicate temperaturile cele mai mari se întâlnesc în partea 
lor nordică, unde suflă vânturile dela S W la N W. 

c. Vara şi toamna, la toate nivelurile, marginile depresiu- 


nelor sunt mai reci decât acelea ale presiunelor ridicate. 


* 
* * 

Teoriile meteorologice ordinare asupra mișcărilor contra 
alizeelor superiori nu putuseră a fi verificate, nici prin obser- 
vaţiunile pulberilor vulcanice aruncate îu atmosferă, nici prin 
mersul nuorilor superiori. Afară de aceasta nu se reușise a 
se stabili înălțimea la care persistă alizeele. De aceea se sim- 
tea cât mai mult necesitatea rezolvirei acestor probleme cu 
ajutorul mijloacelor recente de investigaţiune ale atmosferei 
înalte de care ne ocupăm. 

Studiul alizeelor și al regiunelor tropicale a început a se 
face în 1903 cu ajutorul zmeurilor purtate de vapoare, cari 
prin iuțeala lor permit înălțarea zmeurilor în aer chiar fără 
vânt. Când vântul este foarte slab sau nu bate de loc iuţeala 
vaporului, la care se adaugă sau nu iuţeala vântului, este 
suficientă pentru a se înălță zmeul; când din contra vântul 
este tare, se îndreptează vaporul sau în direcțiunea vântului, 
sau pentru a face un unghiu potrivit cu acesta, putându-se 
regulă astfel după cazuri întinderea convenabilă a cablului de 
care trage zmeul. Asemenea experiențe s'au făcut de către 
d-l Hergesell încă din 1900 pe lacul Constanţa și de către 
d-l Rotch în 1901 pe baia Massachusetts. 

D-l Hergesell în urma sondagiilor aeriane făcute în 1903 în 
regiunea insulelor Canare cu zmeurile, a ajuns la concluziunea 
că, în aceste regiuni nu s'a putut descoperi un curent dela sud- 
vest, care ar corespunde vântului contra alizeu teoretic și din 
contra că aerul contra alizeului vine cu deosebire dela nord-vest. 

După părerea d-lui Teisserenc de Bort experienţele cu smeu- 
rile nu puteau fi destul de convingătoare, de oarece la limita 
de despărţire a alizeelor de contra alizee există o regiune de 
linişte, peste care nu pot trece zmeurile de cele mai multe ori ; 
acestei cauze s'ar fi datorit, după acest învăţat, nedovedirea 
contra alizeelor în regiunea studiată de către d-l Hergesell. 

In 1905 fură făcute noi sondagii aeriane în mare, din 
inițiativa d-lor Teisserenc de Bort și Rotch, de către d-nii 
Clayton și Maurice, în regiunea alizeelor, pe drumul Boston- 
Gibraltar, servindu-se pe lângă zmeuri și de baloane piloturi. 
Experiențele sau executat până la 13600 de metri. 

Rezultatele căpătate au fost decizive și ele confirmă în 
totul eaistența contra alizeelor, astfel după cum ele au fost 
admise de către meteorologiști. Concluziunele acestor din urmă 
experiențe se pot rezumă astfel: 

a. Către ecuator merg vânturile NE—E în regiunele infe- 
moare și în general NW-—NE în regiunele mai înalte de 
o mie de metri. 

b. In afară de zona alizeelor spre nord de insula Madera 
şi de insulele Azore, vânturile superioare sunt W și N W. 

c. Contra alizeele sau curenţi ce vin dela ecuator au direc- 
ţiunea S W la latitudinea insulelor Canare şi SE către capul 
Verde; ele dovedesc influența rotaţiunei pământului asupra 
direcțiunei curenților. 

Aceste rezultate au arătat că întrebuinţarea baloanelor 
piloturi — ale căror traectorii au fost determinate prin trian- 
gulațiuni sistematice —a fost cât se poate de profitabilă pentru 
rezolvirea problemei contra alizeelor. 

Tot în 1905 d-l Hergesell a făcut o altă serie de expe- 
rienţe în regiunea dejà explorată a insulelor Canare, servindu-se 
de astă dată de baloane de cauciuc pe care le înălţă din vapor. 
Se întrebuință 2 baloane în tandem, de cel de jos fiind atârnat. 
coşulețul cu instrumentul înregistrător și un plutitor. Unul din 
baloane se sparge la o anumită înălțime iar cel de al doilea. 
este tras în jos de către coșuleţ și plutitor până când acesta. 
din urmă atinge apa. Balonul de care rămâne atârnat instru- 
mentul înregistrător serveşte pe deoparte pentru a menţine pe 

acesta d'asupra apei iar pe de aka pentru a regăsi instrumentul. 

Experiențele d-lui Hergesell au regăsit de astă dată pentru 
zona explorată în regiunea contra alizeelor numai de 2 ori 
vântul sud-est iar în cele mai multe cazuri s'a întâlnit vântul 
nord-vest. 

Chestiunea contra alizeelor în regiunea insulelor Canare 
nu a fost deci nici de astă dată rezolvită în mod cu totul 
definitiv. D-l Teisserenc de Bort crede totuși însă că aceste 
din urmă observaţiuni concordă în parte cu ale sale, întrucât 
dintre cele 2 baloane înălțate în apropierea insulelor, unul a 
indicat vânturi est învârtindu-se către sud-est în partea su- 
perioară iar celălalt un adevărat contra alizeu începând dela 
200 metri înălţime. 

Vânturile alizee dela nord la est se întind de ordinar, 
pentru regiunea dintre tropice, numai până la câteva sute de 
metri înălțime. In acest strat descreșterea temperaturei este 
foarte pronunţată. Urmează apoi o zonă unde vântul are o inten- 
sitate mai mică iar temperatura prezintă de obicei inversiuni. 

D'asupra alizeelor nord-est se observă curenţi de diferite 
direcţiuni, în majoritate venind dela nord sau alternând cu 
alte vânturi. Mai sus se întâlnesc curenţi venind dela sud, 
care formează contra alizeele ; acești curenți încep aproape 
de ecuator la o altitudine mai mică, cam 2000 de metri, pe 
când la tropice ei se produc pe la 2500 metri iar la o lati- 
tudine și mai mare încă mai sus cu câteva sute de metri. 

Contra alizeele în generalitatea lor arată că sunt influen- 
tate de efectul rotațiunei pământului, ele având direcţiunea 
în emisfera boreală mai întâi sud-est, apoi sud, sud-vest și 
în fine vest. In porţiunea foarte apropiată de ecuator, unde 
are loc mai ales înălţarea verticală a aerului, suflă vânturile 
cu compohenta predominantă est şi aceasta până la înălți- 

mele cele mai mari explorate. La ecuator are adeseaori loc 
încrucișeri cu vânturile din emisfera australă, așă către in- 
sula Ascensiunei s'a întâlnit d'asupra alizeului sud-est contra 
alizeul nord austral. 

Mai sus de latitudinea tropicelor se micşorează regulari- 
tatea alizeelor și contra alizeelor ; foarte adesea chiar ali- 
zeele ajung până la 6 sau 3 kilometri de altitudine, pe când 


contra alizeele sunt date la dreapta sau la stânga. 


* 
* * 


Studiul iuţelei vânturilor la diferite înălțimi a fost întreprins 
prin ochirea, din două staţiuni, a baloanelor sondă și a baloa- 
nelor piloturi, prin zmeuri și chiar prin nuori. Ela condus la 
conclusiunea că iuțeala vântului variază la înălțime în mod 
foarte diferit. Unul din tipurile cele mai obicinuite este acela, 
în care vântul începe a descrește în mod simțitor între 1 şi 
3 kilometri, continuând apoi a creşte. D'asupra regiunei de des- 
creștere există o zonă în care vântul este mai liniștit și acest 
lucru s'a întâlnit atât mai sus de tropicul nord și între aceasta 
și ecuator cât și dedesubtul ecuatorului, în emisfera sud, până 
unde s'au făcut experienţele adică la insula Ascensiunei. Vânturile 


prezintă şi straturi alternative cu mișcări repezi sau domoale. 


* 
* * 


Un alt studiu foarte important este acel făcut, servindu-se 
de zmeuri, cu ocaziunea voiajurilor științifice speciale, relativ 
la, regimul temperaturilor în mare. S'a stabilit astfel că tem- 
peratura descrește d'asupra mărei dela suprafață și până la 
o altitudine de 5—600 de metri în mijlociu cu 1° pentru fiecare 
100 de metri. Apoi dela această înălțime se produce o răs- 
turnare a temperaturei, adică ea încetează de a mai descrește 
și din contra începe a crește ; mai sus are loc o zonă aproape 
izotermă de mai bine de o mie de metri de adâncime, după 

care temperatura descrește iarăși foarte repede, urmând legea 
adiabatică până la înălțimea maximă atinsă de zmeuri, adecă 
vreo 5000 de metri. Această distribuțiune seamănă foarte 
mult cu aceea ce s'a observat d'asupra unora din maximele 
barometrice după pământ. 

* id * 

Exploraţiunile în regiunile tropicelor, prin comparaţiune 
cu observaţiunile culese la latitudinele mijlocii, au permis a 
se determină între altele până la un punct, influența latitudinei 
asupra temperaturei aerului. Părerea ce se aveă că dela o 
înălțime de 10 kilometri, temperatura variază numai foarte 
puţin cu latitudinea, se consideră astăzi nu tocmai înte- 
meiată, de oarece diferențele sunt încă mari și, la latitudinea 
tropicelor nu se mai întâlnesc, la înălțimi egale, temperaturi 
atât de coborite ca acele înregistrate în Europa. 

Cu ajutorul hărților de densitate a aerului sa arătat că 
la altitudinea de 4 kilometri, atmosfera este împărțită în două 
porţiuni în care circulaţiunea este inversă și anume, d'asupra 
planului trecând aproximativ la această altitudine mișcările 
aerului sunt convergente în sus iar dedesubtul acestui plan 
diverginte în jos. 

S'a căutat apoi a se vedea diferențele ce există între tem- 
peraturile observate în aer liber și acele determinate la aceiași 
înălțime pe munți, stabilindu-se în câteva cazuri că, tempe- 
ratura mijlocie a aerului liber este mai ridicată cu aproxi- 
mativ 2°—3° de cât aceea după munte. Explicaţiunea cea 
mai simplă a acestei constatări ar fi că aerul ridicându-se 
către munți în mod mecanic se produce o destindere care 


coboară temperatura pe munte. 
L St. Murat. 


Directorul Institutului Metearclogic. 


aa 

Viaţa nu sar putea închipul fără lumină. Se ştie că 
vegetalele își scot din razele solare energia necesară pen- 
tru descompunerea acidului carbonic exterior, cum şi pentru 
fabricarea cu acesta a materiilor organice complexe cu care 
se nutresc animalele. Totuși, este destul de ușor să arătăm — 
ceeace voiu încerca să fac în acest articol — că razele 
solare, tot așa ca și razele emise de radiu, au o acţiune dis- 
trugătoare asupra materiei vii, și că nutrirea plantelor nu 
este de cât un caz particular a apărărei fiinţelor vii faţă de 
lumină, caz particular în care este întrebuințat cu folos a- 
gentul distrugător. 

Multe animale nu au găsit alte mijloace pentru a se pune 
la adăpost de acţiunea distrugătoare a luminei, de cât de a 
fugi de dânsa, ducându-se să trăiască în întuneric. Fauna, 
numită de întuneric prezintă un foarte mare număr de re- 
prezentanţi, aparţinând la diferite grupe din regnul animal. 

Mai întâi, un mare număr de specii litorale sau scoborât 
în adâncurile mărilor, unde razele soarelui nu pătrund de loc; 
expedițiuni ca acelea ale <Travaiileur-ului» şi «Talisman- 
ului» au pus în evidență această iaună din fundul märei, 
multă vreme nebănuită cel puţin Multe din aceste animale 
sunt specii foarte vechi care trăiau pe malurile mărilor în 
epocile geologice ; în adâncimile cele mari unde condiţiunile 
de viață sunt invariabile, ele au încetat de a evolua, adap- 
tându-se numai la aceste noi condițiuni de existenţă ; ante- 
nele şi picioarele li s'au lungit foarte mult; şi sau acoperit 
cu peri sensibili la orice atingere. Aceste apendice înlocuesc 
ochii care, fie că dispar, fie că se adaptează la alte funcțiuni 

devin un fel de organe incandescente, faruri care servesc 
după cât se pare să atragă o mulţime de animale mici care 
năvălese în gura mare deschisă a animalulni. Dacă lumina 
solară nu pătrunde în fundul mărei, se vede că viaţa, după 
expresiunea lui Quinton, îşi crează lumină, își reconstitue 
factorul de lumină care-i lipsește; dar lumina vitală apare 
mai variată și mai puţin distrugătoare de cât lumina solară; 
din acest punct de vedere exploratorii fundurilor mărilor au 
scos la iveală minuni nebănuite; s'au descris tufișurile fos- 
forescente de alcionare, animale ramificate ca și plantele care 
răspândesc o lumină admirabilă în regiunile unde lumina so- 
lară nu pătrunde, crustacee și pești cu ochi incandescenţi» 
fiinţi variate cu culori strălucitoare mergând de la roș la al- 
bastru și cenușiu violet, în ţesăturile cărora mișună particole 
mici colorate și fosforescente. 

In adâncurile lacurilor mari, se găsește de asemenea o 
faună, care a fost descrisă după Korotneff de D-l Perrier, 
și care faună trăește în întunerecul cel mai complect și este 
lipsită de organele vederei. 

Dacă animalele de mare au fugit în adâncimele întune- 
coase ale apelor, animalele terestre au fugit adeseaori în 
peșteri ; aici se găsesc: în apă, crustacee cum sunt racii de 
rîu și pești; — pe pământ, miriapode ; —- pe păreţi, paianjeni 
și numeroase insecte; un oarecare număr din aceste ani- 
male au orbit, dar adeseaori sunt abia modificate, căci în- 
nainte de a se retrage în peșteri, ele căutau întunerecul sub 
pietre sau în crăpăturile pământului. 

O ultimă categorie de animale trăesc în întunerec: aceștia 
sunt paraziții care trăesc în organele interne ale animalelor 
cum sunt teniile și vermii solitari. 

Dacă multe fiinţi trăesc în întunerecul cel mai complect, 
Cea mai mare parte trăesc alternativ la lumină și la întu- 
neric ; plantele par că sufer în chip pasiv alternanţa zilei și 
a nopței ; animalele din contra, foarte adeseaori în timpul 
zilei, se ascund sub pietre, în mușchiu. la adăpostul frunzi- 
şului arborilor, sub scoarță etc., și ies numai când vine noap- 
tea; dacă aceste fiinţe—a căror viaţă şo petrec numai la 
întuneric — se găsesc din întâmplare expuse la o lumină prea 
vie, ele se feresc de dânsa. Voiu cita numai câteva exemple 
care sunt remarcabile din acest punct de vedere. 

Pelomyxza palustris este un animal unicelular, un fel de 
goguloș mic de materie vie, care trăește în fundul bălților, 
ascuns pe jumătate în mâl, corpul său destul de tare nu pă- 
răsește fundul, el sufere aici deformări numeroase, luând a- 
deseaori forme lungite și îndreptate într'o direcţie anumită ; 
dacă e pus în contact cu lumina se contractează îndată și 
ia forma sferică și se infundă în nămol. Mixomicetele sunt 
lame de protoplasmă simplă, a cărei margini se schimbă și 
care se strâng de asemenea sub influența unei adăugiri de 
lumină ; se găsesc adeseaori la suprafaţa coajei de stejar ce 
se întrebuințează în tăbăcărie; dacă lumina devine puţin mai 
vie, ele se înfundează imediat în gropile tăbăcăriei, alteori 
alunecă, fugind de lumină, în direcţiunea chiar a razei de 
lumină. 

In acest din urmă caz se zice că e fotvtropism negativ. 
Se observă aceasta destul de des la animalele superioare 
Dacă punem niște melci într'un loc închis, aceștia nu întârzie 
de a se grămădi în părțile cele mai întunecoase. Pe malul 
mărei trăesc moluște analoage, numite litorine (un fel de 
melci); unii au ca locuinţă păreţii întunecoși care mărginesc 
apa și care au sunt atinși de valurile apei, de cât în timpul 

fluxurilor ; viaţa lor este prin urmare aeriană ; se întâmplă 
uneori că sunt lipsiţi cu totulde apă și atunci se strâng în în- 
vălişul lor, prin urmare la adăpost de lumină ; însă dacă se 
ia un oarecare număr din aceste litorine şi se duc la o dis- 
tanţă de trei-patru metri de stânci, într'un loc umed nisipos, 
sub influenţa umezelei, aceste moluște își reiau activitatea și 
se îndreaptă în direcţiuni perfect paralele către stânca acea 
care prezintă o întindere mai mare de umbră; nimica nu le 
face să-și schimbe drumul chiar și obstacolele ce le întâlnesc 
în cale. Această atracţie a suprafețelor de umbră care a fost 
pusă în evidenţă prin experienţe precise constitue una din 
descoperirile curioase ale biologiei comparate şi explică în- 
toarcerea la locul de origină a o mulțime de animale. 

Astfel, cea mai mare parte din animale fug de lumină, 
sunt lucifuge ; dar aceasta nu se poate spune întrun mod 
absolut, după cum a observat P. Bert; moliile, unii melci 
fără găoace, dacă sunt puşi într'o cutie închisă bine, și dacă 
numai întrun loc se lăsă un mic punct liber, prin care să 
treacă lumina, ei se îndreaptă către acest punct. Astfel se ex- 
plică cum fluturii de noapte cari se ascund ziua în locurile 
cele mai întunecoase, la sosirea nopței, cu aprinsul lumine- 
lor, năvălesc împrejurul lor, lucru ce se întâmplă cu o mul- 
time de insecte de noapte care-şi ard aripele sau își găsesc 
moartea în astfel de împrejurări. 

Printre mișcările provocate de lumină sunt unele cari nu 
interesează decât unele elemente ale corpului. Celulele din 
cari sunt. formate plantele sunt sfredelite de boabe mici 
verzi, numite boabe de clorofil ; dacă se pune o bucată de 
hârtie neagră deasupra unei foi vii, expusă la o lumină in- 
tensă, și dacă se ia după câteva ceasuri, veden că zona care 
a fost adăpostită de lumină e mai închisă decât cealaltă, 

care a fost expusă luminei; aceasta ne arată că în regiunea 
cea mai luminată boabele de clorofil s'au retras în partea 
de jos a celulelor, fugând întru câtva de lumină. Fenomene 
analoage se observă în pielea cu culoarea schimbătoare a 
cameleonilor şi în retina tuturor animalelor. 

Animalele cari nu ajung să fugă de lumină pier, sau sunt 


schilodite. 


* 
* * 


Lumina omoară. Multe fiinţi vii, expuse mai multă sau 
mai puţină vreme la lumină , mor; când vrem să păstrăm 
animale într'un aquarium, trebue să avem grija să-l men- 
ținem într'o întunecime relativă; nimic nu este mai dău- 
nător decât o expunere, chiar puţin prelungită, la razele 
soarelui ; și chiar dacă se pun ouă de broască la soare, des- 
voltareca de mai pe urmă poate să fie turburată și mormo- 
locii cari vor eși dintrinsele sunt expuși să moară mai de- 
grabă decât ceilalți. 

Dar mai ales lumina are o acţiune disirugătoare asupra 
bacteriilor, a acestor organisme microscopice cari sunt cauza 
a celor mai multe boale care bântuesc omenirea. Pentru a 
se dovedi aceasta se poate face experiența următoare. Pe o 
bucată de gelatină, se samănă sporii sau corpurile reprodu- 
cătoare ale unei bacterii purpurii şi se expune această gela- 
tină direct timp de câteva ore la razele soarelui, având grija 
de a astupa o parte din gelatină cu ajutorul unui înveliş în 
formă de E, d.p., şi după câteva zile toată suprafaţa gelatinei 
se înroşeşte afară de partea care corespunde literei E, unde 
acţiunea Dactericidă a luminei a fost împiedicată de înveliș şi 
litera E apare albă pe fundul roșu. Se pot deasemenea ex- 
pune la lumina solară tuburi în cari se află un lichid or- 
ganic, unele numai din aceste tuburi fiind acoperite cu un 

înveliș de plumb, care le apără de lumină nu și de căldură, 
și se vede că tuburile cari rămân sterile sunt numai acelea 
neapărate de lumină. Bacteriile și sporii pier, mai degrabă 
sau mai târziu, sub influența luminei, mai ales în prezenţa 
oxigenului ; radierile cele mai puternice sunt cele albastre 
şi cele violete. Se înţelege ușor importanţa acestor fapte; 
pentru a distruge germenii producători de boale din camere, 
ajunge de a deschide cât de des și cât mai largi posibil fe- 
restrele la aer și la soare ; pentru ca să se desinfecteze hai- 
nele se pun la soare; și e cunoscută de toți zicătoarea că 
acolo unde intră soarele nu intră doctorul. In natură, aerul 
și soarele sunt agenţi puternici pentru distrugerea microbilor : 
în toate zilele ei distrug un număr neinchipuit de mare de bac- 
terii cauzătoare de boli, nu numai în aer și pe pământ, dar 
și în apă. 
(După Dr. G. Bohn) 


(Va urma) Traducere de 
Ioan I. Dimitrescu-Buhoci 


st 
NOTIȚŢE 


SPRE ŞTIINŢA. Reproducerea acestor notițe este tagăduită numai cu arătarea nu- 
mărului din „Natura“ din care se vor luă. Aceste notițe nu sunt. cum s'ar crede, luate 
deadreptul din revistele arâtate, vi sunt prefaceri după articola cu mult mai întinse. 


Aur şi argint din gunoae. — La topitul, tăiatul, pilitul, șlefuitul 
lustruitul, spălatul şi altor operaţiuni ale aliagelor de aur şi argint 
se produce un praf foarte fin, care pluteşte în aer şi se așează în 
toate colţurile atelierilor. 

Acest praf e măturat în fiecare zi cu multă îngrijire şi are înfă- 
țișarea adevăratului gunoiu de casă. El cuprinde, în timp de un an, 
aur şi argint în preţ de 500—1200 lei pentru atelierele mai mici şi 
de 10.000 lei chiar, în cele mai mari. Cu scoaterea metalului preţios 
se ocupă anumite fabrici, care plătesc gunoiul potrivit cu rezultatele 
date de analiza făcută la cumpărare. 

Când coprinsul în aur şi argint e ceva mare, gunoaele se ard, iar 
rămăşiţa se topeşte cu carbonat de sodiu şi carbonat de potasiu şi cu 
oxid de plumb. Prin topire, metalele se lasă la fundul creuzetelor ca 
un fel de bulgări. Aceștia coprind foarte mult plumb; ei sunt topiţi 
întrun curent de aer; plumbul şi metalele ordinare sunt oxidate, iar 
aurul şi argintul rămân aproape curate. Prin ferbere cu acid azotic, 
se scoate argintul din aur. 

Când gunoaele coprind foarte puţine metale nobile, ele se ard, ră- 
măşiţele se macină, se cern, se amestecă cu mercur şi se distilă amal- 
ganul format. 

Tot aşă se folosesc apele cu care lucrătorii îşi spală mâinile, că- 
măşile, precum şi prosoapele, fumul din cuptoare, gunoaele dela le- 
gătorii de cărţi, etc. (Prometheus, 16 Dec. 1908). 

+ 


Lapte sterilisat. — Domnii Victor Henry şi Stodel au găsit un 
mijloc simplu pentru sterilisatul laptelui. Pentru aceasta ei se slujese 
de lampa cu mercur al cărui tub e de cuarț. 

Această lampă electrică dă o lumină viorie care e bogată în raze 
ultraviolete. Aceste raze ultraviolete au o mare acţiune obiectivă, 
adică omoară microbii; pe această proprietate se sprijină fototerapia, 
adică vindecarea prin lumină, creată de celebrul doctor Finsen. Domnii 
Henry şi Stodel au arătat, că laptele supus la acțiunea razelor ultra- 
violete e complect sterilizat, chiar și când a fost infectat cu solu- 
ţiuni cu diverşi microbi. O greutate întâlnită de aceşti experimenta- 
tori eră la început faptul, că laptele este opac pentru aceste raze şi 
că astfel, împedicându-le să pătrundă prin el, împedică şi acţiunea. 
lor omorâtoare de microbi. Aceşti învăţaţi au înlăturat însă lesne 
acest neajuns supunând la acţiunea razelor ultraviolete laptele în 
straturi de 1—2 mm. grosime. Acest mod de sterilisare e cu mult 
mai bun decât acela prin încălzire, care schimbă unele din proprie- 
tăţile esenţiale ale laptelui. 

Apa limpide poate fi sterilisată la fel, ba încă şi mai lesne, de 
oarece apa nu oprește razele ultraviolete, fiind transpareută pentru 
ele. Observăm, că tubul lampei cu mercur trebue să fie de cuarţ și 
nu de sticlă, fiindcă razele ultraviolete pot trece prin cuarţ și nu 
trec lesne prin sticlă. (La Nature 6 Martie 1909). 

0-12 ai 

Una din epocile cele mai interesante pentru regimul ape- 
lor unui rîu sau fluviu ce trece prin ţinuturi friguroase, și 
în acelaș timp una din epocile cele mai periculoase pentru 
lucrările hidraulice ce se fac pe dânsele, este fără îndoială 
aceia care corespunde ruperii și pornirii gheţurilor. Acestea 
în mișcarea lor rod și târăsc cu ele porțiuni din albie, din 
maluri sau din ostroave ; barează unele braţe sau întreg cur- 
sul și produc astfel înălțări mari ale apelor și inundaţiuni 
în timpuri relativ scurte; mută adâncimile mari, și deci li- 
nia de navigaţiune, de pe un braţ pe altul, de lângă un mal 
lângă celălalt ; strică lucrările de apărarea malurilor, diguri 
contra inundaţiunilor și lucrări prin porturi ; se urcă pe ma- 
luri distrugând stâlpi kilometrici, locuinţe și păduri întregi. 

Și toate acestea se fac cu o neregularitate, cu o iuțeală 
și cu o furie așă de mare în cât omul cel mai perspicace 
nu are timpul să-și deă seama de cum se petrec lucrurile și 
de ce are să vină dintr'un moment în altul! 

Aceasta este și explicaţiunea faptului că asemenea feno- 
mene se descriu rar și fără scoatere de consecinţe folositoare 
pentru viitor. Cel care are ocaziunea să le vază și să vază, 
apoi și consecinţele lor incalculabile, rămâne totdeauna cu 
impresia, că în faţa lor omul nu poate face nimic pentru a 
li se opune. Numai prevederea de a nu lăsă nimic, și din 
vreme, în zona lor de acţiune, dă rezultate satisfăcătoare. 
Flota franceză care luase parte la asediul Sevastopolului și 
care rezistase atacului Rușilor, era să fie distrusă în câteva 
momente de pornirea gheţurilor Niprului, dacă, după cum 
spunea un ofițer: «Cerul, în asemenea pericol, nu ar fi dat 

de partea noastră toate șansele». Figura pe care o reproduc 
aici după Illustration din 1855, ca una din cele mai carac- 
teristice ce am văzut, și care dă o idee de ce se petrece și 
la noi pe Dunăre, arată în adevăr, că în fața unor movile de 
gheţuri de câte 13 metri înălțime, mișcate cu toată puterea 
curentului, nimic nu ar fi putut rezistă. 


* 
* * 


Toamna, treptat cu răcirea timpului, se răcește și apa 
din râuri sau fluvii, însă mai încet. Când apa ajunge la su- 
prafaţă la O° se formează cristale de ghiață pe care le ia 
curentul și le duce în părțile în care iuțeala apei este mai 
mică. Acolo se opresc, se unesc unele cu altele, se sprijinesc 
în maluri și se formează astfel o poșghiță de ghiață care se 
îngroașă treptat cu scoborârea temperaturii. Valurile formate 
de vânturi rupe uneori ghiaţa la începutul formării ei, iar 
sloii detașaţi se urcă peste gheţurile de mai la vale sau o 
apucă pe sub dânșii până ce se opresc de maluri, de fun- 
durile mai ridicate sau de ostroave. Acelaș lucru se petrece 
şi cu sloii ce vin din afluenți. 

Dacă în timpul îngheţului cade și o zăpadă deasă, atunci 
aceasta rămâne la suprafața apei și accelerează foarte mult 
formarea și menţinerea ghieţei, precum și grămădirea cei, 
mai ales pe la cotiturile apelor. Uneuri această împrejurare 
face ca ghiaţa să se prinză foarte repede, chiar în două sau 
în trei zile, astfel că vasele ce circulă pe râuri sau fluvii nu 
hu timpul ca să se ducă la adăposturile de ernare, cum s'a 
întâmplat pe Dunăre în Noembrie 1902. Atunci șlepuri, pon- 
toane, remorchere și vapoare de mare au fost prinse pe Du- 
năre de gheţuri. Figura alăturată arată vapoare de mare 
prinse de ghețuri la Brăila în ziua de 24 Noembrie 1902, iar 


www.dacoromanica.ro 


a 


| Ss N ÎN aa 
eee tea 


246 NATURA 


cea de mai jos spargerea gheţurilor în bazinul Docurilor din. 
acel port. 

Pericolele ce însoțesc înghețul Dunărei sunt de regulă. 
rare, căci după 1 Decembrie navigația pe Dunăre este aproape 
închisă, iar cazurile de îngheț înainte de această epocă sunt. 
foarte rare. 

Astfel din 1837 până în prezent numai în 1862 și 1902 
a îngheţat Dunărea înainte de 1 Decembrie, alte ori ea nu 
îngheață decât prin Ianuarie sau Februarie ; sunt şi ani în 
care ea nu a înghețat de loc toată iarna, și când vapoarele 
de pasageri între Brăila și Sulina nu își întrerup de loc 
cursele. 

Durata îngheţului este foarte variabilă. Astfel între Brăila 
şi Galaţi gheţurile nu au durat decât 13 zile în anul 1898, 
dela 14 la 26 Ianuarie, pe când în 1875 gheţurile au durat 
78 zile, dela 31 Decembrie până la 18 Martie. 

După ce ghiaţa s'a prins, ea urmează legile generale ale 
dilatațiunii corpurilor, adică se contractă când temperatura 
scade și se dilată când temperatura crește. În momentul în- 
ghețului apa își mărește volumul, reducându-și densitatea. Ex- 
perienţele făcute cu apă distilată înghețată au arătat că coe- 
ficientul de dilataţie scade cu temperatura. Astfel la 00 coe- 
ficientul de dilataţie este 0,000073577 iar la 29 el este de 
0,000035539. Pentru apele curgătoare coeficienţii mai de- 
pind și de cantitatea de materii streine pe care apa le ţine 
în suspensiune. 

Până ce ghiața nu trece de 7—13 cm., grosime, ea are 
aproape temperatura apei de sub dânsa de aci înainte ea. 
tinde să ia la suprafaţă temperatura aerului; și aceasta cu 
atât mai mult cu cât devine mai groasă. Atunci, din cauza 
contracţiunii prea mari și mai ales neegală pe fața de sus 

și de jos, se produce în ea tensiuni mari, care, când depășesc 
rezistența. gheţei, o crapă în diferite direcțiuni, producând 
plesnituri și șuerături speciale. Crăpăturile se umplu imediat 
cu apă, care îngheţând repede, îşi mărește volumul și tinde 
să îndepărteze porțiunile de ghiață separate prin crăpături. 
Acest fenomen se petrece continuu cu cât temperatura scade. 
Dacă în unele zile temperatura se ridică, ghiaţa se dilată de 
la mijlocul râului în spre maluri. în susul și în josul cursului. 

Rezultă de aci, că, fie că temperatura scade, fie că ea se 
ridică, ghiața are totdeauna tendința de a apăsa în maluri. 
Dacă, acestea sunt puţin înclinate, ghiaţa se urcă pe ele și se 
rupe ne mai fiind susținută de apă, dacă sunt repezi, atunci 
ghiaţa le comprimă și le distruge, iar dacă malurile sunt re- 
zistente, ca cele apărate prin porturi, atunci ghiața se com- 
primă în ele până se sdrobește. In Canada s'au văzut picioare 
de poduri mișcate din loc din cauza împingerii gheţurilor. Re- 
zistenţa. gheței este foarte variabilă și oscilează între 7 și 
70 kgr. pe cm. adică un cub de ghiaţă de 1 cm., lăţime nu 
se poate sdrobi decât punând peste el 7—'70 kgr., La apele 
de mare, rezistenţa nu trece peste 28 kgr., pe cm. Cu cât 
apa este mai curată și ghiața mai densă, cu atât rezistența 
ei este mai ridicată. 

Ca să se vază mai lesne cu cât poate împinge ghiaţa în 
maluri să luăm un exemplu. Fie o ghiaţă de 40 cm., gro- 
sime care poate rezista la 50 kgr. pe cm? Să luăm din ea o 
fâșie de 1 metru. Atunci contactul gheţei cu malul se va 
face pe 40X100=—=4000 c.m.? iar rezistența totală este de 
4000X50=200000 kgr.==200 tone. Şi aceasta numai pe fie- 
care metru de mal! Numai dacă la această mare presiune 
ar putea rezista malurile, numai atunci ghiaţa s'ar putea 
zdrobi. 

Fenomenul îngheţului și al desgheţului se mai complică și 
prin alte cauze. Apele curgătoare nu se menţin totdeauna cu 
aceiași adâncime toată iarna. Dacă în sus plouă sau se to- 
peşte zăpada, atunci apele se umflă și gheţurile se ridică în 
sus, se desprind de maluri și se pot dilata liber. Dacă din 
contră nu mai plouă în sus, sau nu se mai topesc zăpezi, 
apele scad, ghiața rămâne prinsă de maluri și nu mai poate 
urmări scoborârea nivelul apei; atunci ghiața se rupe pe 
lângă maluri. luţeala curentului are apoi o acţiune foarte 
mare asupra formărei gheţurilor ; cu cât iuțeala este mai 
mare cu atât formarea ghețurilor este mai întârziată. Astfel 
la Severin, unde apele Dunării sunt repezi, ele îngheaţă foarte 
rar ; de regulă pe acolo nu curg de cât sloiurile ce vin din 
susul Dunării. Dacă peste ghiața formată cade zăpadă, acea- 
sta fiind rea conducătoare de căldură, face ca temperatura 
aerului să se comunice mai greu gheţei, care ia atunci tem- 
peratura apei. In asemenea cazuri se produc mai anevoe 
crăpături în ghiaţă. 

Când timpul începe să se încălzească, ghiața se topeşte 
câte puţin, se subţiază până ce se rupe, și este luată în 
sloiuri de către curent. Acestea dau peste altele la vale, le 
sdrobesc și pornesc înainte cu sloii noi formaţi. Valurile ce 
se formează pe la părţile libere de ghiaţă contribue și ele 
pentru a rupe gheţurile și a grăbi pornirea lor. 

Gheţurile pot porni fără ca temperatura să se ridice, dacă 
nivelul apelor se urcă. Prin aceasta ele se desprind de ma- 
luri, de copacii de pe ele și atunci curentul le mișcă mai în- 
tâiu puţin și în blocuri mari; se produc apoi rupturi, se aud 
plesnituri surde, pocnituri puternice sau șuerături speciale, și 
ghiața desfăcută în sloiuri mari pleacă la vale, isbindu-se 
unii de alţii, de maluri și de ostroave și desfăcându-se trep- 

tat în sloiuri mici. Dacă aceștia întâlnesc la vale ghiaţa 
subţire, se urcă peste ea și o rupe ; dacă ghiața este groasă 
apucă pe dedesupt și se scurg la vale. Aceştia se opresc de 
multe ori de maluri, nisipuri, ostroave, sau la strâmtorări de 
braţe, se grămădesc acolo și barează tot cursul apei. De aci 
rezultă ridicături mari de ape în timpuri foarte scurte. Ast- 
fel anul acesta la Oltenița în 24 ore, de la 2 la 3 Martie 
apele Dunării s'au ridicat cu 1,09 m., iar până la 5 Martie 
cu 1,86 m. 

Pornirea gheţurilor din cauza ridicării apelor poate aveă 
loc ori când, dacă cad ploi în bazinele Savei, Dravei, Tisei, 
etc. Astfel în 1900 gheţurile au pornit la începutul lui Ianua- 
rie, provocând inundaţiile mari dela Turnu-Măgurele, Giurgiu, 
Olteniţa. 

Dacă gheţurile se barează în un punct al Dunării, atunci 
în josul lor apa se scurge fără a fi înlocuită ușor cu apă ve- 
nită din sus, şi de aceia la vale nivelul lor scade foarte mult. 
Așă în 1893 la Severin apele sau scoborât cu 1,11 subt cel 
mai mic nivel obișnuit. 

Anul acesta gheţurile Dunării au avut o durată și o gro- 
sime din cele mai mari. Sloii au început să curgă pe la 27 
Noembrie, și Dunărea nu a fost liberă de gheţuri decât la 
9 Martie, când sa început și navigaţiunea pe acest fluviu. La 
1 Martie ghiața aveă in multe locuri 25 cm. grosime. In unele 
porturi îngheţul a durat până la 75 zile. Grosimea ei a atins 
50 cm. la Brăila și 44 cm. la Giurgiu. Ac) ghiaţa nu se sco- 
borâse subt 40 cm. grosime la 22 Februarie, și a durat cu 
această grosime aproape o lună întreagă. 

In acest din urmă port, în care am urmărit pornirea ghe- 
țurilor anul acesta, sloiurile au început să apară dela De- 
cembrie, sau oprit și sau grămădit și sau prins pe toată 

lăţimea Dunării la 23 Decembrie. La 2 Ianuarie sa permis 
trecereă cu piciorul în Bulgaria, iar dela 9 Ianuarie trecerea 
cu săniile peste ghiaţă, care sa interzis la 26 Februarie. 
Gheţurile s'au mișcat pentru prima dată acolo în ziua de 
27 Februarie foarte puţin. A doua zi sau mișcat pe vre-o 20 
m. distanţă, în un bloc compact din sus de gura râului Lom 
din Bulgaria până la capul Ostrovului Regal. Acest bloc aveă 
peste 5 klm. lungime și lăţime între 1000 și 700 metri. Dacă 


GIURGIU 

admitem o lățime mijlocie de 800 metri, și grosimea gheței 
de 25 cm, atunci acel bloc aveà un volum de 
5000X800 X0,25=1.000.000 m °! 

Este evident că unei asemenea mase enorme puse în miş- 
care nu-i poate rezistă lucrări făcute pentru cazurile obiş- 
nuite când gheţurile pornesc în sloiuri. Gheţurile au distrus 
atunci o parte din digul dela intrarea în bazinul de ernare al 
vaselor amenințând să intre acolo. S'au luat atunci măsuri de 

a se sparge ghiaţa și de a se depărtă vasele de lângă dig în 
fundul bazinului, operaţiune care a durat două zile. 

In ziua de 2 Martie, s'uu luat oarecare măsuri de protec- 
ţiune s'au tăiat în ghiaţă linii paralele cu digul și s'au făcut 
copci mari prin explodarea de dinamită în cutii de 5—6 kgr. 
la 4—6 metri subt apă. La orele 3 p. m. ghiața s'a pornit 
din nou mișcându-se în timp de o oră cu 400 metri numai. 
Mișcarea s'a făcut tot în blocul compact din ajun, cu sloiuri 
curgând pe dedesupt. Gheţurile s'au oprit din cauza Ostrovului 
Regal, unde se grămădiseră pe înălţimi de 15—20 metri. 

A doua zi gheţurile nu s'au mai mișcat în Dunărea mare. 
Din cauza însă a ridicării apelor s'a desprins ghețurile de pe 
brațul Veriga și din vechiul bazin al Giurgiului şi au pornit 
în mase compacte. Băile de lemn ce erau în sus de pod 
au fost complect distruse în mai puţin de un sfert de oră; 
vase din acel bazin au fost luate de gheţuri și aruncate în 
pădurile dela vale, iar o barcă mare a fost găsită tocmai 
pe braţul Alionte din judeţul Constanţa, după ce parcursese 
cu ghețurile peste 220 kilometri! Din fericire toate aceste 
vase au fost regăsite şi salvate cu mici stricăciuni numai. 

În seara de 2 Martie la ora 11, au pornit și gheţurile 
Dunării spărgându-se blocul cel mare în sloiuri care sau gră- 
mădit unii peste alţii în partea despre România, până la 2 
metri peste apă și 3—4 metri subt apă; unii s'au ridicat pe 
platforma portului amenințând să distrugă clădirile dela mar- 
ginea acesteia. Figurile alăturate arată o vedere a bazinului de 
ernare și gheţurile grămădite pe digul acelui bazin. 

Gheţurile pornite sau oprit în jos de Giurgiu, din care 
cauză în ziua de 3 Martie apele se ridicaseră cu 79 cm. peste ce 
fuseseră în ajun. Această ridicare a avut de efect dea înlesn) 
pornirea gheţurilor și despre România, încât după trei zile, 

la 6 Martie, apele erau curățite cu totul de ghețuri și navi- 
gațiune sa putut deschide. 

Aceasta este pe scurt descrierea în general a fenomenului 
pornirii ghețurilor şi a celor ce am putut observă anul acesta 
la Giurgiu. Am lăsat la o parte unele date culese și unele 
concluziuni ce se pot scoate din punct de vedere technic, și pe 
care, cei ce îi interesează chestiunea, le pot găsi în Buletinul 
Societății Politecnice Române. 


Ion Ionescu 
Inginer-Şei la Serviciul Hidraulic. 
Profesor la Şcoala de Poduri şi Şosele. 


Zi 


TOPORAŞUL 


Fără să vreai, dragă tinere, privirele-ţi sunt atrase de þu- 
chețelul de toporaşi de pe masa ta de lucru. Fără să vreai, 
căci ori ce carte țar sta dinainte, valurile de abur cald ce 
se rădică din mustul pământului bătut de primele raze căl- 
duroase ale soarelui de primăvară, dă năvală în odăița ta, 
în care toporașii sunt semnul viu al anotimpului plăcut. Fără 
să vreai, te uiţi la ei, căci natura e mai ademenitoare decât 
orice carte, iar ochii sunt mângâiaţi în acelaş timp cu sufletul, 
de gingașele culori ce-ţi stau dinainte și care te liniștesc ca 
și când admiri una din primăvăratecele pânze ale lui Grigo- 
rescu, cu caișii ninși de flori. Se prea poate ca tu singur să 
fi adus acel bucheţel în odăița ta puţin luminată. Atras de 
glasurile tainice ce le scoate primăvara din cel mai slab fir 
de iarbă, ai mers până la marginea orașului unde se întinde 
petecul de pădure cruțat încă de securea omului. Ai pornit 
poate cu alte gânduri decât acelea de a culege flori. Ajuns 
la covorul țesut cu colți înverziți de iarbă, obosit de drum, 

cuprins de liniștea firei, te ai așezat pe pământul încălzit. Ai 
privit cât ai privit la norii mânaţi de vânt, ca și la șirurile 
rezlețe de cocostârci ce-și caută loc de popas și... aruncân- 
du-ţi ochii pe pământ, uite, albastrul cerului îl regăsești într'un 
pâlc de toporași, atât de modești în mândra lor îmbrăcăminte, 
încât nici nu l'ai băgat în samă deodată din tufișul frunzelor 
late. Ai întins mâna, ai rupt o floricică ; măcar că nu ai auzit 
nici un oftat, nici un vaet, ai distrus o viață, sau la dreptul 
sute de vieţi, ai distrus speranța de ania acestor vietăţi. Ade- 
menit de parfumul plăcut al floricelei pe moarte, ai mai rupt 
una şi încă una, până ce ţai legat bucheţelul adus pe masă. 
Ce-ţi pasă? Durerea lor mută— mai dureroasă de multe ori— 
nu ai prins'o ; pau deșteptat plăcere și țai satisfăcut'o. Nu 
te opri! însă aice. Scoate una din floricelele înviorate de amă- 
geala apei din păhar, pune-o dinaintea ta și cu două ace în- 
cearcă să-i descoperi taina vieței ei. Și să prinzi scopul pentru 
care ea s'a îmbrăcat în vesmintele gingașe, le-a parfumat și 
a luat înfățișarea feţei omenești. E simplă întâmplare sau 
făptura ei? Crește, înflorește în primele zile de primăvară 
spre a bucură zilele omului, spre a-i procură plăcere și mul- 
țumire sau are și ea un rost în lumea aceasta, sa îmbrăcat 


pentru dânsa și nu pentru alţii? 
Ceea ce te isbește când o observi, e că nu toate foiţele 


colorate şi încondeiate cu acele suvite mai violete ce resar 
din câmpul albicios, sunt la fel. Una, cea de sus, cea mai 
mare, are îndărăt un pinten. Despică-l cu acul. E plin cu 
apă, care nu e nici roua nopţei ascunsă de frica soarelui, 
nici ploaia străbătută printre foițe. E dulce ca mierea și e fa- 
bricată— ca lacrima curge picătură cu picătură—din vârful 
verzui al celor două stamine mai lungi în coadă. In ce scop? 
Ai băgat în seamă când floarea era vie și abiă răsărită din 

frunzele late ale plantei, de cine eră vizitată? Albina harnică, 
abiă desmorţită din frigul iernei, o caută cu dor. Atrasă de 
parfumul floarei, chemată de culoarea petalelor, insecta atentă 
sboară de a dreptul la un toporaș. Se așează bine cu pi- 
cioarele pe petala de jos resfrântă ca o buză, ori ca scân- 
durica pe care o pune omul la urdiniș și caută cevă, în mij- 
locul florei. Caută tocmai locul pe unde să bage trompa as- 
cuţită spre a linge nectarul, ce-i trebuie la fabricarea mierei, 
Cine păzește intrarea la comoara ascunsă pe care o strânge 
floarea numai pentru insectă ? Uită-te în mijlocul florei ; pata 
galbenă ce o zărești, sunt tocmai staminele pline cu polenul 
făinos, ce trebue să ajungă la oușoarele din ovar spre a le 
schimbă în seminţe. In munca ce o desfășoară albina, spre a 
ajunge la fântâna din pinten plină cu hrana ce-i trebue, își 
umple perișorii de pe cap cu polenul improșcat din stamine. 
Atrasă de mirosul și culoarea altei flori, se duce și aice, tot 
cu acelaș scop. Fără să vyreie, ea transportă polennl de pe o 
o floare pe stigmatul alteia și astfel aduce un mare serviciu 
plantei, pentrucă asigură fecundaţia oușoarelor. Dar ingenio- 
zitatea de construcţiune a florei nu e numai în această asi- 
gurare de transport al polenului de pe o floare pe alta. Acesta 
e un fenomen ce se întâmplă aproape pe fiecare plantă, căci 
ea pare a fi conștientă că odrasla eșită din unirea elemen- 
telor de pe aceiași floare e mai slabă și mai puţin rezistentă 
decât acea eșită din unirea elementelor de pe flori deosebite. 
Dar minunăţia floarei, e în constituția stigmatului. Pentru a 
asigură prinderea polenului de pe capul albinei, stigmatul 
păros al toporașului are un soiu de limbă, resfrântă ca un 
capac dela o cutie, ori mai bine ca o mână ce se întinde 
spre a apucă ce-i trebuie. Albina ori fluturele ce caută nec- 
- tarul, atinge acest căpăcel, ce rade polenul de pe capul in- 

sectei, când aceasta se retrage, după ce a supt nectarul, că- 
păcelul se închide, aruncă polenul în interior stigmatului, 
păzind astfel ca firele de pe polen de pe aceași floare să se 
prindă de stigmat. 

Nu e așă că e ingenios mecanism, la o mică plantă, pe 
care o crezi inzestrată cu gingașe culori și parfum numai 
pentru a-ţi mulțumi simţurile tale delicate, pentru a înălță 
sufletul spre cântarea imnului primăverei? Numai cunoscân- 
du-i aceste mișcări făcute pe ascunsele, te poți convinge că 
şi planta are viaţă, ba încă ţi se naște în tine îndoială dacă 
şi ea nu are conștiință de rostul ei, dacă nu are știință de 
serviciile pe care le cere dela insectă și dacă toată organi- 
zaţia ei atât de meșteșugită nu e mai mult decât o adaptare 
la mediu involuntară, mai mult decât o adunare minunată 
a unor combinațiuni de puteri misterioase, a căror concre- 
tizare este ea. 

Și iată cum, dragă tinere, observarea numitei floricele ce-ţi 
stă înainte, poate să te râdice la gândiri pe care le găsești 
şi în cărțile minunate cu care îţi ostenești ochii. Fără să vreai 
toporașul cules la marginea pădurei, îți chiamă mintea spre 
comparări cu animalele, acestea cu omul și la urmă nu numai 
natura întreagă îţi apare sub altă lumină, dar chiar rapor- 
turile tale cu oamenii intră într'un orizont mai larg, deprin- 
zindu-te a vedeă în fiecare fiinţă din juru-ţi, nu o unealtă a 
dorințelor tale, ci o inimă și un suflet ca și al tău, cu bu- 
curii ce nu trebuesc sfărmate, cu dureri ce nu trebuesc in- 
teţite și scormonite. 

laşi. Dr. I. Simionescu. 


Profesor universitar 


tace 


Natura, No. 8, Anul IV. 17 

PITTSBURG 


(Urmare) 


III 


Specialitatea uzinelor Edgar Thomson e fabricarea și- 
nelor de oţel. Acolo vreau să vă duc acum. 

Tot ce știam despre Pittsburg când am plecat spre 
America eră numai atât: că un singur lucrător așezat 
pe o mașină poate fabrică singur un chilometru de șine. 
Spus așă, lucrul acesta mi se păreă ca din povești, de 
aceia m'am și oprit în Pittsburg anume ca să mă încre- 
dințez despre aceasta. Adevărul e însă mai puţin fantastic 
și cu mult mai de necrezut, după cum se va vedea. 

Oţelul se fabrică aici prin mijloace la fel ca cele dela 
Homestead 1). Aceleași trenuri care foesc prin șantiere, ace- 
leași cuptoare înalte și aceleași coșuri. Dar, în vreme ce la 
Homestead sunt numai patru cuptoare înalte, aici sunt un- 
sprezece. Atelierele se aseamănă și mașinele de asemenea. 
Tot braţe uriașe de fer, tot pârghii cu degete care se închid 
și se deschid ca niște degete de ciclopi, tot vagonașe care 
merg singure și blocuri enorme care se lungesc sub lami- 
noare. Dar, aceste laminoare, în loc să subţieze oţelul ca 
niște foiţe, îi dă forma de șine prea bine cunoscută. Blocul 
de fer vine dela cuptor, adus de vagonaș se lungește din ce 
în ce, sub presiuni diferite, până la o lungime de o sută de 
picioare, trece apoi sub o altă mașină, ia acolo forma de 
şină, și se duce mai departe, mereu singură, luată de cilin- 
drii cari se învârtesc, și de care am vorbit, în spre ferestraele 
care le tae în bucăţi de câte treizeci de picioare. 


1) Vezi Natura, anul III, pag. 185 și anul II pag. 122. 

Intrebai câte capete de acestea de treizeci de picioare 
fabrică uzinele Thomson pe zi. Mi sa răspuns: «6.000». 
Socotind 3 picioare la un metru, vine 10 metri de șină, 
adică 6.000 X 10 = 60.000 metri, 60 chilometri de şine pe zi! 

Şi, ceia ce nu pot să vă spuneiuţeala neauzită cu care 
aceste mii de chilograme de fer se întind sub laminoare și 
ordinea neobicinuită cu care se duc, odată isprăvite, și cum 
sunt înlocuite într'o clipă cu alte blocuri, la nesfârșit, fără, 
întrerupere, timp de douăsprezece ceasuri cât ţine ziua. 

Și, pentru fiecare mașină, doi oameni sunt destui: unul 
care o mișcă, și altul care ia seama în faţa ferestrăului au- 
tomatic ; acesta stă îndărătul unei îngrădituri de lemn ca să 
se ferească de țăndările de foc de artificii când ferestrăul 
mușcă din oţelul înroșit. 

Nici un alt om pe aproape, pustiu! Drugii de oţel înroşit 
trec necontenit pe dinaintea noastră, iau sub mașină forma 
“de şină și se duc, fără popas. 

Mașinele acestea au aerul că gândesc. E mișcătur. După 
ce te-ai încredinţat de puterea lor peste măsură de mare, 
te cuprinde pare'că un fior, să nu se revolte la urma urmelor 
și să nu se folosească în contra tiranilor care le istovesc, 
de puterea lor grozavă. Aceste degete mai ales, aceste două 
degete de om, care iau, tocmai când trebue, matematic, 
drugul de 7.000 chilograme și îl ridică tot așă de uşor și de 
iute ca maimuța o alună! 

Şinele odată gata, vin pe un loc întins unde se mai răco- 
resc ; deasupra lor, aerul, albastru de tot, pare că se mişcă; 
ai zice că sunt milioane de efemere care bat din aripi; e 
strălucirea și căldura metalului care fac ca aerul să se vadă 
și să se miște. 

Văzurăm, pe cât e cu putință să se vadă, că materia n'a 

pierdut nici măcar un minut în drumul ei, dela vagonul 
care a dus-o la cuptorul înalt, până la isprăvitul prelucrării ei- 

La fel se întâmplă și în prelucrările care vin în urmă, 
Tabla de fer dela Homestead, de cum eră răcită, eră în- 
dreptată pe un câmp de osii cu roţi pe care alunecă fără 
sforțare și fără oprire, abiă împinsă de doi lucrători. Acolo, 
alţi doi lucrători o apucau, trăgeau cu creta locul pe unde 
trebuiă tăiată și o împingeau în urmă la tăiat, tot pe câm- 
pul de osii. Odată lucrul acesta isprăvit, tablele erau așezate 
în grabă în vagoanele care le aşteptau pentru a fi irimese 
la cumpărători. În ziua aceia, se ocupau de un client englez, 
Șantierele dela Clyde, care comandase trustului 20.000 
tone de tablă. Se vinde 35 dolari tona, luată la Pittsburg. 

La Thomson, ca și la Homestead, trustul are drumuri 
de fer, care ca și fabricele sunt proprietatea lui. Acest trust 
mai are multe alte drumuri de fer și companii de navigare 
pe lacurile cele mari. Astfel, el poate să aducă la Pittsburg 
minereu dela lacul Superior, adică dela o depărtare de 
3.000 km. aproape, pe vapoarele și pe drumurile de fer cari 
Sunt toate ale lui. 

La Homestead, la Thomson, la Jones și Laughlin sala- 
rele sunt aproape aceleași. 

Lucrătorii câștigă, în mijlociu, 2 dolari 62 cents, pe zi 
cam 13 lei 50. Lucrătorii cei mai simpli câștigă 7,50. Uce- 
nicii câştigă 4 lei. Șefii, lucrătorii dela cuptoare, cei dela. 
laminoare, cari sunt plătiţi cu bucata, câștigă 12 până la 15 
dolari pe zi, adică între 60 și 80 lei. Nu e nevoe să mai 
spunem că sunt destul de rari. 

Mecanicii de pe locomotive câștigă 18 lei 75, iar fochiști- 


lor 12 lei. 
x 

Mă găteam să părăsesc Pitisburg-ul, de oare ce isprăvi- 
sem toate vizitele. 

Erà o Duminică de Fevruarie, și o Duminică din Pensil- 
vania, leagănul Quaker-ilor, unde nu-i chip să găsești nici 
măcar un pahar de bere în zi de sărbătoare. Ningeă grozav 
şi eră un ger strașnic. Voiam să petrec până acasă pe un 
prieten al meu, un distins scriitor englez, d. Bridge, cu care 
luasem masa, când, din înălțimele dela hotelul Schenley, care 
stăpânesc orașul, văzui, cu toată zăpada, cerul luminat în 
culori de sărbătoare. O lumină de foc umpleă toată valea. 
Nu mai simţeam frigul și vroiam să tot văd. Tovarășul meu 
mă urmă ; căutarăm să ne orientăm singuri, căci nu întâl- 
nirăm la ceasul acela nici un suflet de om prin aceste locuri 
îndepărtate. 

: Pe scări de lemn fără proptele pe de mărgini, ajunserăm, 
nu fără trudă, în josul unei coline. Zăpada ne ascunde trep- 
tele ; eră să ne rupem gâtul de câteva ori. Dar, ce prive- 
liște înaintea noastră ! Cerul e luminat cu lumina dela cup- 
toare și para roşie, verde și albastră care ese din nenumă- 
ratele coşuri se înalță la cer. Aceste coșuri sunt brăzdate 
de nenumărate vagonașe care se sue pe ele, se descarcă în 
gurile lor de căpcăuni și se dau jos tot așă de repede cum 
Sau urcat. Jos, la pământ, focuri de mangal din care se 
înalţă fumuri de toate culorile, trenuri de foc care merg și 
care par niște colane din poveşti. Deasupra, licăririle albas- 
tre ale miilor de lămpi electrice învălite în fum. Apoi, porţi 
deschise la gura cuptoarelor încinse, lavă topilă care curge 
dealungul malurilor arzătoare care sunt munţii de zgură din 
care ese fum. Flacări și iar flacări; și totul văzut prin pânza 
găurită de zăpadă care cade în fulgi mari. 

Orașul plin de fum pe care îl văzui ziua, se arătă acum 
nespus de frumos. 

Cu mâinele îngheţate și cu fața șfichiuită de vânt, ne 
oprirăm, după o alunecătură periculoasă, la un capăt al scă~ 
rei. Admiram, gâfâind puţin, tabloul frumos și groaznic ce se- 
desfășură, înaintea noastră. Nu știu cum, îmi adusei aminte 
deodată de o călătorie făcută toamna trecută în Jfalia. Vân-. 
tul aspru zbură, luând cu el zgomotul de ferărie din Pitis-. 
burg şi trăii a doua oară serile aşă de dulci dela Bellagio 
și Pallanza. Imi aduceam aminte de aerul călduţ, şi de par- 
fumurile tari de arbori şi de flori aduse de vânt din insulele- 
Borromee, de apa lacului luminat de lună și de stele, de de-- 
senul elegant al munţilor în azurul de noapte, de romanța.- 
unui luntraș întârziat, de noaptea petrecută în balconul ca- 
merei mele în liniștea adâncă. Mi se urcă la inimă acest ro- 
mantism întreg al lacurilor italiene în această atmosferă în-— 
gheţată, în faţa acestui oraş de fum, de flăcări și de zgo— 
mot .... Lamartine și Pierpont-Morgan, lord Byron și 
Carnegie ! 

Ajunserăm în cele din urmă jos. Trecurăm șinele dru- 
mului de fer, urcarăm malurile acoperite de zăpadă și intra- 
răm la urmă într'un birou unde funcţionarul ne spune că- 


suntem la Jones și Laughlin. 


* 
* * 


Ştiam că uzinele Jones și Laughlin sunt printre puţi— 
nele oţelării din Pittsburg care s'au opus trustului. Am ui- 
tat câte sute de milioane de dolari li sa oferit acestor: 
domni ca să intre în tovărășie. Ei n'au primit, netemându- 
se de Morgan, căci au și ei, ca și trustul, pe lângă uzinele 
lor colosale, propriile lor mine de cărbuni, de minereu, de fer,. 
de var, propriele lor cuptoare de cocs și drumurile lor de fer. 

Spusei funcţionarului care se arătă politicos că doresc să 
mă plimb noaptea prin fabrici. 

Aţi vedea cu mult mai bine ziua, îmi răspunse el cu mult 
bun simţ. 

Fireşte, îi răspunsei eu, dar focurile de artificii sunt mai 
frumoase noaptea ! 

Inţelese, zâmbi și ne spuse că ne va însoți. Ne vom urcă 
în cea dintâi locomotivă care va trece și ne vom plimbă 
cât ne-o plăcea prin șantiere și ateliere. Eram încântat. No- 
rocul, ca totdeauna, mi-a venit în ajutor. Telefonă unui ca- 
marad de al său dintr'un birou alăturea să vie să-i ţie 
ocul, și după o jumătate de ceas, amicul meu Bridge, func- 
ţionarul, şi eu, eram pe tandemul unei locomotive impună- 
toare, care trăgea după ea un tren de tuciu topit. 

Plimbarea noastră a fost minunată. Nu mi-am închipuit 
vreodată cevă mai fantastic. Trenul nostru eră compus din 
tr'o duzină de oale uriașe umplute fiecare cu câte 25.000 
chilograme de tuciu înroşit, care se-clătină încet în zgudui- 
rea mersului. Câte unele, prea pline, aruncau stropi de me- 
tal topit. Un foc de artificii se înălță atunci sus de tot în 
aer stropind totul de prin prejur cu stele galbene, albastre, 
roșii, orbitoare, ca și cum sar fi spart lângă noi o bucată 
topită din soare. | 

Zăpada împinsă de vânt cădea și se topea în jurul nos- 
tru ; eram plini de praf și învăliţi în fumul a mii de coșuri 
şi a o mie treisute de cuptoare de cocs prin dreptul cărora 
treceam. Un zgomot grozav și neîntrerupt umplea văzduhul, 
zgomot de ferării, de căderea mineralelor, în cuptoare de iz- 
bitul vagoanelor, de clopote de locomotive. Ne încrucișam 
cu trenuri la fel cu al nostru. Deodată trenul o luă mai re- 
pede ; treceam podul peste Alleghany ; tuciul prea tare clă- 

tinat, curgea deodată din cele douăsprezece castroane fee- 
rice şi, nu vă puteţi închipui în deajuns, fu o arătare fulge- 
rătoare. In mijlocul apei, ca din niște fântăni, ţâșneau pietre 
scumpe și cascade fosforescente care se împrăștiau în snopi 
de milioane de stele. Ai fi zis că acest foc de artificii din 
maharadjah fusese comandat anume pentru noi. 

Sosim. Trenul se oprește la capătul unui șantier. Burdu- 
furile cu metal se apleacă încetișor, unul câte unul, se go- 
lesc, valul gros de tuciu înroșit curge întrun cazan mare 
care se lasă singur cu un rând mai jos de cum sa umplut. 
Erà ca un un lac mare furtunos în care se oglindea un mi- 
nunat amurg de soare. 

Trecem în dreptul a trei convertisoare Bessemer, care 
cu gura căscată scotea uragane urlătoare de foc și de scân- 
tei. Îndată, ouăle uriașe ale convertisoarelor se resturnară, și 
vărsară în tiparniţele aduse cu noi cascade de lavă cu culori 
minunate. 

Erà cevă și fioros și blând. Inchipuiţi-vă că s'ar fi topit la 
un loc pene de pasărea muscă, coade de păun, aripi de că- 
răbuși și de libelule, solzi de pești de Bermude, foițe de si- 
def și flori de câmp, în valuri de sulf, de ametiste, de tur- 
coase, de rubinuri, de mărgăritare și de diamante ! 

Alături de căldările care se goleau, un copil de șaispre- 
zece ani, cu urechi de catifea neagră, ţinea într'o mână o 
faclă și în cealaltă un măr din care mușcă cu poftă. Acest 
copil eră, de ajuns să ia samă la această operație uriașă. 
Când.se sfârși, el zise All Right! și trenul nostru o porni 


din nou încărcat cu foc. 
G. G. Longinescu. 


(Traducere după Jules Huret, En Amérique, De New-York àla 
Nouvelle-Orléans) 


Da 

LUMINA ŞI VIAŢA 
(Urmare 1) 

Lumina arde. Toată lumea cunoaște arsurile de soare și 
fenomenele care urmează dintrînsele. Toate părţile descoperite 
ale corpului: faţa, ceafa, mâinile, pulpele (la biciclişti), bra- 
țele luntrașilor, după o expunere la soare, mai ales primă- 
vara, pot, după câteva ceasuri, să ia o culoare roşie destul, 
de intensă, să se încălzească, să se umile ; une ori o durere 
destul de puternică arată acţiunea distrugătoare a razelor 
solare, acţiune care poate să se manifesteze în unele cazuri 
prin niște beşici mari, în cari se află un lichid gălbui, cari 
plesnesc și dau naștere la niște răni mai mult sau mai puţin 
adânci și cari se vor cicatriza. Excursioniştii Alpilor cunosc 
bine arsurile soarelui datorate reflecţiunei ghețarilor și ade- 
seaori își acopăr fața cu un văl roș. Lucrătorii cari sunt 
expuși în uzine la radierele cuptoarelor, la lumina intensă a 
arcurilor electrice pot să prezinte accidente analoage. 

Lumina distruge fermenții şi pigmenții odată formați. 

— Multe dintre fenomenele biologice pot să fie reduse în 
ultimă analiză la acțiunea unor substanțe chimice elaborate 
de către celulele vii, adică fermentii și pigmențţii. Insă, expu- 
nerea la soare, cu toate că înlesnește adeseori producerea 
acestor substanțe, le distruge odată ce s'au format. Un 
amestec de drojdie își pierde din activitatea sa la lumină. 
Chiagul ferment, întrebuințat în fabricarea brânzeturilor, trebue 
să fie păstrat la întunerec ; tot așă și cu diferiți fermenți di- 
gestivi extrași din corpul animalelor. In fundul ochiului se 


1) Vezi «Natura» No. 7, An. IV. 

află un pigment care colorează retina în roș, purpura reli- 
niană ; când punem un ochiu de bou scos din orbită în faţa 
unui peisaj, părţile luminate ale retinei se decolorează și se 
obține un fel de fotografie a peisajului, care poate să fie 
fixată cu ajutorul alaunului și căreia i se dă numele de op- 
togramă. 

Lumina produce turburări în creşterea plantelor şi 
animalelor. Se pare că lumina favorizează creșterea plante- 
lor; și în adevăr arborii care ating dimensiunile cele mai mari 
și cresc cei mai repede sunt acei din ţările tropicale; dar 
botaniștii au observat că creșterea acestora este nulă în timpul 
zilei și că arborii cresc mai mult în timpul nopţei, mulțumită 
faptului că în aceste ţări, cei doi factori cari ajută în adevăr 
la creștere, căldura și întunericul, se găsesc la un loc în timpul 
nopței. Deci e o prejudecată de a crede că lumina este fa- 
vorabilă. creșterei vegetalelor. 

O experienţă foarte ușoară ne arată destul de bine acest 
lucru : dacă punem o plantă în creștere într'o cutie în care 
se află numai o deschizătură de o parte, planta se îndoae în 
spre această deschidere și aceasta rezultă precis din acest fapt 
că partea luminată a trunchiului crește mai încet de cât faţa 
opusă. 

Lumina are de asemenea o acţiune vădită asupra creșterei 
şi metamorfozei animalelor și s'a constatat prin diferite ex- 
perienţe că radierele roșii și cele albastre lucrează întrun mod 
foarte diferit; rezultatele cele mai bune au fost de către Le- 
redde și Pauirier, ei au crescut mormoloci în lumină roșie 
și în lumină albastră-violetă; după o lună de ședere, cei din 
aquariul roșu erau încă tot în stare de mormoloci și aveau 
o coadă lungă; din contra, la cei din aquariul albastru coada 
era redusă la un mic ciomp, cele două perechi de picioare 

erau complect formate și respirația se făcea prin plămâni. Deci 
schimbarea din mormoloc. în broască se face prin distrugeri 
celulare însemnate care după cum se vede e înlesnită de către 
acțiunea razelor albastru-violete. Găsim și aici acţiunea dis- 
trugătoare a luminei și în special a razelor numite chimice. 

Pigmentarea fiinţelor vii care se produce adeseaori sub 
influenţa razelor solare trebue să fie considerată ca un proces 
de apărare. Este un fapt banal că părţile corpului expuse la 
lumină sunt mai colorate decât; celelalte: la o pasăre, la un 
mamifer, partea cea mai închisă a culoarei îmbrăcămintei lor 
este în totdeauna spatele. Protea, un fel de salamandră, care 
trăeşte în peșterile Carnioliei, ale cărei tegumente sunt decol- 
„lorate și care este lipsită de vedere, dacă o expunem la lu- 
mină, apare după câteva ceasuri o coloraţie ușoară; după 
câtăva vreme animalul capătă o culoare cenușie sau negri- 
cioasă. La om, expunerea la soare îi înegrește pielea; acea a 
negrului care este expusă soarelui tropical e neagră. Această 
producere de pigment apără pielea după cum o dovedește 
următoarea experienţă a lui Finsen, citată de Leredd și Fau- 
trier, în tratatul lor de Fototerapie: Trecând pe antibraţ o 
bandă înegrită cu cerneală de China. și expunându-l timp de 
trei ceasuri la soare, Finsen a observat o roșaţă de fie-care 
parte a bandei, dar nu sub dânsa; roșaţa a fost urmată de 
pigmentare; şi într'o expunere de mai târziu la soare, roșaţa 
Sa desvoltat şi pe regiunea apărată în prima încercare; păr- 
tile pigmentare nu sau mai schimbat, sau pigmentarea. 
lor a sporit foarte puţin. La oamenii cu pielea albă, insolaţiile 
sunt destul de dese ; la animalele pătate, acestea se manifestă 
nuumai în părţile albe. Negrii sunt apăraţi de pigmentul 
lor, şi pe drept s'a spus că ei trăesc la umbra propriei lop 
piele. 

In această ordine de idei, se poate de asemenea priv! pro- 


ducţiunea de clorofil la plante ca un act de apărare. 


* 
* * 


Lumina, după cum am văzut, lucrează într'un mod intens 
asupra materiei vii, distrugând-o repede ; în fața unui agent 
așă de puternic, ideea de a o întrebuință în terapeutică nu 
a lipsit. 

Lumina omorând bacteriile și producând o reacțiune infla- 
matorie a tegumentelor, s'a încercat mai întâi de a o între- 
buință pentru vindecarea unui număr de afecțiuni ale pielei. 
Pentru aceasta Finsen și elevii săi sau folosit de aparate 
cari le înlesneau concentrarea razelor chimice (albastru, violet, 
ultra-violet), pe o parle limitată a pielei; dar pentru ca 
acestea să lucreze, eră nevoe ca ele să pătrundă la o oare- 
care adâncime : așă, pentru a împedică sângele colorat care 
circulă în vasele capilare, au alungat sângele din regiunea 
tratată cu ajutorul unui aparat compresor. Lumina este pro- 
dusă de obiceiu cu ajutorul unei lămpi electrice cu arc, ra- 
zele trec în tuburile de aramă răcite cu ajutorul unui curent 
de apă și susținând lentilele din cristal de stâncă, trans- 
parent pentru razele violete, acestea le concentrează pe partea 
bolnavă ; acolo, razele trec printr'o cameră cu păreți dubii 
de cristal, susținută printr'un inel nichelat, în care circulă 
apă pentru a opri prin răceală razele cele mai calde şi care 
în același timp servește să comprimeze. 

Cu acest procedeu s'a vindecat întrun mod definitiv și 
complect diferite ulcerațiuni ale pielei, de natură tubercu- 
loasă, desemnate sub numele de lupus; aplicarea nu este 
dureroasă și rezultatele sunt constante și excelente. Tot în 
acest fel s'au putut șterge petele pigmentare, să se vindece 
unele cazuri de peladă. 

Lumina reușește de asemenea foarte bine în tratarea va- 
riolei, dar cu condiţiunea de a elimină razele violete cari 
sunt prea iritante pentru o piele prea înfierhântată. De altfel 
acest tratament nu-i nou. Chiar de prin Evul-Mediu bolnavul 
de vărsat eră acoperit cu învelișuri roșii; în România e un 
obiceiu vechiu de a acoperi! corpul cu stofe roşii, tot așă în 
Tonkin, bolnavul este pus într'un alcov (iatac) ai cărui păreţi 
sunt tapițaţi cu roșu. 

In cazurile de mai sus, tratamentul cu ajutorul luminei 
nu se adresează decât tegumentelor. In America, s'a început 
un nou tratament care e pentru întreg organismul, numit. 
bae de lumină. Se pune bolnavul numai cu pielea — având 
numai faţa acoperită cu un văl—într'un loc luminat puternic 
cu ajutorul unor lămpi cu incandescenţă sau a unui are 
electric, fie întrun loc expus la razele soarelui și a cărui 
temperatură nu se ridică, stropindu-se des. Lumina lucrează 
asupra pielei, asupra circulațiunei și, dacă nu este nici prea 
intensă nici prea prelungită, ea poate să determine o exci- 
tare vitală folositoare anemicilor, cloroticilor, predispușilor la 
tuberculoză, în unele cazuri rezultatele au fost cu adevărat 
admirabile. Aceasta ne dovedește, că orice agent al morţei, 
poate să ajungă—în condițiuni potrivite—un agent al vieţei! 


(După Dr. G. Bohn) 
Traducere de 


Ioan I. Dimitrescu-Buhoci 


ai 

ECLIPSA TOTALA DE LUNA DE LA 4 IUNIE 1909 


ln parte vizibilă la Bucureşti 


Acest fenomen se va petrece în dimineaţa zilei de 4: 
Tunie. Diferitele faze ale eclipsei vor avea loc respectiv la 
orele următoare : 

Primul contact cu penumbra. . .la Oh. 36 m. 3 t.o. 
Primul contact cu umbra. . . . > lh.43m.4 » 
Inceputul eclipsei total. . . . . .> 2h. 58m. 1 > 


Mijlocul eclipsei. .  . . . . . .» 3h 28m8 » 
Sfârșitul eclipsei totale. . . . . .> 3h.59m.6 >» 
Ultimul contact cu umbra. . . . .» 5h. 14m.3 » 


Ultimul contact cu penumbra . >» 6h.2lm.2 » 

Mărimea eclipsei =1,164, diametrul lunei fiind 1. Primul 
și ultimul contact cu umbra se vor face respectiv la 1250 și 
2610 de la punctul nord al discului lunar, scotind către est. 

La București, luna apunând la 4h. 39m. t.o., ultimele 
două faze nu vor fi vizibile. Celelalte se vorprezentă în con- 
dițiuni bune de observaţie afară de sfârşitul eciipsei totale, 
ce va fi puţin influenţat de auroră. 


A. Teodosiu 


Elev.astronom la Observatorul Astronomic gi Meteorologic 


-oni 


NOTIŢE 


SPRE ŞTIINŢA. Reproducerea acestar notiţa este îngăduită numai cu arătarea mu- 
mărului din „Natura“ din care se vor luă. Aceste notițe nu sunt, cum s'ar crede, Inate 
deadreptul din revistele arătate, ci sunt prefaceri după articole cu mult mai întinse. 


Observări în balon a radioactivităței atmosferice. — Se ştie că 
aerul este radioactiv, din causa substanţelor radioactive care difu- 
sează din scoarța pământului în atmosferă. Era interesant să se facă 
cercetări în acest scop în straturile de sus ale atmosferei. Domnul 
Flemming sa urcat de patru ori cu balonul până pe la 3000 metri 

şi cu ajutorul unor aparate făcute anume şi care să nu sufere de pe 
urma clătinărilor balonului a dovedit că se află emanațiuni radioac- 
tive până la înălţimele atinse de el. In timpul unei furtuni a observat 
chiar că radioactivitatea atmosferei e neobicinuit de mare. (Revue 
Générale des Sciences, 28 Fevr. 1909). 

Un barometru uriaş. — In 1903 a fost în Faenza (Italia) o expo- 
ziţiune în amintirea lui Torricelli, ilustrul inventator al barometrului. 
Cu acest prilej s'a construit un barometru uriaș, sub forma unei 
fântâni monumentale. Lichidul barometric e untdelemn, a cărui den- 
sitate e 0,915; coloana de lichid e de 10,89 metri, ținând seamă de toate 
corecţiunile. Pentru o variaţiune de i m.m. de mercur a presiunei 
atmosterice corespunde o variaţiune în coloana de untdelemn de 14,35 
m. m., mărime ce se poate observă destul de bine, cu toată înălţimea 
la care se află. Gradele barometrice se află de o parte şi de alta a 
tubului barometrului. Partea de sus a tubului barometrului e făcută, 
dintr'un tub de cristal de 0,20 m. și 1 m. înălţime. Restul tubului 
până jos e făcut din plumb, fiind că ar fi fost greu să fie făcut din 
sticlă, dintr'o bucată. Cuveta barometrulni e făcută dintr'un cilindru 
de zinc de 0,50 m. diametru şi 0,25 m. înălţime ; ea comunică cu bazinul 
fântânei. Regulând înălţimea apei în această din urmă se regulează şi 
înălțimea untdelemnnlui în cuveta barometrică. 

Pomenim cu această ocazie că un barometru la fel se afiă la 
Deutsche Seewarte din Hamburg ; el e umplut cu glicerină colorată 
în roșu și funcţionează perfect dela 1884, când a fost făcut. (La Nature 
6 Martie 1909). 

O tragedie în vremea miocenică. — Straturile terțiare din apusul 
Statelor Unite, sunt foarte bogate în fosile de mamifere. Se găsese 
acolo nu numai formele cele mai variate, ci şi o înşiruire de forme 
în ordinea desvoltărei a diferitelor mamifere. Petrificările se găsese 
acolo în diferite etage. In miocenul inferior dela Nebrasca de apus 
s'a găsit acum șase-şeapie ani o faună foarte bogată de forme nespus 
de interesante, şi într'o stare de bună păstrare de necrezut. Săpătu- 
rile şi preparatele au fost făcute de O. A. Peterson, pe cheltuiala Mu- 
zeului Carnegie din Pittsburg. Un interes cu totul deosebit îl are o 
grupă de trei schelete a unui animal care a dispărut azi. Acesta e 
Promerycochoerus, un fel de hipopotam, dar cu mult mai mic, abia 

cât un vițel. Din poziția scheletelor, se vede că aceşti trei indivizi 
au murit în locul unde li s'a găsit oasele. Pământul nu e stratificat 
şi nu e de origină din ape. Se pare că animalele au fost surprinse 
de o furtună care aducea nisip. Ele s'au culcat atuncea la pământ, 
s'au grămădit unul în altul, aşă cum fac şi azi animalele de pustiuri 
în asemenea împrejurări, au fost acoperite, au murit acolo şi au rămas 
așă mii şi zeci de mii de ani. Pe aproape au mai fost găsite şi alte 
schelete la fel, de animale moarte în aceleaşi împrejurări, aceasta ne 
arată că o turmă întreagă a fost prinsă atunci de furtuna cu nisip. 
Toate aceste schelete ne povestesc astfel, după atâta amar de vreme, o 
groaznică tragedie din vremea miocenică. (Aus der Natur, 1 April 09). 

Fabricarea rubinului. — A. Verneuil, în Paris, a izbutit în 1902, să 
fabrice rubine cu totul la fel cu cele naturale. El topeşte la suflătorul 
cu hidrogen și oxigen un amestec de oxid de aluminiu şi de oxid de 
crom pisate foarte mărunt. El capătă astfel nişte picături de rubin 
topit în formă de pară în greutate de câteva grame. Aceste rubine au 
coloarea, densitatea, duritatea, dubla refracţiune şi toate proprietățile 
rubinului natural. Să se observe prin urmare că e vorba de o repro- 
ducere ştiinţifică a rubinului, şi nu de o imitație cu sticle, lucru ce 
nu ar avea nici o importanţă ştiinţifică, şi care ar fi apoi o curată în- 
şelătorie. Aceste rubine sintetice costă foarte eftin, de trei-zeci de ori 
mai puţin decât cele naturale, când e vorba de pietre până la un carat; 
pentru cele de mai multe carate, care costă neînchipuit (12 mii două 
carate), preţul celor sintetice e şi mai mic. In Franța se fabrică astăzi 
5 milioane de carate, adică ceva mai mult de o mie de chilograme, 
pe an. (Aus der Natur, 1 Fevr. şi 15 April). 


aia 


anana na 


Tip. GUTENBERG Joseph Göbl S-sori, str. Doamnei 20, 

PÂĂPĂDIA 

Să nu te miri, dragă tinere, dacă voi alege de data acea- 
sta o buruiană nebăgată în seamă, în locul crinului mlădios 
și gingaș, ori al trandafirului cu petalele așă, de variat pic- 
tate, al căror miros umple văzduhul în vremea când vei citi 
aceste rânduri. Ce se poate învăță dela păpădia împrăștiată 
pe toate cărările, când presărată printre celelalte flori din 
pajiștea înviorătoare; când ivindu-se din dosul unei pietre, 
pare că i-ar fi frică să se arate, ori înșirată pe marginea 
drumurilor, înecată în norii de praf ce o învăluie la cea mai 
slabă bătaie de vânt? Să nu-ți arunci însă privirile numai 
la ce e îmbrăcat în haine scumpe şi bătătoare la ochi, na- 
tura ne apare neîntrecută, tocmai prin calităţile complicate 
cu care a hărăzit pe cel ales ca şi pe cel umilit, pe cel ce 
nu mai are samăn, ca şi pe acel ce pareobișnuit. Nici odată 
nu voi uită adânca dragoste de copil a unui ţăran prins de 
viforul iernei pe șesul Bahluiului de lângă Iași. Ca să-și 
apere copilaşii de frig, nu numai că i-a învălit în tot ce avea 
mai gros pe el, dar i-a apărat şi cu trupul său. A doua zi 
drumeţii găsiră cadavrul îngheţat al tatălui, întins peste co- 
pilașii cruţaţi de ger. Dar... să mă întorc la păpădia noastră. 
Observ'o mai îndelung, împrietenește-te cu ea, dă-i atenţiunea 
atrasă mai mult de crin ori lalea și vei descoperi) în ea mai 
multe însușiri de cât ţi-ai fi închipuit. 

Mai întâi caută la felul cum sunt așezate frunzele. Nu le 
dai nici o băgare de samă, mai ales printre verdele celorlalte 
burueni. Și pe mine m'au făcut alţii atenţi asupra lor; nu un 
profesor de știinţi, ci un artist. Vizitând bisericele din Flo- 
renja, fiind oprit în loc în fața unui tablou de Aretino, ur- 

maş al marelui Giotto, de o păpădie zugrăvită la picioarele, 
Sfântului Francisc. Așă de regulat erau așezate frunzele 
ca și spițele dela o roată, încât cea dintâi grijă, eşind din 
biserică, a fost să caut o tufă de păpădie, spre a vedeă 
dacă artistul a urmat realitatea sau imaginaţia lui. 

Nu eră nici o exagerare în așezarea frunzelor de pe ta- 
blou. Mai ales acele păpădii, care cresc printre iarba măruntă 
din grădini, au frunzele împrăștiate dintr'un centru. Care e 
simplă întâmplare, un capriciu al naturei sau corespunde unei 
nevoi a plantei ? Un cuţit cevă mai sdravăn sau un hârleţ 
poate da răspunsul dorit. Scoţând păpădia din pământ, se 
vede că în locul de unde pornesc frunzele, se înfundă ca un 
țăruș în pământ, tulpina subpământeană și cu rădăcinile sub- 
tiri. Dacă. vei mai observă că pe vremuri de îndelungă secetă 
păpădia nu-și face frunzele sul, ci rămâne verde și înflorește 
mereu, vei prinde îndată că așezarea frunzelor e sistemul ei 
de irigațiune. Roua nopţilor senine, ca și ploaia rară, se scurg 
picătură cu picătură dealungul frunzelor înclinate spre rădă- 
cină și scobite ca un uluc. Dar frunzele servesc și drept 
armă de apărare ; prin ele păpădia răpește lumina burueni- 
lor mai mici decât ea, le omoară sau le stânjănește traiul și 
astiel își înlătură concurenţii dela hrana din pământ. 

Se poate întâmpla însă ca să dai de o păpădie, cu frunzele 
verticale, lungi, fără ordine ridicate, să nu crezi că e numai 
o întâmplare. Păpădia e luată drept pildă, de cum știu plan- 
tele să se adapteze la mediu, să-și schimbe portul după lip- 
surile ce le simte. Ea știe ce-i prisosește și ce nu are în- 
deajuns, și-și îndreaptă braţele ei—frunzele— cătră ce are ne- 
voe. De trăește printre burueni mai înalte, ea ar peri, ar fi 
înăduşită, dacă nu ș'ar lungi frunzele printre ale vecinilor ei 
spre aer şi lumină. Dacă trăește în locuri umbroase, nu duce 

lipsă de umezeală, în schimb îi lipsește aer și lumină. Prin 
urmare ea își întinde frunzele cătră spaţiul de unde o poate 
mângâiă o slabă rază de soare, mai lăţindu-și limbul spre a 
pune în lucru cât mai mult clorofil de odată. 

Intru cât se deosebește ea de animalele inferioare, care 
stau fixate prin trupul lor de pietrele din fundul mărei, lun- 
gindu-și ori scurtându-și brațele după cum simte hrana mai 
în apropriere sau cevă mai departe ? Păpădia nu se îngrije- 
şte numai de trupul ei, umblând după hrana trebuitoare, dar 
caută cu atâta atenţie de florile şi seminţele ei, încât fără să 
vrei te gândeşti la cloșca ce-și întinde aripele pentru ca să 
ocrotească puișorii de ghiara hrăpareţului uliu ori de răco- 
reala vremei ploioase. 

Observă o grădină plină de păpădii, cam pe la amiaza 
unei zile senine de primăvară ; ai crede că e o haină mân- 
dră presărată cu grămegioare de fluturași de aur, ce sclipesc 
în jocul razelor de soare. Observă aceeași grădină, când în- 
cepe să se simtă răcoreala serei. Galbenele floricele pare că 
au intrat în pământ. Rupe lujerul, ce lasă o lacrimă albie, 
şi te uită mai de aproape. Vei înțelege îndată minunea schim- 
bărei. La capătul codiţei, din care făceai lanţuri când erai 
copil, stau îndesate una în alta, zeci de floricele, micuţe, de- 
licate, complecte ce se resfață la lumina și căldura soarelui, 
chemând la ele prin semne tainice, vreun făt frumos îm- 
brăcat în haina unei musculiţe ori fluturaș. Povestea topora- 
şnlui din rândul trecut 1) mă scutește de a-ți mai spune, care 
e legătura între fluture și floare. 

Cum vine sara, se duce speranţa vizitelor și vine frica de 
răceală Frunzulițele verzi, subţiri, lungueţe, ce se găsesc în 


1) Vezi Natura, No. 8. 

afara florilor, se strâng grămadă, acopăr floricelele de jur îm- 
prejur, ţinându-le închise până când soarele iar le cheamă 
la Jocul vieţei. De plouă, de se stârneşte vreme rea, cea 
dintâi grijă a păpădiei e tot pentru floricele, adăpostindu-le 
ca și cloșca pe puii ei. 

Dar... firul vieţei să toarce într'una pentru păpădie ca și 
pentru om. Florile își îndeplinesc rostul lor, apoi se ofilesc 
şi dispar, lăsând în loc semințele ce ascund isvorul altor 
vieți. Dragostea și îngrijirea plantei se îndreaptă către ele 
acum. Ele sunt cuprinse de frunzișoarele verzi când nourii 
acopăr soarele, sau când vestmântul întunecat al nopţii în- 
văluie firea. 

Grămada de flori galbene dela capătul lujerului, s'a schim- 
bat într'o minge de puf, în deplina ei desfășurare mai ales 
când zădutul zilei e răcorit de adierea vântului. 

Atunci se desprind din mingea ușoară, zeci de pufuri ce 
se împrăștie în bătaia vântului. E viaţa nouă ce sboară spre 
lumi necunoscute, în speranţa că va dă de locuri unde se va 
puteă desfășură. Dar câte seminţi nu se perd mânate de vânt 
în locuri rele, ori pe pietre, pe frunzele arborilor. De aceia 
e explicabil pentru ce păpădia înflorește mai toată vara, ca să 
dea mereu naștere la embrionii învăluiţi în fructul ce spån- 
zură de puf, ca nacela de un balon. Or câte sar pierde în 
pribegia lor nesigură, tot vor mai fi îndeajuns, care să cadă 
în locuri bune. Păpădia își face datoria de mamă cât semin- 
tele stau pe ea, dar își face și datoria de viețuitoare ca să 
asigure traiul neamului. 

Eată cum, dragă tinere, păpădia apare ca o ființă ce simte, 
ce se mișcă, ce se apără. Dacă nu am fi obișnuiți să punem 
numai pe seama animalelor unele simţiri, desfășurate mai 
variat și mai bogat la om, am puteă fără greș spune că pă- 

pădia își dă seamă de ce e în jurul ei, știe să facă faţă ne- 
voilor, are darul de a-și iubi copilașii strângându-i și învă- 
iuindu-i la sânul ei de floare, până când pot singuri să se 
burătăcească în lume, ca și puii rândunichi ce se pregătesc de 
ducă, de îndată ce au părăsit cuibul unde au crescut la adă- 
post. E deosebire numai în nuanța interpretărei noastre. Ciri- 
pitul rândunelei noi îl considerăm drept glasul ce înlesnește 
sfatul, și o apropie de noi, pe când păpădia și încă atâtea 
plante trăesc în mutism. 

De nu are lumină și se întinde după ea, zicem că heliotro- 
pismul a lucrat, de-și ridică frunzuliţele ca să învălue florile, 
punem în explicare cine știe ce principii higroscopice. Acti- 
vitatea plantei o reducem la ascultarea forţelor fizice externe, 
ce-i îndreaptă tot aparatul ei de vieţuitoare către ținta ce 
trebue să o aibă orce fiinţă. Și atâta tot. 


Iaşi Prof. I. Simionescu. 


XR 


CELULOIDUL 


Industria «Celuloidului» a căpătat o desvoltare foarte în- 
tinsă, care pe zi ce trece ià un avânt tot mai mare, din 
pricina proprietăților ce posedă această substanță suscepti- 
bilă de a fi întrebuințată la fabricațiunea a fel de fel de 
obiecte ieftine și de o consumație curentă. 

In ziua de astăzi, cred că nu există familie, care să nu fi 
avut măcar odată norocul să cumpere chilipir, fie o broșe, 
fie un toc, fie un pieptene sau cine mai știe ce articol al- 
cătuit, după cum spune reclama, numai și numai dintr'o 
Oarecare substanță prețioasă. 

Multe din aceste obiecte, și încă o sumedenie altele ce 
costă puţin și de obiceiu poartă etichete pompoase, nu sunt 
adeseori decât articole fabricate din celuloid, căruiă de alt 
fel i se poate ușor demască obârșia şi stabili indentitatea, 
căci frecându-l puţin, ese la iveală mirosul de camfor, ce-l 
dă de gol că și-a însușit titluri de noblețe pe care nu le 
posedă. 

Acest corp pseudo-aristocrat ce nu vrea să se cheme mai 
nici odată pe numele său adevărat — poate din cauză că 
acum 35 de anicând sa născut, noblețea mai aveă oarecare 
căutare — nu este altcevă decât un compus din camlor, cu- 
noscut aproape de toată lumea, și din nitroceluloză sau pul- 
bere-bumbac, un explosiv ce iă naștere când se tratează bum- 
bacul sau hârtia, cu alte cuvinte celuloza din care sunt con- 
stituite și unul și alta, printrun amestec de acid sulfuric 
(vitriol) și acid azotic (apă-tare). 

Cu toată simplicitatea alcătuirii sale, preparaţiunea celu- 
loidului necesitând multe îngrijiri și precauțiuni, este înde- 
lungată și foarte gingașe. 

In acest amestec omogen se încorporează apoi diferite 
substanțe colorante ce îngădue celuloidului să se fardeze și să 
imite cu multă artă materiile naturale cele mai felurite și 
destul de preţioase ca fildeșul, chilimbarul, bagaoa, abanosul, 
mărgeanul, pirozeaua și altele. 

Dacă se adaogă că celuloidul, care este dur și elastic, se 
lucrează tot atât de ușor ca și lemnul sau osul, iar la 80° 
se topește și se poate turnă în diferite forme, pe de altă parte 
aerul și umezeala nu au nici o acțiune „vătămătoare asupra 
lui, este ușor de înțeles cât de răspândită trebuie să fie uti- 
lizarea sa. 

O mulţime de articole care au o întrebuințare mai obiș- 

nuită au ispitit pe fabricanți spre a le fabrică din celuloid. 
'Tabachere, rame, mânere de bastoane și umbrele, bile de 
biliard, tocuri de ghete, articole de desemn, până și multe 
clape de piano ce sunt vândute sub firma de fildeș, nu sunt 
decât de celuloid. 

Nici nu-ți trece prin minte tot ce se poate fabrică cu 
această substanţă ! 

Multe din buchetele de flori ce se dă artiștilor de către 
direcţiunile unor teatre de varietăţi, spre aluă ochii la mulţi 
naivi, nu sunt crescute decât din celuloid și nu miros decât 
a camfor. Tot din fabricaţiunea florilor a răsărit o nouă in- 
dustrie destul de înfloritoare care procură coroane mult mai 
durabile decât regretele eterne. 

Rufăria așă numită «americană», ce se poartă până se 
rupe fără a se mai spălă, de asemenea este confecţionată 
tot din celuloid amestecat însă cu puţin unt de ricin care-l 
face mai moale. 

Toate lucrurile indicate mai sus și încă multe altele uti- 
lizează cam o parte din producţiunea totală a celuloidului ; 
restul de cealaltă jumătate este întrebuințat la fabricaţiunea 
diferitelor soiuri de piepteni care constituie una din indus- 
triile cele mai însemnate căreia-i sunt tributare în mare parte 
frezurile femenine. 

Intrebuinţarea tuturor acestor articole necesită însă multă 
băgare de seamă, căci celuloidul care este înzestrat cu des- 
tule calități folositoare industriei are din păcate și un mare 
cusur, fiind inflamabil. Acest neajuns care micșorează valoa- 
rea sa a îndemnat pe mulţi inventatori să caute mijlocul 
prin care să-i poată potol temperamentul violent de a se 
aprinde cu atâta ușurință și chiar a face explosie la 180. 

Din nefericire, toate încercările efectuate până acum, de a 
îucorporă în celuloid diferite alte substanţe mai domoale, 
care să-i mai moaie natura prea arzătoare, nu au dat nici 
un rezultat satisfăcător, căci prin aceste operaţiuni se înlă- 
tură și parte din proprietăţile sale folositoare. 

De curând d-nii Eichengriin, Becker și Guntrum, în 
urma unor cercetări îndelungate, au obţinut un fel de 
celuloid foarte... calm, pe care l-au botezat cu numele de 
«celită». 

Această nouă substanţă este un compus analog celuloi- 
dului, în a cărei fabricaţiune însă acidul azotic este înlocuit 
cu acidul acetic (esenţă de oţet), dând astfel naștere unui 
acetilceluloză, care posedă toate calităţile predecesorului său 
și încă multe altele, dar fără a aveă nici unul din defec- 
tele sale. 

Schimbând proporţiunea substanţelor ce intră în alcătui- 
rea sa se pot obţine diferite soiuri de «celite» transparente 
ca și sticla fără a fi însă fragile, neatacate de apă și nici 
combustibile, unele suple ca pielea sau elastice ca şi cau- 
ciucul, iar altele așă de tari ca și celuloidul. 

Variind produsele composiţiunei <celitei> se pot deci 
dobândi substanțe care să aibă în acelaș timp proprietăţile 
sticlei, celuloidului, gelatinei, hârtiei, pielei, cauciucului și 
stofelor. Această abundență de proprietăţi, atât de felu- 
rite şi care mai de care mai prețioasă, îngăduie <celitei» 
să îmbrăţișeze un câmp vast de aplicaţiuni menite să con- 
tribuie într'o largă măsură la satisfacerea nenumăratelor 
noastre nevoi de toate zilele în chip cât se poate de mul- 


ţămitor. 
Căpitan Gh. Grigoratu. 

CÂT DE GREU E PAMÂNTUL? 


Kepler (1571—1630), astronomul care a descoperit legile 
mișcărei planetelor, pare că a fost cel dintâi căruia i sa în- 
fățișat limpede gândul că de oarece toate corpurile, fără 
deosebire, cad spre pământ, trebue să existe o atragere între 
pământ și orce corp de pe faţa lui, i 

Ba mai mult, de oarece pământul e format din aceleași 
substanțe ca și corpurile de pe fața lui, Kepler a tras încheerea 
că două corpuri oarecari trebue să se atragă între ele şi că 
părăsite undeva în spaţiu, departe de orce alt corp, ele ar 
trebui să se supue atragerei lor reciproce și să se apropie 
până la atingere. Atragerea între două corpuri mici trebue 
însă să fie foarte slabă de oarece noi nici o putem simți. 

Această atragere trebue să crească cu mărimea corpurilor de 
oarece pământul atrage așă de puternic corpurile de pe faţa lui. 
In sfârșit Kepler mai credeă că atragerea pământului este 
de natură magnetică. El ajunsese la aceste gânduri căutând 
să-și explice pentruce planetele se mișcă în jurul soarelui și nu 
se depărtează mai mult de cât pâuă la o anumită distanţă. 

Şi încheerea lui eră că întocmai ca pe pământ, între toate 
corpurile din univers există o atracţiune magnetică. 

Robert Hooke (1635—1705), om de ştiinţă englez, caută 
să afle dacă atragerea pământului variază cu distanţa ca și 
atragerea magnetului. Pentru a află răspunsul la această în- 
trebare el face o experienţă. 

Caută să vadă dacă acelaș corp cântărește (este atras spre 
pământ) mai puţin în vârful turnului bisericei Sf. Paul din 
Londra decât pe faţa pământului ; și de asemenea dacă e 
vreo deosebire de greutate pe pământ și într'o groapă de o 
sută de metri. Dar nu .găseşte nici o deosebire. 

Cu toate acestea nu-și părăsește ideea, ci, cu foarte multă 
dreptate, zice că probabil deosebirea este prea mică și nu se 
poate măsură cu cântarul dar că trebuesc încercate alte mij- 
loace mai simţitoare şi chiar propune un asemenea mijloc. 

Nu se știe dacă a mai încercat şi alte mijloace, dar de 
oarece nu a mai scris nimic despre această chestiune, e pro- 
babil că n'a mai încercat. 

Dar descoperirea, legei după care crește şi descrește atra- 
gerea dintre două corpuri când se schimbă distanţa sau mă- 
rimea corpurilor nu aveă să întârzie mult. 

Isaac Newton (1643—1727) eră cum se ştie un genial 
matematician şi se ocupă cu astronomia și cu fizica, după 
cum făceau pe atunci de altfel mai toţi matematicianii. 

El a ajuns la gândul că legea atragerei corpurilor trebue 
să se poată găsi numai prin calcul din mișcarea planetelor. 
Iată, principiul raţionamentului. 

Drumul pământului în jurul soarelui este cunoscut. Puterea 
care-l ține pe acest drum este după ipoteza fundamentală, 
atragerea soarelui, îndreptată totdeauna spre centrul soarelui. 

Astfel, puterea care produce mișcarea pământului împre- 
jurul soarelui este una singură și direcţiunea ei este cunos- 
cută. Rămâne de aflat mărimea ei. 

Dar mărimea și forma orbitei și iuţeala pământului nu 
atârnă decât de direcţia şi de mărimea puterei care-l face 
să se miște. Deci reciproc din mărimea și forma orbitei și 
din iuțeala pământului trebue să se poată deduce mărimea 
atragerei. 

După cum după urmele lăsate de un animal se poate judecă 
ce fel de animal a fost, tot așă trebue să se poată citi din 
mișcarea pământului împrejurul soarelui mărimea atragerei 
lor reciproce. 

Erà vorba numai dacă această citire avea să fie cu putință 
sau peste putință pentru o minte de om. Din fericire ea a 
fost cu putinţă pentru Newton. 

Calculul l’a condus la următoarea încheere : forţa de atra- 
gere între două stere, din orce substanţă ar fi ele, este dată 
de formula 


pap BSB 


în care g, Și ga sunt greutăţile în grame a celor două sfere, 
f, puterea socotită tot în grame, de atragere a două sfere 
de câte un gram așezate la distanţa de un centimetru și d 
distanța celor două sfere, măsurată în centimetri. 

Aceasta este celebra lege a lui Newton : atragerea între 
două corpuri este proporțională cu pro- 
dusul greutăților și invers proporţională 
cu patratul distanţei. 

De oarece mișcările planetelor se 
pot calculà cu această lege fără a avea 
nevoe de valoarea forței f, Newton nu 
a căutat să determine prin experiență 
pe f. 

Dar compatriotul său, fizicianul și : 
chimistul Cavendisch (1731—1810) și-a © F 
propus să determine și pe f. Pentru 


aceasta a făcut experiența următoare : 


De un fir vertical a atârnat un băț orizontal care aveă 
la capete două bile mici egale. La o mică distanță de aces- 
tea a adus două bile mult mai mari, de asemenea egale dar 
foarte grele. Aceste din urmă erau fixe și așă așezate încât 
atragerea lor asupra bilelor mici să învârtească băţul ori- 
zontal în acelaș sens. (fig. 1). Atunci bățul orizontal se în- 
vârtea cu un unghiu oarecare care eră măsurat. 

Bilele cele mici nu ajungeau în atingere cu cele mari, 
fiindcă firul răsucindu-se exercită o putere contrară atragerei 
care în momentul când bilele mici și băţul orizontal se 
opreau în echilibru, eră exact egală cu atragerea. 

Pe de altă parte prin experienţe anterioare se determi- 
nase ce putere trebue pentru a răsuci firul cu un unghiu de 
un grad, de două,.. etc. Astfel mărimea unghiului indică mă- 
rimea atragerei. Această atragere eră evident de două ori 
mai mare de cât atragerea dintre o singură bilă mică și bila 
mare du lângă ea. 

Dacă deci greutatea unei bile mici eră g, grame, greu- 
tatea unei bile mari gą grame, distanţa dintre o bilă mică și 
cea mare de lângă ea d centimetri, și puterea de răsucire a 
firului F grame, urmează după legea lui Newton 

F= 2.1-6 
de unde se poate scoate 
i pa PXU 
281: Sa 

Rezultatul acestei frumoase experienţe a fost o confir- 
mare deplină a ideii despre micimea atragerei între corpuri 
mici căci sa găsit 
__ ____ 6,713 

100.000.000.000 
Și acum când cunoaștem pe f ne putem pune problema 


î grame. 


invers, 

Nu, cunoscând pe F, gı, £a și d să calculăm pe f, ci cu- 
noscând pe f, F, d şi una din greutăţi g,, să determinăm a 
doua greutate ga. 

Negreșit pentru corpurile pe cari le putem cântări nu 
vom întrebuință acest calcul ; dar se poate cântări pământul ? 

Ei bine pentru a află greutatea pământului vom aplică 

formula lui Newton. Să considerăm atragerea dintre pămân- 
tul întreg şi o sferă mică cu greutatea de un gram; forța 
F şi greutatea g, sunt deci amândouă egale cu un gram; 
distanța centrelor celor două sfere este raza pământului. 

R = 6370 Km = 6370 x 100.000 cm. 

Greutatea g a pământului vom scoate-o din formula lui 

Newton FXd? 
fa — FX 
şi punând numerile precedente. 
[6370 X100.000]2X100.000.000.000 
Ba = — e7 

Numărul acesta este așă de mare încât nu ne putem face 
după el nici o idee despre greutatea pământului. 

Pentru a ne face o idee despre această greutate vom pune 
alături volumul pământului și greutatea care ar veni pentru 
fiecare unitate de volum dacă pământul ar fi la fel alcătuit 
în tot cuprinsul său. 

Volumul pământului este, în cifră rotundă, de un milion. 
de milioane de kilometri cubi ; fiecare kilometru cub are o 
mie de milioane de metri cubi și un metru cub de pământ 
cântărește 5560 de kilograme. 

Cu câtă simplicitate răspunde formula lui Newton la în- 
trebarea care servește de titlu acestor câteva pagini! 

Și aceasta nu e decât o modestă, destăinuire a acestei 
celebre formule. Astronomia întreagă se razămă pe dânsa. 

Cine doreşte sa cunoască istoria marilor cuceriri ale min- 
tei pe câmpul științelor fizice poate citi: 

Poggendorii. Histoire de la Physique. 

P. La Cour şi J. Appel. Die Physik auf Grund ihrer 


geschichtlichen Entwickelung. N. N. Botez 
Licenţiat în ştiinţe. 
Da-i 

DIN SCRISORILE LUI EULER 
CĂTRE O PRINȚESA GERMANA 


III. EXPLICAREA FENOMENELOR LUMINOASE. TEORIA 
EMANAȚIEI 1) 


După ce am vorbit atâtă de razele soarelui, isvorul căl- 
durei și luminei de care noi ne bucurăm, Alteța Voastră va 
întrebă cu drept cuvânt : ce sunt razele solare? 

Fără îndoială, este una din cele mai importante chestiuni 
ale Fizicei şi de la care depind o mulțime de fenomene : tot 
ce face să se vadă obiectele, este în strânsă legătură cu 
această chestiune. 

Filosofii vechi, se pare că sau ocupat prea puţin de 
această problemă. 

Cei mai mulţi s'au mulțumit să spună că soarele este în- 
zestrat cu o calitate de a încălzi și de a lumină ; dar avem 
de sigur dreptul de a întrebă, ce este această calitate ? 

Nu cumvă oare cevă din substanța sa ajunge până la ochii 
noștri? Nu cumvă oare și aici se petrece acelaș lucru ca și la un 
clopot, al cărui sunet ajunge până la noi fără ca cea mai 
mică părticică de materie să se fi transportat până la ure- 
chile noastre ? 

Descartes, cel d'intâiu dintre filosofii moderni. susținea 
această părere și după ce a umplut întregul univers cu o 
materie subtilă, a așezat soarele în mijlocul ei, într'o frä- 
mântare veșnică. 

Prin această mișcare, soarele lovește necontenit materia 
din jurul său, compusă după Descartes, din mici globule 


1) Vezi „Natura“, An. IV, No. 5. 

și astfel se pune în mișcare, în aceași clipă, universul 
întreg, 

Dar, de când s'a constatat că razele solare nu ajung într'o 
clipă până la noi ci întrebuințează aproape opt minute pen- 
tru a străbate distanța dintre pământ și soare, teoria lui Des- 
cartes a fost înlăturată. 

In urmă, marele Newton, a emis părerea ca razele solare 
își au isvorul în însuși corpul soarelui şi că părticele extrem 
de subtile sunt aruncate cu putere și cu o iuţeală uimitoare 
în univers. Astfel, se explică de ce razele solare întrebuinţează 
un timp de opt minute, pentru a străbate imensa distanţă dintre 
noi și soare. 

Această teorie, care este a celor mai mulţi filosofi din 
ziua de azi 1) și mai ales a celor englezi, este cunoscută sub 
numele de teoria emanaţției, de oarece se crede că razele 
luminei emană din soare sau din celelaite corpuri luminoase 
după cum apa emană, ţâșnește din o fântână. 

Această explicare pare însă din primul moment, destul 
de îndrăsneaţă și chiar contra rațiunei. 

Dacă soarele asvârle necontenit și în toate direcţiile fluvii, 
ca să le numim astfel, de materie luminoasă și cu o iuțeală 
așă de nebună, n'ar trebui oare ca această materie să se 
sfârșească într'o bună zi? 

N'ar trebui să se fi observat în decursul atâtor secole, o 
micșorare oarecare în corpul soarelui, ceace este contrariu 
observaţiunilor făcute ? 

Cu drept cuvânt o fântână din care arţâșn! în toate sen- 
surile isvoare de apă, ar secă cu atât mai repede, cu cât 
iuțeala lor va fi mai mare. 


1) Să nu se uite că această sorisoare este sorisă în anul 1760. 

In zadar am consideră părticelele din cari sunt alcătuite ra- 
zele luminoase extrem de subtile, nu vom câștigă nimic prin 
aceasta și teoria lui Newton rămâne tot izbitoare. 

Nu se poate spune apoi că această emanaţie să nu se 
facă împrejurul soarelui și în toate direcţiile; în orice loc 
am fi așezați, soarele tot întreg îl vedem, ceace dovedește 
că în spre acel punct sunt îndreptate razele din toate păr- 
tile sale. 

În cazul fântânei noastre, lucrurile se petrec altfel: din 
fiecare punct al fântânei nu țâsnește decât o singură. rază de 
apă ce are o anumită direcție; în cazul soarelui, fiecare 
punct de pe suprafața sa trimite o infinitate de raze, cari se 
răspândesc în toate sensurile. Numai această consecință ar fi 
de ajuns, pentru a măr! îngrozitor cheltuiala de materie lumi- 
noasă ce ar trebui să facă soarele. 

Dar, în contra teoriei emanaţiunei se ridică încă un ar- 
gument, ce nu pare mai puţin sdrobitor. 

In universul întreg nu aruncă numai soarele raze lumi- 
noase ci și toate celelalte astre. 

Cu ce furie ar trebu!să se lovească în iuțeala lor nebună 
toate aceste raze luminoase și cât de schimbată ar fi direc- 
țiunea drumului fiecăreia ? 

Aceste ciocniri ar trebul să se întâmple cu razele emise 
de toate corpurile luminoase și pe cari le vedem în acelaș 
timp. 

Cu toate acestea, fiecare corp se vede distinct, fără a fi 
turburat întru câtva de prezența celorlalți tovarăși ! 

Este o probă sigură că mai multe raze pot trece prin un 
acelaș punct, fără să fie abătute în mersul lor și tocmai acest 
fapt nu se poate împăcă cu teoria emanaţiei. 

Privind două curente de apă ce se întâlnesc în drumul 

lor, vom vedea că direcţia fiecăreia va fi cu totul schimbată; 
mișcarea razelor luminei așă dar este cu totul diferită de 
mișcarea izvoarelor de apă ce arplecă din fântâna noastră și 
în general diferită de mișcările produse de o materie aruncată. 
de undeva. 

Considerând apoi corpurile transparente prin cari razele 
trec în mod liber și în toate sensurile, adepţii acestei teorii 
sunt nevoiţi a susține că aceste corpuri cuprind pori dispuși 
în linii drepte ce pleacă de la fiecare punct al suprafeței și 
în toate sensurile posibile, căci nu am putea concepe vreo 
direcţie prin care să nu treacă vreo rază luminoasă. 

Iată corpuri în adevăr stranii, cu totul ciuruite și cu toate 
acestea încă solide ! 

Sper, că toate aceste neajunsuri vor convinge în deajuns 
pe Alteța Voastră, de neseriozitatea acestui sistem al ema- 
naţiei și care sub nici un cuvânt nu mai poate există în 
natură. 

Alteța Voastră, va fi de sigur mirată de faptul că această 
părere a fost făurită de un om așă de mare și îmbrățișată 
de atâţi filosofi luminaţi. Cicerone însă a spus că nu-și poate 
închipui cinevă un lucru cât de absurd, pentru care să nu gă- 
sească filosofi care să-l susţie. 

Cât despre mine sunt prea puţin filosof pentru a putea 
admite această părere. 

7 Iulie 1760. | 


Emil E. Casimir. 
Student 


BR 

(Urmare !) 

In era lerțiară sa rupt America nordică de către Anglia 
şi America sudică de către Africa, formându-se Oceanul Atlantic. 
In Europa se întindea un lac imens dela Viena până în Asia 
dincolo de lacul Aral. In această eră clima se apropie tot 
mai mult de cea de azi. Șopârlele uriașe dispar și pe uscat 
stăpânesc mamiferele, între cari erau și strămoșii primitivi 
ai omului, iar în mări și ape peştii. Intre depozitele acestei 
ere mai caracteristice sunt depozitele de gips şi sare rămase 
din apa mărilor dispărute și evaporate şi isvoarele de petrol. 

Ultima eră, de care se ţine și timpul de faţă e era cua- 
ternară. Această eră e caracteristică pentru mulţimea ghe- 
țarilor, ce acopereau toată partea nordică a Europei cu Anglia 
și peninsula scandinavică cu tot. Când clima s'a încălzit iar, 
ghețarii topindu-se au dat naștere la vărsări de ape, potopuri 
ne mai pomenite, a căror amintire se păstrează aproape la 
toate popoarele. Nomolul și nisipul depus de aceste revărsări 
de ape formează sedimentele, ce caracterizează partea întâia 
a erei cuaternare, numită și diluvială, pe când partea a doua 
cu sedimentele mai noi se numește aluvială. 

In această eră se desface pe încetul din întuneric și săl- 
băticie viitorul stăpânitor al pământului, omul. El a fost martor 
al epocei glaciale în Europa, alăturea cu elefanţi uriași, reni, 
rinoceri, urși, lei, tigri, hiene, cu cari a trăit în continuă 
luptă. La început omul a fost sălbatic, trăia din pradă, vânat, 
ca toate animalele, folosindu-se însă de unelte de piatră și 
locuind în peșteri, mai apoi în locuinţe făcute pe lacuri, pe 

stâlpi. Mai târziu a început a cultivă în mod de tot primitiv 
unele plante folositoare și a îmblânzit animalele, dela cari 
se trag animalele domestice de azi. Aici ne întâlnim cu în- 
ceputurile întunecoase ale omenirei, despre cari ne po- 
menește istoria scrisă. Istoria scrisă însă, îmbrăcată mai 
mult în povești și mituri, se începe mai târziu după desco- 
perirea bronzului și mai ales a ferului, cu cari se începe în- 
drumarea omenirei pe calea civilizațiunei. 

Timpul de câteva mii de ani, în care se petrece istoria 
scrisă a omenirei, însă e chiar nimic, nu numai faţă de timpul 
erelor geologice, ci chiar și numai faţă de perioda preistorică 
a omenirei, care se întinde înapoi peste marginele erei cuater- 
nare până în era terţiară. 

Inceputul erei cuaternare însă nu'l putem pune mai aproape 
de câteva sute de mii de ani, şi aceasta e era cea mai 
scurtă, atât de scurtă, încât faţă de erele geologice dinainte 
nu e decât prezentul, începutul stăpânirei omului și aceasta, 
e singura îndreptăţire pentru numele de eră. Când ne gândim, 
că în acest timp fața pământuluia rămas cam aceeași, plan- 
tele, animalele aceleași și din punct de vedere anatomic chiar 
și omul aproape același, ne putem în câtva imagină ce amar 
de vreme trebue să ne despartă de era arhaică. Câte zeci, 
poate sute de milioane de ani,au trebuit să se scurgă, pentru 
ca să se poată întâmpină atâtea prefaceri, pentru ca celula 
să se grupeze în indivizi compuși și să dea naștere apoi la 
moluște, mai apoi la amfibii, la șopârle și paseri și mamifere 
şi mai pe urmă să dea naștere coroanei naturii de azi. 

Pe baza formațiunilor, păturilor geologice și mai ales a 
fosilelor găsite în ele, învățații au reconstruit după multă 
bătaie de cap aceste ere geologice și configuraţiunea pămân- 
tului nostru din diferite ere, firește mai mult aproximativ. 

Asupra timpului, în care s'au succedat aceste ere, însă sun- 
tem cu totul în nesiguranță. N'avem un singur punct de ra- 
zăm mai sigur, nici măcar în epoca cuaternară. S'au făcut 
încercări a calculà experimental cel puţin partea a doua a 
erei cuaternare, aluviul, din grosimea sedimentelor aluviale și 
din înaintarea cataractei Niagara în susul râului. Rezul- 
tatele obţinute însă de către deosebiți scrutători arată dife- 
renţe de zeci de mii de ani pentru perioada aluviului. 

Și nici prin minte nu ne trece, că ceeace nu le-a succes 
geologilor să rezolve după atâtea studii și cercetări, poate 
va rezolvă mult mai ușor și mai precis astronomia. Poate că 
harta pământului nostru până în cele mai mici amănunte și 
până în cele mai depărtate epoce se păstrează în arhivele 
astronomice ale Marţienilor. 

Aceasta nu e de loc glumă. După toate probabilitățile pla- 
neta Marte e mult mai vechie decât pământul. De când Mar- 
ţienii au descoperit cel dintâiu ochian, a fost lucrul cel mai 
ușor să'și desemneze harta globului pământesc, cum desemnăm 
şi noi harta de azi a lui Marte, sau petele și formațiunile 
schimbăcioase de pe Jupiter și alte corpuri ale sistemului solar. 
De sigur că le-au dat și riume vechilor noastre continente și 
mări, cum dăm și noi numiri așă numitelor continente și 
mări lunare și marțiene. 

Marţienii au putut fi martori atâtor prefaceri încete sau 
brușce, atâtor cataclisme ale pământului nostru, le-au înre- 
gistrat mereu și le-au desemnat, pe când noi nu eram decât 
niște martori pasivi și inconștienți. Marţienii pot să cunoască 
azi mai bine istoria geologică a propriului nostru pământ 
decât noi, locuitorii lui. Ei pot să știe exact pe bază de expe- 
riență, nu prin calcule aproximative și nesigure, când a avut 
loc și câtă vreme a ţinut perioada glacială și decâteori au 

acoperit ghețarii Europa? Ri pot să știe chiar și cauza acestor 
ghețari, care a putut fi vrun eveniment cosmic, la care ei 
au fost martori conștienți. Poate că ei cunosc tot din expe- 
rienţă și calea sistemului nostru solar în spaţiu, raportul său 
faţi de calea laptelui și chiar construcția universului. 

lată, ce foloase și ce date extrem de interesante pentru 
ştiinţă : pentru astronomie și în deosebi pentru geologie, am 
puteă câştigă din comunicaţia noastră cu Marte și pentru ce 
trebue să o dorim și așteptăm cu atâta neastâmpăr. 

Poate că același rol, care l-au avut Marţienii pentru păs- 
trarea, unei părți din istoria geologică a pământului nostru, 
ne va reven) și nouă acum faţă de planeta Venus. Numai Mar- 
țienii nau de unde lua știri asupra istoriei geologice a planetei 
lor. Nu vom ajunge însă acele zile, ca să povestim viitorilor 
locuitori ailui Jupiter procesul de încrustare, istoria agoniei 
planetei lor. Dar poate că nici Jupiter nu va ajunge faza de 
azi a pământului. Puterea și căldura soarelui sunt și ele 
mărginite, 

* zi * 

Să ne întoarcem iar la pământul nostru și să insistăm 
puţin asupra originei omului, stăpânitorul acestei planete. 

In păturile geologice ale erelor vechi până către capătul 
erei terțiere se află schelete fosile de tot felul de animale 
şi chiar urmele picioarelor lor, dar schelete, sau urme ale 
activității omului, nu se găsesc. Ce poate fi deci mai natural 
decât concluzia, că omul n'a existat pe acele vremuri, că 
zeci de milioane de ani pământul a fost locuit și stăpânit 
numai de animale inferivare. 

Părtinitorii transformismului şi ai originei animalice a 
omului așteptau de multă vreme descoperirea unui schelet 
omenesc mai vechiu, peniru ca să poată constată prefacerile, 

la cari a fost supus corpul omenesc în decursul vremurilor. 
Un astfel de schelet fosil sa găsit în țeasta omului dela 
Neandertal, iar mai apoi s'au descoperit în Croaţia nu mai 
puţin de 19 schelete la fel. Craniul acestui om se caracteri- 
zează prin o bulbucătură foarte desvoltată de asupra ochilor, 
prin o frunte îngustă dată îndărăt, prin umerii obrazului mai 
mari, dinţii mai puternici și falca dedesupt ieșită înainte, un 
craniu de capcân, cum l-a observat și caracterizat poporul 
nostru foarte potrivit larasele sălbatice. Oasele găsite în Croaţia 
mai trădează și urmele focului și sunt toate zdrobite, pentru 
a scoate măduva din ele, ceeace arată, că aici e vorba de 
un ospăț de canibali. 

Felul de traiu, vânatul, apare din grămezile enorme de 
oase de animale găsite în sedimentele diluviale. S'au găsit în 
un loc oasele zdrobite a nu mai puţin de 20.000 de cai, cari 
pe atunci trăiau toţi sălbatici. Se mai găsesc oase de ren, 
apoi de ale strămoșului boului de azi și ale unei specii de 
bou (visent) dispărut, extirpat de om, ca şi mamutul (elefant 
uriaș), cari toţi erau sălbatici. 

Alăturea de aceste oase se află destule ori urmele vetrei 
focului și nenumerate instrumente primitive de cremine, de 
unde această epocă a omului se numește epoca de piatră. 
Ce greu trebuiă să fie traiul pe atunci cu aceste instrumente 
primitive, în luptă cu atâtea fiare sălbatice. Pe atunci însă 
lupta însemnă viaţă, și eră un lucru obicinuit ca la toate ani- 
malele. «Omul încă nu știă, că el e om». Femeile cunoșteau 
şi atunci podoabele. În loc de șire de mărgele însă purtau 
șire de dinți de animale. 

In epocele glaciale omul s'a retras în peșteri, a că- 
ror proprietate și-o dispută cu urșii, hienile și leii. In 
timpul repaosului se îndeletniceau cu arta. Uneltele lor și 

păreţii peșterilor sunt acoperiţi de zgărieturi, cari reprezintau 
icoane de animale, unele destul de reușite și chiar în colori. 
Nu sa găsit însă un singur portret mai reușit al omului. Se 
vede, că strămoșii noștri, deși barbari, erau mult mai puţin 
vanitoși, ca să-și facă şi perpetueze autoportretul. Atâta 
însă se poate constată, că strămoșul nostru e reprezentat 
totdeauna gol, nu doar, că artiștii de pe atunci ar fi fost 
inițiați în principiile școalelor moderne de pictură, dar fiindcă 
costumul acesta eră pe acele vremuri la modă. Chiar și azi 
ne putem convinge de aceasta la triburile sălbaticilor, cari 
umblă mai mult goi, chiar și sub climate mai aspre, cum e 
Patagonia. 

Ajunși odată la această fază primitivă a omenirei, ce eră, 
mai natural decât presupunerea, că strămoșul acestui om barbar 
a trebuit să fie în era terțiară și mai sălbatic, așă încât nici 
să nu merite numele de om, nici măcar ca formă. Triburi 
sălbatice în moravuri, așă că nu merită numele de om, se 
găsesc şi azi. Sunt sălbatici, cari își sug sângele semenilor 
rol și se vânează unii pe alţii ca orce fiară de pradă, iar 
cazuri sporadice, atavice se găsesc şi la poparele civilizate. 

Poate că momentul cel mai potrivit pentru caracterizarea 
omului, pentru stabilirea hotarului între om și strămoșul său 
animalic, trebue să-l căutăm în descoperirea și întrebuinţarea 
focului. Mai întâiu l-a găsit gata, fie pe urma vulcanilor, fie 
pe a trăznetelor, dar a-l face singur n'a fost în stare multă 
vreme. Această origine, precum și însemnătatea și prețuirea 
focului apare din religiunile tuturor poparelor vechi, cari adorau 
focul şi puneau păzitori anume, pentru ca în altare să nu 
se stingă nici odată focul. Această dispoziţie e o reminis- 
cență, de când omul nu știă să facă singur focul și trebuiă 
să-l păstreze, dacă voiă să-l aibă. 

A folosi ca instrument o piatră găsită, la aceasta, se pri- 
cepe și maimuța, care sparge nucile cu pietre, deci aceasta 
nu caracterizează pe om, dar întrubuințarea focului a trebuit 
să revoluţioneze cu totul traiul și felul de nutrire. Trecerea 
omului dela vegetarian la carnivor tot cu întrebuințarea fo- 
cului a trebuit să se facă. Focul a făcut posibil traiul sub 
clime mai reci. De altă parte lumea vegetală fiind aici mai 
săracă, existența unor vegetariani, cari însă nu erau ierbivori, 
ci se nutreau cu fructe, ar fi fost imposibilă. Omul din cli- 
mele mai reci a trebuit să se ocupe mai mult, aproape 
exclusiv cu vânatul. De aci apoi nevoia de a iscodi arme de 
atac și toată arta tecnică a epocei de piatră, care a îndru- 
mat pe om pe calea industriei și civilizaţiunei. 

(Va urmă), I. Corbu. 
e 


ŞTIINŢA ŞI INDUSTRIA 


Industria satisface nevoile materiale, știința pe cele inte- 
lectuale. 

Când o invenţiune practică nu e găsită din întâmplare, 
ea e de obicei aplicarea unor principii științifice cunoscute. 
Socotită în ea însăşi, invenţiunea nu e un progres pentru 
ştiinţă, de multe ori însă pregătește și face cu putinţă progrese, 
care, fără ea, nu ar fi avut loc. O invenţiune mai are și un 
caracter de actualitate : cea din urmă lasă în umbră pe cele 
dinaintea ei. 

O descoperire științifică este o legătură nouă făcută între 
niște elemente definite pe cale ştiinţifică. Prin ea însăși, des- 
coperirea nu mărește puterea producătoare a omului, dar ea 
pregătește calea pentru invenţiunile viitoare. 

Teoria mașinii cu aburi se sprijinește pe legea lui Mariotte, 
aceia a microscopului pe legile refracţiunii luminii. Insă, se 
brevetează un organ nou al mașinei cu aburi sau un dispo- 
zitiv nou al microscopului ; pe când, pentru legea lui Mariotte 
sau legile refracțiunii nu s'a luat nici un brevet. 

Sunt, bine înţeles, invențiuni care sunt în acelaș timp și 
descoperiri științifice. Numele lui Watt va rămâne în știință 
legat de principiul peretelui rece. Când sita Auer va fi dată 
uitării, ciudăţenia luminii unui amestec de oxizi, care fiecare 
în parte dă o lumină slabă, însă, luați în proporţiuni potrivite, 
dau o lumină strălucitoare, va rămâne un fapt științific din 
cele mai interesante. Coherorul lui Branly va puteă fi în- 
locuit cu altceva în telegrafia fără sârmă, însă problema co- 
herării va preocupă necontenit pe oamenii de știință. 

De altfel, știința și industria sunt așă de strâns legate, 
încât progresul uneia nu rămâne fără înrâurire asupra celer- 
lalte. Neapărat, industria e sora cea mai mare: înainte de 
toate trebue să trăim. Dar, cât timp n'a fost călăuzită de 
știință, ea a mers pe dibuite. Tot așă și știința, afară de 
matematici, n'a făcut mari progrese cât timp n'a fost ajutată 
de industrie. Fără cupru, fără fier și fară oţel, fără mercur și 
fără vase de sticle, fără produse chimice și fără aparate per- 
fecţionate date de industrie, nu se poate vorbi de o știință 
înaltă. 

Astăzi, omul de știință are de toate la îndemână. Industria 
metalelor și a sticlei au atins un înalt grad de perfecţiune. 
Ne putem procură cu aceiași ușurință vasele solide în stare 
să reziste fără să plesnească la presiuni enorme, ca și mij- 
loacele de a produce acele presiuni. Putem încălzi la 2000 
grade și răci până la 200%. Uzina ne poate fabrică aliage cu orce 
însușiri dorim, având de pildă Ìn același timp tăria oțelului 

şi punctul de topire al plumbului, Sau nedilatându-se de 
Cât foarte puţin la căldură. Putem găsi de toate: materie 
primă şi instrumente. Rămâne pe seama omului de știință 
tăutarea metoadelor, facerea măsurilor și discutarea re- 
zultatelor. 

Dar dacă știința are nevuie de industrie, apoi invers, și 
industria are nevoie de știință. Să intrăm la Creusot. Vom 
vedea niște aparate de o putere nespusă, pe care cu toate 
astea un copil ar putea să le pună în lucrare. Electricitatea 
e pretutindeni. Lucrătorul care supraveghează cuptorul Bes- 
semer se servește de un spectroscop. Știința ia parte lå 
toate dozările. Nu e nici un colț al uzinei unde știința să nu-și 
fi avut rolul ; nici o operaţie nu scapă direcţiunii sau contro- 
lului ei. 

E de mirare iuţeala cu care o descoperire trece astăzi 
din laborator în industrie. N'au trecut 30 ani de când Cail- 
letet a arătat putinţa de a lichefiia aerul. Astăzi aerul lichid 
este în comerţ și se capătă ca rămășiță dintro operațiune 
industrială mai importantă : extragerea oxigenului din aer. 
Aerul lichid se vinde acum cu 4 lei litrul. 

Reversibilitatea mașinelor termice, studiată teoreticește de 
către Carnot la 1824, a condus mai târziu pe ingineri la in- 
ventarea mașinelor frigorifice puse în mișcare cu aburi. As- 
tăzi aceste din urmă mașini sunt așă de răspândite, încât se 
poate alimentă Parisul cu carne proaspătă din oi tăiate în 
Australia. Aceleași mașini se întrebuinţează la Roquefort 
spre a opri, tocmai unde trebue, fermentarea brânzeturilor 
şi a le păstră în această stare luni întregi. 

Doi ani după ce sa scos din cupturul electric al labo- 
ratorului științific carbura de calciu, sau creat în munţii 
Franţei și ai Elveţiei, pe lângă mari căderi de apă, niște 

uzine imense care au fabricat acest produs în așă mare can- 
titate, încât zece ani mai târziu nu se mai putea desface. 
Insă, cu ajutorul acestei carburi, acetilena, din care de abiă 
se puteau prepară în laboratoare câțivă centimetri cubi, lu- 
minează astăzi până și cârciumile de sat sau casele risipite 
la ţară — în Franța bine înţeles. 

Mijloacele care se întrebuințează în industrie nu se deo- 
sibesc în principiu de metoadele din laborator. Se găsesc în 
uzine aceleași aparate ca în laborator, însă amplificate în pro- 
porții surprinzătoare, potrivite cu scopul ce-l au de a pro- 
duce mult cu cheltuială cât mai puțină. 

Ca să prepare un gaz chimistul încălzește într'un balon, 
câtevă zecimi de grame de materie, El așează la rând, un 
mic aparat de condensare în care se strâng câtevă picături 
din lichidele aduse până aci, apoi niște sticle de spălare și 
în fine o eprubetă unde sosește gazul curăţit. Aparatul acesta, 
de mântueală este așezat repede, dar foarte raţional. Chi- 
mistul n'are nevoie decât de câţivă centimetri cubi de gaz. 
Mâine, acelaș aparat va fi schimbat putin pentru o altă pre- 
parație. Costul, foarte redus, nu intră în socoteală. Ideia e 
esenţialul. 

Să intrăm acum într'o uzină de gaz. Aici aparatele sunt 
aşă legate încât să se asigure pentru gaz o producere continuă 
în mare cantitate, o compoziţie neschimbată și o presiune 
potrivită pentru nevoile luminatului. Produsele secundare, 
coks, gudronuri, plătesc singure cheltuelile de fabricare. Ga- 
zul e cu atât mai eftin cu cât uzina e mai mare și producţia 
mai întinsă. 

Până în timpul din urmă, titlul de om de știință eră o 
recomandare puțin favorabilă față de unii industriași rămași 
cam îndărăt. Pe atunci nu eră nici o legătură între laborator 

și uzină. Trăind așă despărțiți, și oamenii de știință și in- 
dustriașii urmau o rutină păgubitoare și pentru unii și pen- 
tru alţii. Timpurile acelea nu se vor mai întoarce. Cine se 
duce la Societatea, inginerilor sau a electricianilor — la Pa- 
ris — crede că se găsește la Scietatea de fizică. Iar cine vi- 
zitează cutare laborator de la Sorbona, de la Collège de 
France, sau de la institutul Pasteur, are iluzia că se găsește 
într'o uzină. Va vedea funcționând mașini cu gaz sau cu 
aburi. Va fi primit de un om de știință în bluză de lucrător, 
sau îl va găsi mânuind pila sau rândeaua. 

Din contra, într'o fabrică de spirt, într'una de zahăr sau 
de parfumuri, va găsi, la locul de cinste, aparatele de fizică 
cele mai delicate. Inginerii care le mânuesc sunt poate de 
curând eșiți dintro facultate de științe de la Nancy sau 
Lille, unde profesorii dau un învățământ industrial pătruns 
de cel mai curat spirit științific. 


(După E. Bouty, La Verite scientifique) G. Ţiţeica. 


DI 


NOTIŢE 


SPRE ŞTIINŢA. Reproducerea acestor notițe este îngăduilă numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


Cât face un chilowatt-oră. — A spune că un chilowatt-oră de elec- 
tricitate însamnă o mie de unităţi, waţi, timp de un ceas, nu însamnă 
mare lucru. Mult mai bine şi mai lesne vom înţelege cât e de mare 
această cantitate de electricitate arătând ce și cât putem face cu ea. 
Cu mașinării anumite, bine înţeles, putem curăţi 5.000 de cuțite sau 
75 părechi de ghete, putem ferbe în clocote 9 litri de apă sau frige 
15 cotlete în 15 minute, putem aprinde 8.000 de ţigări sau încălzi 4 
feruri de călcat câte un ceas, sau 8 băi de lumină. Un chilowatt-oră 

de electricitate mai ajunge de asemenea să mişcăm timp de 21 ceasuri 
o maşină de cusut sau un ventilator de odae, sau să frământăm 8 
saci de făină sau să ţesălăm 3 cai, sau să mișcăm un ascensor de bu- 
cate timp de 1 săptămână, sau un ascensor de persoane timp de 30 
suiri la al 4-lea rând, să umplem şi să punem dopul la 250 sticle, 
să ridicăm 500 litri de apă la 7-8 metri înălţime. (Prometheus, 
5 Mai 1909). 


* 
* * 


Noua expediție polară a lui Amundsen.— Amundsen a arătat pe 
larg, într'o conferinţă ţinută înaintea societăţii geografice din Chris- 
tiania, scopul expediţiunii sale polare plănuită pentru anul 1910. Cu 
vaporul „Fram“ pregătit pentru un drum de șapte ani și cu un echi- 
pagiu ales, vrea Amundsen să părăsească Norvegia pe la începutul 
anului 1910, şi să-şi îndrepteze vaporul împrejurul capului Horn la 
Sun Francisco, unde să-şi ia cărbuni şi proviziuni. De aci expediţia 
se va îndreptă spre Point Barrow, unde va ajunge prin Iulie sau 
August. De acolo se va trimite ultima şiire în patrie şi se va începe 
în spre nord sau nord-vest adevărata călătorie pe gheţurile plutitoare, 
po caro se speră că, după o plutire de patru sau cinci ani, să treacă 
peste Pol prin tot basinul polar. Scopul principal al expediției nu 
este atingerea Polului. Amundsen vrea mai ales să cerceteze întin- 
derea, forma şi caracterul basinului polar nordic, probleme asupra 
cărora de acum câţiva ani Nansen a atras atenţiunea, ca fiind cele mai 
însemnate peniru cercetările arctice. De altfel toate studiile se vor 
face după metoada lui Nansen. Intemeiat pe experienţa câştigată de 
Nansen pe „Fram“ şi având la îndemână o colecţie de instrumente şi 
o serie de metoade de observaţie, la a căror perfecţionare a lucrat 
neîntrerupt Nansen dela întoarcerea sa din călătoria polară în 1896, 
speră Amundsen să ducă spre bun sfârşit un mare număr de pro- 
bleme însemnate de geofizică. In prima linie are să se ocupe cu mă- 
surarea de adâncimi, spre a complectă imaginea despre forma pe care 
o are fundul basinului polar; cu această împrejurare se vor adună 
probe de noroi şi de roce din fundul mării. Se vor determină apoi 
cu preciziune temperaturile şi conţinutul în sare ale mării la diferite 
adâncimi, cu ajutorul unor aparate moderne, care pot scoate sigur şi 

cu ușurință la suprafaţă probe de apă dela orce adâncime. Se vor 
determină curenţii de apă. la diferitele adâncimi ale mării çu ajutorul 
unui aparat construit anume de Nansen și Eckmann ; ceeace se faca 
pentru prima oară, de oarece nu existau nici aparate, nici nu există 
pe Ocean vreun punct fix de observare, ça pe gheţurile polare. Şi 
din măsurările magnetice şi observările meteorologice se speră o desă- 
vârşire a cunoştinţelor noastre despre ţinuturile arctice. Reuşita expe- 
diției, a cărei pregătire ştiinţifică este la înălțimea timpului, depinde 
de aducerea Frum-ului cel puţin cu 5 grade latitudine la nord de 
Point Barrow, pentru ca plutirea vaporului să se facă pe cât posibil 
prin mijlocul basinului polar. 

(Rezumat din Geographische Zeitschr. XV. Jahrg. Hoeft 3., luat 


din Himmel und Erde, Mai 1909). 


**x 


Atmosfera lui Marte conține vapori de apă ? Asupra acestei ches- 
tiuni s'a discutat mult. Diferiţi cercetători ca Janssen, Huggins, Vogel 
au găsit în spectrul atmosferei lui Marte, liniile caracteristice ale 
hidrogenului şi de aci au dedus existența vaporilor de apă. Mai târziu 
Keeler şi Campbell au arătat că şi în spectrul lunei, când e în veci- 
nătatea lui Marte, se găsesc liniile hidrogenului. Se deduce de aci, 
că, de oarece luna n'are atmosferă, liniile din atmosfera lui Marte 
vin în realitate prin absorpţiune din atmosfera pământului. 

Cu această chestiune se ocupă de muliă vreme astronomii dela 
observatoriul Flagstaff (Arizona, USA*). In special D-l P. Lowell a 
comunicat Academiei de Ştiinţe din Paris, că după multe cercetări, 
zadarnice la început, a reușit în timpul din urmă să obţină împreună 
cu d-l Slipher nişte spectrograme, care pot să fie interpretate ca do- 
vedind cu oarecare siguranţă prezenţa hidrogenului în atmosfera lui 
Marie. Anume, ei au comparat spectrul lui Marte cu al Lunei, foto- 
grafiate în Ianuarie 1908, şi au găsit liniile hidrogenului numai în 
spectrul lui Marte, (Himmel und Erde, Octomvrie 1908). 


* 
* + 


Lipsa de simetrie a feței omeneşti. Se crede de obicei că fața 
normală trebueşte să fie simetrică, şi că abaterile dela simetrie sunt 


*) USA a prescurtare din United Stated America, adică Statele Unite din America, 

exoeptţii, ba se pretinde că sunt semna de degenerare. In contra acestor 
afirmări se ridică d-l Richard Liebreich, într'o comunicare la Aca- 
demia, de Ştiinţe din Paris. El își sprijineste afirmările nu numai pe 
observări făcute la oamenii vii, ci şi pe măsuri luate dela peste 5000 
granii. In adevăr, d-l Liebreich a măsurat 2000 cranii la Musée d' Anth ro- 
palogie din Jardin des Pantes dela Paris, 3000 cranii la Collegio 
Romano dela Roma și 400 cranii de mumii la Şeoala de Medicină din 
Cairo. Craniile cercetate vin prin urmare dela rasa diferite și din 
epoci cu totul depărtate unele de altele. 

In baza acestor măsuri comparative, d-l Liebreich a ajuns la rẹ- 
zultatul că lipsa de simetrie este regula, şi simetria o excepţie. 

Nesimetria normală se manifestă prin nepotrivirea fălcilor : Falca 
inferioară dreaptă face aproaps un unghiu drept, pe când cea stângă 
face un unghiu mai mare şi e în acelaş timp trasă ndărăt. Din această 
cauză şi orbitele în care sunt aşezaţi ochii nu sunt la fel. Nici fălcile 
superioare nu sunt deopotrivă aşezate. 

D-l Liebreich a găsit că nesimetria feţii se produce în ultima perioadă 
a vieţii embrionare. 

In adevăr, atunci capul embrionului şi cu el tot corpul trece într'o 
aşezare laterală potrivită cu îndreptarea şirei spinării; iar atunci, 
bazinul apasă pe faţa stângă a embrionului. 

Aşă încât d-l Liebreich ajunge la rezultatul că nesimetria feţei 
omeneşti vine din faptul că oamenii merg drept, pe două picioare şi 
au prin urmare coloana vertebrală dreaptă. 

(Himmel und Erde, Decemvrie 1908). 


* 
* * 


Diamante. Cel mai mare diamant, găsit în 1905 lângă Johannis- 
burg în „Premier Diamond Mine“, şi cunoscut sub numele de Cul- 
linan, se găseşte în stăpânirea coroanei britanice şi e tăiat acum la 
Amsterdam. In privinţa tăierei iată ce povesteşte „Economist“ din 
Londra. 

Diamantul cel uriaş, care cântărea 600 gr., e împărțit în două 
bucăţi, din care cea mai mare cântărește 425 carate. Ea e tăiată în 
formă de pară şi e destinată să înfrumuseţeze coroana regelui. Cealaltă 
bucată, cu puţin mai mică, i se dă forma de briliant şi când va fi 

gata, se va aşeză în sceptru în locul Kohinorului. Frumuseţea celor 
două pietre, ca strălucire și curăţenie de lumină întrece toate aştep- 
tările. Lucrarea va fi sfârşită cu bägare de seamă în cursul anului 
acesta. 

Cel mai mare diamant care vine la rând, Excelsior, cântărește 972 
carate şi a fost găsit în 1893 în mina de la Jagersfontain. El are 
8,8 cm. lungime, 6,3 cm. lăţime şi aceiaşi înălţime. 

După acesta vine Steaua Africei de sud găsit în râul Vaal la 1868. 
El cântărsa după tăiere 83,5 carate şi a intrat în stăpânirea Duce- 
lui de Dudley. 

Renumitul Kohinor—muntele de lumină—se găseşte în tezaurul 
coroanei la Tower din Londra şi a fost dăruit în 1850 de Compania 
ostindiană. Acesta cântărea la început 186 carate, a fost redus însă 
prin tăiere la 106 carate şi serveşte până astăzi ca podoabă a scep- 
trului regal. 

Cel mai frumos diamant ca tăietură, e socotit Regentul din te- 
zaurul Franţei şi care are o greutate de 136 carate sau aproape 28 
grame. Pe când celelalte bijuterii ale coroanei franceze au fost vân- 
dute în 1887, pentru Regent, prețuit între 12 și 15 milioane de franci, 
nu s'a găsit nici un amator. El se găseşte astăzi împreună cu alte 
obiecte de mare preţ într'o vitrină din mijlocul Galeriei Apollo, — 
cea mai frumoasă sală a muzeului Louvre şi chiar din toată lumea — 
sub paza unui înalt funcționar al poliţiei. Fixat de o spirală elastică, 
cele mai mici scuturări ale podelei produc o acânteiere continuă, 
care luminează sala mândrului „.Roi-soleil“. 

Unitatea de greutate, caratul, îşi are origina în sâmburii de Cera- 
tonia siliqua — roşcovă — egali în greutate și cu cari se cântăreau 
diamantele în timpurile cele mai vechi. Caratul olandez este fixat la 
20,59 centigrame. (Himmel und Erde, Decemvrie 1908). 


OO O 


Tip. GUTENBERG, Joseph Göbl S-sori, str. Doamnei, 20. 

DIN SCRISORILE LUI EULER 
CATRE O PRINȚESA GERMANA 


1.— Neajunsurile ce se întâlnesc în sistemul emanaţiei 1). 


Oricât de stranie ar părea Alteţei Voastre, părerea ma- 
relui Newton cum că lumina provine din soare printro 
emanație continuă, cu toate acestea părerea sa a găsit o 
aprobare generală și o încredere unanimă. 

Cea ce a contribuit mai mult la acest fapt, a fost fără 
îndoială autoritatea cea mare a acestui filosof desăvârșit ; 
a acestui geniu care a descoperit adevăratele legi ale miş- 
cărilor corpurilor cerești și cari lau condus și la teoria. 
emanaţiei. 

Descaries, pentru a susține părerea sa, a fost nevoit să 
creeze o materie subtilă, ce umplea tot spaţiul universului 
și în mijlocul căreia se mișcau toate planetele, în mod ab- 
solut liber. 

Dar se știe cu dacă un corp se mișcă în aer, el întâm- 
pină o resistenţă ; de aici Newton a conchis că oricât de 
subtilă am consideră acea materie, planetele tot ar trebui 
să fie turburate în mersul lor. 

Aceste mișcări însă nu sunt supuse la vreo resistenţă 
zice Newton; rezultă că spaţiul imens al cerului, nu va trebui 
să conțină vreun fel de materie. Domneşte pretutindeni un 
vid perfect: şi aceasta este tocmai una din principalele 
dogme newtoniene. Imensitatea universului nu conține de 
loc materie, în afară de corpurile cerești. 

Acestea fiind spuse, ar fi de la soare și până la noi, un 


1) A se vedea „Natura“, Anul IV, No. 8. 

vid perfect și în adevăr cu cât ne ridicăm mai sus, cu atât 
găsim aerul mai rar, mai subtil, de unde rezultă că va trebui 
să dispară odată cu totul. 

Dar dacă spaţiul dintre planeta noastră și soare este ab- 
solut gol, e imposibil ca razele luminoase să fie transmise 
în modul cum sar transmite sunetul unui clopot, ce ne este 
comunicat prin mijlocirea aerului. 

Newton arătând că între corpurile cerești domnește un 
vid perfect, explicarea fenomenelor luminoase nu se mai putea 
face decât prin mijlocul emanaţiei. 

Acest lucru l'a determinat să susţie, că soarele și prin 
analogie și celelalte planete, asvârl razele de lumină cu o 
iuțeală ameţitoare și că aceste raze sunt alcătuite din aceeași 
materie ca și corpurile din cari isvoresc. 

Această forţă ar trebui să fie nespus de mare, pentru ca 
să poată comunică razelor acea iuieală uimitoare, ce face 
să străbată spaţiul imens dintre noi și soare, numai în opt 
minute. 

Dar să vedem dacă această explicare poate subsistă cu 
ideia lui Newton, care cere un spaţiu absolut gol, pentru ca 
planetele cari se mișcă să nu întâlnească vreo rezistenţă. 

Alteța Voastră va judecă ușor că universul întreg în loc 
de a fi gol, va fi ocupat de razele de lumină ce vin nu 
numai dela soare, dar și dela toate celelalte planete și cari 
vor străbate în iuțeala lor nebună universul în toate direcţiile. 

Prin urmare, mișcările corpurilor cerești în loc de a se 
face în vid, se fac întrun spaţiu, unde vor întâlni această 
materie luminoasă într'o frământare îngrozitoare și de unde 
rezultă că vor fi cu mult mai turburate în mersul lor, ca 
atunci când aceiași materie ar fi fost liniștită. 

Așă dar Newton, fiindu-i frică de materia subtilă a lui 

Descartes, ca nu cumva să turbure mersul planetelor, pre- 
Supune un gol în locul ei, dar care-l conduce la un sfârșit 
<u totul straniu și cu totul opus intenţiunilor sale. 

lată un exemplu foarte trist al minței omenești, care 
xoind să sară peste un oarecare obstacol, cade adeseori în 
-cea mai adâncă prăpastie ! 

Am avut onoare de a expune A. V. și celelalte neajun- 
suri ale sistemului emanaţiei ; acum vedem că principala și 
chiar unica judecată ce a condus pe Newton la acea expli- 
“cațiune, este așă de contradictorie, încât cade dela sine. 

Acestea, fiind, cred că nu vom mai sta la îndoială spre 
-a părăsi acest sistem ciudat al emanației, oricât de mare ar 
fi autoritatea filosofului ce la făurit. 

Newton, fără îndoială a fost unul din geniile cele mai mari 
“cari au existat vreodată, și știința precum și adânca sa pă- 
trundere în misterele naturei, vor rămâne deapururi obiectul 
cel mai strălucit al admiraţiei noastre ; dar rătăcirile acestui 
mare om, nu pot decât să ne umilească și nu putem decât 
să recunoaștem slăbiciunea spiritului omenesc, care ridicân- 
du-se la cea mai mare înălţime la care cinevă poate râvni, 
riscă cu toate acestea să cadă în erorile cele mai grosolane 

Dacă suntem expuși la greșeli așă de triste în cercetările 
noastre din lumea visibilă și cari lovesc simțurile noastre, cât 
-de nenorociţi am fi fost dacă Dumnezeu ne-ar fi părăsit în 
cercetările din lumea viitoare și de care depinde mântuirea 
noastră! 

Totdeauna când întâlnesc astfel de spirite cari critică 
adevărurile religiunii noastre şi cari își bat joc cu destulă 
nerușinare, îmi zie cu mâhnire : 

Sărmani muritori, câte și câte lucruri asupra cărora voi 
„judecaţi așă de ușor, nu sunt cu mult mai sublime și mai 

înalte decât acelea, dela cari marele Newton sa rătăcit așă 
de uşor. 

Aș dori ca Alteța Voastră să nu uite niciodată această cu- 
getare, ocaziunile nu vor fi decât prea numeroase, unde să 
avem nevoe de dânsa. 


2.— De ce vedem cerul albastru. 


Alteța Voastră a văzut că fenomenele luminoase se pot 
explică, admițându-se o mișcare vibratorie extrem de repede, 
a unor părticele foarte mici și că prin repetarea neîntreruptă 
a acestor vibraţiuni, ia naștere coloarea 1). 

Acelaș lucru se întâmplă, fie că aceste părticele sunt agi-— 
tate de o forță interioară, cum se întâmplă cu corpurile lu- 
minoase, fie că primesc această agitare dela un isvor lu- 
minos, prin ajutorul căruia devin luminoase, cum se întâmplă 
cu corpurile opace. 

Dar iuţeala sau numărul acestor vibraţiuni, depinde de. 
grosimea acelor părticele și de elasticitatea. lor, întocmai după 
cum sunetul unei coarde depinde de grosimea și încordarea ei. 

Așă dar atât timp cât părticelele unui corp au aceeaşi 
elasticitate, vor arătă aceeași coloare. 


1) In scrisoarea precedentă, am văzul cari au fost argumentele lut 
Euler, pentru a înlătură teoria emanaţiei. 

Cum se explică atunci fenomenele luminoase? Euler admite că 
lumina este rezultatul unei mişcări vibratorii. Trebue admis, zice 
Euler, existenţa unui mediu elastic, deosebit de aer şi care se gă-. 
seşte pretutindeni unde lumina se propagă. 

Acest fluid universal, extrem de subtil şi care umple tot universul 
şi străbate toate corpurile, a fost numit eter. 

După cum sunetul este rezultatul unei mișcări vibratorii a ae~ 
rului, în acelaș mod lumina este rezultatul unei mişcări vibratorib 
a eterului. 

Asupra acestui punct, am avut onoarea de a întreţine pe 
A. V.; îmi propun acum să explic acest fenomen universal, 
«de ce în timpul zilei, cerul este albastru. 

Explicând acest fenomen în mod grosolan, sar păreă că 
se găsește în depărtare o boltă uimitoare vopsită în albastru 
întocmai după cum pictorii reprezintă cerul pe tavanul unei 
“case sau pe bolta unei biserici. 

Nu voi aveă nevoe de a desamăgi pe A. V. asupra acestei 
prejudecăţi; puţină gândire va fi de ajuns, pentru a înțelege 
-că nu avem de a face cu o boltă, pe care stelele să fie în- 
fipte ca niște cue strălucitoare. 

Alteța Voastră este mai degrabă convinsă, că stelele 
sunt corpuri imense, cari se găsesc la niste distanţe foarte 
depărtate de noi, întrun spaţiu aproape gol sau mai bine zis 
-care nu e ocupat decât de acea materie subtilă ce se nu- 
mește eter. 

Insă, voiu arătă că originea culurațiunei albastre a cerului 
trebue căutată în atmosfera noastră, atât timp cât nu este, 
cu totul transparentă razelor solare. 

Dacă ar fi posibil să ne ridicăm din ce în ce mai sus 
«easupra  suprafaţei pământului, mai întâi aerul ar de- 
venl din ce în ce mai rar, în urmă ar fi impropriu res- 
piraţiunei și în fine sar perde cu desăvârșire și atunci ne-am 
găsi în eterul pur! Așă, suindu-ne pe munţi înalţi, mercurul 
în barometru scade din ce în ce mai mult, atmosfera devine 
«din ce în ce mai ușoară și atunci observăm că și coloarea 
albastră a cerului devine din ce în ce mai slabă și dacă am 
putea să ne suim așă de sus, încât să ne găsim chiar în 
eter, coloarea albastră ar dispărea cu totul; privind în sus 
nu am mai vedea nimic și cerul ar fi negru ca și în întu- 
nericul nopței. 

Cu drept cuvânt prin urmare ne întrebăm: De ce oare- 
cerul este albastru ? 

Mai întâiu, trebue să convenim că dacă aerul ar fi un 
mediu cu totul transparent, cum ar fi eterul, acest fenomen 
nu ar mai avea loc. 

Atunci, din înălțimea cerului, nu am primi decât razele ste— 
lelor ; dar lumina zilei este așă de intensă, încât lumina lor- 
cea slabă ar fi cu neputinţă de zărit. 

In acelaș mod A. V. nu ar vedea flacăra unei lumânări 
în timpul zilei, când este destul de depărtată, pe când aceiași 
flacăre în timpul nopţei ne pare foarte luminoasă, chiar de 
la distanțe mari. l 

Este clar prin urmare, că va trebu! să căutăm cauza co- 
lorațiunei cerului, în defectul transparenţei aerului. 

Aerul este alcătuit din mici părticele, cari nu sunt cw 
totul transparente, dar cari fiind luminate de razele soarelui, 
primesc o mişcare de vibrațiune, ce produce raze noi, proprii 
acestor particule și cari dau naștere colorațiunei albastre. 

Iată dar explicaţia acestui fenomen ; aerul conţine într'însut 
părticele foarte mici, colorate în albastru sau într'un albastru 
foarte slab, dar care devine perceptibil vederei noastre- 
numai prin masa enormă de aer, ce se află deasupra noastră., 
Astfel, într'o cameră noi nu observăm nimic din această co- 
loare albastră a aerului ; când toate razele atmosferei pă- 
trund deodată în ochii noștri, oricât de slabă ar fi coloarea 
fiecărei raze în parte, toate la un loc vor putea produce o 
coloare albastră destul de pronunțată. 

Aceasta se confirmă și printr'o altă experiență, care de~- 
sigur nu este necunoscută Alteţei Voastre. Privind o pădure 
de aproape, ea are o coloare verde ; depărtându-ne însă, ea 
va avea o nuanţă albastră, din ce în ce mai pronunţată. 

Pădurile munţilor Harz, ce se văd din Magdeburg, par 
destul de albastre, cu toate că privindu-le dela Halberstade 
par verzi; cauza trebue căutată în marea întindere dintre 
acei munţi și Magdeburg. 

Un fenomen analog se poate vedea în timpul unei cete, 
când aerul este încărcat cu particule opace și având o co- 
loare alburie. 

Privind dela o mică distanţă, deabiă ne putem dă seamă 
de ceaţă ; când distanţa e mai mare coloarea albă devine 
din ce în ce mai pronunțată, până când nu vom mai putea 
distinge nimic printr însa. 

Apa mărei când este destul de adâncă, pare a fi verde; 
umplând însă un pahar cu aceiași apă, ea va fi cu totul limpede 

Cauza este aceeași; apa este încărcată cu particule verzui, 
cari în mică cantitate n'au nici un efect; pe o suprafaţă în- 
tinsă ca şi cum am privi în adâncime, toate acele raze 
verzui pot produce la un loc o coloare verde închis, ca a 
apei mărilor. Emil E. Casimir 


27 Julie 1760. Student 


-aE 


PISICA 

1. Patria şi înfăţişarea animalului. Cu toții cunoaștem 
pisica, buna prietenă a locuințelor noastre ; pe toată fața pă- 
mântului unde e casă primitoare și oameni prietenoși, pisica 
își face culcușul : ea e animal domestic. 

Corpul său e acoperit peste tot cuo blană deasă și moale 
care se așează frumos când o netezim cu mâna dela cap spre 
coadă. Ca și corpul omului corpul ei e format din cap, 
trunchi și membre, dar corpul ei e orizontal, sprijinit pe câte-și 

patru membrele, pe când corpul omului e vertical, spriji- 
nindu-se numai pe membrele inferioare. Capul e rotund eu 
fruntea curbă, urechile ascuţite și ridicate în sus. Trupul 
terminat printr'o coadă lungă și subțire pe care pisica o ri- 
dică în sus ca semn de mulțumire când e chemată sau 
mângâiată. 

Pisica e animal frumos, elegant și curat. 

2. Mişcare şi simţire. Mersul pisicei este ușor mândru și 
cu chibzuială când e liniștită. Când vreă să-și prindă prada 
șoarece sau vrabie, pășește încet cu multă băgare de seamă 
târându-se aproape cu pântecele de pământ, pentru ca atunci 
când a ajuns la distanța pe care a socotit-o potrivită să se 
destindă, să sară ca un resort căruia i s'a dat drumul și să 
cadă asupra viclimei. 

Toată organizaţia ei o ajulă la vânătoare : corpul mlădios, 


Fig. 1. Ghiară de pisică. 
A =ghiara trasă în teacă, B=ghiara scoasă 


elastic și uşor, se strecoară cu ușurință prin locurile cele 
mai înguste ; picioarele foarte musculoase calcă numai pe 
degete : pisica e animal digitigrad. 
Degetele au pe partea de jos un fel de perinuţe moi, care 
fac ca să nu se audă mersul. De aci vorba: «merge ca pisica». 
In schimb vârfurile degetelor sunt terminate cu ghiare 

arcuite, cu vârful ascuţit și tăioase ca briciul. Când pisica se 
odihnește sau când merge, le ţine ascunse în niște teci, aşă 
că nu se tocese ; când însă e necăjită sau când atacă prada 
atunci le scoate din teci și sunt arme îngrozitoare, fie pentru 
atac, fie pentru apărare. Grație lor pisica apucă și sfâșie 
prada, și se poate agăța, urcându-se cu ușurință pe garduri 
sau pe copaci. 

Pisica e ajutată la vânătoare și de organele de simţire, 
bine desvoitate. Vederea îi e pătrunzătoare: 
pupila în timpul zilei are forma unei crăpături 
verticale, spre seară și noaptea ea se lărgește 
devenind circulară așă ca să poată intră cât 
mai multă lumină în ochi. De aceia, pisica 
poate cunoaște bine lucrurile chiar în timpul 
nopței, când ochii ei au o strălucire roș-verzue. 

Auzul fin o înștiințează de cele mai mici 
sgomote. Pipăe cu firele lungi ale mustăţilor 
dela bot, care sunt foarte simţitoare. 

3. Cum se hrăneşte. Cura pisicei este fă- 


cută așa ca să poată sfâșiă și mâncă cu ușu- 


rință prada vie. Fălcile sunt scurte și ușoare Fin? Taba pi 


A Pi à ass Bi perinufele sale 
așă că poate fi încleștate cu înlesnire. Dinţii * Pt 


Fig. 3. Ochiul pisicei. A=ziua; B=în amurg; C=noaptea 


tăetori din faţă mititei ca niște mărgele nu slujesc la mare 
lucru, în schimb colții sunt enormi, ascuţiţi și tăioși. Măselele 
nu sunt multe însă cu marginea crestată și tăioasă, măseaua 

a treia dela fiecare jumătate de falcă, e mai mare ca cele- 
lalte. Ea se numește carnasieră. 

Când pisica închide gura, carnasiera de sus cade lângă cea 
de jos ca lamele unei foarfece, tăind carnea prinsă între ele. 

La mestecare ajută și limba care e aspră ca o pilă, slu- 
jind la deslipirea cărnei de pe oase și la lingerea sângelui 
închegat. 

Ea nu mestecă prea mult carnea, ci o înghite repede de 
oarece carnea se mistue ușor în stomac. 

Celelalte organe ale pisicei sunt la fel cu ale omului. 


Fig. 4 Craniul pisicei. S=dinţii tăetori; E= colții; R=carnasiere. 

4. Înmulțirea. Pisica naște pui vii de două ori pe an. 
Pisoiașii, au pleoapele lipite și nu încep să vadă decât după 
câtevă zile. Muma lor îi hrănește cu lapte produs de ţâțele 
sau mamelele pe care le poartă pe pântece. Ea îi îngrijește 
cu dragoste, îi spală necontenit, lingându-i cu limba ei aspră 
spre a fi curați, și apărându-i cu energie contra dușmanilor, 
Pisoiaşii sunt foarte sglobii, ei sejoacă cu ce le cade la înde- 
mână și prin înfățișarea lor și firea lor sburdalnică sunt foarte 
"iubiți de oameni, şi în special de copii. 

5. Cum iernează? Pisica având corpul acoperit de o 
blană deasă și călduroasă, trăește iarna la fel ca și vara. Ii 

place însă căldura și curăţenia din casă, așă că evită cât se 
poate asprimea timpului de afară pentru a sta în casă, unde 
vatra sau soba sunt locurile ei de predilecție. 

6. Legătura cu lumea înconjurătoare şi cu omul. 

Fiind dușmana de moarte a șoaricilor, contra cărora duce 
un răsboi de exterminare, pisica e preţuită și ţinută cu drag 
pe lângă casa omului. Singura-i prezenţă într'o casă îngro- 
zește șoareci și îi face să se depărteze. Din nenorocire însă 
mănâncă și pasările din care unele din cele iubite, sau cres- 
cute într'adins de oameni. 

Unii oameni urăsc pisica, acuzând-o că e necredincioasă 
și falșă, ținând mai mult la casă decât la stăpân. 

E adevărat că pisica e mai mândră decât câinele, nu 
rabdă ca acesta, să fie tratată prost și când e bătută se apără 
şi nu uită. Să-i dăm însă dreptate: e un animal cu dem- 
nitate, și dacă e îngrijită bine, pe lângă că ne aduce servicii 
scăpându-ne casa de șoareci, ne răspunde și ea cu mân- 
gâerele ei blânde și cu torsul ei prietenos. 


Animale înrudite cu pisica, 


Leul e supranumit și regele animalelor din cauza înfă- 
țișărei sale măreţe datorită faptului că umerii săi fiind mai 
înalţi decât restul corpului îl face să poarte în sus cu fală 
capul său cel mare și grumazul cel acoperit cu o coamă 
stufoasă. Coada sa e lungă terminală printrun moţ de peri 
lungi. Culoarea părului său e galbenă mai deschis sau mai 
închis, fără pete ori dungi. Dinţii, ochii și ghiarele sunt la fel 
cu ale pisicei. 

Pe vremea Romanilor, leii erau foarte mulţi prin penin- 
sula. balcanică și Asia mică, de pe unde împărații Romani îi 

aduceau pentru a sfâșia pe creștini în circurile din Roma. 
' Astăzi leii se mai gâsesc puțini prin Arabia şi India, ade- 
vărata lor patrie fiind Africa întreagă. 

In deșerturile pe care le locuește, leul este stăpânulatot 
puternic şi temut. Răcnetul său pe care Arabii îl compară 
cu tunetul, aruncă groază între animale și neliniștește chiar 
pe om. Ziua stă ascuns printre tufe sau ierburi înalte, iar 
noaptea iese la vânat. Victimele sale sunt cerbii, plăpândele 
antilope, girafele, zebrele, caii, cămilele și bivolii. 


E Ta: 


Fig. 5. Leul vânând zebre. 


El își vânează prada, pândind animalele în apropiere de 
locul unde vin să se adape, și când acestea s'au apropiat, el 
scoate un răcnet înfiorător care le ţintuește pe loc de groază, 
le sare în spinare înfigându-le adânc ghiarele sale tăioase, 
și rupându-le șira spinării cu colții. Când victima sa e moartă, 

leul o, ridică, în gură și o duce la adăpost ca să o mănânce. 
Puterea sa e colosală; cu o lovitură de labă rupe spinarea 
-unui animal mare, în gură poate ridică și târî un animal mai 
mare ca el de ex. cămila. 

De obicei leul nu atacă pe om. Numai când e incolit de 
vânător, sau când e surprins de om pe când își mănâncă 
prada, îl atacă. Tot așă leoaica când își crede puişorii ame- 
nințaţi. Ea îi îngrijește cu dragoste. 


Fig. 6. Tigrul în desig de pădure. 


Tigrul seamănă foarie mult cu o pisică la forma cor- 
pului: este o pisică uriașe. Tot așă și la ochi, ghiare și dinţi. 
Culoarea părului este galben-roșcată cu dungi negre de-a 
curmezișul, care pleacă dinspre spinare mergând spre pântece. 

Patria tigrului e India și Indochina. El se găsește însă și 
prin toată Asia centrală până în Siberia prin valea Amurului, 
prin Turchestan până în vecinătatea mărei Caspice. 

Tigrul se hrăneşte de predilecție cu animale domestice 

ca : boi, cai pe care le smulge cu îndrăsneală din mijlocul 
turmelor. Sălbăticia și cruzimea îi sunt tot atât de mari ca 
și puterea; poate să târască în gură un bou și chiar să-l 
ridice ca să treacă cu el peste obstacole. Tigrilor bătrâni le 
place carnea de om și devin uneori spaima ținuturilor. O 
statistică arată că numai in Bengal în timp de șease ani 
peste patru mii de oameni au fost mâncaţi de tigri. In dis- 
trictul Nizagaptam din India un singur tigru a mâncat în 
anul 1889, cincizeci și doi de oameni. Unul pe săptămână! 
lar în anul următor dela 1 pânăla 20 Ianuarie, când a fost 
ucis, a mâncat șease, adică câte 2 pe săptămână! De aceea 
e şi urmărit și vânat fără cruțare. In India guvernul a pus 
premii pentru fiecare tigru ucis. Vânătorii îl urmăresc nu nu- 
mai pentru pagubele ce le aduce ci și pentru pielea sa fru- 
moasă. 


» 


Din Zoologia pentru cl. I de d-nii A. Popovici-Băznoşanu şi 
C. Kirlţescu. 


its 


UN ASTRU MORT — O LUME NOUA 


(Continuare şi sfârşit) 


Imaginaţia scrutătorilor omului primitiv a construit de 
mult scheletul şi forma strămoșului omului, dar un schelet, 
o dovadă vie nu s'a găsit multi vreme. In sfârşit în anul 
1891 s'a descoperit un astfel de schelet pe insula Java, sub 
cenușa unui vulcan, în sedimente dela începutul erei terțiare. 
I sa dat numele de Pitecantropus, adecă om-maimuţă. Cra- 
niul are 0 formă mijlocie între a omului și a maimuţelor mai 
apropiate de om. Are unele asemănări cu omul, unele însă 

cu maimuţele de azi, de aici concluziunea, că acesta trebue 
să fi fost strămoșnt Comun al omului și al maimuţei. 

Pentru omul, Lada nu e învățat a raţionă, asemănarea 
scheletului, organelor, funcţiunilor vieţii omului cu ale ani- 
imalelor, nu înseamnă nimic. El crede, că o viețuitoare nu 
se poate imaginà altfel, parcă n'ar puteă există un animal 
tot aşà de bine cu un singur os la încheietura a doua a 
picioarelor, în loc de două, sau cu patru degete în loc de 
cinci, cu un ochiu. în loc de doi, și așă mai departe. Pentru 
omul cugetător însă asemănările sunt tot atâtea dovezi de 
înrudire. 

Sunt mulți, cari se supără de această înrudire. Aceștia 
nu știu, că și la animale și în deosebi la unele maimuțe s'au 
constatat însușiri sufletești, cari fac de rușine pe mulţi oa- 
meni. Acestora nu li se poate dă un răspuns mai putrivit 
decât răspunsul marelui Darvin, înfiinţătorul doctrinei trans- 
formismului în lumea organică. Eu unul, zice Darwin, mi-aș 
țineă mai de cinste să am de strămoș pe pavianul, care cu 
primejdia vieţii sale a mântuit pe un prins de-allor din mij- 
locul cânilor urmăritori, ducându-l în triumf între ai lor: 
sau pe maimuța, care împușcată fiind, cu ultimele sforțări 
ale vieţii și-a pus puiul pe o creangă, ca să nu cadă și el. 
E mai de cinste o astfel de origine, decât o origine dela 
omul primitiv, cum a fost strămoșul nostru și cum sunt și 
sălbaticii de azi, cari își torturează și beau sângele semenilor 
lor și-și pun copiii drept momeală în calea leilor, la vână- 
torile lor. Dar navem și azi destule cazuri triste, cari ne 
arată bestia în om? 

Nu trebue să ne rușinăm de înrudirea noastră cu ani- 
malele inferioare, dinpotrivă să ne comparăm și văzând, că 
unele din ele întrec cu unele însușiri sufletești pe mulţi oa- 

meni și că unii oameni le întrec cu însușiri rele, de aceasta 
să ne rușinăm și să căutăm din această comparare a învăță 
și a ne corige, dacă ne place a ne făli cu superioritatea 
noastră, 

Sunt foarte interesante cazurile, cari arată marea înrudire 
sufletească a maimutelor cu omul. Intr'o grădină zoologică un 
puiu de cimpanz, căruia i s'a luat un obiect favorit, de necaz 
și desperare s'a aruncat jos şi a început a dă cu capul de pă- 
mânt,, cum fac și copiii cei răi. Un altul fiind amenințat de 
ingrijitor, s'a apropiat de acesta lingușitor cu brațele desfă- 
cute, ca să-l îmbrățișeze și să-l îmbuneze. Se observă la 
unele maimuțe cazuri de tristeță și melancolie fără leac. 
Moartea lor e cevă mișcător, atât de asemănătoare e purtarea. 
acestor animale la apropierea ceasului morţii. 

Mulţi își vor fi aducând aminte, cum eră batjocorit Darwin 
şi teoria descendenței omului în presă la prima apariţie în 
publicitate. Azi s'a putut constată ce schimbare sa produs 
de atunci, ce elogii i-a adus întreaga presă zilnică cu pri- 
lejul împlinirii celor 100 de ani dela nașterea lui Darwin 
(Februar, 1909). Aceasta a fost totdeauna soartea adevărului 
şi a luptătorilor lui. Aşà a fost și cu rotaţiunea pământului. 
Bătrânul Galilei a fost purtat prin temniţi și silit, ca să scape 
de torturi și pedepse, să-și retragă învățăturile, ca fiind con- 
trare bisericei, ca și când religia iubirei de-aproapele, ves- 
tită de Isus, s'ar clătină, ducă pământul se mișcă. Azi miş- 
cările pământului sunt fapte dovedite și recunoscute de toată 
lumea. Tot așă va veni vremea, când teoria lui Darwin va 
deveni un adevăr recunoscut și de publicul mare, căci se 
bazează pe rațiune și pe fapte sigure. 

Publicul mare e însă în rătăcire, când crede, că după 
Darwin oamenii sar pogorâ din maimuțe și că maimuţele de 

azi s'ar puteà preface cu vremea în oameni. Unii chiar cre- 
deau să afle încă viu pe strămoșul mai apropiat al omului, 
prin pădurile Africei unde s'a găsit și Gorila. Aceasta ar în- 
semnă a căută azi pe strămoșii noștri de acum câteva mi- 
lioane de ani. Acei strămoși sau stins, sau prefăcut în alte 
specii, dintre cari unele au mers spre desăvârșire, dând naş- 
tere speciei omenești, pe când altele au regresat, depărtân- 
du-se mai mult de tulpina principală, cum sunt maimutţele an- 
tropoide de azi. Puiul de cimpanz are mult mai mare asemă- 
nare cu omul decât cimpanzul adult. De aici se vede, că şi 
strămoșul cimpanzului a fost mult mai asemănător cu stră- 
moşul omului, căci fiecare individ trece în decursul desvol- 
tării sale prin faze, cari reprezintă pe strămoșii primitivi ai 
speciei. 

Pentru reprezentarea desvoltării și ramificărei vieţei or- 
ganice în specii, nimic nu e așă potrivit ca compararea cu 
desvoltarea unui arbore. Un arbore tânăr trimite din mugurii 
săi nenumărate crengi. De regulă mugurul din vârf va da 
creanga, care va fi continuarea tulpinei principale, pe când 
celelalte vor da ramuri secundare. Câteodată musurul din 
vârf degenerează și atunci îi iă locul alt mugur mai 
vital de desuptul lui, care va continuă tulpina principală. 
Așă e și marele arbore genealogic al vieţii animale. Omul 
e vârful tulpinei principale. Tulpina însăși e generaţia stră- 
moşilor comuni ai tuturor animalelor de azi. Din această 
tulpină se desfac și mai jos și mai sus nenumărate crengi 
laterale, nenumărate specii. Dintre ramurile secundare, cari 
sau desprins mai pe urmă din tulpina principală, mai aproape 
de vâri—adecă de om—sunt maimulele superioare. Ramurile 
secundare dau naștere la alte ramuri secundare, de a doua, 
a treia ordine etc., dar tulpină principală nu vor deveni nici 

odată, afară dacă nu cumvă o catastrofă va nimici dela un 
loc tulpina principală, dar numai până ce arborele e tânăr 
— mai târziu locul tulpinei îl vor umpleă o mulțime de ra- 
muri laterale. Arborele nu va mai căpătă o tulpină princi- 
pală. In univers pot să fie și astfel de pământuri lipsite de 
o coroană a naturii». 

Variaţiunea (prefacerea) e legea în natură. Nici unele din 
plantele și animalele, ce trăiau în era arhaică și primară a 
pământului, nu se mai găsesc azi, ci numai rudeniile, stră- 
nepoţii: lor. Plante și animale sau prefăcut mereu în altele, 
iar cele vechi au dispărut. Va mai crește acest arbore al 
vieţii organice, da-va vârful tulpinei principale, omul, naștere 
la noi mlădițe, care să înalțe mai sus tulpina principală, față 
de care unele rase de oameni vor fi reduse la rolul de 
simple ramuri secundare, sau vor dispărea ? In parte suntem 
martorii unei asemenea prefaceri, întrucât unele rase au 
apucat înainte, iar rasele australă și americane, rămase în- 
dărăt se sting și dispar dinaintea Europenilor văzând cu ochii. 
Se va continua această tulpină mai departe, la ce forme va 
da naștere și câtă vreme va dăinu! puterea lor de viaţă? 
Aceasta e ascuns în misteriosul viitor. 

Cine a urmărit desvoltarea vieţii organice dela celula de 
protoplasmă, acest început inconștient al*vieţii, până la om, 
personificarea conștienței, acest mers triumfal al vieţii spre 
desăvârșire, n'a putut să nu fie cuprins de un sentiment de 
admiraţiune şi religiozitate în faţa forțelor naturii. Și totuși 
<e simple sunt legile ce au condus aceste prefaceri, legi, 
«cari au fost formulate prima dată de nemuritorul Darwin. 
Sunt legile variațiunei (prefacerii), a eredității (moștenirea 
însuşirilor anatomice și fiziologice ale părinţilor) şi a selec- 
{iunii (rămânerea în viață) indivizilor mai plini de viaţă 

și mai adaptaţi mediului, în care trăesc. Așă își ajunge tot- 
deauna natura cu ajutorul celor mai simple mijloace, cele 
mai mărețe rezultate. 

Cine își aduce aminte, privind fluviul puternic și maiestos. 
din ce începuturi modeste și după ce legi simple s'a format? 
Priviţi aici un izvor nou răsărind în mijlocul unui teren va- 
riat. O singură lege îl conduce: gravitaţiunea, el curge mercu 
la vale. Dar terenul îi închide la un loc calea. Pârâul se lä- 
țește în toate părţile și formează un lac, dar în sfârșit ba- 
zinul se umple și apa își ia cursul spre marginea mai joasă. 
Roade, roade mereu stavila, locul scade și iarăși se formează 
albie. De câte ori nu va da în drumul său de pedeci noi, 
cari îl vor sili să'și înece toată albia formată cu atâta trudă 
până acolo, dar stavila va fi pe încetul înlăturată și fluviul 
își va găsi şişi va face drum mai departe. 

Dacă ne-am putea depărta de pământ cu gândul, ca să'i 
putem vedea icoana trecutului, am vedea omenirea tot mai 
sălbatică, perzându-se pe încetul între animale, între primate, 
apoi în niște reptili, în amfibii, mai apoi în animale de apă 
și mai pe urmă în niște celule de protoplasmă, cari umpleau 
literalmente mările în vremea, când singure stăpâneau pă- 
mântul. Indivizii și speciile tot mai superioare au exterminat 
și şi-au asimilat massele nesfârșite de celule primordiale, 
-curățind apele mărilor, tot aşà cum în univers -singuraticele 
centre de condensare din nebuloase și corpurile mai puter- 
nice atrag și'și asimilează corpurile mai mărunte şi pul- 
berea cosmică, crescând pe socoteala lor și curăţind universul. 

„De unde și cum sa format primul germine, primul isvor 
-de viață pe pământ? Desigur, împrejurările deosebite de 
atunci i-au dat naștere. Destul, că s'a sălășluit în apele încă 
«călduţe ale oceanului, continuându'şi cu pacienţă viața, des- 

voltarea inconștientă atâtea milioane de ani și atâtea miliarde 
și miliarde de generaţii, pentruca din întuneric și inconștienţă- 
să dee naștere celei mai mari minuni: conștienței și inte- 
lectului. 

Dacă pământul ar întreba pe geniul vieţei organice, cine 
e el și de unde a venit, acesta nar putea răspunde mai fru— 
mos decât cu cuvintele Luceafărului lui Eminescu : 


„Din sfera mea venii cu greu, 
Ca să'ţi urmez chemarea 
Şi cerui este tatăl meu, 
lar mumă'mi este marea. 
Din sfera mea venii cu greu, 
Să te urmez şacuma, 
Şi soarele e tatăl meu, 
Iar noaptea'mi este muma“. 


x 

Paradisul pe pământ l-a creat nemultămirea și revolta su- 
fletească a visătorilor și idealiștilor față de starea de sălbă- 
tăcie și nedreptate, în care au trăit. Ei însă l-au căutat în 
trecutul omenirei. Noi, cari cunoaștem azi legile evoluţiei, 
știm, că acel paradis n'a existat niciodată. Cu cât ne de- 
părtăm mai mult în trecut, în negura vremilor, cu atât găsim 
pe om mai aproape de natură și cu atât eră mai sălbatică și 
mai nemiloasă lupta pentru existenţă. Oasele, cari arată urmele 
rănilor vindecate, a reumatismului, a focului, mormarele de 
oase zdrobite, numai dovezi pentru existența paradisului nu 
se pot numi. Ce paradis puteă să fie traiul prin peșteri, în 
luptă continuă cu fiarele sălbatice, fără alte ubelte, decât 
pietrile cioplite cu atâta trudă? Paradisul pe pământ na 
fost, dar va f. 

Stăpânirea omului asupra pământului e de mult asigu- 

rată, ramificaţiunile sălbatice și stricăcioase din marele arbor 
al vieţii organice sunt înlăturate mereu prin însăși coroana 
acestui arbore, calea progresului și civilizației e deschisă. In- 
treaga cultură câștigată în restimpul istoriei scrise par'că e 
numai un început față de progresele uriașe ale câtorvă de- 
-cenii din zilele noastre. Şi acest mers triumfal al omenirei 
ia avântuli tot mai repezi și mai uriașe, în progresiuni geo- 
metrice, iar calea progresului se perde în infinit... 

Pășește înainte spre ideal, spre perfecţiune, ca atunci când 
globul acesta nu va mai fi decât un câmp nemărginit de omăt 
și ghiață, ori un pustiu nesfârșit de nisipuri, lipsit de viaţă, 
să poţi spune resignat: «mi-am împlinit solia, natura nu mai 
are mistere înaintea mea». Mormântul va fi o binefacere 
pentru omenire. 


„Din haos, doamne,—am apărut 
Şi m'aşi întoarce în haos, 

Şi din repaos m'am născut, 
Mi-e sete de +epaos“. 


(Eminescu) 


O catastrofă cerească, care nu va fi trâmbițată de arhan- 
gheli răsbunători, cu săbii de foc, o ciocnire întâmplătoare 
va preface soare, pământ și toate planetele din nou în ceea 
ce au fost, în un haos imens de foc și gaze incandescente. 
Acesta va fi sfârșitul și totdeodată începutul. Materia reînti- 
nerită și primenită prin foc va reîncepe o nouă viață în alt 
sistem, pe alte planete, în regiuni de univers. Acolo se va 
împlini profeția celei de apoi, care se va repetă în veci, 
cum se repetă din veci, pretutindenea în univers. 


I. Corbu 


Bistrija (Ardeal) 
-R 

AERUL 


Schimbările metalelor şi nemetalelor la aer. 
Metale nobile, metale ordinare 
Haperienţă.— Inchidem bine gâtul unui flacon de sticlă 
(A) gol, cu un dop cu două găuri: Prin una din găuri pă- 
trunde o pâlnie de sticlă (a), prin cealaltă un tub de sticlă (b), 
ce comunică cu un altul de cauciuc (c). Acesta e cufundat cu 
un capăt în apa dintr'un vas alăturat (B). Să strângem între 
degete cauciucul (c) și să turnăm apă multă în pâlia (a) 


Apa va curge la început din pâlnie în vasul (A); dar, după. 
puţin timp, va rămâne în pâlnie. Dacă lăsăm liber cauciucul 
(c) observăm că din capătul său scufnndat în vasul (B), ies 
niște bule de gaz, ce se ridică în sus; iar apa din pâlnie 
pătrunde în vasul (A). Această experienţă ne arată că în 
vasul (A) este un corp gazos, fără culoare şi fără miros, care 
ca orice corp ocupă un loc în spaţiu. E aerul. 

Pătura de aer, ce înconjoară pământul, se,numește at- 
mosferă. Apăsarea ce o exercilă atmosfera ne dovedeşte că 
aerul e greu. Un litru de aer cântărește cam 1,3 gr. 

Observaţiunea zilnică ne arată că aerul e necesar pentru 
respiraţia animalelor și a plantelor. 

Când închidem portita la o sobă, în care arde focul, și 
împiedicăm astfel ca aerul să intre în mare cantitate în sobă, 
focul arde mai greu. Dacă'l acoperim cu cenușe sau nisip și 
îndepărtăm astfel cu totul aerul, focul se stinge. 

Arderea petroleului, a spirtului în lămpi, a lumânării este 
întreţinută tot de aer. | 

Pe lângă respiraţie și arderea conbustibilelor obișnuite, 
mai sunt și alte schimbări, la care deasemenea se pare că și 
aerul e părtaş. Știm din experienţă, că, adeseori, cuele și 
celelalte obiecte de fier ruginesc; arama se înnegrește zau 
coclește : obiectele de zinc, de plumb, de magneziu, pierd din 
strălucirea lor metalică, acoperindu-se cu un strat de coloare 
mai închisă. 

Ca să ne dăm mai bine seama de aceste schimbări, pre- 
cum și de cauza lor, să facem următoarele experiențe : 

1. Luăm o foaie strălucitoare de cupru și o ardem în 
flacărea unei lămpi (cu spirt, benzină sau gaz). Cuprul se 
înnegreşte acoperindu-se cu o pătură de un corp negru și slă- 
rămicios, ce se poate ușor rade cu un briceag. 

2. O bucăţică de plumb, când este de curând tăiată, e 
strălucitoare, dar repede își pierde strălucirea. Incălzind-o 
în o lingură de fier (sau pe o placă de asbest) se topește, 
se acopere la suprafață cu o pojghiţă galbenă şi sfărămicioasă, 
care nu mai seamănă cu metalul. Cu staniul se chţi.e o 
pojghiță cenușie. 

3. O lamă sau o sârmă de fier strălucitoare, arsă în fla- 
căre, se înegrește și se preface întrun corp sfărămicios. 
Acelaş lucu se întâmplă și cu obloanele de fier de la sobe 
și cu alte obiecte de fier, ce sunt mai mult timp arse în foc 

4. Zincul în pulbere sau fire subțiri, introdus în flacăre, 
arde cu flacăre albă verzue, și se preface într'o pulbere fină, 
care e galbenă la cald și albă când se răcește. 

5. Un fir de magneziu arde cu flacăre strălucitoare și se 
preface într'o pulbere fină, albă. 

6. Tăiem sub petrol o bucăţică de sodiu cât un bob de 
porumb. Este foarte strălucitor. Dacă-l scoatem în aer și-l 
curăţim de petrol cu o hârtie sugătoare (sau de filtru), își 
pierde ctrălucirea văzând cu ochii și se acopere cu o poj- 
ghiță cenușie. Incălzit într'o lingură de fier, se topește și 
apoi arde cu o flacăre galbenă și se preface întrun corp 
alb sfărămicios. 

7. Mercurul, la temperatura obișnuită, iși păstrează mult 
timp strălucirea. Încălzit câteva zile, aproape de punctul de 
fierbere, se acoperă cu o pulberă roșie. 

8. O bucată de aur sau de argint nu'și pierde strălu- 
cirea, nici la temperatura ordinară, nici la încălzire. 

Din experienţele și observaţiile de mai sus, vedem că 
aurul și argintul nu'și pierd strălucirea, la nici-o temperatură. 
Ele se numesc metale nobile. 

Celelalte metale iși pierd-strălucirea și se prefac în pul- 
beri de colori diferite, chiar la temperatura obișnuită. Uneie 
se schimbă mai iute (sodiul, magneziul, plumbul, zincul, fierul) 
altele mai încet (cuprul, staniul, mercuriul). La încălzire se 
prefac foarte iute. Acestea se zic metale ordinare. Corpu- 
rile în care se prefac metalele nu mai au însușirile acestora, 
sunt corpuri noi, cu insușiri deosebite (cenușe). 

Care este cauza acestei prefaceri? Sodiul tăiat sub pe- 
trol (unde nu e aer) e strălucitor. Obiectele de fier, ca să 
nu ruginească, se acoper cu uleiu sau cu lac. 

Din aceşte observaţiuni, se pare că aerul e cauza rugi- 

nirii metalelor ordinare, după cum el e cauza arderii com- 
bustibilelor. Dacă lucru este așă, atunci, încălzind un metal 
în afară de contactul aerului, mar trebui să se schimbe. 

Haperienţă : Intro eprubetă topim vreo 3 cmc. de pa- 
rafină. In lichid aruncăm câtevà bucățele strălucitoare de 
plumb sau de cositor, de cupru și încălzim mai departe. Me- 
talele nu-și perd strălucirea. 

Experienţă. O foae strălucitoare de cupru o îndoim în 
formă de dreptunghiu, îi îndoim și marginile şi o batem bine 
cu ciocanul. O ardem în foc și, după ce sa înnegrit bine pe 
afară, o răcim în apă şi o desfacem, tăind-o cu foarfecile. Ină- 
untru (unde este foarte puţin aer), cuprul nu şi-a pierdut de 
cât foarte puțin din strălucire şi nu s'a înnegrit. 

Aceste experienţe ne dovedesc că aerul pricinuește rugi- 
nirea și arderea metalelor ordinare, întocmai ca și arderea 
lemuelor, petroleului, spirtului, cărbunelui. 


(Din cartea de Chimie pentru clasa a IV-a secundară, de G. A. Dima). 


ee —— 


FENOMENE. LEGI. IPOTEZE 


Am văzut, că. chimia studiază fenomenele chimice. E 
locul să arătăm mai de aproape înţelesul cuvântului stu- 
diază. A studià un fenomen înseamnă a-l observă, a-l ex- 
perimentă, şi a-l pune intro lege. A observă un fenomen 
înseamnă a vedeă în ce anume împrejurări se produce acel 
fenomen în natură. A experimentà un fenomen înseamnă 
a-l reproduce noi singuri după voinţă. Prin experienţă aflăm 
și mai bine împrejurările în care acel fenomen se petrece 
în natură și mai putem află şi ce înrâurire mai au și alte 

împrejurări asupra lui. A face o lege înseamnă a lesă feno- 
menul de împrejurările în care el are loc. O lege este o ge- 
neralizare. Ea adună la un loc fenomene asemenea care 
se produc în împrejurări la fel. Cunoscând o lege, putem şti 
de mai înainte ce se va întâmplă în cutare sau cutare caz. 

Observarea și experiența sunt singurele mijloace care 
fac cu putinţă studiul serios al unui fenomen. Ele au fost 
introduse în știință de Francis Bacon, lord Verulam, la 
sfârșitul sec. XVI. 

S'ar crede, că observarea unui fenomen e foarte ușor 
de făcut. Să nu se creadă aceasta. Se cere, pentru a ob- 
servă serios un fenomen, un spirit de observare. Să luăm 
un exemplu. Arderea unei lumânări e desigur un- fenomen 
cunoscut de mii de ani. Observarea lui științifică a fost 
făcută de-ahiă de Lavoisier, acum o sută și câţivă ani. 
Inainte de Lavoisier se credea, că materia lumânărei se 
distruge. El a arătat, după cum am văzut, că materia lumâ- 
nărei nu se distruge, ci numai se transformă. 

Invăţarea chimiei în liceu are de scop de a formă, în 
primul rând, spiritul de observare. Nu e vorba de învățat 
cunoștințe cu ajutorul memoriei. Asemenea cunoștinți nu 
slujesc la nimic câtă vreme se învaţă din carte. Cunoștin- 
tele trebuesc câștigate cu ajutorul observărei și experienței. 
Numai astfel se capătă cu încetul spiritul de observare şi 
se deprinde judecata să tragă încheerile cuvenite din expe- 
riențele făcute. Nu e nevoe ca experiențele să fie multe, ori 
complicate. Încălzirea în eprubetă a ozidului roșu de mercur 
sau a amestecului de sulf şi fer ne arată în destul ce este 
o descompunere şi o combinare chimică. Încălzirea iodului 
în eprubetă ne arată lămurit și convingător ce este o cris- 
talizare prin sublimare. Cele mai multe din fenomenele 

chimice învăţate până acum se pot face în eprubetă. Cer- 
cetarea lor cu băgare de seamă duce la formarea spiritului 
de observare și la formarea judecăței. 

Ipoteze. Studiul fenomenelor chimice nu se sfârșește cu 
găsirea legilor. Omul de știință merge mai departe. După ce, 
cu ajutorul legilor, a găsit legătura dintre fenomene și îm- 
prejurări, el caută să explice aceste legi. Așă, omul de 
știință se întreabă mai departe: 1) de ce se combină corpii; 
2) de ce greutatea unui corp compus este egală cu suma greu- 
tăţilor corpilor simpli care îl compun ; 3) de ce se află un 
raport anumit între greutăţile corpilor care se combină, etc. 

Răspunsul la aceste întrebări nu mai poale fi găsit 
pe calea observărei și experienței. Omul de ştiinţă se slu- 
jeşte atunci de închipuire. El își închipue o cauză și îr.cearcă 
să explice cu această cauză legile găsite prin experienţă. 
Omul de știință face atunci o ipoteză, adică o presupunere 
sau o închipuire. 

Pentru a înțelege cum o ipoteză poaie sluj la găsirea 
unui adevăr, să luăm un exemplu din viață. Să ne închi- 
puim, că sa făptuit un omor. Nimeni nu cunoaște pe ucigaș. 
Vine poliţia, face cercetări, găsește sau nu urme de sânge, 
găsește sau nu lucruri furate, vece că omorâtul sa luptat 
sau nu, etc. Din toate acestea nu se dovedește ucigașul. 
Atunci, poliţia face o bănuială, o presupunere, o îpoleză. 
Ucigaşul a intrat pe cutare ușă, a venit la cutare ceas, a 
fugit pe cutare drum, etc. In urmă, face cercetări, bănuind 
pe cutare individ; îl caută, îl găsește, îl întreabă unde a 
fost la cutare vreme, cercetează dacă se potrivește răspunsul, 
caută fel de fel de dovezi, etc. Se întâmplă, că dintr'o dată 
se găsește vinovatul. Dacă nu, se face altă ipoteză, se bă- 
nuește un altul, apoi un altul și așă mai departe până se 

găsește ucigașul. In acest caz, bănuiala, presupunerea, ipoteza 
a fost de folos. Putem adăugă, că uneori găsirea ucigașului 
se face mai lesne, alte ori mai greu, uneori mai repede alte 
ori mai târziu. 

La fel slujeşte o ipoteză în chimie. Se închipuește o 
cauză; se fac raționamente; se trag îpcheeri, se fac ex- 
perienţe. Dacă experienţele se potrivesc cu raționamentul 
făcut pe baza ipotezei, ipoteza e de folos. Dacă experienţele 
nu se potrivese cu raționamentul, ipoteza nu e de folos: 
Atunci se închipuește altă ipoteză, se fac raționamente po- 
trivit cu această ipoteză și se fac experienţele cerute de 
aceste raționamente. Dacă raționamentul se potrivește cu 
experiența, ipoteza e bună, dacă nu, se face alta-și așă mai 
departe. Și aici, uneori, ipoteza foloseşte mai lesne, alte ori 
mai greu, uneori mai de vreme. alte ori mai târziu. 

Trebue să spunem, că ipoteza nu e adevărul în sine; 
ipoteza e numai un mijloc pentru căutarea adevărului. 
Pe când o ipoteză se poale schimbă, adevărul rămâne 
acelaş. Nu poate fi vorba de ipoteză adevărată; o ipoteză 
poale fi numai folositoare sau nu. 

Importanţa, ipotezelor. Din cele spuse, se vede ușor, 
că ipotezele sunt folositoare în ştiinţă. O ipoteză inspiră 
experiențe. Aceste experienţe rămân chiar și atunci când 
ipoteza e părăsită. 

«Imaginaţia, zice sir William Ramsay, marele chimist 
dela Londra, a avut foloasele ei; dacă ideile nu ar fi mers 
înaintea cercetărilor, mic de tot ar fi fost progresul făcut 
până azi». 

(Din Cursul metodic de Chimie şi Mineralogie de Dr. C. |. Istrati 
şi G. G. Longinescu). 

NOTIŢE 


— 


SPRE ŞTIINŢA. Reproducerea acestor notițe este îngăduită numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede, luate 


eadreptul din revistele arătate, ci sunt prefaceri după articole cu mult mai întinse. 


Căutarea Polului Sud magnetic, adică a punctului în care acul 
de îneclinaţiune magnetică stă vertical, are o îndoită însemnătate: una 
teoretică, pentru perfecţionarea teoriei magnetismului pământesc ; alta 
practică, pentru navigațiune. 

Căci se ştie că deviarea magnetică a acului din busolă dela direcţia 
nordului astronomic este un mijloc preţios de orientare pentru navi- 
gatori. De aceia naţiunile maritime, în special Anglia, publică la câte 
cinci sau zece ani hărţi magnetice, în care marinarul să giisească 
deviația magnetică pentru fiecare punct al Oceanului. Pentru alcătuirea 
acestor hărţi se fac în rândul întâi observări. Insă acestea nu se poi 
face cu oarecare siguranţă decât pe uscat, de oarece pe un vapor, 
oscilările lui și marea cantitate de fier ce se găseşte pe dânsul împie- 
dică preciziunea ; aşă încât se înţelege dela sine că în cunoștințele 
noastre despre distribuţia magnetismnlui pământesc sunt încă lipsuri 
a căror înlăturare ar fi de cel mai mare folos pentru navigaţie şi 
pentru ştiinţă, 

Renumitul matematician Gauss a făurit în 1839 o teorie a magne- | 
tismului şi a arătat că se pot da formule matematice cu ajutorul 
cărora să se poată calculà cele trei elemente magnetice, dectinaţia, 
înclinația şi intensitateu într'un loc dat prin longitudinea şi latitu- 
dinea lui, din momentul ce se cunose prin măsurări directe aceste 
elemente în opt locuri distribuite regulat pe suprafaţa globului. Pe 
baza acestei teorii a lui Gauss s'au putut construi hărţi magnetice, 
care dădeau aproximativ aceleaşi elemente ca cele observate, însă 
numai în linii generale. Pentru oceane şi pentru mările polare de 
sud, unde observările lipseau cu totul, deosebirea dintre calcul și 
realitate erau naturale, şi ereau în acelaşi timp păgubitoare pentru 
navigaţie. Or cum ar fi, poziţia dată de Gauss la 1830 pentru polut 
sud magnetic, anume la 72° 35“ lat. sudică şi 152% 30° long. estică 
(dela Greenwich), nu puteă fi socotită decât aproximativă. 

Interesele navigaţiei au cerut ca Anglia să se ocupe cea dintâi 
de aceste chestiuni şi să sprijinească expedițiile polare sudice. Cea 
dintâi expediţie englezească spre Polul Sud a fost încredinţată con- 
ducerei lui James Clark Ross. Născut la 1800, Ross însoţise între 
1819 şi 1825 pe Edward Parry în trei mari călătorii polare, iar între 
1829 şi 1833 a fost părtaş la călătoria unchiului său căpitanul John 
„Ross prin Archipelagul arctic de nord, pe care s'a găsit în 1832 Polul 
magnetic de nord, anume pe Boothia Feliz. Aşă pregătit, cu cunoştiinţe 
practice şi ştiinţifice, părăsi în 1839 James Ross Anglia cu vapoarele 
Erebus şi Terror şi se îndreptă în spre regiunile unde după Gauss 
trebuia să se găsească Polul sud magnetic. Barierele de gheaţă lau 
împiedicat de-a ajunge la scop, însă observările magnetice culese 
acolo au fost aşă de bogate, în cât toate cunoștințele referitoare la 
elementele magnetice ale hatitudinelor sudice şi prin urmare şi în 
privința însuși a polului se întemeiază pe acest material. Pe harta . 
generalului Sabines, care cuprindea deelinaţiunile antarctice scoase 
din observările lui Ross, se găseşte ca poziţie a polului 730 30' latit. 
sudică şi 1470 30 long. estică. Din măsurările expedițiilor engleze 
în apele sudpolare între 1901 și 1904 sa dedus ca poziţie a Polului 
Sud magnetic 72° 51” lat. sudică şi 1360 25" long. estică. 

Norocul de a fi atins chiar Polul şi de a face chiar acolo mäsu- 
rătorile l'a avut numai a treia expediţie engleză , care se găseşte acum 
pe drumul de întoarcere. Pe când Shackleton conducătorul cu patru 
însoțitori a mers cât mai aproape de Polul Sud geografic, o altă 
parte a expediției sub conducerea profesorului David din Sydney 
atinse în ziua de 16 Ianuarie 1909 pe platoul ținutului Victoria de 
Sud punctul unde acul magnetic lăsat liber îşi îndreptează vârful 
drept spre pământ. Coordonatele acestui pol sud magnetic găsite 
prin măsurarea directă au fost găsite de 72° 25' lat. sudică şi 
1540 long. estică. Alte amănunte nu se cunosc, de oarece în 
cablotelegrama conducătorului expediției publicată în Daily Mail 
la 24 Martie 1909 nu se dau decâr punctele însemnate căpătate de 
expediţie. Interesant e faptul că observaţia directă nu se depărtează 
mult de calculul lui Gauss. (În momentul corectării acestei notițe 
ziarul francez „Le Matin“ dă ştirea că zilele astea locot. Shackleton n 
fost decorat cu ordinul Victoria. Aşă dar expediţia a ajuns în Anglia). 
(Himmel und Erde, Iunie 1909). 

O. 

